Split (1)

train · 28k rows

id stringlengths 36 36	title stringlengths 8 2.31k	content stringlengths 4 21.7k	datetime stringdate 1478-01-28 12:00:00+0700 2025-05-08 14:01:23+0700	domain stringclasses 9 values	url stringlengths 31 236
4a376580-a77a-4056-a571-1688f3850999	ចំនួនអ្នកស្លាប់ដោយសារជំងឺកូវីដ-១៩ និងអ្នកឆ្លងថ្មីកំពុងកើនឡើងវិញក្នុងឱកាសបុណ្យកាន់បិណ្ឌនេះ	ចំនួនអ្នកស្លាប់ដោយសារជំងឺកូវីដ-១៩ និងអ្នកឆ្លងថ្មី កំពុងកើនឡើងវិញក្នុងឱកាសបុណ្យកាន់បិណ្ឌនេះ។ ក្រសួងសុខាភិបាលប្រកាសនៅថ្ងៃទី២៦ ខែកញ្ញាថា អ្នកជំងឺកូវីដ-១៩ ចំនួន ២៥នាក់ទៀតបានស្លាប់ ដែលធ្វើឱ្យករណីស្លាប់កើនឡើងដល់ជាង ២ពាន់ ២រយនាក់ហើយ (២.២៤៣)។ ចំពោះករណីឆ្លងថ្មីវិញ មានជាង ៨រយនាក់ (៨៣០) នៅថ្ងៃដដែលនេះ ក្នុងនោះ៩៨នាក់ ជាករណីនាំចូលពីក្រៅប្រទេស។ គិតត្រឹមព្រឹកថ្ងៃទី២៦ ខែកញ្ញា កម្ពុជាមានអ្នកកើតជំងឺកូវីដ-១៩ ជាង ១សែន៩ពាន់នាក់ (១០៩.០៨៧) ក្នុងនោះអ្នកជាសះស្បើយមានប្រមាណ១សែននាក់ (១០០.៦៥៥)។ ក្រសួងសុខាភិបាលប្រកាសថា គិតត្រឹមថ្ងៃទី ២៥កញ្ញាម្សិលមិញ រដ្ឋាភិបាលចាក់វ៉ាក់សាំងជូនពលរដ្ឋបានជាង ៩លាន ៨សែននាក់ ក្នុងចំណោមអ្នកដែលត្រូវចាក់សរុប ១០លាននាក់។ ចំណែកកុមារ និងយុវជនដែលមានអាយុពី៦ឆ្នាំ ដល់ ១៧ឆ្នាំវិញ ក្រសួងបញ្ជាក់ថា ចាក់វ៉ាក់សាំងបានជាង ៣លាននាក់ ក្នុងចំណោមអ្នកដែលត្រូវចាក់សរុបជិត ៤លាននាក់។ ទោះជាយ៉ាងណា ចំនួនអ្នកស្លាប់និងអ្នកឆ្លងជំងឺកូវីដ-១៩ ស្ថិតនៅកម្រិតខ្ពស់នៅឡើយ ដោយក្នុងមួយថ្ងៃអ្នកឆ្លងមានចន្លោះពីជាង ៦រយនាក់ទៅជាង ៨រយនាក់ រីឯអ្នកស្លាប់វិញមានចន្លោះពីជាង ១០ នាក់ទៅជាង ២០ នាក់។ ទន្ទឹមគ្នានេះ ការបិទខ្ទប់ភូមិស្រុក នៅតែកើតមានជាហូរហែ ទាំងនៅរាជធានីភ្នំពេញ និងតាមបណ្ដាខេត្តនានា ដែលក្នុងក្នុងនោះអាជ្ញាធរមិនអនុញ្ញាតឲ្យប្រជាពលរដ្ឋប្រារព្ធពិធីបុណ្យកាន់បិណ្ឌ និងភ្ជុំបណ្ឌតាមប្រក្រតីឡើយ។ ករណីនេះ បណ្តាលឲ្យប្រជាពលរដ្ឋមួយចំនួនរិះគន់ថា ថ្នាំវ៉ាក់សាំងចិនពុំមានប្រសិទ្ធភាព៕	2021-09-27T09:10:08+07:00	rfa.org	https://www.rfa.org/khmer/news/health/25-died-and-830-new-case-of-covid-19-09262021220939.html
8a82753f-c0d3-47de-ad3b-6fee82628834	ចាប់ឃាត់ខ្លួនជនជាតិថៃ២នាក់ ករណីលួចឆ្លងដែន ស្នាក់នៅខុសច្បាប់	រាជធានីភ្នំពេញ៖ កម្លាំងប្រចាំការគោលដៅបិទខ្ទប់ ត្រង់ចំណុចភ្លើងស្តុបចុងកៅស៊ូ នៃខេត្តសៀមរាប នៅវេលាម៉ោង០៣និង០០នាទីព្រឹក ថ្ងៃទី២៥ ខែកញ្ញា ឆ្នាំ២០២១ បានត្រួតពិនិត្យរថយន្តឈ្នួលមួយគ្រឿង ធ្វើដំណើរពីទិសខាងលិច ទៅខាងកើត ក្នុងរថយន្តមានដឹកជនបរទេសចំនួន០២នាក់ មានលិខិតឆ្លងដែន តែគ្មានប្រថាប់ត្រាច្រកទ្វារ ។ លោកឧត្តមសេនីយ៍ត្រី ជា គឹមសាន្ត ស្នងការរងទទួលផែនអន្តោប្រវេសន៍បានអោយដឹងថា ជនបរទេសទាំងពីរនាក់នេះមានឈ្មោះ៖ ១-ឈ្មោះ CHAIKHAMWANG EKARIN ភេទប្រុស កើតថ្ងៃទី១៤-០១-១៩៨៧ ជនជាតិថៃ និងឈ្មោះ PANYA SIRIRANYA ភេទស្រី កើតថ្ងៃទី១២-០៧-១៩៩៧ ជនជាតិថៃ ។ តាមការសាកសួររបស់សមត្ថកិច្ចជំនាញឲ្យដឹងថា ជនបរទេសទាំងពីរនាក់នេះបានចូលមកព្រះរាជាណាចក្រកម្ពុជា កាលពីអំឡុងខែឧសភា ឆ្នាំ២០២១ តាមច្រកទ្វារព្រំដែនអន្តរជាតិប៉ោយប៉ែត ដោយមិនបានប្រថាប់ត្រាពីសមត្ថកិច្ចប្រចាំទ្វារ ក្នុងគោលបំណងធ្វើដំណើរទេសចរណ៍ក្នុងក្រុងប៉ោយប៉ែត បន្ទាប់មកដោយសារបញ្ហាកូវីដ-១៩ ច្រកទ្វារព្រំដែនត្រូវបានបិទ ពួកគេក៏បន្តស្នាក់នៅសណ្ឋាគារ ហាក់ ហួត ក្នុងក្រុងប៉ោយប៉ែត និងដើរលេងជាច្រើនកន្លែង រហូតជ្រុះបាត់លិខិតឆ្លងដែនដោយមិនដឹងថាបាត់នៅកន្លែងណា ។ បន្ទាប់មកទៀត នាអំឡុងដើមខែកញ្ញា ឆ្នាំ២០២១ ពួកគេបានទំនាក់ទំនងទៅក្រុមគ្រួសារ ឲ្យជួយធ្វើលិខិតឆ្លងដែនថ្មី ដើម្បីបានវិលត្រឡប់ទៅប្រទេសវិញ។ នៅវេលាម៉ោង ០១និង០០នាទីព្រឹកចូលថ្ងៃទី២៥ ខែកញ្ញា ឆ្នាំ២០២១ ពួកគេបានហៅរថយន្តឈ្នួលមួយគ្រឿងធ្វើដំណើរទៅរាជធានីភ្នំពេញ ជួបស្ថានទូតថៃ ស្នើសុំជួយសម្របសម្រួលវិលត្រឡប់ទៅប្រទេសថៃវិញ តែពេលធ្វើដំណើរមកដល់ខេត្តសៀមរាប ត្រូវបានសមត្ថកិច្ចធ្វើការត្រួតពិនិត្យ សួរនាំ ឃើញថា មិនមានប្រថាប់ត្រាច្រកទ្វារ ក៏បានឃាត់ខ្លួននិងបញ្ជូនទៅយកសំណាក ធ្វើតេស្តរកមេរោគកូវីដ-១៩តែម្តង(លទ្ធផលអវិជ្ជមាន) ។ លោកឧត្តមសេនីយ៍ត្រីស្នងការរង បានបញ្ជាក់ថា លោកបានស្នើសុំអនុញ្ញាតិគោលការណ៍ពីឯកឧត្តម នាយឧត្តមសេនីយ៍អគ្គនាយកនៃអគ្គនាយកដ្ឋានអន្តោប្រវេសន៍ ចាត់បញ្ជូនជនបរទេសទាំងពីរនាក់នេះទៅស្នាក់ការត្រៀមបណ្តេញចេញប្រចាំខេត្តសៀមរាប ចាត់ការបន្តតាមនីតិវិធី៕	2021-09-27T08:19:53+07:00	kbnnews.com	https://kbn.news/archives/239241
58b65d3d-18d5-4394-a91e-616f09bc07ed	ពលរដ្ឋជាប់ក្នុងតំបន់បិទខ្ទប់ក្នុងខេត្តសៀមរាម អំពាវនាវរកជំនួយពីរដ្ឋាភិបាល	ប្រជាពលរដ្ឋដែលកំពុងរស់នៅក្នុងតំបន់ក្រហមឬតំបន់បិទខ្ទប់ក្នុងខេត្តសៀមរាប អំពាវនាវរកជំនួយពីរដ្ឋាភិបាលដោយសារពួកគាត់បាត់បង់ការងារ និងគ្មានប្រាក់ចំណូលដោះស្រាយជីវភាព។ អាជ្ញាធរអះអាងថា ពេលនេះ ក្រុមការងារកំពុងចុះផ្តល់ជំនួយជូនប្រជាពលរដ្ឋជាបន្តបន្ទាប់ និងអំពាវនាវឲ្យប្រជាពលរដ្ឋចូលរួមសហការដើម្បីកាត់ផ្តាច់ការចម្លងជំងឺកូវីដនៅក្នុងសហគមន៍។ វិធានការបិទខ្ទប់ក្រុងសៀមរាមដើម្បីទប់ស្កាត់ជំងឺកូវីដ-១៩រយៈពេលពីរសប្តាហ៍មកនេះ កំពុងធ្វើឲ្យជីវភាពរបស់ប្រជាពលរដ្ឋកាន់តែយ៉ាប់យឺនបន្ថែមទៀត ដែលទាមទារឲ្យមានការផ្តល់ជំនួយពីរដ្ឋាភិបាល។ ប្រជាពលរដ្ឋម្នាក់រស់នៅភូមិគោកតាចាន់ សង្កាត់គោកចក ដែលអាជ្ញាធរកំណត់ជាតំបន់លឿងទុំ គឺលោក នុប សុខុម ប្រាប់អាស៊ីសេរីថា គ្រួសាររបស់លោក និងប្រជាពលរដ្ឋភាគច្រើននៅតំបន់នោះ បាត់បង់មុខរបរនិងប្រាក់ចំណូលទាំងស្រុង ហើយកំពុងតស៊ូរស់នៅទាំងលំបាកលំបិន ជាពិសេសខ្វះខាតស្បៀងអាហារហូបចុកប្រចាំថ្ងៃ និងប្រាក់សងធនាគារ។ លោកឲ្យដឹងថា អាជ្ញាធរមូលដ្ឋាន ក៏បានផ្តល់ជំនួយខ្លះដែរ ប៉ុន្តែមិនគ្រប់គ្រាន់ឡើយ ព្រោះមានតែអង្ករ តែខ្វះម្ហូប និងគ្មានលុយ។ លោកសំណូមដល់រដ្ឋាភិបាល ជួយបង្កើនជំនួយឧបត្ថម្ភបន្ថែមទៀត ដើម្បីសម្រួលដល់ជីវភាពរស់នៅរបស់ប្រជាពលរដ្ឋ៖ « »។ ពលរដ្ឋរស់នៅសង្កាត់គោកចកម្នាក់ទៀតលោក យឹម សុខណា រៀបរាប់ថា វិធានការបិទខ្ទប់របស់អាជ្ញាធរលើកនេះ ហាក់ដូចជាតឹងរ៉ឹងជាងមុនដោយមិនអនុញ្ញាតឲ្យប្រជាពលរដ្ឋធ្វើដំណើរចេញពីផ្ទះឡើយ ហើយការលក់ដូរ ក៏ត្រូវបានហាមឃាត់។ លោកបន្តថា ការរឹតបន្តឹងបែបនេះ ធ្វើឲ្យអ្នកលក់ដូរមួយចំនួន ឆ្លៀតឱកាសលក់ម្ហូបអាហារក្នុងតម្លៃថ្លៃទ្វេដង ហើយពិបាករកទិញថែមទៀត ដែលធ្វើឲ្យប៉ះពាល់ធ្ងន់ធ្ងរដល់ជីវភាពរបស់ពលរដ្ឋក្នុងតំបន់ក្រហម។ ពលរដ្ឋរូបនេះ បន្ថែមថា ចាប់តាំងពីអាជ្ញាធរបិទខ្ទប់មកគ្រួសាររបស់លោក ទទួលបានថ្នាំពេទ្យពីរបន្ទះពីអាជ្ញាធរ ប៉ុន្តែមិនទាន់ ទទួលបានជំនួយជាអង្ករនិងម្ហូបអាហារឡើយ៖ « »។ រដ្ឋបាលខេត្តសៀមរាប បានបិទខ្ទប់ក្រុងសៀមរាប និងហាមធ្វើដំណើរចេញចូលចាប់តាំងពីថ្ងៃទី១១ ខែកញ្ញាមក ដើម្បីទប់ស្កាត់ការចម្លងជំងឺកូវីដ-១៩ នៅក្នុងសហគមន៍។ គិតត្រឹមថ្ងៃទី២៦ ខែកញ្ញា តំបន់មួយចំនួនមិនទាន់ធូរស្រាលនៅឡើយ ដោយអាជ្ញាធរបន្តដាក់ជាតំបន់លឿងទុំ និងតំបន់ក្រហមដដែល។ ចៅសង្កាត់គោកចកលោក ទិត ឌីរ៉ា ថ្លែងថា អាជ្ញាធរពាក់ព័ន្ធកំពុងយកចិត្តទុកដាក់ខ្ពស់ជួយដល់ប្រជាពលរដ្ឋដោយជំហ៊ានទី១អាជ្ញាធរ បាន ផ្តល់ជំនួយដល់ប្រជាពលរដ្ឋដែលមានប័ណ្ណក្រីក្រ ហើយជំហ៊ានបន្ទាប់ គឺអាជ្ញាធរកំពុងសហការជាមួយក្រុមយុវជន ចុះផ្តល់ជំនួយជូនដល់ប្រជាពលរដ្ឋនៅតាមមុខផ្ទះជាបន្តបន្ទាប់៖ « ។ ទោះជាយ៉ាងណា មន្ត្រីសមាគមការពារសិទ្ធិមនុស្សអាដហុកប្រចាំខេត្តសៀមរាប គឺលោក សួស ណារិន ដែលកំពុងរស់នៅក្នុងតំបន់ក្រហមដែរនោះ ទទួលស្គាល់ថា ប្រជាពលរដ្ឋ រស់នៅតំបន់មួយចំនួនពិតជាមិនទាន់ទទួលបានជំនួយដូចជាស្បៀងអាហារនិងថ្នាំពេទ្យពីអាជ្ញាធរនៅឡើយ ហើយតម្លៃម្ហូបអាហារពិតជាឡើងថ្លៃខ្ពស់។ លោក ជំរុញឲ្យអាជ្ញាធរយកចិត្តទុកដាក់បន្ថែមទៀត៖ « »។ កន្លងទៅប្រជាពលរដ្ឋ តែងតែរិះគន់រដ្ឋាភិបាល ទាក់ទងនឹងការផ្តល់ជំនួយយឺតយ៉ាវ និងមិនបានគ្រប់គ្រាន់ដល់ប្រជាពលរដ្ឋរស់នៅក្នុងតំបន់បិទខ្ទប់ រហូតពលរដ្ឋនៅកន្លែងខ្លះ បាននាំគ្នាផ្ទុះការតវ៉ាទៀតផង ទើបអាជ្ញាធរយកជំនួយជូនពលរដ្ឋ។ លើសពីនេះ ប្រជាពលរដ្ឋមួយចំនួនក៏ខកចិត្តចំពោះលោក ហ៊ុន សែន ដែល ចំណាយលុយដ៏ច្រើនសន្ធឹកសន្ធាប់ជួលក្រុមហ៊ុនបញ្ចុះបញ្ចូល ឬឡប់ប៊ី(Lobby)នៅអាមេរិក ដើម្បីជួយលុបលាងកេរ្តិ៍ឈ្មោះអាក្រក់របស់ខ្លួន និងផ្តល់ជំនួយដល់ប្រទេសមួយចំនួន ដើម្បីទប់ស្កាត់កូវីដ ដែលប្រទេសខ្លះនោះមានសេដ្ឋកិច្ចល្អជាងកម្ពុជាផង ក្នុងគ្រាដែលពលរដ្ឋកម្ពុជាខ្លួនឯងកំពុងរង់ចាំជំនួយជាបន្ទាន់នោះ៕	2021-09-27T07:52:00+07:00	rfa.org	https://www.rfa.org/khmer/news/health/siem-reap-residents-call-for-social-aids-during-lock-down-09262021205140.html
6e69a3c6-bee7-4fcb-82a4-4e6574a80ea2	ប្រទេសថៃ កាត់បន្ថយការធ្វើចត្តាឡីស័កសម្រាប់ភ្ញៀវទេសចរដែលបានចាក់វ៉ាក់សាំងរួចហើយ	ប្រទេសថៃ នឹងកាត់បន្ថយការធ្វើចតាឡឺស័កសម្រាប់អ្នកដំណើរដែលបានចាក់វ៉ាក់សាំងរួចហើយ មកត្រឹមចំនួន៧ថ្ងៃវិញ ដែលនឹងចាប់ផ្តើមពីខែតុលាខាងមុខនេះតទៅ។ នេះបើតាមការបញ្ជាក់របស់ក្រុមមន្ត្រីថៃកាលពីថ្ងៃចន្ទ នៅពេលដែលប្រទេសនេះ កំពុងស្វះស្វែងស្តារឧស្សាហកម្មទេសចរណ៍នេះឡើងវិញ ហើយត្រូវបានរាយការណ៍ដោយទីភ្នាក់ងារព័ត៌មាន AFP នោះ។ មុនការរាតត្បាតនៃជំងឺកូវីដ១៩ ប្រទេសថៃ បានទាក់ទាញទេសចរណ៍ជិត៤០លាននាក់ក្នុងមួយឆ្នាំៗ ក៏ប៉ុន្តែការរឹតត្បិតការធ្វើដំណើរទាក់ទិននឹងជំងឺកូវីដ១៩ បានធ្វើឲ្យវិស័យមួយនេះដួលរលំ និងធ្វើឲ្យសេដ្ឋកិច្ចថៃស្ថិតក្នុងស្ថានភាពអាក្រក់បំផុតក្នុងរយៈពេលជាង២០ឆ្នាំកន្លងទៅនេះ។ ថៃ កំពុងជំរុញឲ្យបើកវិស័យនេះឡើងវិញ ថ្វីបើនៅរងផលប៉ះពាល់នៃការឆ្លងរលកទី៣នៃវីរុសដែលតាដ៏ប្រល័យនៅឡើយក៏ដោយ។ ពួកអាជ្ញាធរថៃ បាននិយាយថា ដោយចាប់ផ្តើមនៅថ្ងៃសុក្រខាងមុខនេះតទៅ រយៈពេលនៃការធ្វើចត្តាឡីស័កសម្រាប់ភ្ញៀវទេសចរណ៍ដែលបានចាក់វ៉ាក់សាំងគ្រប់ដូស នឹងត្រូវបន្ថយមកត្រឹមរយៈពេល៧ថ្ងៃវិញ លែង១៤ថ្ងៃទៀតហើយ ប្រសិនបើពួកគេមានប័ណ្ណចាក់វ៉ាក់សាំងនោះ។ ដោយឡែកភ្ញៀវទេសចរណ៍ដែលគ្មានប័ណ្ណចាក់វ៉ាក់សាំង នឹងត្រូវធ្វើចត្តាឡីស័កចំនួន១០ថ្ងៃ ប្រសិនបើពួកគេចូលក្នុងប្រទេសថៃតាមជើងយន្តហោះ និងរយៈពេល១៤ថ្ងៃ ប្រសិនបើពួកគេធ្វើដំណើរតាមផ្លូវគោក។ ភ្ញៀវទេសចរទាំងអស់ នឹងតម្រូវយ៉ាងហោចណាស់ឲ្យមានការធ្វើតេស្តកូវីដអវិជ្ជមាន២ ដងផងដែរ។ លោកស្រី Rachada Dhanadirek អ្នកនាំពាក្យរងរបស់រដ្ឋាភិបាលថៃ បានច្រានចោលការព្រួយកង្វល់អំពីពួកអ្នកធ្វើដំណើរដែលមិនបានចាក់វ៉ាក់សាំងចូលក្នុងប្រទេសថៃ។ លោកស្រីបានប្រាប់ទីភ្នាក់ងារព័ត៌មាន AFP ថា «ខ្ញុំគិតថា វិធានការទាំងនេះ មានប្រសិទ្ធិភាពគ្រប់គ្រាន់ដើម្បីពិនិត្យឆែកឆេរថា តើពួកគេបានឆ្លងជំងឺនោះ ឬក៏អត់»៕	2021-09-27T07:00:00+07:00	khmer.voanews.com	https://khmer.voanews.com/a/thailand-to-cut-quarantine-for-vaccinated-tourists/6247359.html
67664ea4-0cff-45ad-97e6-5f25d7b0242e	ញ៉ាំប្រៃ គ្រោះថ្នាក់ខ្លាំង កើតលើសឈាមផង មហារីកផង	យើងធ្លាប់តែឮថា អ្នកចូលចិត្តញ៉ាំប្រៃងាយនឹងកើតជំងឺលើសឈាម ប៉ុន្តែតាមពិតមហារីកក្រពះក៏បណ្តាលមកពីការញ៉ាំប្រៃលើសកម្រិតដែរ។ បើតាមការបញ្ជាក់របស់លោកវេជ្ជបណ្ឌិត អ៊ាវ សុខា ប្រធានផ្នែកជំងឺមហារីក និងជំងឺឈាម នៃមន្ទីរពេទ្យកាល់ម៉ែត ការនិយមចូលចិត្តញ៉ាំអាហារប្រៃក្នុងរបបអាហារប្រចាំថ្ងៃ ពិសេសពពួកសាច់ប្រឡាក់ ត្រីប្រឡាក់ អាហារផ្អាប់ និងពពួកជ្រក់ ងាយនឹងកើតជំងឺលើសឈាមផង ជំងឺមហារីកក្រពះ-ពោះវៀនផង ដោយសារតែវាបណ្តាលឲ្យមានការរលាក ដំបៅក្រពះដែលវិវត្តទៅជាមហារីកក្រពះ។ ម្យ៉ាងវិញទៀត ការញ៉ាំប្រៃនឹងបង្កើនសកម្មភាពរបស់មេរោគក្រពះ (H.pylori)។ លោកវេជ្ជបណ្ឌិតពន្យល់ថា ថ្វីត្បិតតែជំងឺមហារីកក្រពះបណ្តាលមកពីកត្តាច្រើនយ៉ាង តែក្នុងនោះការមានទាក់ទងនឹងការញ៉ាំប្រៃលើសកម្រិត។ “សិក្សាវិទ្យាសាស្ត្ររកឃើញថា អាហារប្រៃខ្លាំង ពពួកជ្រក់ ត្រីងៀត យកត្រីប្រឡាក់អំបិល ហាលថ្ងៃ យកទៅដុត ឬអាំង នៅក្នុងសាច់ត្រីងៀត ត្រីប្រឡាក់មានសារធាតុនីត្រូសាមីន កាលណាញ៉ាំច្រើន អាចជួយជំរុញឲ្យក្រពះកើតជំងឺមហារីក”។ ផ្នែកតាមទិន្នន័យនៅមន្ទីរពេទ្យកាល់ម៉ែត្រ និងមន្ទីរពេទ្យព្រះកុសមៈ មហារីកក្រពះ-ពោះវៀន ជាជំងឺដែលជួបប្រទះញឹកញាប់ជាងគេបន្ទាប់ពីជំងឺមហារីកមាត់ស្បូន សុដន់ និងសួត។ យោងតាមអង្គការសុខភាពពិភពលោក បានណែនាំយើងឲ្យញ៉ាំអំបិល ៥ក្រាម/ថ្ងៃ ដែលស្មើនឹង ១ ស្លាបព្រាកាហ្វេប៉ុណ្ណោះ ដែលបរិមាណនេះរាប់បញ្ចូលជាតិអំបិលក្នុងអាហារប្រចាំថ្ងៃទាំងអស់ នោះទើបមិនមានបញ្ហាសុខភាព៕ ចុចអាន៖ ចុចអាន៖	2021-09-27T00:24:00+07:00	kampucheathmey.com	https://www.kampucheathmey.com/health/199607
4cc8fd32-0691-47fb-9885-05183f6e58e8	គណៈសង្ឃនាយក អំពានាវដល់ព្រះសង្ឃ-ពុទ្ធបរិស័ទត្រូវសហការជាមួយអាជ្ញាធររួមគ្នាទប់ស្កាត់ជំងឺកូវីដ ប្រកបដោយសេចក្ដីយោគយល់ចំពោះការខកខាន ប្រារព្ធពិធីបុណ្យកាន់បិណ្ឌ និងភ្ជុំបិណ្ឌមិនបានពេញលេញ	គណៈសង្ឃនាយក នាថ្ងៃទី២៦ ខែកញ្ញា ឆ្នាំ២០២១នេះ បានចេញសេចក្តីប្រគេន និងជូនដំណឹងទូលប្រគេនព្រះមេគណរាជធានី-ខេត្ត និងព្រះចៅអធិការវត្ត និងជម្រាបដល់ប្រជាពុទ្ធបរិស័ទទូទាំងប្រទេស ត្រូវចូលរួមសហការជាមួយអាជ្ញាធរមានសមត្ថកិច្ច ដើម្បីរួមគ្នាប្រយុទ្ធទប់ស្កាត់ការរីករាលដាលជំងឺកូវីដ-១៩ និងសូមមានសេចក្ដីយោគយល់ចំពោះការខកខានប្រារព្ធពិធីបុណ្យកាន់បិណ្ឌ និងភ្ជុំបិណ្ឌឆ្នាំនេះមិនបានពេញលេញ។ គណៈសង្ឃនាយក ក៏បានទូលប្រគេនព្រះមេគណរាជធានី-ខេត្ត និងព្រះចៅអធិការវត្ត និងជម្រាបដល់ប្រជាពុទ្ធបរិស័ទទូទាំងប្រទេស ត្រូវចូលរួមគាំទ្រចំណាត់ការផ្អាកពិធីរៀបចំបុណ្យកាន់បិណ្ឌ និងភ្ជុំបិណ្ឌរបស់រាជរដ្ឋាភិបាល ដែលមានទស្សនវិស័យវែងឆ្ងាយដែលបានគិតគូរពីសុខភាពសាធារណៈជាចម្បង និងប្រកបដោយគតិបណ្ឌិត។	2021-09-26T23:51:00+07:00	freshnewsasia.com	https://m.freshnewsasia.com/index.php/en/localnews/214208-2021-09-26-09-51-08.html
40443e45-bb96-4f73-976d-613aa030014a	អ្នកមានជំងឺ៧មុខនេះត្រូវចាក់វ៉ាក់សាំងកូវីដដាច់ខាត ព្រោះបើឆ្លងហើយ គ្រោះថ្នាក់ដល់ជីវិត	ប្រសិនបើអ្នកតាមដានព័ត៌មានអំពី ជំងឹកូវីដ-១៩ ប្រហែលជាដឹងហើយថា ចំនួនអ្នកស្លាប់ដោយសារជំងឺនេះមិនមែនជាអ្នក សុទ្ធតែមានជំងឺរ៉ាំរ៉ៃនោះទេ។ ជាលទ្ធផល ក្រសួងសុខាភិបាលរបស់ប្រទេសថៃ បានផ្តល់អនុសាសន៍ដល់ប្រជាពលរដ្ឋដែលមានហានិភ័យនៃជំងឺចំនួន ៧ ត្រូវចាក់វ៉ាក់សាំងការពារជំងឺកូវីដ-១៩ ឲ្យបានឆាប់ដើម្បីការពារជំងឺធ្ងន់ធ្ងរ និងកាត់បន្ថយអត្រាស្លាប់។ ដោយសារមេរោគកូវីដ ចូលក្នុងរាងកាយតាមរយៈប្រព័ន្ធដង្ហើមនិងបំផ្លាញសួត មេរោគនេះនឹងធ្វើឲ្យខូចជាលិកាសួត។ ហើយដោយសារសួតមិនដំណើរការតាមសក្តានុពលពេញលេញ អ្នកជំងឺសួតរ៉ាំរ៉ៃអាចមានរោគសញ្ញាកាន់តែធ្ងន់ធ្ងរ។ ដូចទៅនឹងជំងឺហឺតដែរ ការឆ្លងមេរោគនេះអាចធ្វើឲ្យរោគសញ្ញាកាន់តែធ្ងន់ធ្ងរឡើងៗ។ ជាធម្មតា អ្នកជំងឺមានសាច់ដុំបេះដូងខុសពីធម្មតា ប្រសិនបើឆ្លងមេរោគកូវីដហើយ និងហើយឆ្លងមេរោគដល់សួត នឹងបណ្តាលឲ្យខ្វះខ្យល់អុកស៊ីសែននៅក្នុងឈាម។ បេះដូងត្រូវធ្វើការកាន់តែខ្លាំងដើម្បីបូមឈាមទៅកាន់រាងកាយ ដែលនៅសល់ដូចពីមុន។ វានឹងបណ្តាលឲ្យចង្វាក់បេះដូងលោតលឿន រហូតដល់ហានិភ័យនៃការរលាកស្រទាប់ខាងក្នុង ឬកើនឡើងហានិភ័យនៃការកកឈាម ដោយសារការថយចុះកម្រិតអុកស៊ីសែននៅក្នុងឈាម។ប្រសិនបើការឆ្លងមេរោគធ្ងន់ធ្ងរ មុខងារសាច់ដុំបេះដូងអាចចុះខ្សោយយ៉ាងឆាប់រហ័ស។ នេះអាចបណ្តាលឲ្យគាំងបេះដូងឬខ្សោយបេះដូង។ ការស្រាវជ្រាវបានរកឃើញថា អ្នកដែលមានជំងឺទឹកនោមផ្អែមដែលឆ្លងវីរុសកូវីដ មានហានិភ័យទ្វេដងនៃការវិវត្តទៅជាផលវិបាកជាងអ្នកដែលមិនមានជំងឺទឹកនោមផ្អែម ហើយអត្រាមរណភាពគឺខ្ពស់ជាងបីដង។ ការចាក់វ៉ាក់សាំងអាចកាត់បន្ថយភាពធ្ងន់ធ្ងរនៃការឆ្លងមេរោគ និងកាត់បន្ថយអត្រាមរណភាពជាង៩០ភាគរយ។ ឥទ្ធិពលរបស់វីរុស អាចធ្វើឲ្យកម្រិតជាតិស្ករក្នុងឈាមប្រែប្រួលនិងពិបាកគ្រប់គ្រង។ រាងកាយមានប្រតិកម្មទៅនឹងមេរោគហើយបណ្តាលអោយរលាក។ ជាលទ្ធផលកម្រិតជាតិស្ករក្នុងឈាមខ្ពស់ធ្វើឲ្យមេរោគ រីករាលដាលយ៉ាងងាយស្រួល។ នៅពេលរាងកាយត្រូវបានឆ្លងមេរោគ ជាតិខ្លាញ់ក្នុងរាងកាយច្រើនពេក ធ្វើឲ្យរលាក។ អ្នកដែលធាត់ខ្លាំង គឺប្រឈមនឹងរោគសញ្ញាពិបាកដកដង្ហើមស្រួចស្រាវ (ARDS) ព្រោះជាតិខ្លាញ់នៅក្នុងពោះ រុញឲ្យស្រទាប់ស្ដើងនៃជាលិកាឡើងដល់សួត។ ជាលទ្ធផល ការពង្រីកសួតមានកំណត់ ដូច្នេះមានហានិភ័យកាន់តែខ្ពស់។ អ្នកដែលធាត់ច្រើនតែមានផលវិបាកផ្សេងៗដូចជាសម្ពាធឈាមឡើងខ្ពស់ និងជំងឺទឹកនោមផ្អែមដែលអាចកាន់តែធ្ងន់ធ្ងរឡើងយ៉ាងឆាប់រហ័ស។ មនុស្សធាត់ងាយនឹងមានកំណកឈាមនៅជើង។ ដោយសាររាងកាយមិនមានចលនាហើយដុំឈាមអាចស្ទះដល់សួត ខួរក្បាលឬបេះដូង ហើយកូវីដ បានបង្កឲ្យស្ទះសរសៃឈាមសួតរួចទៅហើយ។ ដូច្នេះនៅពេលដែលអ្នកធាត់ ត្រូវបានផ្សារភ្ជាប់ជាមួយនឹងវា រោគសញ្ញានៃការកកស្ទះសរសៃឈាមកាន់តែធ្ងន់ធ្ងរ។ មនុស្សធាត់មានកម្រិតនៃភាពស៊ាំទាបជាងធម្មតា ក៏ដូចជាមិនសូវឆ្លើយតបទៅនឹងវ៉ាក់សាំងនិងថ្នាំដែលប្រើដើម្បីព្យាបាលពួកគេជាងមនុស្សធម្មតាផងដែរ។ អ្នកជំងឺដែលមានបញ្ហាតម្រងនោម មានហានិភ័យនៃការវិវត្តទៅជារោគសញ្ញាធ្ងន់ធ្ងរ នៅពេលឆ្លងកូវីដ។ ដោយសារតែមុខងារតម្រងនោមខុសពីធម្មតា វាត្រូវបានគេរកឃើញថា អ្នកជំងឺដែលមានបញ្ហាតម្រងនោមដំណាក់កាលចុងក្រោយ ដែលត្រូវការការលាងឈាមតាមពោះវៀនឬទទួលការប្តូរតម្រងនោម គឺមានឱកាសស្លាប់រហូតដល់ ៣០ទៅ៤០ភាគរយ ព្រោះប្រព័ន្ធការពាររាងកាយទាបជាងមនុស្សធម្មតា។ ជំងឺដាច់សរសៃឈាមខួរក្បាល គឺជាជំងឺគ្រោះថ្នាក់ព្រោះនៅពេលឆ្លងមេរោគកូវីដ-១៩ អាចគំរាមកំហែងដល់អាយុជីវិត ដោយសារមេរោគនេះ ជួយជំរុញឲ្យឈាមកកបានស្រួលជាងធម្មតា។ ដោយសារតែអ្នកជំងឺមហារីកមានភាពស៊ាំចុះខ្សោយ ភាពស៊ាំចុះខ្សោយទំនងជាបណ្តាលឲ្យពួកគេងាយស្លាប់ជាងមនុស្សទូទៅ៕ ចុចអាន៖	2021-09-26T20:57:00+07:00	kampucheathmey.com	https://www.kampucheathmey.com/health/202040
f300450c-37c8-47ff-9245-c2cfb20bbfa6	ក្រសួងសុខាភិបាល រកឃើញអ្នកឆ្លងកូវីដ១៩ថ្មី ចំនួន៨៣០នាក់ ជាសះស្បើយ៤៧៣នាក់ ស្លាប់ចំនួន២៥នាក់	No Content	2021-09-26T20:37:00+07:00	dap-news.com	https://dap-news.com/national/2021/09/26/187020/
bdc8893e-578f-4207-a6a2-48caae202f5e	ថៃ៖ មនុស្សជាង ១២,៣០០នាក់ឆ្លងកូវីដ-១៩ និងអ្នកជំងឺ ១២៥នាក់ស្លាប់ ក្នុងរបាយការណ៍ថ្ងៃអាទិត្យនេះ	ក្រសួងសុខាភិបាលថៃ នៅថ្ងៃអាទិត្យ ទី២៦ ខែកញ្ញា ឆ្នាំ២០២១នេះ បានរាយការណ៍ពីការរកឃើញករណីឆ្លងជំងឺ COVID-19 ថ្មីៗចំនួន ១២,៣៥៣ករណីបន្ថែមទៀត ក្នុងរយៈពេល ២៤ម៉ោងចុងក្រោយនេះ។ នេះបើតាមការចេញផ្សាយដោយ សារព័ត៌មានថៃ Bangkok Post។ បើតាមក្រសួងសុខាភិបាលថៃ ក្នុងចំណោមករណីឆ្លងថ្មីៗខាងលើនេះមាន ១១,៨២១ករណី ត្រូវបានរកឃើញនៅលើប្រជាជនថៃទូទៅ និង ៥៣២ករណីទៀត ត្រូវបានរកឃើញនៅលើអ្នកទោសតាមពន្ធនាគារ។ ក្រៅពីការរកឃើញករណីឆ្លងថ្មីៗខាងលើនេះ អ្នកជំងឺចំនួន ១២៥នាក់បន្ថែមទៀត ក៏ត្រូវបានរាយការណ៍ថា ស្លាប់ផងដែរ ក្នុងរយៈពេល ២៤ម៉ោងចុងក្រោយដូចគ្នា។ ដោយឡែកអ្នកជំងឺចំនួន ១៤,៣០៥នាក់ផ្សេងទៀត ទើបតែត្រូវបានអនុញ្ញាតឱ្យចាកចេញពីមន្ទីរពេទ្យ ក្រោយជាសះស្បើយ។ គួរបញ្ជាក់ថា រហូតមកទល់ពេលនេះ ប្រទេសថៃបានកត់ត្រានូវករណីឆ្លងជំងឺ COVID-19 សរុបនៅទូទាំងប្រទេសចំនួន ១,៥៦១,៦៣៨ករណី ក្នុងនោះមានអ្នកស្លាប់ ១៦,២៦៨នាក់ និងអ្នកជាសះស្បើយឡើងវិញ ១,៤២៣,១២៦នាក់។ គិតត្រឹមថ្ងៃទី២៥ ខែកញ្ញា ថៃបានចាក់វ៉ាក់សាំងបង្ការ COVID-19 សរុប ៤៦លានដូស ក្នុងនោះប្រជាជនជិត១៦លាននាក់ (២២.៨% នៃចំនួនប្រជាជនសរុប) បានទទួលការចាក់គ្រប់ដូស៕	2021-09-26T20:32:00+07:00	freshnewsasia.com	https://m.freshnewsasia.com/index.php/en/internationalnews/214192-2021-09-26-06-32-56.html
42ac6e85-9e42-4f8c-9b80-3879a32552a1	ក្រុមគ្រូពេទ្យស្មគ្រ័ចិត្ត ហ៊ុន ម៉ានី ចុះផ្សព្វផ្សាយ អប់រំពលរដ្ឋនៅ ឃុំអណ្តូងពោធិ៍ ស្រុករមាសហែកឲ្យដឹង អំពីវិធានការពារ ពីជំងឺកូវីដ-១៩	ក្នុងនោះដែរ ក្រុមគ្រូពេទ្យស្មគ្រ័ចិត្តហ៊ុន ម៉ានីបានផ្តល់ជូនប្រជាពលរដ្ឋចំនួន ៣០នាក់ និងយុវជនស.ស យ.ក ចំនួន៥នាក់ ក្នុងម្នាក់ៗ ទទួលបាន ម៉ាស់ ១០ សាប៊ូ Protex ១ និងជែលចំនុច២៣០មីលីត្រ ចំនួន១ដប។ ការចុះអប់រំ ពលរដ្ឋអំពីវិធានការ ការពារ ការទប់ស្កាត់ការរីករាលដាលជំងឺកូវីដ-១៩ របស់ក្រុមគ្រូពេទ្យស័្មគ្រចិត្ត លោកហ៊ុន ម៉ានីនេះដែរ ដោយមានកិច្ចសហការ ជាមួយនិង ក្រុមគ្រូពេទ្យមន្ទីរសុខាភិបាលខេត្ត អាជ្ញាធរមូលដ្ឋាន និងក្រុមស.ស.យ.ក ស្រុករមាសហែកចំនួន ២២នាក់។ លោកបណ្ឌិត កែរ រដ្ឋា ប្រធានមន្ទីរសុខាភិបាលខេត្ត និងជាអនុប្រធានប្រតិបត្តិ បានថ្លែងប្រាប់ឲ្យដឹងថា នៅថ្ងៃនេះក្រុមការងារគ្រូពេទ្យស្ម័គ្រចិត្ត ហ៊ុន ម៉ានី ដែលដឹកនាំដោយលោកវេជ្ជ បណ្ឌិត ឈុន សំអូន បានចុះណែនាំដល់ប្រជាពលរដ្ឋពីរបៀប នៃការលាងដៃនឹងអាល់កុល ឬសាប៊ូ ជាមួយនឹងការបង្រៀន ពាក់ម៉ាស ដើម្បីធ្វើយ៉ាងណាការពារ និងទប់ស្កាត់មេរោគកូវីដ-១៩ ចូលក្នុងខ្លួន រួមជាមួយនឹងវិធីទប់ស្កាត់ មេរោគចូលក្នុងខ្លួនមួយចំនួន ផ្សេងទៀតផងដែរ និង ត្រូវ អនុវត្តឲ្យបាន នូវ វិធានការ ៣ការពារ និង ៣កុំ។ លោកបានថ្លែងបញ្ជាក់ថា ក្រុមការងារគ្រូពេទ្យស្ម័គ្រចិត្ត ហ៊ុន ម៉ានីនៅខេត្តស្វាយរៀង មួយរយៈនេះ មានការរវល់ក្នុងភារកិច្ច ការចាក់វ៉ាក់សាំងការពារជំងឺកូវីដ-១៩ជូនប្រជាពលរដ្ឋ ទើបមិនបានចុះអប់រំផ្សព្វផ្សាយ ដល់ប្រជាពលរដ្ឋអំពីវិធានការ ការពារនៃជំងឺកូវីដ-១៩ ហើយថ្ងៃនេះគឺបានបន្តជំរុញ ដល់ក្រុមការងារចុះអប់រំផ្សព្វផ្សាយ អំពីវិធានការបង្ការការពារជំងឺកូវីដ-១៩ ដល់ប្រជាពលរដ្ឋនៅស្រុករមាសហែក សារជាថ្មីម្ដងទៀត ។ លោកបានបន្តថាដោយសារសព្វថ្ងៃនេះ សង្កេតឃើញថា មានប្រជាពលរដ្ឋមួយចំនួន មានការធ្វេសប្រហែសក្នុងការ ការពារ និងការអនុវត្តន៍វិធានការ របស់ក្រសួងសុខាភិបាល ដូច្នេះហើយធ្វើឲ្យមន្ត្រីជំនាញ ក៏ដូចជាអាជ្ញាធរ មានការបារម្ភខ្លាចមានការឆ្លងជំងឺកូវីដ-១៩ ជាច្រើនទៀត ក្នុងខេត្តស្វាយរៀង ។ ជាមួយគ្នានេះ ក្រុមការងារគ្រូពេទ្យស្មគ្រ័ ហ៊ុន ម៉ានី និងចុះផ្សព្វផ្សាយអប់រំ វិធីបង្ការការពារ ជំងឺកូវីដ-១៩ នៅមូលមូលដ្ឋានសង្កាត់ស្វាយរៀង ក្រុងស្វាយរៀង និងធ្វើជាបន្តបន្ទាប់ទៀត ដើម្បីឲ្យប្រជាពលរដ្ឋបានយល់ដឹងជ្រួតជ្រាប អំពីវិធានការការពារ នៃជំងឺកូវីដ-១៩ ក្នុងការកាត់បន្ថយនៃ ការចម្លងមេរោគកូវីដ-១៩ឲ្យនៅកម្រិតទាបបំផុត ៕	2021-09-26T20:25:00+07:00	dap-news.com	https://dap-news.com/national/2021/09/26/187014/
abb7baab-c2af-49ba-9670-2aa0e97dcc79	ក្រុមការងារគ្រូពេទ្យស្ម័គ្រចិត្ត ហ៊ុន ម៉ានី ចុះផ្សព្វផ្សាយ អប់រំពលរដ្ឋ នៅឃុំអណ្តូងពោធិ៍ ស្រុករមាសហែក អំពីវិធានការពារជំងឺកូវីដ១៩	ក្រុមការងារគ្រូពេទ្យស្ម័គ្រចិត្ត ហ៊ុន ម៉ានី ដែលដឹកនាំដោយលោកវេជ្ជ បណ្ឌិត ឈុន សំអូន សមាជិកគណៈអចិន្ត្រៃយ៍ បានបន្តចុះផ្សព្វផ្សាយ និងអប់រំជូនដល់ប្រជាពលរដ្ឋ ដែលរស់នៅភូមិត្រពាំងបន្ទាយ ឃុំអណ្តូងពោធិ៍ ស្រុករមាសហែក ខេត្តស្វាយរៀង ចំនួន៣០នាក់ ដើម្បីឲ្យពួកគាត់យល់កាន់តែច្បាស់អំពីវិធានការការពារ និងទប់ស្កាត់ការរីករាលនៃជំងឺកូវីដ-១៩ នៅក្នុងសហគមន៍ ។ ការចុះអប់រំ ពលរដ្ឋអំពីវិធានការការពារ ទប់ស្កាត់ការរីករាលដាលជំងឺកូវីដ-១៩ របស់ក្រុមគ្រូពេទ្យស័្មគ្រចិត្តលោក ហ៊ុន ម៉ានី នេះដែរ ធ្វើឡើង នៅថ្ងៃទី២៥ ខែកញ្ញា ឆ្នាំ២០២១ ដោយមានកិច្ចសហការជាមួយក្រុមគ្រូពេទ្យមន្ទីរសុខាភិបាលខេត្ត អាជ្ញាធរមូលដ្ឋាន និងក្រុមស.ស.យ.ក ស្រុករមាសហែក ចំនួន ២២នាក់។ លោកបណ្ឌិត កែរ រដ្ឋា ប្រធានមន្ទីរសុខាភិបាលខេត្ត និងជាអនុប្រធានប្រតិបត្តិ បានថ្លែងប្រាប់ឲ្យដឹងថា ក្រុមការងារគ្រូពេទ្យស្ម័គ្រចិត្ត ហ៊ុន ម៉ានី បានចុះណែនាំដល់ប្រជាពលរដ្ឋពីរបៀបនៃការលាងដៃនឹងអាល់កុល ឬសាប៊ូ ជាមួយនឹងការបង្រៀនពាក់ម៉ាស ដើម្បីធ្វើយ៉ាងណាការពារ និងទប់ស្កាត់មេរោគកូវីដ-១៩ រួមជាមួយនឹងវិធីទប់ស្កាត់មេរោគចូលក្នុងខ្លួនមួយចំនួនផ្សេងទៀតផងដែរ និងត្រូវ អនុវត្តឲ្យបាននូវ វិធានការ ៣ការពារ និង ៣កុំ៕	2021-09-26T19:08:00+07:00	freshnewsasia.com	https://m.freshnewsasia.com/index.php/en/localnews/214190-2021-09-26-05-08-09.html
c415a129-ba0e-417d-804f-0a15c526f108	លោក ហ៊ុន សែន ទទួលស្គាល់ការប្រហែសរបស់ខ្លួននាំឱ្យរាតត្បាតជំងឺកូវីដ-១៩ តាមវត្ត	មេដឹកនាំរបបឯកបក្ស លោក ហ៊ុន សែន ទទួលស្គាល់ថា លោកធ្វេសប្រហែស ដែលអនុញ្ញាតឱ្យរៀបចំពិធីបុណ្យ ភ្ជុំបិណ្ឌ នៅឆ្នាំនេះ ដែលបណ្តាលផ្ទុះរាតត្បាតជំងឺកូវីដ-១៩ នៅតាមវត្តអារាម ខណៈចំនួនអ្នកឆ្លង និងស្លាប់ដោយជំងឺនេះកើនឡើងទ្វេដង ។ សកម្មជនបក្សប្រឆាំងជឿថា លោក ហ៊ុន សែន មិនមែនធ្វេសប្រហែសនោះទេ ប៉ុន្តែទំនងជាលោកចង់សាកគុណភាពវ៉ាក់សាំងចិនច្រើនជាងទើបបានជាបើកឱ្យមានពិធីបុណ្យកាន់បិណ្ឌ និងភ្ជុំបិណ្ឌកាលពីដំបូង។ លោកនាយករដ្ឋមន្ត្រី ហ៊ុន សែន បានប្រកាសផ្អាករៀបចំពិធីបុណ្យកាន់បិណ្ឌ និងភ្ជុំបិណ្ឌ ចាប់ពីបិណ្ឌទី៤ ដល់ថ្ងៃពិធីបុណ្យភ្ជុំបិណ្ឌ ប៉ុន្តែពុទ្ធបរិស័ទអាចយកចង្ហាន់ និងទេយ្យវត្ថុ ប្រគេនព្រះសង្ឃ ដោយមានការសម្របសម្រួលពីអាជ្ញាធរមូលដ្ឋាន។ លោក ហ៊ុន សែន បង្ហោះសារសំឡេងលើហ្វ៊េសប៊ុក នៅថ្ងៃទី២៥ កញ្ញាថា ការរាតត្បាតជំងឺកូវីដ-១៩ នៅតាមវត្តអារាមពេលនេះគឺជាបញ្ហាធ្ងន់ធ្ងរ និងគ្រោះថ្នាក់ដល់ជាតិ និងសាសនា។ ប្រមុខរដ្ឋាភិបាលរូបនេះទទួលស្គាល់ថា លោកធ្វេសប្រហែសអនុញ្ញាតឱ្យរៀបចំពិធីបុណ្យកាន់បិណ្ឌ និងភ្ជុំបិណ្ឌ អំឡុងការរាតត្បាតជំងឺកូវីដ-១៩ ដែលបណ្តាលឱ្យចំនួនអ្នកឆ្លង និងស្លាប់ដោយជំងឺនេះកើនឡើងជាបន្តបន្ទាប់។ លោកបញ្ជាក់ថា រដ្ឋាភិបាលសម្រេចផ្អាករៀបចំពិធីកាន់បិណ្ឌ និងភ្ជុំបិណ្ឌវិញ ដើម្បីការពារអាយុជីវិតនិងសុខភាពពលរដ្ឋ ព្រោះតែការជួបជុំ និងប្រមូលផ្តុំនៅតាមវត្តអារាមមិនបានអនុវត្តត្រឹមត្រូវតាមវិធានការសុខាភិបាល៖ « »។ លោក ហ៊ុន សែន ថ្លែងទៀតថា រដ្ឋាភិបាលរបស់លោកបានចាក់វ៉ាក់សាំងបង្ការជំងឺកូវីដ-១៩ ជូនប្រជាពលរដ្ឋបានចំនួនជិត ១៣លាននាក់ ក្នុងចំណោមអ្នកដែលត្រូវចាក់វ៉ាកសាំងចំនួន១៤លាននាក់ ប៉ុន្តែ ចំនួនអ្នកឆ្លងកើនឡើងវិញ។ លោកលើកហេតុផលថា វ៉ាក់សាំងដែលចាក់ជូនពលរដ្ឋកន្លងមកគ្រាន់តែជួយកុំអោយអ្នកជំងឺធ្លាក់ខ្លួនឈឺធ្ងន់ធ្ងរ និងស្លាប់ប៉ុណ្ណោះ តែលោកថា ការដែលប្រកាន់នូវវិធានការសុខាភិបាលទៅវិញទេ ទើបជៀសផុតការឆ្លងជំងឺកូវីដ-១៩។ ជុំវិញរឿងនេះ ជំទប់ទី២ ឃុំក្តីរុន ស្រុកពួក ខេត្តសៀមរាប ដែលកំពុងភៀសខ្លួននៅប្រទេសថៃ លោក ឈុន វាន លើកឡើងថា ការផ្អាកពិធីបុណ្យកាន់បិណ្ឌ និងភ្ជុំបិណ្ឌនៅតាមវត្តអារាមនេះ បានធ្វើឱ្យលោកដាក់ការសង្ស័យថា លោក ហ៊ុន សែន ទំនងចង់ធ្វើតេស្តសាកល្បងលើគុណភាពវ៉ាក់សាំងរបស់ចិន។ យុវជនរូបនេះមើលឃើញថា វិធានការសុខាភិបាល និងយុទ្ធសាស្ត្រដែលរបបលោក ហ៊ុន សែន ពឹងផ្អែកលើវ៉ាក់សាំងបង្ការជំងឺកូវីដ-១៩ របស់ចិនកន្លងមកនោះ គឺមិនទាន់ធានាប្រសិទ្ធភាពដើម្បីការពារសុខភាពនិងជីវភាពរបស់ពលរដ្ឋបាននៅឡើយទេ៖ « »។ ទាក់ទិននឹងបញ្ហានេះ អ្នកសិក្សាស្រាវជ្រាវការអភិវឌ្ឍសង្គម លោកបណ្ឌិត សេង សារី សង្កេតឃើញថា ការផ្ទុះរាលជំងឺកូវីដ-១៩នេះ បណ្តាលមកពីការជួបជុំរបស់ពលរដ្ឋនៅតាមផ្ទះ ដោយមិនអនុវត្ត តាមវិធានការសុខាភិបាលពេញលេញផង និងប្រសិទ្ធភាពទប់ស្កាត់របស់អាជ្ញាធរពាក់ព័ន្ធផង។ លោកគាំទ្រដែលរដ្ឋាភិបាលសម្រេចចិត្តផ្អាកពិធីបុណ្យកាន់បិណ្ឌនិងភ្ជុំបិណ្ឌ ដោយផ្អែកលើទិន្ន័យបច្ចេកទេស និងលក្ខណៈវិទ្យាសាស្ត្រ។ លោកមើលឃើញថាកន្លងមកការសម្រេចចិត្តរបស់លោកនាយករដ្ឋមន្ត្រី ហ៊ុន សែន មិនបានផ្អែកលើលក្ខណៈវិទ្យាសាស្ត្រសុខាភិបាលនោះទេប៉ុន្តែការសម្រេចពេលនេះហាក់បង្ហាញជំហរស្របទៅនឹងអ្នកបច្ចេកទេស និងទទួលយកមតិរិះគន់ ដើម្បីប្រយោជន៍ទប់ស្កាត់ជំងឺកូវីដ-១៩៖ « »។ វិធានការប្រយុទ្ធប្រឆាំងនឹងជំងឺកូវីដ-១៩ របស់រដ្ឋាភិបាលកម្ពុជា ត្រូវបានសាធារណជន និងអ្នកតាមដានស្ថានការណ៍មួយចំនួនរិះគន់ថា ជាវិធានការដែលមានលក្ខណៈនយោបាយច្រើនជាងលក្ខណៈបច្ចេកទេស ព្រោះសេចក្តីសម្រេចចិត្តភាគច្រើនចេញមកពីលោក ហ៊ុន សែន ដោយមិនឆ្លើយតបបានត្រឹមត្រូវ និងទាន់ពេលវេលាដល់ពលរដ្ឋនោះទេជាពិសេសលោកតែងតែច្រានចោលនូវមតិផ្ទុយនានា។ ជាងនេះទៅទៀត ទោះជាកម្ពុជាមានវ៉ាក់សាំងកាន់តែច្រើនក៏ដោយ ក៏តួលេខឆ្លងថ្មី និងអ្នកស្លាប់ដោយសារជំងឺកូវីដ១៩ មិនបានថមថយឡើយ៕	2021-09-26T19:01:00+07:00	rfa.org	https://www.rfa.org/khmer/news/health/hun-sen-admits-he-was-negligent-to-allow-pchum-ben-celebration-09262021080103.html
30dbae9b-c255-4afd-b484-996620d1e926	ស្ត្រីផ្ទុកជំងឺកូវីដ១៩ ប្រភេទ Delta ទទួលជោគជ័យក្នុងការសម្រាលកូនដោយវះកាត់ នៅមន្ទីរពេទ្យបង្អែក១៦មករា ខេត្តព្រះវិហារ	ស្ត្រីមានផ្ទៃពោះ និងផ្ទុកជំងឺកូវីដ១៩ម្នាក់ ត្រូវបានក្រុមគ្រូពេទ្យជំនាញនៃមន្ទីរពេទ្យបង្អែក ១៦មករា ខេត្តព្រះវិហារ ជួយសម្រាលកូនដោយវះកាត់ដោយជោគជ័យ នៅរសៀលថ្ងៃទី២៥ ខែកញ្ញា ឆ្នាំ២០២១ ដោយទទួលបានកូនប្រុសម្នាក់ទំងន់ ៤គីឡូក្រាម។ លោកវេជ្ជបណ្ឌិត គួង ឡូ ទីប្រឹក្សាក្រសួងសុខាភិបាល និងជាប្រធានមន្ទីរសុខាភិបាលខេត្តព្រះវិហារ បានថ្លែងថា ស្ត្រីផ្ទុកជំងឺកូវីដ១៩ ដែលក្រុមគ្រូពេទ្យជួយសម្រាលកូនដោយវះកាត់ទទួលបានជោគជ័យនោះ មានឈ្មោះ ហ៊ុន ដានី អាយុ៤១ឆ្នាំ រស់នៅភូមិធម្មជាតិ ឃុំស្រអែម ស្រុកជាំក្សាន្ត ខេត្តព្រះវិហារ។ ស្ត្រីរូបនេះបានឆ្លងជំងឺកូវីដ១៩ ប្រភេទ Delta កាលពីថ្ងៃទី០៩ ខែសីហា ឆ្នាំ២០២១ និងបានបញ្ជូនមកពីមន្ទីរពេទ្យបង្អែកស្រុកជាំក្សាន្ត កាលពីថ្ងៃទី២៣ ខែកញ្ញា ឆ្នាំ២០២១។ លោក គួង ឡូ បានថ្លែងទៀតថា ស្ត្រីរូបនេះបានមានផ្ទៃពោះលើកទី៥ ហើយកូនដែលកើតនេះជាកូនទី៣។ លោកថា មូលហេតុដែលស្ត្រីរូបនេះសម្រាលកូនដោយវះកាត់ ទី១៖ ដោយសារស្ត្រីរូបនេះមានផ្ទៃពោះគ្រប់ខែតែមិនទាន់សម្រាល ទី២៖ ទារកក្នុងផ្ទៃមានបេះដូងខ្សោយ និងទី៣៖ ទារកមានទំងន់ធ្ងន់រហូត៤ គីឡូក្រាម។ លោកប្រធានមន្ទីរសុខាភិបាល ក៏ថ្លែងទៀតថា ចាប់តាំងពីជំងឺកូវីដ១៩ ឆ្លងរាលដាលចូលសហគមន៍នៅក្នុងខេត្តព្រះវិហារ មន្ទីរពេទ្យបង្អែកខេត្ត និងមន្ទីរពេទ្យបង្អែកស្រុក ជួយសម្រាលកូនជូនស្ត្រីផ្ទុកជំងឺកូវីដ១៩ បានចំនួន៦នាក់ ក្នុងនោះសម្រាលដោយវះកាត់ម្នាក់៕	2021-09-26T18:59:00+07:00	freshnewsasia.com	https://m.freshnewsasia.com/index.php/en/localnews/214187-2021-09-26-04-59-37.html
79aeb1db-e0d0-48d2-9020-bb29c697038c	ការសិក្សាមួយថាញ៉ាំបាយច្រើនប្រឈមកើតជំងឺទឹកនោមផ្អែម តើញ៉ាំប៉ុន្មានទើបល្មម?	ការសិក្សាមួយទើបចេញផ្សាយក្នុងខែកញ្ញានេះបានបង្ហាញថាអង្ករសមានទំនាក់ទំនងទៅនឹងជំងឺទឹកនោមផ្អែម នេះមានន័យថាអ្នកញ៉ាំបាយច្រើនក្នុងមួយថ្ងៃៗគឺមានហានិភ័យកើតជំងឺទឹកនោមផ្អែម។ ការសិក្សាមួយធ្វើឡើងដោយសាកលវិទ្យាល័យ McMaster របស់កាណាដា និងវិទ្យាស្ថានស្រាវជ្រាវផ្នែកសុខភាពចំនួនពីរផ្សេងទៀត បានសិក្សាទៅលើអ្នកចូលរួមចំនួន១៣ម៉ឺននាក់ ដោយអ្នកចូលរួមមកពីប្រទេសចិន ឥណ្ឌា និងប្រេស៊ីល ក្នុងរយៈពេល១០ឆ្នាំ។ ការសិក្សានេះបានរកឃើញថាអ្នកញ៉ាំបាយ (អង្ករស)ច្រើនជាង ក្នុងមួយថ្ងៃ គឺប្រឈមមុខកាន់តែខ្ពស់ក្នុងការកើតជំងឺទឹកនោមផ្អែម។ អ្នកចូលរូមចំនួន៦ ០០០នាក់ ដែលពេលដំបូងមិនមានជំងឺទឹកនោមផ្អែមនោះ បានវិវត្តទៅជាកើតជំងឺនេះ ដោយសារតែបរិមាណបាយដែលពួកគាត់បានញ៉ាំ។ ក្រុមអ្នកស្រាវជ្រាវបានលើកឡើងថា ជាតិកាបូអ៊ីដ្រាតនៅក្នុងអង្ករសគឺមានសន្ទស្សន៍ជាតិស្ករខ្ពស់ ដែលបានរួមចំណែកធ្វើឲ្យកម្រិតជាតិស្ករនៅក្នុងរបបអាហារកើនឡើងដែរ។ ការសិក្សានេះបានរកឃើញទៀតថាអង្ករស មិនត្រឹមតែមានទំនាក់ទំនងនឹងហានិភ័យជំងឺទឺកនោមផ្អែមទេ តែក៏ធ្វើឲ្យយើងប្រឈមនឹងបញ្ហា metabolic syndrome (បណ្ដុំនៃកត្តាប្រឈមធ្វើឲ្យកើតជំងឺបេះដូង) រួមមានដូចជាការកើនឡើង triglyceride(ខ្លាញ់អាក្រក់ក្នុងសរសៃឈាម) និងការធ្លាក់ចុះនៃខ្លាញ់ល្អ។ បើតាមក្រុមអ្នកស្រាវជ្រាវយើងគួរញ៉ាំបាយក្នុងបរិមាណសមល្មម និងជាមួយបន្លែ ឬសាឡាដឲ្យបានច្រើនដែរ ដើម្បីបំពេញជាតិសសៃរ និងប្រូតេអ៊ីនដែលរាងកាយត្រូវការ៕ ចុចអាន៖ ចុចអាន៖	2021-09-26T18:43:00+07:00	kampucheathmey.com	https://www.kampucheathmey.com/health/198576
0ad479ae-a262-446c-aff0-586a371e7c39	BREAKING: សហរដ្ឋអាមេរិក៖ មនុស្សជាង ៥៤,០០០នាក់ឆ្លងកូវីដ-១៩ និងអ្នកជំងឺ ៧៦៥នាក់ស្លាប់ក្នុង១ថ្ងៃ	នៅក្នុងរយៈពេល ២៤ម៉ោងកន្លងទៅនេះ មនុស្សសរុប ៥៤,១១៤នាក់ទៀតបានឆ្លងជំងឺ COVID-19 ខណៈអ្នកជំងឺ ៧៦៥នាក់បានស្លាប់នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃអាទិត្យ ទី២៦ ខែកញ្ញា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ៤៣,៧២៥,៦០៤ករណី ក្នុងនោះមានអ្នកស្លាប់សរុបចំនួន ៧០៦,០៥៨នាក់ និងជាសះស្បើយឡើងសរុប ៣៣.១៦លាននាក់។ សម្រាប់ចំនួនប្រជាជនសរុប ដែលកំពុងរស់នៅលើទឹកដីសហរដ្ឋអាមេរិកគឺជាង ៣៣២លាននាក់។ ប្រធានាធិបតីអាមេរិក លោក ចូ បៃដិន កាលពីថ្ងៃសុក្រសប្ដាហ៍នេះបានថ្លែងថា ប្រជាជនអាមេរិកប្រមាណ ៦០លាននាក់ នាពេលឥឡូវនេះ មានសិទ្ធិទទួលបានការចាក់វ៉ាក់សាំងបង្ការជំងឺ COVID-19 ដែលអភិវឌ្ឍឡើងដោយក្រុមហ៊ុនអាមេរិក Pfizer ដូសទី ៣ ឬដូសជំរុញហើយ។ លោកក៏បានជំរុញឲ្យពួកគេ ឆាប់ទៅទទួលការចាក់ផងដែរ។ គួរបញ្ជាក់ថា គិតត្រឹមថ្ងៃទី២៤ ខែកញ្ញា ឆ្នាំ២០២១ សហរដ្ឋអាមេរិកបានចាក់វ៉ាក់សាំងបង្ការជំងឺ COVID-19 សរុបចំនួន ៣៨៨លានដូស ក្នុងនោះប្រជាជន ២១២.៥៦លាននាក់ (៦៤.៨% នៃចំនួនប្រជាជនសរុប) បានទទួលការចាក់យ៉ាងហោចណាស់ ១ដូស និង ១៨២.៥៨លាននាក់ (៥៥.៦%) បានទទួលការចាក់គ្រប់ដូស៕	2021-09-26T17:33:00+07:00	freshnewsasia.com	https://m.freshnewsasia.com/index.php/en/internationalnews/214178-2021-09-26-03-33-55.html
1c4151c5-b4ab-455b-b8c8-70ecfb0d681e	ទោះស្រដៀងផ្តាសាយមែន តែរោគសញ្ញាសំខាន់ចំនួន ២ បញ្ជាក់ថា អ្នកកើតកូវីដហើយ	មនុស្សសឹងតែគ្រប់គ្នាតែងតែយល់ច្រឡំរោគសញ្ញាជំងឺផ្តាសាយជាមួយកូវីដ-១៩ ហើយគិតថា ការក្អកជាប់ឬគ្រុនក្តៅខ្លាំង គឺជារោគសញ្ញាចម្បងនៃជំងឺកូវីដ-១៩ ប៉ុន្តែមិនមែនអ៊ីចឹងទេ។ ក្រុមអ្នកស្រាវជ្រាវមកពីកម្មវិធីសិក្សាកូវីដ ZOE នៅឯសាកលវិទ្យាល័យ King’s College London ចក្រភពអង់គ្លេស បានរកឃើញរោគសញ្ញាធំបំផុតចំនួន ដែលជឿជាក់ថា អ្នកមានភាគរយខ្ពស់ថាពិតជាកើតកូវីដ បើសិនជាចេញរោគសញ្ញាបែបនេះមែន។ រោគសញ្ញានោះ គឺជាការបាត់បង់ក្លិន ឬរសជាតិ។ ក្រុមនេះបានអះអាងថា អ្នកដែលមានរោគសញ្ញាណាមួយក្នុងចំណោមរោគសញ្ញាទាំងពីរនេះ ពិតជាមានលទ្ធភាពឆ្លងវីរុសកូវីដ ច្រើនជាងអ្នកដែលគ្មានរោគសញ្ញាបែបនេះ ដល់ទៅ១៧ដងឯណោះ។ ពេលជំងឺរាតត្បាតផ្ទុះឡើងដំបូង កម្មវិធីនេះ បានប្រើប្រាស់របាយការណ៍រោគសញ្ញានិងការធ្វើតេស្តពីអ្នកចូលរួមរាប់លាននាក់ ដើម្បីបញ្ជាក់ថា អាការបាត់បង់ក្លិន បាត់បង់រសជាតិ គ្រុនក្តៅនិងក្អក ពិតជាអាចព្យាករណ៍ថា នរណាមានផ្ទុកមេរោគដោយមិនចាំបាច់ធ្វើតេស្ត។ ហើយប៉ុន្មានខែក្រោយមក ការស្រាវជ្រាវចុងក្រោយនៅតែបង្ហាញថា ការផ្លាស់ប្តូរក្លិននិងរសជាតិ នៅតែជារោគសញ្ញាសំខាន់ ជាពិសេសប្រសិនបើអ្នកមិនបានទៅធ្វើតេស្ត។ ក្រុមនេះបាននិងកំពុងធ្វើការជាមួយអ្នកវិទ្យាសាស្ត្រក្នុងប្រទេសអ៊ីស្រាអែលនិងសហរដ្ឋអាមេរិក ដើម្បីប្រមូលទិន្នន័យពីរលកទីមួយ ហើយប្រៀបធៀបវាជាមួយទិន្នន័យវិទ្យាសាស្ត្ររបស់សហគមន៍បរទេសដទៃទៀត ដើម្បីមើលថាតើរោគសញ្ញាដូចគ្នានេះ មាននៅក្នុងចំនួនប្រជាជនផ្សេងគ្នាដែរឬក៏អត់។ ពួកគេបានពិនិត្យរបាយការណ៍របស់អ្នកឆ្លើយសំណួរជាង ១០ លាននាក់ចាប់ពីថ្ងៃទី ១ ខែមេសាឆ្នាំ ២០២០ ដល់ថ្ងៃទី ៣១ ខែកក្កដាឆ្នាំ ២០២០ និងវិភាគលើការធ្វើតេស្តកូវីដជាងកន្លះលាននាក់ ហើយរកឃើញថា ការបាត់ក្លិនឬរសជាតិ គឺកើតមានច្រើនបំផុត ចំពោះអ្នកឆ្លងមេរោគកូវីដនៅគ្រប់វេទិកា តំបន់និងប្រជាជន។ លើសពីនេះទៅទៀត ការបាត់បង់ក្លិនឬរសជាតិ គឺជារោគសញ្ញាកើតច្រើនបំផុត ដោយមិនគិតពីអាយុ ភេទឬភាពធ្ងន់ធ្ងរនៃជំងឺឡើយ៕ ចុចអាន៖	2021-09-26T14:53:00+07:00	kampucheathmey.com	https://www.kampucheathmey.com/health/189187
cc437461-5d25-41f1-9077-c3dddb97516e	អ្នកជំងឺកូវីដ ២១នាក់ទៀតបានស្លាប់ និងឆ្លងថ្មីជាង ៨រយនាក់	អ្នកជំងឺកូវីដ-១៩ ចំនួន ២១នាក់ទៀតបានស្លាប់ ដែលធ្វើឱ្យករណីស្លាប់កើនឡើងដល់ជាង . ។ ចំពោះករណីឆ្លងថ្មីវិញ មានជាង ៨រយនាក់ (៨១៦) នៅថ្ងៃដដែលនេះ ក្នុងនោះជាង ១រយនាក់ (១១៤) ជាករណីនាំចូលពីក្រៅប្រទេស។ គិតត្រឹមព្រឹកថ្ងៃទី ២៥ កញ្ញា កម្ពុជាមានអ្នកកើតជំងឺកូវីដ-១៩ ជាង ១សែននាក់ (១០៨.២៥៧) ក្នុងនោះអ្នកជាសះស្បើយមានប្រមាណ ១ សែននាក់ (១០០.១៨២)។ ក្រសួងសុខាភិបាលប្រកាសថា គិតត្រឹមថ្ងៃទី ២៤កញ្ញាម្សិលមិញ រដ្ឋាភិបាលចាក់វ៉ាក់សាំងជូនពលរដ្ឋបានជាង ៩លាន ៨សែននាក់ ក្នុងចំណោមអ្នកដែលត្រូវចាក់សរុប ១០លាននាក់។ ចំណែកកុមារ និងយុវជនដែលមានអាយុពី ០៦ឆ្នាំ ដល់ ១៧ឆ្នាំវិញ ក្រសួងបញ្ជាក់ថា ចាក់វ៉ាក់សាំងបានជាង ៣លាននាក់ ក្នុងចំណោមអ្នកដែលត្រូវចាក់សរុបជិត ៤លាននាក់។ ទោះជាយ៉ាងណា ចំនួនអ្នកឆ្លងជំងឺកូវីដ-១៩ ស្ថិតនៅកម្រិតខ្ពស់នៅឡើយ ដោយក្នុងមួយថ្ងៃមានចន្លោះពីជាង ៦រយនាក់ទៅជាង ៨រយនាក់ រីឯអ្នកស្លាប់វិញមានចន្លោះពីជាង ១០ នាក់ទៅជាង ២០ នាក់ក្នុងមួយថ្ងៃ។ ទន្ទឹមគ្នានេះ ការបិទខ្ទប់ភូមិស្រុក នៅតែកើតមានជាហូរហែ ទាំងនៅរាជធានីភ្នំពេញ និងតាមបណ្ដាខេត្តនានា៕	2021-09-26T06:29:32+07:00	rfa.org	https://www.rfa.org/khmer/news/health/update-covid-25-sep-2021-09252021192924.html
c3d63c79-46bc-48cc-b201-a3142db0bd00	រកឃើញព្រះសង្ឃ និងអ្នកស្នាក់នៅក្នុងវត្តទាំង១៥០ ក្នុងរាជធានីភ្នំពេញ ១៤១អង្គ/នាក់ វិជ្ជមានជំងឺកូវីដ១៩ ក្នុងចំណោមសំណាក ៨,៩៧៥អង្គ/នាក់	ក្រុមគ្រូពេទ្យក្រសួងសុខាភិបាល បានរកឃើញព្រះសង្ឃ គណៈកម្មការអាចារ្យ និងសិស្ស និស្សិតស្នាក់នៅតាមវត្តចំនួន ១៥០ ក្នុងរាជធានីភ្នំពេញ វិជ្ជមានជំងឺកូវីដ១៩ នៅក្នុងចំណោមសំណាកចំនួន ៨,៩៧៥អង្គ/នាក់។ នេះបើតាមលោក ទេព គង្គា ប្រធានមន្ទីរធម្មការ និងសាសនា រាជធានីភ្នំពេញ។ លោក ទេព គង្គា បានឱ្យយ៉ាងដូច្នេះថា៖ «ព្រះសង្ឃ គណៈកម្មការអាចារ្យ និងសិស្សនិស្សិតស្នាក់នៅតាមវត្ត ក្នុងរាជធានីភ្នំពេញ បានយកសំណាករកមេរោគកូវីដ១៩ រួចរាល់អស់ហើយ គឺចំនួន៨៩៧៥អង្គ/នាក់ ក្នុងចំណោមវត្តចំនួន ១៥០វត្ត ត្រូវបានក្រុមការងារសុខាភិបាលយកសំណាករកមេរោគកូវីដ១៩ បានរកឃើញវិជ្ជមានកូវីដ១៩ ចំនួន១៤១អង្គ/នាក់ ក្នុងនោះព្រះសង្ឃមានចំនួន៩៧អង្គ តាអាចារ្យចំនួន៩នាក់ ដូនជីតាជី ចំនួន១៥នាក់ និងសិស្ស និស្សិតចំនួន ២០នាក់»។ ប្រធានមន្ទីធម្មការ និងសាសនា រាជធានីភ្នំពេញ បានបន្តថា បេីតាមតួរលេខពិតប្រាកដ ព្រះសង្ឃនៅរាជធានីភ្នំពេញ មានជិត៨ពាន់អង្គ ប៉ុន្ដែមានព្រះសង្ឃប្រមាណ៥០០អង្គ បាននិមន្តទៅក្រៅប្រទេសដោយជាប់ការបិទ ឬធ្វេីចត្តាឡីស័ក នៅទីនោះ និងក៏មានព្រះសង្ឃមួយចំនួនបាននិមន្តទៅតាមខេត្តរួចចូលព្រះវស្សានៅទីនោះតែម្ដង ជាក់ស្ដែងព្រះសង្ឃនៅពេលនេះមានចំនួន ៧,៦១៧អង្គ។ លោក ទេព គង្គា បានបញ្ជាក់ថា វត្តនៅរាជធានីភ្នំពេញ មានចំនួន១៥៤វត្ត តែពេលនេះវត្ត ដែលយកសំណាករកមេរោគកូវីដ១៩ មានចំនួន១៥០វត្ត ចំណែក៤វត្ត ទៀត មានវត្តខ្លះបានយកសំណាករួចហើយ និងវត្តខ្លះមានលទ្ធភាពយកសំណាកខ្លួនឯង៕	2021-09-26T02:40:00+07:00	freshnewsasia.com	https://m.freshnewsasia.com/index.php/en/localnews/214153-2021-09-25-12-40-17.html
b26c81de-b39d-472e-886a-07fc3f6956d9	បទអត្ថាធិប្បាយ៖ តើប្រទេសដែលទទួលបរាជ័យក្នុងការប្រយុទ្ធប្រឆាំង នឹងជំងឺកូវីដ១៩ មានសិទ្ធិអ្វីដឹកនាំការប្រយុទ្ធប្រឆាំងនឹងជំងឺកូវីដ១៩ សកល?	កាលពីថ្ងៃ ទី២២ ខែកញ្ញា តាមម៉ោងក្នុងតំបន់ លោក Joe Biden ប្រធានាធិបតីអាមេរិកបានធ្វើជាអធិបតីនៃកិច្ចប្រជុំកំពូលអំពីជំងឺកូវីដ១៩ជា សកលតាមប្រព័ន្ធវីដេអូ។ ក្នុងអំឡុងពេលកិច្ចប្រជុំ លោក Joe Biden បានលើកឡើងជាច្រើនលើកអំពី «វិភាគទាន» ដែលសហរដ្ឋអាមេរិកបានផ្តល់ចំពោះ ការប្រយុទ្ធប្រឆាំងនឹងជំងឺកូវីដ១៩សកល ហើយបានប្រកាសផែនការផ្តល់ជំនួយជាវ៉ាក់សាំងដល់បរទេសថែមមួយកម្រិតទៀតផងដែរ។ ប៉ុន្តែចំពោះឱកាសដែលភាគីអាមេរិករៀបចំធ្វើកិច្ចប្រជុំលើកនេះព្រមទាំង«គោលដៅដ៏មហិមា» ដែលសហរដ្ឋអាមេរិកបានលើកឡើងនោះ មានមតិជាច្រើន បានសង្ស័យយ៉ាងខ្លាំងចំពោះប្រការនេះ។ ក្នុងឋានៈជាប្រទេសជាប់លេខមួយដែលទទួលបរាជ័យក្នុងការប្រយុទ្ធប្រឆាំងនឹងជំងឺកូវីដ១៩ នៅទូទាំងពិភពលោក គិតមកទល់បច្ចុប្បន្ននេះ អាមេរិកបានរកឃើញករណីឆ្លងជំងឺកូវីដ១៩ ចំនួនជាង ៤២លាន ៥សែននាក់ ហើយមានមនុស្សជាង ៦សែន ៨ម៉ឺននាក់ស្លាប់ ដោយសារជំងឺនេះ។ ចំនួនអ្នកស្លាប់បានលើសពីចំនួនអ្នកស្លាប់ក្នុងរយៈពេល មហាផ្តាសាយនៅអេស្ប៉ាញ ដូចនេះប្រព័ន្ធសារព័ត៌មានអាមេរិកបានប្រកាសថាប្រការនេះជា «និមិត្តសញ្ញាគួរឱ្យភ័យខ្លាច»។ វាច្បាស់ណាស់ ប្រទេសដែលទទួលបរាជ័យក្នុងការប្រយុទ្ធប្រឆាំងនឹងជំងឺកូវីដ១៩ បែបនេះដើរតួជាអ្នកដឹកនាំក្នុងការប្រយុទ្ធ ប្រឆាំងនឹងជំងឺកូវីដ១៩ សកល ពិតជារឿងគួរឱ្យអស់សំណើច។ ជាងនេះទៅទៀត ចាប់តាំងពីជំងឺកូវីដ១៩បាន រីករាលដាលមក របស់ដែលអ្នកនយោបាយ អាមេរិក រួមចំណែកច្រើនបំផុតចំពោះពិភពលោកមិនមែនជាចំណែកនោះទេគឺជាវីរុសនយោបាយ។ ក្នុងរយៈពេល ថ្មីៗកន្លងទៅ ក្រោមការចាត់ចែងនៃសេតវិមាន អង្គការស៊ើបការណ៍អាមេរិកបានប្រឌិតអ្វីដែលហៅថារបាយការណ៍ស្តីពីការតាមដានរក ប្រភពដើមនៃកូវីដ១៩ ដែលសំដៅចំពោះប្រទេសចិនក្នុងន័យបង្ករឿងហេតុនយោបាយ ព្រមទាំងបំផ្លាញកិច្ចសហប្រតិបត្តិការខាងការប្រយុទ្ធប្រឆាំងនឹង ជំងឺកូវីដ១៩ យ៉ាងធ្ងន់ធ្ងរដែលបានរងការរិះគន់ជាទូទៅពីសហគមន៍អន្តរជាតិ។ ក្នុងបរិបទនេះ សហរដ្ឋអាមេរិកបានឆ្លៀតឱកាសមហាសន្និបាតអង្គការសហប្រជាជាតិ រៀបចំធ្វើអ្វីដែលហៅថាកិច្ចប្រជុំកំពូលអំពីការប្រយុទ្ធប្រឆាំងនឹង ជំងឺកូវីដ១៩ជាសកលលើកនេះ ដែលមានគោលដៅនយោបាយច្បាស់លាស់។ មានការវិភាគបង្ហាញថាទង្វើរបស់សេតវិមានលើកនេះ គឺចង់កែលម្អរូបភាព អាក្រក់របស់ខ្លួនដែលបណ្តាលមកពីទទួលបរាជ័យក្នុងការប្រយុទ្ធប្រឆាំងនឹងជំងឺកូវីដ១៩ ព្រមទាំងបិទបាំងភាពអាម៉ាស់មុខក្នុងសកម្មភាពដកទ័ពចេញពី អាហ្វហ្កានីស្ថាន យ៉ាងប្រញាប់ប្រញាលនៅពេលថ្មីៗកន្លងទៅ ក៏ដូចជាចង់ធ្វើការប្រកួតប្រជែងរវាងប្រទេសធំៗ តាមរយៈការបង្កើន «ការទូតតាមរយៈ វ៉ាក់សាំងជំងឺកូវីដ១៩» ផងដែរ។ ថ្លែងក្នុងសុន្ទរកថាលោក Joe Biden បានអះអាងថាចំនួនវ៉ាក់សាំងជំងឺកូវីដ១៩ ដែលសហរដ្ឋអាមេរិកបានផ្តល់ដល់បរទេសគឺ «លើសពីប្រទេសណាមួយ ទាំងអស់» ហើយអះអាងថានឹងបរិច្ចាគវ៉ាក់សាំងជំងឺកូវីដ១៩ ចំនួន ៥រយលានដូសទៀត ដើម្បីជំរុញសម្រេចបាននូវគោលដៅស្តីពីឱ្យប្រជាជនយ៉ាងហោច ណាស់៧០ ភាគរយនៃបណ្តាប្រទេសនានាលើពិភពលោកចាក់វ៉ាក់សាំងនៅឆ្នាំក្រោយ។ ទាក់ទិងនឹងរឿងនេះ សហគមន៍អន្តរជាតិបាននាំគ្នាចោទជាមន្ទិលសង្ស័យថាសហរដ្ឋអាមេរិកគ្រាន់តែនិយាយតាមមាត់តែគ្មានប្រតិបត្តិការជាក់ស្តែងទេ។ ក្រៅពីនេះ អាមេរិកនៅបានអះអាងទៀតថាពិភពលោកត្រូវគិតគូរពីភាពបន្ទាន់នៃការយកឈ្នះលើជំងឺកូវីដ១៩ ព្រមទាំងត្រូវការធ្វើកិច្ចសហប្រតិបត្តិការ ដោយសាមគ្គីគ្នា ដើម្បីយកឈ្នះលើជំងឺកូវីដ១៩។ អ្នកផងទាំងពួងចង់សួរថាតើអាមេរិកបានបំពេញពាក្យសន្យារបស់ខ្លួនហើយឬនៅ? អាមេរិកដែលនិយាយតែមាត់ចង់ដឹកនាំ ការប្រយុទ្ធប្រឆាំងនឹងជំងឺកូវីដ១៩ ជាសកលមែនទេ? អ្នកនយោបាយអាមេរិកចាំបាច់ ត្រូវបញ្ឈប់ទង្វើខុសឆ្គង ដែលធ្វើឱ្យបញ្ហាកូវីដ១៩ ក្លាយទៅជាបញ្ហានយោបាយ និងធ្វើការបង្ការ និងគ្រប់គ្រងជំងឺកូវីដ១៩ របស់ប្រទេសខ្លួនដោយពិតប្រាកដកុំបង្ករឿងហេតុផ្តេសផ្តាសនៅទូទាំងពិភពលោក ទៀតអី!	2021-09-25T22:08:00+07:00	freshnewsasia.com	https://m.freshnewsasia.com/index.php/en/internationalnews/214125-2021-09-25-08-08-55.html
28a70c55-d929-4a9a-a58c-04c7a7e6d0eb	ថៃ៖ មនុស្សជិត ១២,០០០នាក់ឆ្លងកូវីដ-១៩ និងអ្នកជំងឺ ១២៧នាក់ស្លាប់ ក្នុងរបាយការណ៍ថ្ងៃសុក្រនេះ (Video inside)	ក្រសួងសុខាភិបាលថៃ នៅថ្ងៃសៅរ៍ ទី២៥ ខែកញ្ញា ឆ្នាំ២០២១នេះ បានរាយការណ៍ពីការរកឃើញករណីឆ្លងជំងឺ COVID-19 ថ្មីៗចំនួន ១១,៩៧៥ករណីបន្ថែមទៀត ក្នុងរយៈពេល ២៤ម៉ោងចុងក្រោយនេះ។ នេះបើតាមការចេញផ្សាយដោយ សារព័ត៌មានថៃ Bangkok Post។ បើតាមក្រសួងសុខាភិបាលថៃ ក្នុងចំណោមករណីឆ្លងថ្មីៗខាងលើនេះមាន ១១,៨៨៣ករណី ត្រូវបានរកឃើញនៅលើប្រជាជនថៃទូទៅ និង ៩២ករណីទៀត ត្រូវបានរកឃើញនៅលើអ្នកទោសតាមពន្ធនាគារ។ ក្រៅពីការរកឃើញករណីឆ្លងថ្មីៗខាងលើនេះ អ្នកជំងឺចំនួន ១២៧នាក់បន្ថែមទៀត ក៏ត្រូវបានរាយការណ៍ថា ស្លាប់ផងដែរ ក្នុងរយៈពេល ២៤ម៉ោងចុងក្រោយដូចគ្នា។ ដោយឡែកអ្នកជំងឺចំនួន ១៤,៧០០នាក់ផ្សេងទៀត ទើបតែត្រូវបានអនុញ្ញាតឱ្យចាកចេញពីមន្ទីរពេទ្យ ក្រោយជាសះស្បើយ។ គួរបញ្ជាក់ថា រហូតមកទល់ពេលនេះ ប្រទេសថៃបានកត់ត្រានូវករណីឆ្លងជំងឺ COVID-19 សរុបនៅទូទាំងប្រទេសចំនួន ១,៥៤៩,២៨៥ករណី ក្នុងនោះមានអ្នកស្លាប់ ១៦,១៤៣នាក់ និងអ្នកជាសះស្បើយឡើងវិញ ១,៤០៨,៦០២នាក់។ គិតត្រឹមថ្ងៃទី២៣ ខែកញ្ញា ថៃបានចាក់វ៉ាក់សាំងបង្ការ COVID-19 សរុប ៤៦លានដូស ក្នុងនោះប្រជាជន ១៥.៩លាននាក់ (២២.៨% នៃចំនួនប្រជាជនសរុប) បានទទួលការចាក់គ្រប់ដូស៕	2021-09-25T19:49:00+07:00	freshnewsasia.com	https://m.freshnewsasia.com/index.php/en/internationalnews/214117-2021-09-25-05-49-49.html
2ab924b0-531c-4db3-bab3-5867e7f6ae6f	ប្រមុខការទូតកម្ពុជា មានសុទិដ្ឋិនិយមថា អាស៊ាន-អាមេរិក នឹងបញ្ចប់កូវីដ១៩ ឆាប់ៗនេះ ដើម្បីអាចផ្លាស់ប្តូរធុរកិច្ច និងសេដ្ឋកិច្ចឡើងវិញ	យោងតាមសេចក្ដីប្រកាសព័ត៌មាន របស់ក្រសួងការបរទេសខ្មែរ កាលពីថ្ងៃទី២៤ កញ្ញា បានឲ្យដឹងបន្តថា ក្នុងកិច្ចប្រជុំនោះដែរ រដ្ឋមន្ត្រីអាស៊ាន-អាមេរិក បាន ពិភាក្សាអំពីការប្រយុទ្ធប្រឆាំង នឹងជំងឺកូវីដ១៩ ទំនាក់ទំនងអាស៊ាន-ស.រ.អា និងបញ្ហាតំបន់ និងអន្តរជាតិ ដែលជាកង្វល់ និងចំណាប់អារម្មណ៍រួម ក្នុងនោះរួមកិច្ចសហប្រតិបត្តិការ ដើម្បីដោះស្រាយបញ្ហាឆ្លងកាត់ ព្រំដែន ដូចជាបញ្ហាការប្រែប្រួលអាកាសធាតុ។ រដ្ឋមន្ត្រីការបរទេសអាស៊ាន-អាមេរិក បានឯកភាពគ្នាពង្រឹង កិច្ចសហប្រតិបត្តិការអាស៊ាន-អាមេរិក ដើម្បីប្រយុទ្ធប្រឆាំង នឹងជំងឺរាតត្បាតកូវីដ-១៩ និងផលប៉ះពាល់ដ៏ធំធេងរបស់ជំងឺនេះ និងធានាការស្តារសេដ្ឋកិច្ច ឡើងវិញឱ្យរឹងមាំ។ អាស៊ានបានសម្តែងការកោតសរសើរ ដល់ការប្តេជ្ញារបស់អាមេរិក ចំពោះសកម្មភាពគ្រប់ជ្រុងជ្រោយ ឆ្ពោះទៅរកការបញ្ចប់ ជំងឺរាតត្បាតសកល ក៏ដូចជាការផ្តល់វ៉ាក់សាំងចំនួនជាង ២៣លានដូស និងទឹកប្រាក់ជិត ១៦០លានដុល្លារ ក្នុងក្របខ័ណ្ឌជំនួយសម្រាប់ សង្រ្គោះបន្ទាន់ផ្នែកសុខាភិបាល និងមនុស្សធម៌ ដល់ប្រទេស ជាសមាជិកអាស៊ាន និងកិច្ចខិតខំប្រឹងប្រែងរបស់ទីភ្នាក់ងារ USAID ដើម្បីជួយដល់អាស៊ានក្នុងការអភិវឌ្ឍ ប្រព័ន្ធសម្របសម្រួលភាពបន្ទាន់ ផ្នែកសុខភាពសាធារណៈអាស៊ាន។ អាស៊ាន និងអាមេរិក បានចែករំលែកទស្សនៈថា វ៉ាក់សាំងមិនគួរយកមកធ្វើជា ឧបករណ៍នយោបាយ និងសារៈសំខាន់នៃលើកកម្ពស់ សមភាពក្នុងការទទួលបានវ៉ាក់សាំង និងការចាក់វ៉ាក់សាំងដល់ប្រជាជន ជុំវិញពិភពលោកឲ្យ បានឆាប់រហ័សបំផុត។ ក្នុងអំឡុងពេលនៃកិច្ចប្រជុំ ឧបនាយករដ្ឋមន្ត្រី ប្រាក់ សុខុន បានថ្លែងអំណរគុណដល់អាមេរិក ចំពោះការចូលរួមចំណែក យ៉ាងសំខាន់ក្នុងការប្រយុទ្ធប្រឆាំង នឹងជំងឺកូវីដ-១៩ រួមទាំងនៅប្រទេសកម្ពុជាផងដែរ។ ប្រមុខការទូតកម្ពុជា បានសម្តែងនូវសុទិដ្ឋិនិយមថា «អាស៊ាន និងអាមេរិក នឹងបញ្ចប់ជំងឺរាតត្បាតកូវីដ-១៩ ក្នុងពេលឆាប់ៗខាងមុខនេះ ដើម្បីអាចចាប់ផ្តើមឡើងវិញ នូវការធ្វើដំណើរដោយសុវត្ថិភាព ការផ្លាស់ប្តូរធុរកិច្ច និងសេដ្ឋកិច្ច ដោយមិនត្រឹមតែនៅក្នុងអាស៊ានប៉ុណ្ណោះទេ ប៉ុន្តែថែមទាំងរវាងអាស៊ាន និងអាមេរិក ព្រមទាំងជាមួយ នឹងប្រទេសនានាក្នុងសកលលោកផងដែរ» ។ ចំពោះបញ្ហាតំបន់ និងអន្តរជាតិ លោកឧបនាយករដ្ឋមន្ត្រី ក៏បានចែករំលែកការព្រួយបារម្ភ អំពីផលអវិជ្ជមានដែលបណ្តាលមកពី ភាពស្មុគស្មាញដែលកំពុងតែ កើនឡើង និងភាពធ្ងន់ធ្ងរនៃការប្រកួតប្រជែង ភូមិសាស្រ្តនយោបាយ ៕	2021-09-25T19:00:00+07:00	dap-news.com	https://dap-news.com/national/2021/09/25/186913/
075ec840-6556-450b-8600-d4943fc79595	រដ្ឋបាលខេត្តកែប ណែនាំស្តីពីការផ្អាករៀបចំពិធីបុណ្យកាន់បិណ្ឌ និងភ្ជុំបិណ្ឌ នៅក្នុងមូលដ្ឋាន ដើម្បីទប់ស្កាត់ការរីករាលដាលជំងឺកូវីដ១៩	រដ្ឋបាលខេត្តកែប នៅថ្ងៃទី២៥ ខែកញ្ញា ឆ្នាំ២០២១នេះ បានចេញសេចក្តីណែនាំមួយស្តីពីការផ្អាកការរៀបចំពិធីបុណុយកាន់បិណ្ឌ និងភ្ជុំបិណ្ឌ នៅក្នុងមូលដ្ឋានរបស់ខ្លួន ដើម្បីទប់ស្កាត់ការរីករាលដាលជំងឺកូវីដ១៩។ ការចេញសេចក្តីណែនាំនេះ បានធ្វើឡើងបន្ទាប់ពីរាជរដ្ឋាភិបាល បានចេញសេចក្តីសម្រេចមួយឱ្យផ្អាកការរៀបចំពិធីបុណ្យនេះ ចាប់ពីបិណ្ឌ៤តទៅ បន្ទាប់ពីបានរកឃើញថា មានការផ្ទុះការឆ្លងជំងឺកូវីដ១៩ ចេញពីវត្តអារ៉ាមមួយចំនួន ក្រោយរៀបចំពិធីបុណ្យនេះបាន២ថ្ងៃ៕	2021-09-25T18:55:00+07:00	freshnewsasia.com	https://m.freshnewsasia.com/index.php/en/localnews/214112-2021-09-25-04-55-26.html
a91d7f68-c161-4ed3-a9fe-7fe41cbd8895	BREAKING: សហរដ្ឋអាមេរិក៖ មនុស្សជាង ១៣០,០០០នាក់ឆ្លងកូវីដ-១៩ និងអ្នកជំងឺជាង ២,០០០នាក់ស្លាប់ក្នុង១ថ្ងៃ (Video inside)	នៅក្នុងរយៈពេល ២៤ម៉ោងកន្លងទៅនេះ មនុស្សសរុប ១៣១,០០៩នាក់ទៀតបានឆ្លងជំងឺ COVID-19 ខណៈអ្នកជំងឺ ២,០០៤នាក់បានស្លាប់នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃសៅរ៍ ទី២៥ ខែកញ្ញា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ៤៣,៦៦៩,៦៩៦ករណី ក្នុងនោះមានអ្នកស្លាប់សរុបចំនួន ៧០៥,២៩៣នាក់ និងជាសះស្បើយឡើងសរុប ៣៣.១១លាននាក់។ សម្រាប់ចំនួនប្រជាជនសរុប ដែលកំពុងរស់នៅលើទឹកដីសហរដ្ឋអាមេរិកគឺជាង ៣៣២លាននាក់។ ប្រធានាធិបតីអាមេរិក លោក ចូ បៃដិន នៅថ្ងៃសុក្រសប្ដាហ៍នេះបានថ្លែងថា ប្រជាជនអាមេរិកប្រមាណ ៦០លាននាក់ នាពេលឥឡូវនេះ មានសិទ្ធិទទួលបានការចាក់វ៉ាក់សាំងបង្ការជំងឺ COVID-19 ដែលអភិវឌ្ឍឡើងដោយក្រុមហ៊ុនអាមេរិក Pfizer ដូសទី ៣ ឬដូសជំរុញហើយ។ លោកក៏បានជំរុញឲ្យពួកគេ ឆាប់ទៅទទួលការចាក់ផងដែរ។ គួរបញ្ជាក់ថា គិតត្រឹមថ្ងៃទី២៤ ខែកញ្ញា ឆ្នាំ២០២១ សហរដ្ឋអាមេរិកបានចាក់វ៉ាក់សាំងបង្ការជំងឺ COVID-19 សរុបចំនួន ៣៨៨លានដូស ក្នុងនោះប្រជាជន ២១២.៥៦លាននាក់ (៦៤.៨% នៃចំនួនប្រជាជនសរុប) បានទទួលការចាក់យ៉ាងហោចណាស់ ១ដូស និង ១៨២.៥៨លាននាក់ (៥៥.៦%) បានទទួលការចាក់គ្រប់ដូស៕	2021-09-25T18:45:00+07:00	freshnewsasia.com	https://m.freshnewsasia.com/index.php/en/internationalnews/214110-2021-09-25-04-45-15.html
df3c4525-faa0-46ed-b922-fe13fa53712c	សូមបង្កើនការប្រុងប្រយ័ត្ន! រកឃើញអ្នកឆ្លងកូវីដថ្មី ៨១៦នាក់ ជាសះស្បើយ ៥៥៤នាក់ និងស្លាប់ ២១នាក់	ក្នុងនោះករណីឆ្លងសហគមន៍ចំនួន៧០២នាក់ និងអ្នកដំណើរពីបរទេស ចំនួន១១៤នាក់។ គិតត្រឹមព្រឹក ថ្ងៃទី២៥ ខែកញ្ញា ឆ្នាំ២០២១ កម្ពុជាមានអ្នកឆ្លងសរុបចំនួន១០៨ ២៥៧នាក់ អ្នកជាសះស្បើយចំនួន ១០០ ១៨២នាក់ និហអ្នកស្លាប់ចំនួន២ ២១៨នាក់៕	2021-09-25T18:41:00+07:00	dap-news.com	https://dap-news.com/national/2021/09/25/186890/
cb91ad08-2e39-4508-a287-3fe42386f3ee	រដ្ឋបាលខេត្តប៉ៃលិន ណែនាំបន្ថែមពីវិធានការការពារ និងទប់ស្កាត់ជំងឺកូវីដ១៩ ក្រោយរាជរដ្ឋាភិបាលបានប្រកាសផ្អាកពិធីបុណ្យកាន់បិណ្ឌ និងភ្ជុំបិណ្ឌ	រដ្ឋបាលខេត្តប៉ៃលិន បានចេញសេចក្ដីណែនាំបន្ថែមពីវិធានការការពារ ទប់ស្កាត់ការរីករាលដាលនៃជំងឺកូវីដ១៩ ក្រោយរាជរដ្ឋាភិបាលបានប្រកាសផ្អាកពិធីបុណ្យកាន់បិណ្ឌ និងភ្ជុំបិណ្ឌ។ នេះបើតាមសេក្ដីណែនាំ ដែលបណ្ដាញព័ត៌មាន Fresh News ទទួលបាននៅព្រឹកថ្ងៃទី២៥ ខែកញ្ញា ឆ្នាំ២០២១នេះ។ ផ្អាកការរៀបចំពិធីបុណ្យកាន់បិណ្ឌ និងភ្ជុំបិណ្ឌចាប់ពីបិណ្ឌ៤ រហូតដល់ថ្ងៃភ្ជុំបិណ្ឌ។ អភិបាលក្រុងប៉ៃលិន និងអភិបាលស្រុកសាលាក្រៅ ត្រូវចាត់ចែងរៀបចំយន្តការឱ្យបានសមស្របដើម្បី ធានាដល់ការនាំយកចង្ហាន់ និងទេយ្យវត្ថុចាំបាច់នានាប្រគេនដល់ព្រះសង្ឃនៅតាមបណ្តាវត្តអារាមក្នុងដែន សមត្ថកិច្ចរបស់ខ្លួន និងរក្សាសណ្តាប់ធ្នាប់របៀបរៀបរយឱ្យបានល្អប្រសើរ ជាពិសេសការអនុវត្តនៅវិធានការសុខាភិបាល ។ មន្ទីរធម្មការ និងសាសនាខេត្ត ត្រូវចូលរួមសហការចាត់ចែងក្នុងការរៀបចំទទួលយកចង្ហាន់ និងទេយ្យវត្ថុដើម្បីប្រគេនព្រះសង្ឃនៅតាមបណ្តាវត្តនានា៕	2021-09-25T18:05:00+07:00	freshnewsasia.com	https://m.freshnewsasia.com/index.php/en/localnews/214103-2021-09-25-04-05-18.html
88a36493-9ad3-469b-9481-716bd08f3000	TOP NEWS: សម្តេចតេជោ ហ៊ុន សែន ផ្ញើសារពិសេសជូនជនរួមជាតិ ពាក់ព័ន្ធស្ថានភាពជំងឺកូវីដ១៩ នៅតាមវត្តអារ៉ាមក្នុងឱកាសកាន់បិណ្ឌរយៈពេលប៉ុន្មានថ្ងៃ	សម្តេចតេជោ ហ៊ុន សែន ផ្ញើសារពិសេសជូនជនរួមជាតិ ពាក់ព័ន្ធស្ថានភាពជំងឺកូវីដ១៩ នៅតាមវត្តអារ៉ាមក្នុងឱកាសកាន់បិណ្ឌរយៈពេលប៉ុន្មានថ្ងៃ, នេះបើយោងតាមសារសម្លេងរបស់សម្តេចតេជោ ហ៊ុន សែន ដែលបណ្តាញព័ត៌មាន Fresh News ទទួលបានផ្លូវការនាព្រឹកថ្ងៃទី២៥ ខែកញ្ញា ឆ្នាំ២០២១៕	2021-09-25T17:12:00+07:00	freshnewsasia.com	https://m.freshnewsasia.com/index.php/en/localnews/214098-2021-09-25-03-12-37.html
27826b7e-5a1e-4d46-a53e-d8154b76e9a0	វេជ្ជបណ្ឌិត ណែនាំវិធីព្យាបាលភ្នែកស្ងួត ដោយប្រើថ្នាំបន្តក់ដែលមានសុវត្ថិភាព	ភ្នែកស្ងួតគឺជាជំងឺទូទៅ និងកើតលើមនុស្សគ្រប់វ័យ នេះគឺជាស្ថានភាពដែលបរិមាណ ទឹកភ្នែកមិនគ្រប់គ្រាន់ ដើម្បីចិញ្ចឹមនិងផ្ដល់សំណើមដល់ផ្ទៃភ្នែក។ ទោះបីជារោគសញ្ញាភ្នែកស្ងួតភាគច្រើន មិនធ្ងន់ធ្ងរក៏ដោយ ប៉ុន្តែវាអាចបង្កបញ្ហានិងរំខានដល់ការរស់នៅប្រចាំថ្ងៃ។ ប្រសិនបើទុកចោលយូរ អាចបង្កឲ្យមានការរលាករ៉ាំរ៉ៃ នាំឲ្យមានហានិភ័យនៃភាពពិការភ្នែកផងដែរ។ ខាងក្រោមជាវិធីព្យាបាលភ្នែកស្ងួត ដើម្បីថែរក្សាខ្លួនឯងនៅពេលប្រឈមនឹងភ្នែកស្ងួតខ្លាំង។ ថ្នាំបន្តក់ភ្នែកដែលមានសាធាតុថែរក្សា គឺជាវិធីព្យាបាលមួយដែលវេជ្ជបណ្ឌិតតែងណែនាំឲ្យប្រើ ដើម្បីផ្ដល់សំណើមដល់ភ្នែក។ ក្រុមថ្នាំសិប្បនិម្មិតនេះ គួរប្រើមិនលើសពី ៤ ដងក្នុងមួយថ្ងៃ ពេលព្រឹក រសៀល ល្ងាចនិងមុនពេលចូលគេង។ ក្រុមវិញក្រុមនេះមិនមានផ្ទុកសារជាតិថែរក្សាឡើយ។ វេជ្ជបណ្ឌិតមាននិន្នាការ ណែនាំឲ្យប្រើញឹកញាប់តាមតម្រូវការ ឬរៀងរាល់ ១-២ ម៉ោងម្ដង និងសមស្របសម្រាប់អ្នកដែលមានភ្នែកស្ងួតធ្ងន់ធ្ងរ រួមទាំងអ្នកដែលមានភ្នែកស្ងួតជាទូទៅអាចប្រើបានផងដែរ។ សារធាតុ Secretogogue គឺជាថ្នាំដែលបង្កើនការផលិតទឹកភ្នែក នៅក្នុងស្រទាប់ទឹករំអិល និងស្រទាប់ទឹក។ ចំពោះថ្នាំដែលបន្ថយការរលាកនៃត្របកភ្នែក វានឹងក្លាយជាថ្នាំដូចជាថ្នាំអង់ទីប៊ីយោទិច Doxycycline។ ល។ ស្តេរ៉ូអ៊ីដ គឺជាថ្នាំដែលជួយកាត់បន្ថយការរលាកនៃផ្ទៃភ្នែក។ ក្នុងករណីរលាកស្បែកពីភ្នែកស្ងួត។ សម្រាប់ប្រព័ន្ធភាពស៊ាំ ត្រូវបានគេស្គាល់ផងដែរថាជា ថ្នាំការពារភាពស៊ាំ វាគឺជាប្រភេទដំណក់ទឹកដូចជាស៊ីក្លូសូរីន ដែលជាប្រភេទដំណក់ដែលជួយកាត់បន្ថយការរលាក បង្កើនបរិមាណទឹកភ្នែក និងជួយកាត់បន្ថយរោគសញ្ញាភ្នែកស្ងួត។ នេះគឺជាវិធីព្យាបាលភ្នែកស្ងួតធ្ងន់ធ្ងរ ជួយកាត់បន្ថយការរលាកកោសិកានិងជាលិកា។ ព្រោះវាមានសារធាតុដែលជួយក្នុងការស្តារជាលិកាធម្មតា។ យ៉ាងណាមិញ ប្រសិនបើអ្នកដឹងថាខ្លួនឯងស្ថិតក្នុងស្ថានភាពនៃរោគសញ្ញាភ្នែកស្ងួតខ្លាំង គួរប្រញាប់ទៅជួបគ្រូពេទ្យជាបន្ទាន់ ដើម្បីទទួលបានការព្យាបាលត្រឹមត្រូវ។ យើងមិនគួរទុកចោលយូរទេ ដោយសារតែវា អាចនាំឲ្យមានហានិភ័យនៃភាពពិការភ្នែក៕	2021-09-25T16:32:00+07:00	kampucheathmey.com	https://www.kampucheathmey.com/health/205672
09b6bf7b-fc80-4e53-b606-49874759e57a	លក្ខណៈសម្គាល់ខុសគ្នា រវាងគ្រុនឈាម និង រលាកបំពង់ក	ពេលកូនចាប់ផ្ដើមក្ដៅខ្លួន ម៉ាក់ប៉ាតែងតែព្រួយបារម្ភ និងសន្និដ្ឋានថា កើតជំងឺគ្រុនឈាម ហើយបើគ្រូពេទ្យគ្មានបទពិសោធន៏ទៀតនោះ មើលមិនដឹងថាឈឺអ្វី អាចព្យាបាលខុសគោលដៅជាមិនខាន។ លោកវេជ្ជបណ្ឌិត ឯកទេសទូទៅបានចែករំលែកវិធីកត់សម្គាល់ថា កូនកើតជំងឺគ្រុនឈាម ឬគ្រាន់តែរលាកបំពង់កនៅដំណាក់កាលដំបូង។ លោកវេជ្ជបណ្ឌិតបានបញ្ជាក់ថា រោគសញ្ញាជំងឺទាំងពីរខុសគ្នាខ្លាំង បើចេះមើលប៉ុន្មានចំណុចនឹងអាចដឹងបានខ្លះៗ ថាកូនកំពុងស្ថិតនៅក្នុងស្ថានភាពណាមួយ ហើយត្រូវនាំទៅជួបជាមួយគ្រូពេទ្យជំនាញ ព្រោះគ្រូពេទ្យគ្មានជំនាញអាចធ្វើរោគវិនិច្ឆ័យខុស៕	2021-09-25T15:43:00+07:00	kampucheathmey.com	https://www.kampucheathmey.com/health/205640
acb29773-e617-4f4c-ae2b-f7575c8b2b0a	លោកជំទាវ ម៉ែន សំអន ៖ ស្នើឲ្យថ្នាក់ដឹកនាំក្រុងបាវិត ត្រូវបន្តតាមដាន និងផ្សព្វផ្សាយនូវអានុសាសន៍ថ្មីៗ របស់សម្តេចតេជោ ដើម្បីចូលរួមប្រយុទ្ធប្រឆាំងជំងឺកូវីដ១៩ ក្នុងរដូវកាន់បិណ្ឌ និងភ្ជុំបិណ្ឌ	ស្វាយរៀង ៖ លោកជំទាវកិត្តិសង្គហបណ្ឌិត ម៉ែន សំអន សមាជិកា គណៈអចិន្រ្តៃយ៍គណៈកម្មាធិការកណ្តាល ប្រធានក្រុមការងារគណបក្សចុះមូលដ្ឋានខេត្តស្វាយរៀង បានអញ្ជើញជាអធិបតក្នុងពិធីអញ្ជើញប្រកាស សេចក្ដីសម្រេចស្ដីពីការចាត់តាំង ឯកឧត្តម លី ធុជ ជាប្រធានក្រុមការងារគណបក្សចុះមូលដ្ឋានក្រុងបាវិត នាព្រឹកថ្ងៃសៅរ៍ ទី២៥ ខែកញ្ញា ឆ្នាំ២០២១ ។ ថ្លែងក្នុងឱកាសនោះ លោកជំទាវ ក៏បានពាំនាំនូវការផ្តាំផ្ញើសាកសួរសុខទុក្ខពីសំណាក់ សម្ដេចតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពជា និងសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា ដែលជានិច្ចកាលសម្តេចទាំងទ្វេ តែងតែគិតគូរខ្ពស់ពីសុខទុក្ខ និងមានការដោះស្រាយបញ្ហាប្រឈមនានារបស់ប្រជាពរដ្ឋនៅទូទាំងប្រទេស ជាពិសេស ការប្រយុទ្ធប្រឆាំងនឹងជំងឺកូវីដ១៩ ដូចជា ការព្យាបាល ការឧបត្ថម្ភផ្សេងៗក្នុងអំឡុងពេលបិទខ្ទប់ ស្វែងរកវ៉ាក់សាំង និងការចាក់វ៉ាក់សាំងជូនប្រជាពលរដ្ឋដោយឥតគិតថ្លៃ ។ លោកជំទាវក៏បានថ្លែងនូវការកោតសរសើរ និងវាយតម្លៃខ្ពស់ចំពោះសមទ្ធិផលដែលក្រុមការងារគ្រប់ថ្នាក់ រួមជាមួយថ្នាក់ដឹកនាំគណបក្ស គ្រប់ថ្នាក់បានយកចិត្តទុកដាក់សហការ បំពេញភារកិច្ចសម្រេចបានជោគជ័យបន្តបន្ទាប់ ជាពិសេស លទ្ធផលនៃការរក្សាសន្តិសុខ ស្ថេរភាពនយោបាយសណ្តាប់ធ្នាប់សាធារណៈបានល្អប្រសើរនឹងលទ្ធផលនៃការចាត់តាំងអនុវត្ត ទទួលបានជោគជ័យនូវផែនការ របស់រាជរដ្ឋាភិបាល និងក្រសួងសុខាភិបាលក្នុងការទប់ស្កាត់ ការឆ្លងរីករាលដាលនៃជម្ងឺកូវីដ១៩ នៅក្នុងក្រុងបាវិតយើងនេះ ។ លោកជំទាវក៏បានស្នើឱ្យថ្នាក់ដឹកនាំ សមាជិក សមាជិកា គណបក្សពាក់ព័ន្ធទាំងអស់ ត្រូវមានឧត្តមគតិស្មោះត្រង់អស់ពីចិត្តពីថ្លើមចំពោះគណបក្ស បន្តអនុវត្តឱ្យបានត្រឹមត្រូវតាមលក្ខន្តិកៈ បទបញ្ជាផ្ទៃក្នុង និងលិខិតបទដ្ឋាននានា របស់គណបក្សប្រជាជនកម្ពុជា និងអនុវត្តឱ្យបានល្អតាមគោលការណ៍ណែនាំចាត់តាំង របស់ក្រុមការងារគណបក្សចុះមូលដ្ឋានខេត្ត ព្រមទាំងកម្មវិធីគោលនយោបាយរបស់គណបក្ស ដោយប្រកាន់ខ្ជាប់នូវតួនាទី គោលជំហរស្មារតីសតិអារម្មណ៍ ស្នេហាជាតិ មាតុភូមិនិងប្រជាជន និងត្រៀមចូលរួមនូវរាល់គ្របសកម្មភាព និងដំណើរការនៃការបោះឆ្នោតក្រុមប្រឹក្សាឃុំសង្កាត់ឆ្នាំ ២០២២ និងការបោះឆ្នោតតំណាងរាស្ត្រ ឆ្នាំ២០២៣ នាពេលខាងមុខ។ ជាពិសេសត្រូវប្ដេជ្ញាចូលរួមថែរក្សាការពារនូវសមិទ្ធផលនានារបស់សង្គមជាតិ ក្រោមការដឹកនាំដ៏ឈ្លាសវៃ ប្រកបដោយគតិបណ្ឌិតរបស់សម្ដេចតេជោ ហ៊ុន សែន ប្រធានគណបក្ស ដែលមានរយៈពេល ៤៣ឆ្នាំ កន្លងមកនេះ។ នៅក្នុងបរិការណ៍កូវីដ១៩នេះ លោកជំទាវក៏បានសើ្នឲ្យសមាជិក សមាជិកាទាំងអស់ត្រូវបន្តតាមដាន នូវសារនយោបាយ សេចក្តីសម្រេច និងអានុសាសន៍ របស់សម្តេចតេជោ ដែលទាក់ទងនឹងវិធានការណ៍ថ្មីៗទាក់ទងនឹងយុទ្ធនាការ និងការប្រយុទ្ធប្រឆាំងជំងឺកូវីដ១៩ ក្នុងរដូវកាន់បិណ្ឌ ភ្ជុំបិណ្ឌ យកទៅផ្សព្វផ្សាយជូនដល់ប្រជាពលរដ្ឋ និងព្រះសង្ឃឲ្យបានទូលំទូលាយនៅក្នុងមូលដ្ឋាន និងសុំការយោគយល់ពីប្រជាពលរដ្ឋអំពីការផ្អាកនូវពិធីបុណ្យភ្ជុំបិណ្យ និង ត្រូវរៀនរស់ក្នុងបរិបទកូវីដ១៩ និងត្រូវបង្កើនការប្រុងប្រយ័ត្នខ្ពស់ ក្នុងការការចូលរួមទប់ស្កាត់ការរាលដាលនៃ ជំងឺកូវីដ១៩ នៅបន្តរក្សា និងអនុវត្តគោលការណ៍បង្ការទប់ស្កាត់ និងវិធានសុខាភិបាល «៣ ការពារ-៣ កុំ» ឱ្យបានខ្ជាប់ខ្ជួន កុំធ្វេសប្រហែស ហើយត្រូវនាំគ្នាទៅចាក់វ៉ាក់សាំងការពារកូវីដ-១៩ ដែលរាជរដ្ឋាភិបាលផ្តល់ជូនដោយឥតគិតថ្លៃឱ្យបានគ្រប់ៗគ្នា « ភាពស៊ាំសហគមន៍រឹងមាំពិតប្រាកដមួយ» ដើម្បីទប់ទល់នឹងមេរោគ ប្រភេទដែលតា ឬប្រភេទបំប្លែងខ្លួនថ្មី៕រក្សាសិទ្ធិដោយ ៖ បញ្ញាស័ក្តិ	2021-09-25T15:17:05+07:00	cen.com.kh	https://cen.com.kh/archives/393895.html
c8930f9d-a1c1-4736-bf41-d2265cf2afa0	ក្រសួងសុខាភិបាល រកឃើញអ្នកកើតជំងឺកូវីដ-១៩ ថ្មី ចំនួន ៨១៦នាក់, ជាសះស្បើយ ចំនួន ៥៥៤នាក់ និង ស្លា.ប់ ចំនួន ២១នាក់	ភ្នំពេញ ៖ ក្រសួងសុខាភិបាល នៅថ្ងៃទី២៥ ខែកញ្ញា ឆ្នាំ២០២១នេះ ប្រកាសរកឃើញអ្នកកើតជំងឺកូវីដ-១៩ ថ្មី ចំនួន ៨១៦នាក់, ករណីជាសះស្បើយ ចំនួន ៥៥៤នាក់, និងករណី ស្លា.ប់ ចំនួន២១នាក់ និងមានករណីនាំចូលពីក្រៅប្រទេសចំនួន ១១៤នាក់។ យោងតាមសេចក្តីប្រកាសព័ត៌មាន របស់ក្រសួងសុខាភិលបាល បានឲ្យដឹងថា គិតត្រឹមថ្ងៃទី២៤ ខែកញ្ញា ឆ្នាំ២០២១ ស្ថានភាពជំងឺកូវីដ-១៩ នៅក្នុងប្រទេសកម្ពុជា មាន៖ ករណីឆ្លងសរុប៖ ១០៨,២៥៧នាក់, ជាសះស្បើយសរុប៖ ១០០,១៨២នាក់, ករណីស្លា.ប់សរុប៖ ២,២១៨នាក់, និងករណីនាំចូលពីក្រៅប្រទេសសរុបៈ ១៨,៥៤៧នាក់ ៕រក្សាសិទ្ធិដោយ៖បញ្ញាស័ក្តិ	2021-09-25T14:09:57+07:00	cen.com.kh	https://cen.com.kh/archives/393871.html
49157a7e-afeb-4060-9af5-834780d2618b	រដ្ឋមន្ត្រីការបរទេសកម្ពុជាៈ សម្តែងនូវសុទិដ្ឋិនិយមថា អាស៊ាន និងស.រ.អា នឹងបញ្ចប់ជំងឺរាតត្បាតកូវីដ-១៩ ក្នុងពេលឆាប់ៗខាងមុខនេះ	ភ្នំពេញ ៖ ឯកឧត្តម ប្រាក់ សុខុន ឧបនាយករដ្ឋមន្រ្តី រដ្ឋមន្រ្តីការបរទេស និងសហប្រតិបត្តិការអន្តរជាតិ នៃព្រះរាជាណាចក្រកម្ពុជា បានអញ្ជើញចូលរួមតាមប្រព័ន្ធវីដេអូ ក្នុងកិច្ចប្រជុំរដ្ឋមន្រ្តីការបរទេសអាស៊ាន-សហរដ្ឋអាមេរិក (ស.រ.អា) ក្នុងឱកាសនៃមហាសន្និបាតអង្គការសហប្រជាជាតិ លើកទី៧៦ កាលពីថ្ងៃទី២៣ ខែកញ្ញា ឆ្នាំ២០២១។ លោកជំទាវ រ៉េតណូ ម៉ារស៊ូឌី រដ្ឋមន្រ្តីការបរទេសនៃសាធារណរដ្ឋឥណ្ឌូនេស៊ី ដែលជាប្រទេសសម្របសម្រួលទំនាក់ទំនងដៃគូសន្ទនាអាស៊ាន-ស.រ.អា និងឯកឧត្តម អេនតូនី ប្លីនខេន រដ្ឋមន្រី្តការបរទេសសហរដ្ឋអាមេរិក ជាសហប្រធាននៃកិច្ចប្រជុំនេះ។ កិច្ចប្រជុំបានពិភាក្សាអំពីការប្រយុទ្ធប្រឆាំងនឹងជំងឺកូវីដ១៩ ទំនាក់ទំនងអាស៊ាន-ស.រ.អា និងបញ្ហាតំបន់ និងអន្តរជាតិដែលជាកង្វល់ និងចំណាប់អារម្មណ៍រួម ក្នុងនោះរួមកិច្ចសហប្រតិបត្តិការ ដើម្បីដោះស្រាយបញ្ហាឆ្លងកាត់ព្រំដែន ដូចជាបញ្ហាការប្រែប្រួលអាកាសធាតុ។ ចំពោះទំនាក់ទំនងអាស៊ាន-ស.រ.អា អាស៊ានបានសង្កត់ធ្ងន់លើសារៈសំខាន់នៃការថែរក្សាពហុភាគីនិយម មជ្ឈភាពអាស៊ាន និងបានកោតសរសើរតួនាទីរបស់ស.រ.អា នៅក្នុងការអភិវឌ្ឍតំបន់ សមាហរណកម្មតំបន់ និងកិច្ចខិតខំប្រឹងប្រែងកសាងសហគមន៍អាស៊ាន តាមរយៈគំនិតផ្តួចផ្តើមតំបន់ និងអនុតំបន់នានា។ អាស៊ានបានកត់សម្គាល់ការប្តេជ្ញារបស់ស.រ.អា ក្នុងការធ្វើការជាមួយអាស៊ាន ដើម្បីជំរុញសន្តិភាព និងវិបុលភាពក្នុងតំបន់ ស្របតាមគោលការណ៍ដែលមានចែងនៅក្នុងទស្សនៈវិស័យ អាស៊ានស្តីពីឥណ្ឌូ-ប៉ាស៊ីហ្វិក និងគូសបញ្ជាក់ពីសារៈសំខាន់នៃការលើកកម្ពស់កិច្ចសហប្រតិបត្តិការក្នុងវិស័យយុទ្ធសាស្ត្រទាំង៤។ អាស៊ានបានស្វាគមន៍ចំពោះសំណើស.រ.អា ក្នុងការពង្រីកទំនាក់ទំនងអាស៊ាន-ស.រ.អា ក្នុងវិស័យដឹកជញ្ជូន សមភាពយេនឌ័រ ការពង្រឹងសិទ្ធិអំណាចស្រ្តី ថាមពល ការការពារបរិស្ថាន និងបម្រែបម្រួលអាកាសធាតុ ហើយរំពឹងដល់ការធ្វើសកម្មភាពរួមគ្នានាពេលដ៏ខ្លីខាងមុខ។ រដ្ឋមន្ត្រីការបរទេសអាស៊ាន និងរដ្ឋមន្ត្រីការបរទេសសហរដ្ឋអាមេរិក បានឯកភាពគ្នាពង្រឹងកិច្ចសហប្រតិបត្តិការអាស៊ាន-ស.រ.អា ដើម្បីប្រយុទ្ធប្រឆាំងនឹងជំងឺរាតត្បាតកូវីដ-១៩ និងផលប៉ះពាល់ដ៏ធំធេងរបស់ជំងឺនេះ និងធានាការស្តារសេដ្ឋកិច្ចឡើងវិញឱ្យរឹងមាំ។ អាស៊ានបានសម្តែងការកោតសរសើរដល់ការប្តេជ្ញារបស់ស.រ.អា ចំពោះសកម្មភាពគ្រប់ជ្រុងជ្រោយឆ្ពោះទៅរកការបញ្ចប់ជំងឺរាតត្បាតសកល ក៏ដូចជាការផ្តល់វ៉ាក់សាំងចំនួនជាង ២៣លានដូស និងទឹកប្រាក់ជិត ១៦០លានដុល្លារ ក្នុងក្របខ័ណ្ឌជំនួយសម្រាប់សង្រ្គោះបន្ទាន់ផ្នែកសុខាភិបាល និងមនុស្សធម៌ ដល់ប្រទេស ជាសមាជិកអាស៊ាន និងកិច្ចខិតខំប្រឹងប្រែងរបស់ទីភ្នាក់ងារ USAID ដើម្បីជួយដល់អាស៊ានក្នុងការអភិវឌ្ឍប្រព័ន្ធសម្របសម្រួលភាពបន្ទាន់ផ្នែកសុខភាពសាធារណៈអាស៊ាន។ អាស៊ាន និងស.រ.អា បានចែករំលែកទស្សនៈថា វ៉ាក់សាំងមិនគួរយកមកធ្វើជាឧបករណ៍នយោបាយ និងសារៈសំខាន់នៃលើកកម្ពស់សមភាពក្នុងការទទួលបានវ៉ាក់សំាង និងការចាក់វ៉ាក់សំាងដល់ប្រជាជនជុំវិញពិភពលោកអោយបានឆាប់រហ័សបំផុត។ កិច្ចប្រជុំបានសម្តែងការគាំទ្រចំពោះសំណើសេចក្ដីប្រកាសថ្នាក់ដឹកនាំអាស៊ាន-ស.រ.អា ស្តីពីការអភិវឌ្ឍឌីជីថល ដែលនឹងត្រូវអនុម័តនៅក្នុងកិច្ចប្រជុំកំពូលអាស៊ាន-ស.រ.អា លើកទី៩ នៅខែតុលា ឆ្នាំ២០២១ ហើយដែលអាចនឹងពង្រឹងការត្រៀមខ្លួនរបស់អាស៊ានសម្រាប់បដិវត្តន៍ឧស្សាហកម្មទី៤ (4IR) និងគាំទ្រកិច្ចខិតខំប្រឹងប្រែងរបស់អាស៊ានក្នុងការតភ្ជាប់ទំនាក់ទំនងឌីជីថល និងគម្លាតការអភិវឌ្ឍព័ត៌មានវិទ្យា (ICT) នៅក្នុងអាស៊ាន។ កិច្ចប្រជុំក៏បានផ្លាស់ប្តូរទស្សនៈផងដែរលើបញ្ហាតំបន់ និងអន្តរជាតិមួយចំនួន ដែលមានសារៈសំខាន់ចំពោះសន្តិភាព ស្ថិរភាព និងសន្តិសុខក្នុងតំបន់ រួមទាំងស្ថានការណ៍នៅប្រទេសមីយ៉ាន់ម៉ា និងការព្រួយបារម្ភពីទំនាក់ទំនងរបស់ប្រទេសមហាអំណាច។ អាស៊ានបានសង្កត់ធ្ងន់ពីសារៈសំខាន់នៃទំនាក់ទនងដែលមានភាពនឹងនរ និងផ្តល់ផលប្រយោជន៍ ជាជាងការប្រកួតប្រជែងរវាងចិន និងស.រ.អា ព្រោះវាអាចជួយរក្សាសន្តិភាព ស្ថិរភាព និងសុវត្ថិភាព ក្នុងតំបន់អាស៊ីប៉ាស៊ីហ្វិក ក៏ដូចជារក្សានូវកំណើនសេដ្ឋកិច្ច។ ក្នុងអំឡុងពេលនៃកិច្ចប្រជុំ ឯកឧត្តមឧបនាយករដ្ឋមន្ត្រី ប្រាក់ សុខុន បានថ្លែងអំណរគុណដល់ស.រ.អា ចំពោះការចូលរួមចំណែកយ៉ាងសំខាន់ក្នុងការប្រយុទ្ធប្រឆាំងនឹងជំងឺកូវីដ-១៩ រួមទាំងនៅប្រទេសកម្ពុជាផងដែរ។ ឯកឧត្តម បានសម្តែងនូវសុទិដ្ឋិនិយមថា អាស៊ាន និងស.រ.អា នឹងបញ្ចប់ជំងឺរាតត្បាតកូវីដ-១៩ ក្នុងពេលឆាប់ៗខាងមុខនេះ ដើម្បីអាចចាប់ផ្តើមឡើងវិញនូវការធ្វើដំណើរដោយសុវត្ថិភាព ការផ្លាស់ប្តូរធុរកិច្ច និងសេដ្ឋកិច្ច ដោយមិនត្រឹមតែនៅក្នុងអាស៊ានប៉ុណ្ណោះទេ ប៉ុន្តែថែមទាំងរវាងអាស៊ាន និងស.រ.អា ព្រមទាំងជាមួយ នឹងប្រទេសនានាក្នុងសកលលោកផងដែរ។ ចំពោះបញ្ហាតំបន់ និងអន្តរជាតិ ឯកឧត្តមឧបនាយករដ្ឋមន្ត្រី បានចែករំលែកការព្រួយបារម្ភអំពីផលអវិជ្ជមាន ដែលបណ្តាលមកពីភាពស្មុគស្មាញដែលកំពុងតែកើនឡើង និងភាពធ្ងន់ធ្ងរនៃការប្រកួតប្រជែងភូមិសាស្រ្តនយោបាយ៕ រក្សាសិទ្ធិដោយ ៖ ចេស្តារ	2021-09-25T12:33:05+07:00	cen.com.kh	https://cen.com.kh/archives/393836.html
784d8cf2-cdb5-462c-b1ec-56f76f27316f	ព្រោះតែជីវភាព! ពលករចំនួន១៥នាក់ បម្រុងឆ្លងដែនខុសច្បាប់ទៅប្រទេសថៃ ត្រូវបានឃាត់ខ្លួន	រាជធានីភ្នំពេញ៖ ពលករឆ្លងដែនទៅប្រទេសថៃចំនួន ១៥នាក់ ក្នុងនោះស្រី ៩នាក់ និង គោយន្តកន្រ្តៃ១គ្រឿង បម្រុងឆ្លងដែនទៅធ្វើការនៅប្រទេសថៃ ត្រូវបានឃាត់ខ្លួនដោយកម្លាំង តំបន់ប្រតិបត្តិការសឹករងបន្ទាយមានជ័យ។ ការឃាត់ខ្លួននេះបានធ្វើឡើងនៅ វេលាម៉ោង ២១:០០នាទី នាយប់ថ្ងៃទី២៣ ខែកញ្ញា ឆ្នាំ២០២១ ត្រង់ភូមិសាស្ត្រ អូរព្រំដែន ភូមិប្រាសាទត្បែង ឃុំបន្ទាយឆ្មារ ស្រុកថ្មពួក ខេត្តបន្ទាយមានជ័យ។ ក្រោមបញ្ជាផ្ទាល់របស់លោក ឧត្តមសេនីយ៍ ត្រី ជឹម ប៊ុនអាន មេបញ្ជាការ តំបន់ប្រតិបត្តិការសឹករងបន្ទាយមានជ័យ បានចាត់តាំង លោក វរសេនីយ៍ឯក កែវ ស៊ីថា មេបញ្ជាការរង ទទួលទិសថ្មពួក ដឹកនាំកម្លាំងល្បាតជាប់ជាប្រចាំ។ ដោយអនុវត្តតាមបទបញ្ជាមេបញ្ជាការ លោកបានដឹកនាំកម្លាំងល្បាត២៤ម៉ោងលើ២៤ម៉ោង ដោយប្តូរវេនគ្នា សហការជាមួយកម្លាំងនគរបាលការពារព្រំដែនគោកលេខ៨០៧ ដើម្បីទប់ស្កាត់ពលករលួចឆ្លងដែនខុសច្បាប់ និងទប់ស្កាត់ការឆ្លងរាលដាលនៃជំងឺកូវីដ-១៩។ ជាក់ស្តែងថ្ងៃទី២៣ ខែកញ្ញា ឆ្នាំ២០២១ លោកនាយចំណង់ ឆាត ឆាន់ មេក្រុមគោលដៅ ដឹកនាំកម្លាំងដើរល្បាតក៏ជួបពលករដែលបម្រុងឆ្លងដែនចេញទៅប្រទេសថៃ ត្រូវបានកម្លាំង តំបន់ប្រតិបត្តិការសឹករងបន្ទាយមានជ័យ ឃាត់ខ្លួនបានតែម្តង។ សូមបញ្ជាក់ថា ចាប់តាំងពីកងកម្លាំង តំបន់ប្រតិបត្តិការសឹករងខេត្ត ត្រូវបានបញ្ជូនទៅបំពេញប្រតិបត្តិការ សហការជាមួយកម្លាំងចម្រុះ ទប់ស្កាត់ពលករលួចឆ្លងដែន និងទប់ស្កាត់ការឆ្លងរីករាលដាលនៃជំងឺកូវីដ-១៩ បានឃាត់ខ្លួនពលករឆ្លងដែនបញ្ជូនទៅមណ្ឌលចត្តាឡីស័កជាបន្តបន្ទាប់ និងឃាត់ខ្លួនមេខ្យល់បានមួយចំនួន បញ្ជូនទៅសមត្ថកិច្ចជំនាញចាត់វិធានការតាមផ្លូវច្បាប់។ ចំណែកពលករទាំង១៥នាក់ ក្រោយពីសួរនាំរួច ត្រូវបានប្រគល់ឱ្យស្នាក់ការកង រាជអាវុធហត្ថ បន្តចាត់ការតាមនីតិវិធី៕	2021-09-25T10:52:22+07:00	kbnnews.com	https://kbn.news/archives/239206
c98ef210-4923-4a8c-b69e-88a039a225d8	សម្ដេច ហ៊ុន សែន៖ វត្តអារ៉ាម ស្ទើរតែពាក់កណ្ដាលនៅក្នុងទីក្រុងភ្នំពេញ ត្រូវបានរកឃើញឆ្លងកូវីដ-១៩	សម្តេចតេជោ ហ៊ុន សែន ផ្ញើសារពិសេសជូនជនរួមជាតិ ពាក់ព័ន្ធស្ថានភាពជំងឺកូវីដ១៩ នៅតាមវត្តអារ៉ាមក្នុងឱកាសកាន់បិណ្ឌរយៈពេលប៉ុន្មានថ្ងៃ, នេះបើយោងតាមសារសម្លេងរបស់សម្តេចតេជោ ហ៊ុន សែន ដែលបណ្តាញព័ត៌មានទទួលបានផ្លូវការនាព្រឹកថ្ងៃទី២៥ ខែកញ្ញា ឆ្នាំ២០២១។ នៅក្នុងឱកាសនោះផងដែរ សម្ដេច ហ៊ុន សែន បានបញ្ជាក់ឲ្យដឹងថា វត្តអារ៉ាមស្ទើរតែពាក់កណ្ដាលនៅទីក្រុងភ្នំពេញ គ្រូពេទ្យបានទៅធ្វើសំណាកហើយរកឃើញព្រះសង្ឃ រួមទាំងបុគ្គលផ្សេងទៀតអាស្រ័យនៅក្នុងវត្តនោះរកឃើញថាឆ្លងកូវីដ-១៩។ គួរជម្រាបដែលថា នៅយប់ថ្ងៃទី២៣ ខែកញ្ញា ឆ្នាំ២០២១នេះ រាជរដ្ឋាភិបាលបានចេញសេចក្តីសម្រេចជាផ្លូវការឲ្យផ្អាកការរៀបចំពិធីបុណ្យកាន់បិណ្ឌ និងភ្ជុំបិណ្ឌ ចាប់ពីបិណ្ឌ៤ រហូតដល់ថ្ងៃភ្ជុំបិណ្ឌ ដើម្បីបង្ការ និងទប់ស្កាត់ជំងឺកូវីដ១៩ ដែលកំពុងវាយលុកខ្លាំង។ ១៖ ផ្អាកការរៀបចំពិធីបុណ្យកាន់បិណ្ឌ ចាប់ពីបិណ្ឌ៤ រហូតដល់ថ្ងៃភ្ជុំបិណ្ឌ។ ២៖ គណៈអភិបាលរាជធានី-ខេត្ត ត្រូវធ្វើការសម្របសម្រួលជាមួយយន្តការដែលមានការពាក់ព័ន្ធទាំងអស់ដើម្បីធានាដល់ការនាំយកចង្ហាន់ និងទេយ្យវត្ថុចាំបាច់នានា ប្រគេនដល់ព្រះសង្ឃនៅតាមបណ្តាវត្តអារាមនានា ដែលស្ថិតក្នុងសមត្ថកិច្ចដែនដីរបស់ខ្លួន។ ៣៖ រក្សាការឈប់សម្រាករយៈពេល៣ថ្ងៃ សម្រាប់ពិធីបុណ្យភ្ជុំបិណ្ឌ ដែលត្រូវបានកំណត់ដោយអនុក្រឹត្យលេខ១៣១ អនក្រ.បក ចុះថ្ងៃទី២៦ ខែសីហា ឆ្នាំ២០២០ ស្តីពីប្រតិទិនឈប់សម្រាកការងាររបស់មន្រ្តីរាជការ និយោជិត កម្មករ ប្រចាំឆ្នាំ២០២១ ៕	2021-09-25T10:31:34+07:00	kbnnews.com	https://kbn.news/archives/239191
d61c0a1f-14a6-46df-b82c-754250b25b18	តារាសិចស៊ីដើមទ្រូងទ្រលុកទ្រលន់ សេង សូណា ប្រកាសឆ្លងកូវីដ ហើយជួបការខ្វះខាតខ្លាំង ត្រូវការជំនួយ…	រាជធានីភ្នំពេញ ៖ តារាសម្តែងសិចស៊ីចូលចិត្តបញ្ចេញដើមទ្រូងទ្រលុកទ្រលន់ សេង សូណា ដែលធ្វើឲ្យប្រុសៗឈាមច្រមុះនោះ ។ ពេលនេះ នាងបានប្រកាសថា ខ្លួនបានឆ្លងជំងឺកូវីដ-១៩ និងជួបការខ្វះខាត ថែមមានជំងឺច្រើនមុខប្រចាំកាយ ទើបនាងអំពាវនាវសុំជំនួយពីសប្បុរសជនផងដែរ។ យោងតាមគណនីហ្វេសប៊ុករបស់តារាស្រី សេង សូណា បានបង្ហោះថា «នាងខ្ញុំ សេង សូណា បានឆ្លងកូវីដនិងលើសឈាមទឹកនោមប្រៃ និងខ្សោយបេះដូង បុងឡើងខ្លាញ់ ឡើងអាស៊ីតមានជំងឺប្រចាំកាយផង។ ខ្ញុំមានការខ្វះខាតលុយកាក់ជាខ្លាំង សូមបងប្អូនក្នុងសមាគមន៍សិល្បៈឯកឧត្តម លោក លោកស្រី ជួយនាងខ្ញុំដោយក្តីមេត្តាផ្តល់ជាប្រាក់កាក់ ដើម្បីសម្រួលជីវភាពរបស់នាងខ្ញុំផង ទោះ១ ឬ២ដុល្លារក្តីជាទឹកចិត្តរបស់បងប្អូន»។ ទោះយ៉ាងណា «KBN» មិនទាន់សុំការបញ្ជាក់បន្ថែមពីតារាស្រី សេង សូណា បាននៅឡើយទេ គិតត្រឹមព្រឹកថ្ងៃទី២៥ ខែកញ្ញា ឆ្នាំ២០២១ ៕	2021-09-25T08:38:38+07:00	kbnnews.com	https://kbn.news/archives/239163
0473420f-28df-4076-b9a4-53790a0d3bf3	កិច្ចសម្ភាសន៍៖ លោក ទៀ សីហា បញ្ជាក់អំពីស្ថានភាពជំងឺកូវីដ១៩ ដែលកំពុងតែរីករាលដាលខ្លាំងនៅខេត្តសៀមរាប (Video inside)	លោក ទៀ សីហា អភិបាលខេត្តសៀមរាប នៅរសៀលថ្ងៃទី២៤ ខែកញ្ញា ឆ្នាំ២០២១នេះ បានបញ្ជាក់អំពីស្ថានភានៃការឆ្លងរីករាលដាលជំងឺកូវីដ១៩ នៅក្នុងខេត្តរបស់ខ្លួន រហូតឈានដល់ការបិទខ្ទប់ជាបន្ដបន្ទាប់ ដើម្បីកាត់ផ្ដាច់ការខ្សែចម្លងមួយនេះ។ ក្នុងបទសម្ភាសន៍ជាមួយអ្នកសារព័ត៌មាន ក្រោយប្រកាសបិទយុទ្ធនាការចាក់វ៉ាក់សាំងបង្ការជំងឺកូវីដ១៩ ជុំទី១ ជូនប្រជាពលរដ្ឋដែលមានអាយុ១៨ឆ្នាំឡើង លោក ទៀ សីហា បានថ្លែងនូវការអំពាវនាវ និងសុំការយល់យោគ ក៏ដូចជាការចូលរួមសហការជាមួយប្រជាពលរដ្ឋ នៅក្នុងអំឡុងពេលនៃការបិទខ្ទប់នៅតាមភូមិសាស្ដ្រមួយចំនួននេះ។ លោក ទៀ សីហា បានគូសបញ្ជាក់ថា ប្រភពចម្លងលឿនជាងគេនៅខេត្តសៀមរាប គឺផ្ដើមចេញពីទីផ្សារ ដែលមានការប្រមូលផ្ដុំមនុស្សច្រើន៕ ខាងក្រោមនេះ ជាកិច្ចសម្ភាសន៍ទាំងស្រុងរបស់លោក ទៀ សីហា ជាមួយអ្នកសារព័ត៌មាន៖	2021-09-25T06:10:00+07:00	freshnewsasia.com	https://m.freshnewsasia.com/index.php/en/localnews/214082-2021-09-24-16-10-23.html
034b4901-17e2-4255-ba61-e1d1a5f45544	រដ្ឋបាលខេត្តសៀមរាប បន្តកំណត់ភូមិសាស្ត្រភូមិវ៉ារិន ក្នុងខេត្តសៀមរាប ជាតំបន់ក្រហម ១សប្តាហ៍ ដើម្បីទប់ស្កាត់ជំងឺកូវីដ១៩	រដ្ឋបាលខេត្តសៀមរាប បានចេញសេចក្តីសម្រេចបន្តកំណត់ភូមិសាស្ត្រភូមិវ៉ារិន ស្ថិតនៅក្នុងឃុំវ៉ារិន ស្រុកវ៉ារិន ខេត្តសៀមរាប ជា «តំបន់ក្រហម» រយៈពេល ១មួយសប្តាហ៍ ដើម្បីទប់ស្កាត់ការឆ្លងរាលដាលនៃជំងឺកូវីដ១៩ ជាបណ្ដោះអាសន្ន។ ការកំណត់នេះ ត្រូវអនុវត្តគិតចាប់ពីថ្ងៃទី២៤ ខែកញ្ញា រហូតដល់ថ្ងៃទី០១ ខែតុលា ឆ្នាំ២០២១។ នេះបើតាមសេចក្តីសម្រេចដែលបណ្តាញព័ត៌មាន Fresh News ទទួលបាននៅថ្ងៃទី២៤ ខែកញ្ញានេះ៕	2021-09-25T00:54:00+07:00	freshnewsasia.com	https://m.freshnewsasia.com/index.php/en/localnews/214062-2021-09-24-10-54-10.html
0354787c-58cb-4337-8e10-51ba67602df9	រដ្ឋបាលខេត្តសៀមរាប ណែនាំបន្ថែមពីវិធានការដើម្បីទប់ស្កាត់ជំងឺកូវីដ១៩ ក្រោយរាជរដ្ឋាភិបាលបានប្រកាសផ្អាកពិធីបុណ្យកាន់បិណ្ឌ និងភ្ជុំបិណ្ឌ	រដ្ឋបាលខេត្តសៀមរាប បានចេញសេចក្ដីណែនាំបន្ថែមពីវិធានការដើម្បីទប់ស្កាត់ការរីករាលដាលនៃជំងឺកូវីដ១៩ ពិសេសមេរោគកូវីដ បំប្លែងថ្មី Delta ក្រោយរាជរដ្ឋាភិបាលបានប្រកាសផ្អាកពិធីបុណ្យបុណ្យកាន់បិណ្ឌ និងភ្ជុំបិណ្ឌ។ នេះបើតាមសេចក្ដីណែនាំ ដែលបណ្ដាញព័ត៌មាន Fresh News ទទួលបាននៅថ្ងៃទី២៤ ខែកញ្ញានេះ។ ពិធីបុណ្យកាន់បិណ្ឌ និងភ្ជុំបិណ្ឌក្នុងខេត្តត្រូវបានផ្អាកដើម្បីទប់ស្កាត់ការរីករាលដាលនៃជំងឺកូវីដ១៩ ចាប់ពីបិណ្ឌទី៣ រហូតដល់ថ្ងៃភ្ជុំបិណ្ឌ។ រដ្ឋបាលក្រុង-ស្រុក ត្រូវធ្វើការផ្សព្វផ្សាយដល់ប្រជាពលរដ្ឋក្នុងមូលដ្ឋានអំពីការផ្អាកពិធីបុណ្យកាន់បិណ្ឌ និងភ្ជុំបិណ្ឌ តាមសេចក្តីសម្រេចរបស់រាជរដ្ឋាភិបាល ឱ្យបានទូលំទូលាយ ដើម្បីជ្រួតជ្រាប និងអនុវត្តឱ្យមានប្រសិទ្ធភាព។ រដ្ឋបាលក្រុង-ស្រុក ត្រូវពិនិត្យលទ្ធភាព និងចាត់ចែងរៀបចំផែនការផ្គត់ផ្គង់ចង្ហាន់ និងទេយ្យទានចាំបាច់សម្រាប់ប្រគេនព្រះសង្ឃនៅតាមទីវត្តអារាមនានា ស្ថិតក្នុងភូមិសាស្ត្រ និងដែនសមត្ថកិច្ចរបស់ក្រុង ស្រុក ដោយអនុវត្តនូវវិធានការសុខាភិបាលឱ្យបានម៉ឺងម៉ាត់។ មន្ទីរធម្មការ និងសាសនាខេត្ត ត្រូវធ្វើការធ្វើផ្សព្វផ្សាយដល់មន្ត្រីសង្ឃគ្រប់ជាន់ថ្នាក់ និងគណៈកម្មការវត្តទាំងអស់ក្នុងខេត្ត អំពីការផ្អាកពិធីបុណ្យកាន់បិណ្ឌ និងបុណ្យភ្ជុំបិណ្ឌ តាមសេចក្តីសម្រេចរបស់រាជរដ្ឋាភិបាលកម្ពុជា៕	2021-09-25T00:41:00+07:00	freshnewsasia.com	https://m.freshnewsasia.com/index.php/en/localnews/214059-2021-09-24-10-41-26.html
009f481b-4085-4ab8-8ccd-b770677befcb	អ្នកជំងឺកូវីដ ២១នាក់ទៀតបានស្លាប់ និងឆ្លងថ្មីជាង ៨រយនាក់	អ្នកជំងឺកូវីដ-១៩ ចំនួន ២១នាក់ទៀតបានស្លាប់ ដែលធ្វើឱ្យករណីស្លាប់កើនឡើងដល់ជិត ២ពាន់ ២រយនាក់ហើយ (២.១៩៧)។ ចំពោះករណីឆ្លងថ្មីវិញ មានជាង ៨រយនាក់ (៨២២) នៅថ្ងៃដដែលនេះ ក្នុងនោះជាង ១រយនាក់ (១០៦) ជាករណីនាំចូលពីក្រៅប្រទេស។ គិតត្រឹមព្រឹកថ្ងៃទី ២៤កញ្ញា កម្ពុជាមានអ្នកកើតជំងឺកូវីដ-១៩ ជាង ១សែននាក់ (១០៧.៤៤១) ក្នុងនោះអ្នកជាសះស្បើយមានជិត ១ សែននាក់ (៩៩.៦២៨)។ ទាក់ទងរឿងវ៉ាក់សាំងបង្ការជំងឺកូវីដ-១៩ វិញ វ៉ាក់សាំងចិនស៊ីណូវ៉ាក់ (Sinovac) ចំនួន ៣លានដូសទៀតដែលរដ្ឋាភិបាលបានបញ្ជាទិញ ត្រូវបានបញ្ជូនមកដល់កម្ពុជាហើយនៅព្រឹកថ្ងៃសុក្រនេះ។ រដ្ឋលេខាធិការក្រសួងសុខាភិបាល អ្នកស្រី យក់ សម្បត្តិ អះអាងថា នៅថ្ងៃទី២៨ កញ្ញាខាងមុខ វ៉ាក់សាំងស៊ីណូវ៉ាក់ចំនួន ៣លានដូសទៀត នឹងមកដល់កម្ពុជា ដែលពេលនោះកម្ពុជានឹងមានវ៉ាក់សាំងក្នុងដៃសរុបជាង ៣៥លានដូស ទាំងជំនួយ និងការបញ្ជាទិញ។ គិតត្រឹមថ្ងៃទី ២៣ កញ្ញាម្សិលមិញ រដ្ឋាភិបាលចាក់វ៉ាក់សាំងជូនពលរដ្ឋបានជាង ៩លាន ៨សែននាក់ ក្នុងចំណោមអ្នកដែលត្រូវចាក់សរុប ១០លាននាក់។ ចំណែកកុមារ និងយុវជនដែលមានអាយុពី ០៦ឆ្នាំ ដល់ ១៧ឆ្នាំវិញ ក្រសួងសុខាភិបាលប្រកាសថា រដ្ឋាភិបាលចាក់វ៉ាក់សាំងបានជិត ៣លាននាក់ ក្នុងចំណោមអ្នកដែលត្រូវចាក់សរុបជិត ៤លាននាក់។ ទោះជាយ៉ាងណា ចំនួនអ្នកឆ្លងជំងឺកូវីដ-១៩ ស្ថិតនៅកម្រិតខ្ពស់នៅឡើយ ដោយក្នុងមួយថ្ងៃមានចន្លោះពីជាង ៦រយនាក់ទៅជាង ៨រយនាក់ រីឯអ្នកស្លាប់វិញមានចន្លោះពីជាង ១០ នាក់ទៅជាង ២០ នាក់ក្នុងមួយថ្ងៃ។ ទន្ទឹមគ្នានេះ ការបិទខ្ទប់ភូមិស្រុក នៅតែកើតមានជាហូរហែ ទាំងនៅរាជធានីភ្នំពេញ និងតាមបណ្ដាខេត្តនានា៕	2021-09-25T00:14:49+07:00	rfa.org	https://www.rfa.org/khmer/news/health/21-died-and-effected-more-than-800-09242021130646.html
6840952c-a80a-483b-b54a-9fcdc7fa9fb3	ជំងឺមហារីក ៥ ប្រភេទ ច្រើនកើតលើកុមារតូចៗ	ជំងឺមហារីកមិនមែនកើតតែលើមនុស្សពេញវ័យនោះទេ កុមារក៏កើតមានជំងឺនេះដែរ ប៉ុន្តែមានជំងឺមហារីកចំនួនប្រាំប្រភេទច្រើនកើតលើកុមារតូចៗ។ ច្រើនមានភាពខុសគ្នាពីជំងឺមហារីកកើតលើមនុស្សពេញវ័យ។ របៀបរបបរស់នៅ និងកត្តាបរិស្ថានមិនមែនជាមូលហេតុសំខាន់បង្កឲ្យកុមារមានជំងឺមហារីកលើកុមារនោះទេ។ ផ្ទុកមកវិញការប្រែប្រួលDNA នៅក្នុងកោសិកា គឺជាមូលហេតុសំខាន់ក្នុងបញ្ហានេះ។ ខាងក្រោមនេះជាជំងឺមហារីកប្រាំប្រភេទច្រើនកើតលើកុមារ។ មហារីកទូទៅមួយច្រើនកើតលើកុមារគឺមហារីកគ្រាប់ឈាមស ដែលកើតលើកុមារប្រហែលជា៣៤ភាគរយនៃកុមារកើតជំងឺមហារីកសរុប។ ជំងឺមហារីកប្រភេទនេះកើតលើកុមារអាយុចន្លោះពី២ទៅ៤ឆ្នាំ និងច្រើនកើនលើកុមារាច្រើនជាងកុមារី។ មហារីកនេះ ច្រើនផ្ដើមចេញពីខួរឆ្អឹង និងរាលដាលទៅកាន់ឈាម និងអាចរាលដាលបន្តទៅកាន់សរីរាង្គផ្សេងទៀត។ ដុំសាច់មហារីកក្នុងខួរក្បាល និងដុំសាច់មហារីកក្នុងប្រព័ន្ធប្រសាទផ្សេងទៀត កើតលើកុមារប្រហែល២៧ភាគរយនៃកុមារកើតជំងឺមហារីកទាំងអស់។ ប្រភេទនៃដុំសាច់មហារីកក្នុងខួរក្បាល និងវិធីព្យាបាលមានច្រើនយ៉ាង និងអាចមានលក្ខណៈផ្សេងៗពីគ្នា។ ដុំសាច់មហារីកលើកុមារចាប់ផ្ដើមពីផ្នែកខាងក្រោមនៃខួរក្បាល ដូចជាខួរតូច និងខួរក្បាលផ្នែកខាងក្រោយ។ ថ្វីបើដុំសាច់មហារីកលើកុមារមានភាពខុសប្លែកគ្នាពីកុមារម្នាក់ទៅម្នាក់ ខុសគ្នាពីមនុស្សធំ តែមានរោគសញ្ញាដូចគ្នា។ ជំងឺមហារីក Neuroblastomaកើតឡើងនៅកោសិកាប្រសាទខ្ចីក្នុងខ្លួនទារក ឬកុមារ។ ជំងឺនេះច្រើនរកឃើញលើកុមារមានអាយុតិចជាង៥ឆ្នាំ និងច្រើនកើតចេញពីក្រពេញលើតម្រងនោម។ ជំងឺមហារីកប្រភេទនេះ កើតលើកុមារប្រហែល៧ភាគរយនៃកុមារកើតជំងឺមហារីកទាំងអស់នៅសហរដ្ឋអាមេរិក។ ដូចគ្នាដែរ វាកើតលើកុមារា ច្រើនជាងកុមារី និងមាន១ទៅ២ភាគរយ កើតលើកុមារដែលមានសមាជិកគ្រួសារកើតជំងឺនេះ។ . មហារីកនេះកើតលើតម្រងនោម ហើយជំងឺនេះក៏ច្រើនកើតលើកុមារដែរ។ មហារីកតម្រងនោមលើកុមារ ច្រើនកើតលើតម្រងនោមម្ខាង ឬករណីកម្រខ្លះកើតឡើងលើតម្រងនោមទាំងពីរ។ ជំងឺនេះ កើតលើកុមារប្រហែល៥ភាគរយនៃកុមារដែលកើតជំងឺមហារីកទាំងអស់។ ជំងឺមហារីកតម្រងនោមលើកុមារច្រើនរកឃើញលើកុមារមានអាយុចន្លោះពី៣ទៅ៤ឆ្នាំ និងមិនសូវកើតមានលើកុមារមានអាយុលើសពី៦ឆ្នាំទេ។ នៅសហរដ្ឋអាមេរិកក្នុងមួយឆ្នាំមានក្មេងកើតជំងឺនេះ៥០០ករណីថ្មី និងមានប្រហែលពី៩ ទៅ១០ភាគរយបានព្យាបាលជាសះស្បើយ។ ចាប់ផ្ដើមកើតលើកោសិកាជាក់លាក់របស់ប្រព័ន្ធភាពស៊ាំ ហៅថាឡាំភូស៊ីត។ ជំងឺមហារីកប្រភេទនេះ មានផលប៉ះពាល់លើកូនកណ្ដុរ និងជាលិកាទឹករងៃផ្សេងទៀតដូចជា tonsils និងthymus។ ជំងឺនេះក៏អាចប៉ះពាល់ដល់ខួរឆ្អឹង និងសរីរាង្គផ្សេងទៀត ហើយក៏អាចមានរោគសញ្ញាផ្សេងទៀតអាស្រ័យលើកន្លែងដែលជំងឺនេះលូតលាស់។	2021-09-25T00:06:00+07:00	kampucheathmey.com	https://www.kampucheathmey.com/health/205548
c74061f2-ea76-4c3a-b33b-df39d11fbc2b	រដ្ឋបាលខេត្ដកំពង់ចាម ណែនាំពីវិធានការបន្ថែមការពារ និងទប់ស្កាត់ជំងឺកូវីដ១៩ ក្រោយរាជរដ្ឋាភិបាលប្រកាសផ្អាកពិធីបុណ្យ ភ្ជុំបិណ្ឌ	(កំពង់ចាម)៖ រដ្ឋបាលខេត្ដកំពង់ចាម នៅថ្ងៃទី២៤ ខែកញ្ញា ឆ្នាំ២០២១នេះ បានសេចក្ដីណែនាំបន្ថែម ពីការបន្ដវិធានការបន្ថែមទៀតដើម្បីការពារ និងទប់ស្កាត់ការឆ្លងរាលដាលនៃជំងឺកូវីដ១៩ ជាពិសេសមេរោគបំប្លែងថ្មី ប្រភេទ Delta ក្រោយរាជរដ្ឋាភិបាលបានប្រកាសផ្អាកពិធីបុណ្យ ភ្ជុំបិណ្ឌ។ នេះបើតាមសេចក្ដីណែនាំ ដែលបណ្ដាញព័ត៌មាន Fresh News ទទួលបាន។ ត្រូវផ្សព្ទផ្សាយការផ្អាកពីធីបុណ្យកាន់បិណ្ឌ និងភ្ជុំបិណ្ឌ ចាប់ពីបិណ្ឌទី៤ រហូតដល់ថ្ងៃភ្ជុំបិណ្ឌ។ ដើម្បីជៀសវាងនៅតាមបណ្តាវត្តអារាម មានការខ្វះខាតចង្ហាន់ ព្រះសង្ឃ សូមលោកអភិបាលនៃគណ: អភិបាលក្រុង-ស្រុក មន្ទីរធម្មការ និងសាសនាខេត្ត មេឃុំ-ចៅសង្កាត់ គណៈកម្មការវត្ត និងព្រះគ្រូចៅអធិការគ្រប់វត្តអារាម ត្រូវធ្វើការសម្របសម្រួលជាមួយពុទ្ធបរិស័ទចំណុះជើងវត្ត ក្នុងការរៀបចំវេន៍ដើម្បីនាំយកចង្ហាន់ប្រគេនព្រះសង្ឃ។ ក្នុងករណីមានពុទ្ធបរិស័ទចំណុះជើងវត្តមានសទ្ធាជ្រះថ្លា នាំយកទេយ្យទាន ឬចង្ហាន់ និងគ្រឿងឧបភោគបរិភោគចាំបាច់នានា ប្រគេនដល់ព្រះសង្ឃនៅតាមបណ្តាវត្តអារាមនានានោះ គណៈកម្មការអាចារ្យវត្ត ត្រូវសម្របសម្រួលរៀបចំ និងអនុវត្តដូចខាងក្រោម៖ ត្រូវរៀបចំទីកន្លែង (ដាក់តុ) នៅខាងក្រៅសាលាឆាន់ ឬសាលាបុណ្យ ដើម្បីឱ្យពុទ្ធបរិស័ទនាំយកចង្ហាន់ និងទេយ្យទានដាក់នៅទីនោះ និងតាំងចេតនាកម្មឧទ្ទិសទានដោយខ្លួនឯង ដោយគ្មានវត្តមានព្រះសង្ឃ នៅទល់មុខជាមួយគ្នានោះទេ។ បន្ទាប់ពីម្ចាស់ទានត្រឡប់ទៅវិញ សូមព្រះចៅអធិការដឹកនាំធ្វើកិច្ចសាសនា ទទួលយកទានដែលពុទ្ធបរិស័ទយកមកប្រគេនទាំងនោះ ដោយត្រូវបាញ់អាល់កុលសំលាប់មេរោគជាមុន និងរក្សាគម្លាត សុវត្ថិភាពជាចាំបាច់។ មិនអនុញ្ញាតឱ្យមានពុទ្ធបរិស័ទប្រគេនដោយផ្ទាល់ជាមួយព្រះសង្ឃ នៅតាមវត្តអារាមឡើយ។	2021-09-24T23:34:00+07:00	freshnewsasia.com	https://m.freshnewsasia.com/index.php/en/localnews/214047-2021-09-24-09-34-51.html
35a4b7d3-d31d-42de-a701-925de35d14f7	នាយឧត្តមសេនីយ៍ គីម ប៊ុនថាន ណែនាំកងទ័ពឈរជើងតាមព្រំដែនសមូរភូមិទិសទី១ ប្រាសាទព្រះវិហារ អនុវត្តឱ្យបានម៉ឹងម៉ាត់ចំពោះភារកិច្ច និងការពារខ្លួនកុំឱ្យឆ្លងជំងឺកូវីដ១៩	នាយឧត្តមសេនីយ៍ គីម ប៊ុនថាន អគ្គមេបញ្ជាការរងនៃកងយោធពលខេមរភូមិន្ទ និងជានាយករងខុទ្ទកាល័យសម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា បានណែនាំដល់នាយទាហាន នាយទាហានរង និងពលទាហាន ដែលឈរជើងតាមព្រំដែននៅសមូរភូមិទិសទី១ ប្រាសាទព្រះវិហារ ត្រូវគោរពបទបញ្ជាររាជរដ្ឋាភិបាល អនុវត្តតួនាទីភារកិច្ចរបស់ខ្លួនឱ្យបានម៉ឺងម៉ាត់ និងជាពិសេសត្រូវការពារខ្លួនកុំឱ្យឆ្លងជំងឺកូវីដ១៩។ ការអំពាវនាវបែបនេះរបស់នាយឧត្តមសេនីយ៍ គីម ប៊ុនថាន បានធ្វើឡើងនៅក្នុងឱកាសដែលលោកបានអញ្ជើញជាតំណាងលោក ហូ សិទ្ធី នាយកខុទ្ទកាល័យសម្តេចតេជោ ហ៊ុន សែន ចុះជួបសំណេះសំណាល សួរសុខទុក្ខ និងបាននាំអំណោយមាន សម្ភារ និងថវិកា មកចែកជូននាយ នាយរង និងពលទាហាន នៅក្នុងវរសេនាតូច៣៨៥ ចំណុះកងពលតូចអន្តរាគមន៍លេខ៨ ដែលជាអង្គភាពសម្ព័ន្ធមេត្រីភាព។ ពិធីនេះមានការចូលរួមពីលោកឧត្តមសេនីយ៍ឯក ស្រី ឌឹក មេបញ្ជាការរងកងទ័ពជើងគោក និងជាមេបញ្ជាការកងពលធំអន្តរាគមន៍លេខ៣ លោកឧត្តមសេនីយ៍ត្រី ផាន់ និមត្ត តំណាងក្រុមការងារខុទ្ទកាល័យសម្តេចតេជោ ហ៊ុន សែន ព្រមទាំងនាយទាហានជាច្រើនរូបទៀត។ នៅក្នុងឱកាសនេះដែរ នាយឧត្តមសេនីយ៍ គីម ប៊ុនថាន បានផ្តាំផ្ញើសាកសួរសុខទុក្ខពីសំណាក់សម្តេចតេជោ ហ៊ុន សែន និងសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា ក៏ដូចជាលោក ហូ សិទ្ធី ព្រមទាំងថ្នាក់ដឹកនាំខុទ្ទកាល័យ ក្រុមជំនួយការ ក្រុមទីប្រឹក្សា ឧត្តមក្រុមប្រឹក្សាសេដ្ឋកិច្ច ធានាគារកាណាឌីយ៉ា ជូននាយ នាយរង និងពលទាហាន នៅក្នុងអង្គភាពវរសេនាតូច៣៨៥ ដែលជាអង្គភាពសម្ព័ន្ធមេត្រីភាព។ នាយឧត្តមសេនីយ៍ បានបញ្ជាក់ថា ជាទៀងទាត់ណាស់ខុទ្ទកាល័យសម្តេចតេជោ ហ៊ុន សែន ដែលជាអង្គភាពចងសម្ព័ន្ធមេត្រីភាពជាមួយអង្គភាពរវរសេនាតូច៣៨៥ តែងបានរៀបចំជាទៀងទាត់កម្មវិធីចុះសួរសុខទក្ខ សំណេះសំណាល ព្រមទាំងបាននាំសម្ភារ ថវិកា មកចែកជូននាយ នាយរង និងពលទាហាន មុនឱកាសបុណ្យចូលឆ្នាំថ្មីប្រពៃណីជាតិ មុនពិធីបុណ្យភ្ជុំបិណ្ឌ និងមុនបុណ្យជាតិ៧មករា ដើម្បីជួយសម្រួលដល់ការខ្វះខាត និងមួយផ្នែកសម្រាប់ការកសាងអង្គភាព។ នាយឧត្តមសេនីយ៍ គីម ប៊ុនថាន បានថ្លែងអំណរគុណដល់លោកសាស្ត្រាចារ្យ ឈាង រ៉ា អគ្គនាយកមន្ទីរពេទ្យកាល់ម៉ែត ដែលបានឧបត្ថម្ភម៉ាស់ចំនួន ១០,០០០ម៉ាស់ និងថ្នាំចិនចំនួន ២៨,៨០០គ្រាប់ លោកសាស្ត្រាចារ្យ ហាក់ ចាន់រឿន លោកសាស្ត្រាចារ្យ អ៊ូច ឌីណា លោក ឡុញ ហ៊ាល និងលោក តាំង ស៊ុយជា ដែលបានឧបត្ថម្ភម៉ាស ចំនួន៥កេសធំ ស្មើ១,២៥០០ម៉ាស់ និងអាល់កុល២០កាន។ សម្ភារដែលប្រគល់ជូននៅពេលនេះរួមមាន៖ នាយ នាយរង និងពលទាហានចំនួន២៨៨នាក់ ក្នុងម្នាក់ៗទទួល បានថវិកាចំនួន១៦ម៉ឺនរៀល, ប្រគល់ជូនអង្គភាពវរសេនាតូច៣៨៥ ចំនួន៥,០០០ដុល្លារ និងទុយោមុខកាត់៤០ ចំនួន១,៦០០ម៉ែត្រ ផងដែរ៕	2021-09-24T23:29:00+07:00	freshnewsasia.com	https://m.freshnewsasia.com/index.php/en/localnews/214046-2021-09-24-09-29-15.html
d2841f18-a2d3-49f3-8fbf-51ff9c49b198	កូវីដវិវត្តរោគសញ្ញាថ្មីចំពោះអ្នកចាក់ និងមិនចាក់វ៉ាក់សាំង ក្រោយលេចវត្តមាន វីរុសបំប្លែងខ្លួន Delta	ការលេចឡើងនៃវីរុសបំប្លែងខ្លួនឥណ្ឌា “Delta” បានផ្លាស់ប្តូរដំណើរវិវត្តនៃជំងឺរាតត្បាតកូវីដ ១៩ ។ វីរុសបំប្លែងខ្លួនមួយនេះអាចចម្លងបានយ៉ាងឆាប់រហ័សជាងវីរុសបំប្លែងខ្លួនមុនៗ ហើយបានក្លាយជាវីរុសលេចធ្លោនៅទូទាំងពិភពលោក ខណៈវាក៏ធន់នឹងវ៉ាក់សាំងការពារផងដែរ ។ ទន្ទឹមនោះ ការសិក្សាថ្មីមួយបានបង្ហាញថា រោគសញ្ញាដែលឆ្លងកូវីដបច្ចុប្បន្ននេះក៏ផ្លាស់ប្តូរដែរ ក្រោយវត្តមានវីរុស Delta ហើយយោងតាមអង្គការសុខភាពពិភពលោក (WHO) បានឲ្យដឹងថា កន្លងមករោគសញ្ញាទូទៅបំផុតនៃជំងឺកូវីដ ១៩ គឺ ៖ ១. ក្អកជាប់រហូត ២. ក្តៅខ្លួន ឬឡើងកម្ដៅ ៣. បាត់បង់ក្លិន ឬរសជាតិ ៤. អស់កម្លាំង ប៉ុន្តែលទ្ធផលពីការសិក្សាថ្មីរបស់ស្ថាប័នអង់គ្លេសមួយឈ្មោះ Zoe COVID ដែលតាមដានរោគសញ្ញារបស់មនុស្សរាប់លាននាក់ ដែលធ្វើតេស្តវិជ្ជមានវីរុសនេះនៅចក្រភពអង់គ្លេសបានឲ្យដឹងថា ទាំងអ្នកដែលបានចាក់វ៉ាក់សាំងពេញ ២ ដូស និងអ្នកដែលមិនបានចាក់វ៉ាក់សាំងការពារ គឺមានភាពខុសគ្នា ។ រោគសញ្ញាចំពោះអ្នកដែលបានចាក់វ៉ាក់សាំងរួចមានចំនួន ៥ គឺ ៖ ១. ឈឺក្បាល ២. ហៀរសំបោរ ៣. កណ្តាស់ ៤. ឈឺបំពង់ក ៥. បាត់បង់ក្លិន ចំណែករោគសញ្ញាចំពោះអ្នកដែលមិនបានចាក់វ៉ាក់សាំងមាន ៥ ដូចគ្នាគឺ ៖ ១. ឈឺក្បាល ២. ឈឺបំពង់ក ៣. ហៀរសំបោរ ៤. គ្រុនក្តៅ ៥. ក្អកជាប់រហូត ដូចនេះហើយ យើងគួរបន្តការពារសុខភាពឲ្យបានដិតដល់តាមការណែនាំរបស់ក្រសួងសុខាភិបាល ពិសេសលាងដៃឲ្យបានញឹកញាប់ ពាក់ម៉ាសឲ្យជាប់ រក្សាគម្លាតពីអ្នកដទៃ និងអនុវត្ត ៣កាពារ ៣កុំ ដើម្បីសុខភាពខ្លួនយើង និងមនុស្សជាទីស្រលាញ់ ៕	2021-09-24T23:00:00+07:00	kampucheathmey.com	https://www.kampucheathmey.com/health/205357
5477d48d-4dfb-43fe-9b1a-f0ddfbe655c7	KOICA និង CAMKAA ផ្តល់គ្រឿងឧបភោគបរិភោគ ដល់គ្រួសារងាយរងគ្រោះ និងរងផលប៉ះពាល់ដោយជំងឺកូវីដ១៩ នៅខេត្តកណ្តាល	ទីភ្នាក់ងារសហប្រតិបត្តិការអន្តរជាតិកូរ៉េ (កយកា-KOICA) និងសមាគមអតីតម្មសិក្សាការីកម្ពុជា-កូរ៉េ (ស.អ.ក.ក-CAMKAA) បានផ្តល់អំណោយគ្រឿងឧបភោគបរិភោគមួយចំនួន ដល់គ្រួសារប្រជាពលរដ្ឋមានប្រាក់ចំណូលទាប ងាយរងគ្រោះ និងរងផលប៉ះពាល់ដោយសារជំងឺកូវីដ-១៩ នៅក្នុងឃុំលំហាច ស្រុកអង្គស្នួល ខេត្តកណ្តាល។ ការចែកអំណោយនេះ ធ្វើឡើងក្នុងគោលបំណងជួយឧបត្ថម្ភគ្រួសារប្រមាណ ១០០គ្រួសារ ដែលបានផ្តល់ផលប្រយោជន៍ដល់ប្រជាជនប្រមាណ ៨០០នាក់។ ការចែកអំណោយគ្រឿងឧបភោគបរិភោគនេះ ត្រូវបានធ្វើឡើងនៅព្រឹកថ្ងៃទី២៤ ខែកញ្ញា ឆ្នាំ២០២១នេះ ដោយមានការចូលរួមពី លោក នោ ហ្យន់ជូន ប្រធានកយកានៅកម្ពុជា, លោក សុខ ចិន្តាសោភា រដ្ឋមន្ត្រីប្រតិភូអមនាយករដ្ឋមន្ត្រី និងជាអគ្គលេខាធិការក្រុមប្រឹក្សាអភិវឌ្ឍន៍កម្ពុជា, លោក អ៉ឹម សួរ ប្រធានសមាគមអតីតម្មសិក្សាការីកម្ពុជា-កូរ៉េ និងជាអគ្គលេខាធិការរងក្រុមប្រឹក្សាអភិវឌ្ឍន៍កម្ពុជា និង លោក ខុន សេរីរដ្ឋា អភិបាលស្រុកអង្គស្នួល ខេត្តកណ្តាល។ អំណោយដែលបានចែកជូនប្រជាពលរដ្ឋនេះរួមមាន៖ មីមួយកេះ ត្រីខកំប៉ុង ១យួរ អង្ករ ២៥គីឡូក្រាម ស្ករត្នោត ម៉ាស់ និងទឹកលាងដៃ។ ការចែកអំណោយ ត្រូវបានរៀបចំឡើងនៅក្នុងតំបន់គោលដៅ តាមរយៈកិច្ចសហការរវាងអាជ្ញាធរមូលដ្ឋាន និងសមាគមអតីតម្មសិក្សាការីកម្ពុជា-កូរ៉េ។ ការចែកអំណោយនេះ ធ្វើឡើងស្របតាមបេសកកម្ម របស់សមាគមអតីតម្មសិក្សាការីកម្ពុជា-កូរ៉េ ដើម្បីគាំទ្រសុខុមាលភាពសហគមន៍ជនបទ ដោយសង្ឃឹមថា គ្រឿងឧបភោគបរិភោគ នឹងជួយកាត់បន្ថយការលំបាករបស់គ្រួសារដែលមានប្រាក់ចំណូលទាប និងងាយរងគ្រោះ នៅក្នុងប្រទេសកម្ពុជាដែលកំពុងមានស្ថានការណ៍ធ្ងន់ធ្ងរដោយសារវិបត្តិជំងឺកូវីដ-១៩។ សូមបញ្ជាក់ថា សមាគមអតីតម្មសិក្សាការីកម្ពុជា-កូរ៉េ ត្រូវបានបង្កើតឡើងនៅក្នុងប្រទេសកម្ពុជាតាំងពីឆ្នាំ២០០២ ក្រោមការគាំទ្រពីទីភ្នាក់ងារសហប្រតិបត្តិការអន្តរជាតិកូរ៉េ។ ដំបូងសមាគមនេះមានឈ្មោះថា ។ សមាគមអតីតម្មសិក្សាការីកម្ពុជា-កូរ៉េ គឺជាវេទិកាមួយសម្រាប់សិក្ខាកាម ៣,២០០នាក់ ដែលពួកគាត់បានចូលរួមក្នុង កម្មវិធីបណ្តុះបណ្តាលរបស់ទីភ្នាក់ងារសហប្រតិបត្តិការអន្តរជាតិកូរ៉េ ដើម្បីទ្រទ្រង់ និងពង្រឹងទំនាក់ទំនង កិច្ចសហប្រតិបត្តិការជិតស្និទ្ធ រវាងព្រះរាជាណាចក្រកម្ពុជា និងសាធារណរដ្ឋកូរ៉េចាប់តាំងពីឆ្នាំ១៩៩៤ រហូតដល់ឆ្នាំ២០២០ ហើយសមាគមអតីតម្មសិក្សាការីកម្ពុជា-កូរ៉េ បានរៀបចំសកម្មភាពសង្គមជាច្រើន សម្រាប់ការអភិវឌ្ឍនៅមូលដ្ឋាន ក្នុងប្រទេសកម្ពុជា ដោយសហការជាមួយការិយាល័យ ទីភ្នាក់ងារកយកាប្រចាំនៅកម្ពុជា។ ទីភ្នាក់ងារសហប្រតិបត្តិការអន្តរជាតិកូរ៉េ(កយកា-KOICA) ត្រូវបានបង្កើតឡើងនៅឆ្នាំ១៩៩១ ក្រោមក្រសួងការបរទេសនៃសាធារណរដ្ឋកូរ៉េ គឺជាទីភ្នាក់ងាររដ្ឋាភិបាលដែលបានផ្តល់នូវកម្មវិធីជំនួយឥតសំណងរបស់ប្រទេសកូរ៉េ។ កូយកាមានគោលបំណង លើកកម្ពស់ទំនាក់ទំនងមិត្តភាពសហប្រតិបត្តិការ និងការផ្លាស់ប្តូរគ្នាទៅវិញទៅមកជាមួយបណ្តាប្រទេសកំពុងអភិវឌ្ឍន៍ តាមរយៈកម្មវិធីជំនួយអភិវឌ្ឍន៍ផ្លូវការ (ODA) សម្រាប់ការអភិវឌ្ឍសេដ្ឋកិច្ចសង្គមរបស់ពួកគេ។ ដើម្បីសម្រេចគោលដៅនេះ កយកា(KOICA)បានចូលរួមក្នុងគម្រោងជាច្រើនរួមទាំង កម្មវិធីគម្រោង និង កម្មវិធីផ្លាស់ប្តូរបទពិសោធន៍ក្នុងការអភិវឌ្ឍ(Development Experience Exchange Program-DEEP) កម្មវិធីអាហារូបករណ៍ មិត្តភក្តិកូរ៉េពិភពលោក (មានអ្នកស្ម័គ្រចិត្តនិងទីប្រឹក្សាកូរ៉េ) ជំនួយមនុស្សធម៌ និងជំនួយបន្ទាន់សម្រាប់គ្រោះមហន្តរាយ ភាពជាដៃគូសាធារណៈនិងឯកជន (PPP) កិច្ចសហប្រតិបត្តិការពហុភាគី និងមូលនិធិទប់ស្កាត់ជំងឺឆ្លងទូទាំងពិភពលោក៕	2021-09-24T22:56:00+07:00	freshnewsasia.com	https://m.freshnewsasia.com/index.php/en/localnews/214039-2021-09-24-08-56-51.html
1078bb1c-ea13-45b0-a17c-05587347c6bf	អំណោយសម្តេចតេជោ ហ៊ុន សែន និងសម្តេចកិត្តិព្រឹទ្ធបណ្ឌិត ត្រូវបានផ្ដល់ជូនរដ្ឋបាលខេត្តត្បូងឃ្មុំ សម្រាប់ប្រើប្រាស់ក្នុងយុទ្ធនាការប្រយុទ្ធប្រឆាំងជំងឺកូវីដ១៩	លោក ជាម ច័ន្ទសោភ័ណ អភិបាលខេត្តត្បូងឃ្មុំ រួមទាំងអភិបាលរងខេត្ត និងមន្ទីរ អង្គភាពពាក់ព័ន្ទ នៅព្រឹកថ្ងៃទី២៤ ខែកញ្ញា ឆ្នាំ២០២១នេះ បានអញ្ជើញទទួលសម្ភារៈបរិក្ខារពេទ្យចម្រុះ ចំនួន១៥០កេស ជាអំណោយដ៏ថ្លៃថ្លារបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា និងសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា តាមរយៈលោក ហ៊ុន ម៉ាណែត និងលោកស្រីពេជ ចន្ទមុនី ប្រធានក្រុមប្រឹក្សាភិបាល TYDA ដែលបានចាត់ឱ្យក្រុមការងារសមាគមគ្រូពេទ្យស្ម័គ្រចិត្តយុវជនសម្តេចតេជោ (TYDA) នាំយកមកផ្តល់ជូនដល់រដ្ឋបាលខេត្តត្បូងឃ្មុំ។ លោក ជាម ច័ន្ទសោភ័ណ បានថ្លែងអំណរគុណយ៉ាងជ្រាលជ្រៅ នូវទឹកចិត្តដ៏ថ្លៃថ្លារបស់សម្តេចទាំងទ្វេ ក៏ដូចជាលោក ហ៊ុន ម៉ាណែត និងលោកស្រី ពេជ ចន្ទមុនី ដែលបាននាំយកមកឧបត្ថម្ភផ្តល់ជូនសម្ភារៈបរិក្ខារពេទ្យចម្រុះយ៉ាងច្រើនទាំងនេះ ដើម្បីចែកជូនក្រុមគ្រូពេទ្យ មន្ត្រីរាជការ និងកងកម្លាំងប្រដាប់អាវុធ ប្រយុទ្ធទប់ស្កាត់ការឆ្លងរីករាលដាលនៃជំងឺកូវីដ១៩ ក្នុងសហគមន៍ជាបន្តទៀត។ ចំពោះសម្ភារៈបរិក្ខារពេទ្យទាំង១៥០កេស រួមមាន៖ សម្ភារៈរុំ និងថែទាំរបួស សម្ភារៈជំនួយការពិនិត្យជំងឺទូទៅ និងរោគស្ត្រី ជំនួយការងារមន្ទីរពិសោធន៍ ជំនួយការវះកាត់ និងបរិក្ខារផ្សេងៗ ជាច្រើនទៀត៕	2021-09-24T22:10:00+07:00	freshnewsasia.com	https://m.freshnewsasia.com/index.php/en/localnews/214029-2021-09-24-08-10-17.html
3a31d40b-ea27-45ca-9866-c24a6f9c3468	រដ្ឋបាលខេត្ដពោធិ៍សាត់ ណែនាំពីវិធានការបន្ថែមការពារ និងទប់ស្កាត់ជំងឺកូវីដ១៩ ក្រោយរាជរដ្ឋាភិបាលប្រកាសផ្អាកពិធីបុណ្យ ភ្ជុំបិណ្ឌ	រដ្ឋបាលខេត្ដពោធិ៍សាត់ នៅថ្ងៃទី២៤ ខែកញ្ញា ឆ្នាំ២០២១នេះ បានសេចក្ដីណែនាំបន្ថែមពីការបន្ដវិធានការបន្ថែមទៀតដើម្បីការពារ និងទប់ស្កាត់ការឆ្លងរាលដាលនៃជំងឺកូវីដ១៩ ជាពិសេសមេរោគបំប្លែងថ្មី ប្រភេទ Delta ក្រោយរាជរដ្ឋាភិបាលបានប្រកាសផ្អាកពិធីបុណ្យ ភ្ជុំបិណ្ឌ។ នេះបើតាមសេចក្ដីណែនាំ ដែលបណ្ដាញព័ត៌មាន Fresh News ទទួលបាន។ គណៈបញ្ជាការឯកភាពរដ្ឋបាលក្រុង-ស្រុក ត្រូវធានាឱ្យបាននូវការចូលរួមអនុវត្តរបស់ប្រជាពលរដ្ឋក្នុងដែនសមត្ថកិច្ចរបស់ខ្លួន នូវស្មារតីនៃសេចក្តីសម្រេចខាងលើប្រកបដោយការទទួលខុសត្រូវខ្ពស់ និងចាត់តាំងផែនការអនុវត្តឱ្យបានច្បាស់លាស់។ មន្ទីរធម្មការ និងសាសនាខេត្ត ត្រូវចាត់ចែងផ្សព្វផ្សាយនូវខ្លឹមសារនៃសេចក្តីសម្រេចរបស់រាជរដ្ឋាភិបាលដល់បណ្ដាគ្រប់វត្តអារាមទូទាំងខេត្ត។ គណៈបញ្ជាការឯកភាពរដ្ឋបាលក្រុង-ស្រុក លោក-លោកស្រីប្រធានមន្ទីរ-អង្គភាពពាក់ព័ន្ធ ត្រូវធ្វើការសម្របសម្រួលជាមួយយន្តការដែលមានការពាក់ព័ន្ធទាំងអស់ ដើម្បីធានាដល់ការនាំយកចង្ហាន់ និងទេយ្យវត្ថុចាំបាច់នានា ប្រគេនដល់ព្រះសង្ឃនៅតាមបណ្តាវត្តអារាមនានា ដែលស្ថិតក្នុងសមត្ថកិច្ចដែនដីរបស់ខ្លួន៕	2021-09-24T22:08:00+07:00	freshnewsasia.com	https://m.freshnewsasia.com/index.php/en/localnews/214027-2021-09-24-08-08-41.html
653747a4-29f5-42d5-b6fb-0fe7eb2f0849	កុមារជួបហានិភ័យអ្វីខ្លះ ប្រសិនបើឆ្លងកូវីដ?	កុមារភាគច្រើនដែលឆ្លងមេរោគកូវីដ-១៩ មិនចេញរោគសញ្ញាទេ ឬមានរោគសញ្ញាស្រាលដូចជាគ្រុនក្តៅតិចៗ អស់កម្លាំងនិងក្អក។ ទោះបីជាយ៉ាងណាក៏ដោយ កុមារដែលមានជំងឺពីកំណើត អាចប្រឈមហានិភ័យកាន់តែខ្លាំង នៃជំងឺដែលហៅថា រលាកពហុប្រព័ន្ធ។ ជំងឺរលាកពហុប្រព័ន្ធ អាចនាំឲ្យមានគ្រោះថ្នាក់ដល់ជីវិត ព្រមទាំងបញ្ហាបេះដូងនិងសរីរាង្គដទៃផងដែរ។ រោគសញ្ញានៃជំងឺនេះអាចរួមមានគ្រុនក្តៅ ឈឺពោះ ឡើងកន្ទួល ក្អួត ប្រេះបបូរមាត់ ហើមកូនកណ្តុរនៅត្រង់ក និងងងុយគេង។ នៅឆ្នាំនេះ ក្រុមអ្នកស្រាវជ្រាវបានរកឃើញថា កុមារប្រឈមនឹងកម្រិតទាបបំផុតនៃការស្លាប់ដោយសារកូវីដ ពោលគឺមានត្រឹមតែម្នាក់គត់ក្នុងចំណោម ៥០០,០០០។ ការសិក្សានេះ ត្រូវបានដឹកនាំដោយក្រុមអ្នកស្រាវជ្រាវនៅសាកលវិទ្យាល័យ College London, សាកលវិទ្យាល័យ York និងសាកលវិទ្យាល័យ Liverpool។ ការសិក្សាមួយបានបង្ហាញថា មេរោគកូវីដ-១៩ បានរួមចំណែកដល់ ០,៨ ភាគរយនៃការស្លាប់របស់កុមារចំនួន ៣,១០៥ នាក់ពីគ្រប់មូលហេតុនៅក្នុងឆ្នាំដំបូង ពេលជំងឺរាតត្បាតផ្ទុះឡើង។ ពួកគេបាននិយាយថា សមាមាត្រខ្ពស់ដែលកុមារអាស៊ីនិងស្បែកខ្មៅ បានស្លាប់ដោយសារវីរុសកូវីដ ប៉ុន្តែការស្លាប់ទាំងនេះនៅតែកម្របំផុត។ ការសិក្សាទី២ បានរកឃើញថា កុមារ២៥១នាក់នៅប្រទេសអង់គ្លេស ត្រូវបានបញ្ជូនចូលសង្គ្រោះបន្ទាន់ដោយសារកូវីដ ចាប់ពីខែមីនាឆ្នាំ ២០២០ ដល់ខែកុម្ភៈឆ្នាំនេះ ពោលស្មើនឹងហានិភ័យមួយក្នុងចំណោម ៥០,០០០។ ក្នុងចំណោមអ្នកជំងឺទាំងនេះ ៩១ភាគរយមានជំងឺពីកំណើតមួយមុខ ឬច្រើនមុខ៕ ចុចអាន៖	2021-09-24T21:02:00+07:00	kampucheathmey.com	https://www.kampucheathmey.com/health/205274
3be04148-9a93-460d-9e20-db991283b891	រដ្ឋបាលខេត្តឧត្តរមានជ័យ បន្ដដាក់វិធានការបន្ថែមដើម្បីបង្ការ និងទប់ស្កាត់ជំងឺកូវីដ ក្រោយរាជរដ្ឋាភិបាលផ្អាកពិធីបុណ្យកាន់បិណ្ឌ និងភ្ជុំបិណ្ឌ	រដ្ឋបាលខេត្តឧត្តរមានជ័យ នៅថ្ងៃទី២៤ ខែកញ្ញា ឆ្នាំ២០២១នេះ បានចេញសេចក្ដីណែនាំស្តីពីការបន្តដាក់វិធានការបន្ថែមដើម្បីបង្ការ និងទប់ស្កាត់ការឆ្លងរាលដាលនៃជំងឺកូវីដ១៩ ក្នុងអំឡុងពិធីបុណ្យកាន់បិណ្ឌ និងភ្ជុំបិណ្ឌ។ នេះបើតាមសេចក្ដីណែនាំ ដែលបណ្ដាញព័ត៌មាន Fresh News ទទួលបាន។ មន្ទីរធម្មការ និងសាសនា និងសមត្ថកិច្ចពាក់ព័ន្ធ ត្រូវសម្របសម្រួល និងសហការជាបន្ទាន់ជាមួយសាលាគណខេត្តទាំងពីរគណៈ សាលាអនុគណ គ្រប់ក្រុង-ស្រុក ណែនាំដល់គ្រប់វត្តអារាម និងបូជនីយដ្ឋានសាសនានានា ឱ្យផ្អាកការរៀបចំពិធី និងកិច្ចសាសនា នានាដែលមានលក្ខណៈប្រមូលផ្តុំមនុស្សចាប់ពីបិណ្ឌ៤ រហូតដល់ថ្ងៃភ្ជុំបិណ្ឌ ប៉ុន្តែអាចទទួលយកចង្ហាន់ និងទេយ្យទាន ដែលទាយក ទាយិកា និងពុទ្ធបរិស័ទយកមកវេរប្រគេនបាន តែដាច់ខាតត្រូវរៀបចំយន្តការអនុវត្តជាចាំបាច់មួយចំនួនដូចខាងក្រោម៖ គ្រប់ព្រះសង្ឃ ដូនជី តាជី និងពុទ្ធបរិស័ទទាំងអស់ ត្រូវពាក់ម៉ាស់គ្រប់ៗគ្នានៅពេលចូលទីវត្តអារាម និងបូជនីដ្ឋានសាសនាជាចាំបាច់ ចាំបាច់ត្រូវរៀបចំឱ្យមានកន្លែងលាងសម្អាតដៃ, ទឹកអាល់កុល ឬដែលលាងដៃ និងមានការវាស់កម្ដៅនៅ ច្រកចេញចូល និងរក្សាការលាងសម្អាតដៃឱ្យបានញឹកញាប់ ចាំបាច់ត្រូវរៀបចំឱ្យមានគម្លាតសុវត្ថិភាពបុគ្គល ដោយមានគម្លាតពីគ្នាយ៉ាងតិច ១.៥ម៉ែត្រ គ្រប់ពេលដែលទាយក ទាយិកា និងពុទ្ធបរិស័ទចូលក្នុងទីវត្តអារាម ព្រះវិហារ សាលាឆាន់ និងកុដិ។ល។ ចាំបាច់ត្រូវរៀបចំឱ្យមានគម្លាតពីគ្នាយ៉ាងតិច ១.៥ម៉ែត្រ ក្នុងពេលមានការប្រគេនចង្ហាន់ និងទេយ្យទាននានាដល់ព្រះសង្ឃ ឬនៅពេលអង្គុយ ឬឈររង់ចាំការប្រគេន ឬវេរចង្ហាន់ និងទទួលទាន។ រដ្ឋបាលក្រុង-ស្រុក ក្នុងនាមគណៈបញ្ជាការឯកភាពរដ្ឋបាលក្រុង-ស្រុក ផ្សព្វផ្សាយជាបន្ទាន់នូវខ្លឹមសារនៃការផ្អាកការរៀបចំពិធីបុណ្យកាន់បិណ្ឌ និងភ្ជុំបិណ្ឌ របស់រាជរដ្ឋាភិបាល ជូនបងប្អូនប្រជាពលរដ្ឋក្នុងមូលដ្ឋានឱ្យបានជ្រួតជ្រាប និងចូលរួមអនុវត្តឱ្យបានព្រមៗគ្នា ដូចខាងក្រោម៖ ត្រូវបន្តអប់រំ ផ្សព្វផ្សាយ និងណែនាំជូនដល់ប្រជាពលរដ្ឋក្នុងមូលដ្ឋានអំពីវិធានការបង្ការការពារ និងទប់ស្កាត់ការឆ្លងរីករាលដាលនៃជំងឺកូវីដ១៩សំដៅធានាអនុវត្តបាននូវការរស់នៅតាមបែបកន្លងថ្មីជាមួយជំងឺកូវីដ១៩ ដោយចាំបាច់ត្រូវអនុវត្តវិធានការ «៣ការពារ និង៣កុំ» ព្រមជាមួយនឹងវិធានការសុខាភិបាលចាំបាច់ផ្សេងៗទៀត សំដៅបង្ការ និងទប់ស្កាត់ការឆ្លងរាលដាលនៃជំងឺកូវីដ១៩ ឱ្យបានខ្ជាប់ខ្ជួន និងគ្រប់ៗគ្នា។ ដោយមានក្រុមការងារដឹកនាំការអនុវត្តច្បាប់ជាសេនាធិការ ត្រូវដឹកនាំអនុវត្តវិធានការច្បាប់ជាធរមាន ចំពោះបុគ្គល ឬទីតាំងទាំងឡាយណាដែលមិនសហការណ៍ និងមិនចូលរួមអនុវត្តតាមការណែនាំរបស់រាជរដ្ឋភិបាល, របស់ក្រសួងសុខាភិបាល និងរដ្ឋបាលខេត្តឧត្តរមានជ័យ។ រដ្ឋបាលខេត្ដបានបញ្ជាក់ថា ក្នុងអំឡុងពេលនេះ រដ្ឋបាលក្រុង-ស្រុក ក្នុងនាមគណៈបញ្ជាការឯកភាព ត្រូវចាត់ វិធានការចាំបាច់នានាក្នុងដែនសមត្ថកិច្ចរបស់ខ្លួន សំដៅគ្រប់គ្រង និងធានាសន្តិសុខ សុវត្ថិភាព និងសណ្តាប់ធ្នាប់ សាធារណៈឱ្យបានល្អប្រសើរ ព្រមទាំងធានានូវការគោរព និងអនុវត្តវិធានការសុខាភិបាល បង្ការ និងទប់ស្កាត់ ការឆ្លងរាលដាលនៃជំងឺកូវីដ១៩ ដោយម៉ត់ចត់ និងខ្ជាប់ខ្ជួន អនុលោមតាមបទប្បញ្ញត្តិច្បាប់ និងលិខិតបទដ្ឋានជាធរមាន៕	2021-09-24T20:47:00+07:00	freshnewsasia.com	https://m.freshnewsasia.com/index.php/en/localnews/214020-2021-09-24-06-47-26.html
c4ce737a-64a2-412e-8342-8d8cd5060c52	រដ្ឋបាលខេត្តព្រៃវែងសំរេចផ្អាកការរៀបចំពិធីបុណ្យកាន់បិណ្ឌ និងភ្ជុំបិណ្ឌ ដើម្បីទប់ស្កាត់ជំងឺកូវីដ-១៩	រដ្ឋបាលខេត្តព្រៃវែង នៅថ្ងៃទី២៤ ខែកញ្ញា ឆ្នាំ២០២១នេះ បានចេញសេចក្តីជូនដំណឹងពីការផ្អាករៀបចំពិធីបុណ្យកាន់បិណ្ឌ និងភ្ជុំបិណ្ឌ ដើម្បីទប់ស្កាត់ការឆ្លងរាលដាល នៃជំងឺកូវីដ-១៩ ។ នេះបើតាមសេចក្ដីជូនដំណឹង ដែលបណ្ដាញព័ត៌មាន Fresh News ទទួលបាននៅថ្ងៃនេះ ។ ផ្អាកការរៀបចំពិធីបុណ្យកាន់បិណ្ឌ និងភ្ជុំបិណ្ឌ ចាប់ពីបិណ្ឌ៤ រហូតដល់ថ្ងៃភ្ជុំបិណ្ឌ។ រដ្ឋបាលក្រុង ស្រុក ត្រូវធ្វើការសម្របសម្រួល ដើម្បីធានាដល់ការនាំយកចង្ហាន់ និងទេយ្យវត្ថុចាំបាច់នានា ប្រគេនព្រះសង្ឃនៅតាមបណ្តាវត្តអារាមនានា ដែលស្ថិតក្នុងដែនសមត្ថកិច្ចរបស់ខ្លួន៕	2021-09-24T20:32:00+07:00	freshnewsasia.com	https://m.freshnewsasia.com/index.php/en/localnews/214017-2021-09-24-06-32-38.html
de05bf2c-4d7e-4ad3-9819-4c3be0518e9a	បន្លែជាឱសថ ៥ មុខ ងាយស្រួលរក និងអាចព្យាបាលជំងឺជាច្រើនប្រភេទ	ជឿឬមិនជឿ បន្លែនៅជិតខ្លួនយើងគឺជាឱសថទិព្វ អាចព្យាបាលជំងឺបានយ៉ាងទូលំទូលាយ។ ប្រភេទបន្លែខ្លះកម្រ ដូច្នេះយើងត្រូវចំណាយលុយដើម្បីទិញវា ប៉ុន្តែបន្លែខ្លះទៀត ងាយរកសឹងថានៅកៀកខ្លួន ឬនៅជុំវិញរបងផ្ទះក៏មាន។ កម្ពុជាថ្មី សូមណែនាំឱសថរុក្ខជាតិទាំង ៥ មុខ ងាយស្រួលរក ហើយមានលក្ខណៈសម្បត្តិព្យាបាលជំងឺបានច្រើន ថែមទៀតផង។ ប្រសិនបើនិយាយពីឈ្មោះឱសថរុក្ខជាតិក្រអូបនេះ យើងប្រាកដជាស្គាល់ច្បាស់ពីជីនាងវង សម្រាប់ប្រើក្នុងអាហារមួយចំនួននៃសព្វថ្ងៃនេះ។ លក្ខណៈសម្បត្តិរបស់បន្លែនេះ គឺជាឱសថល្អឥតខ្ចោះ ជួយបញ្ចេញខ្យល់ បំបាត់ការឈឺក្បាល កាត់បន្ថយជំងឺផ្ដាសាយ ព្យាបាលឈឺពោះ រាគរូស និងទល់លាមកជាដើម។ វាក៏ជាជំនួយក្នុងការព្យាបាលស្នាមជាំ ជួយកាត់បន្ថយកន្ទួល ឬហើមកូនកណ្ដុរ និងជួយឲ្យមានចំណង់អាហារថែមទៀត។ គឺជាបន្លែដែលមិនអាចបំភ្លេចបាន នៃក្លិនដ៏ក្រអូបឈ្ងុយឈ្ងប់និងពិសេសខ្លាំង។ វាក៏ជាឱសថដែលជួយព្យាបាលការឈឺពោះ រាគរូស បែកញើស ដេញខ្យល់ និងជំងឺប្រព័ន្ធទឹកនោម។ ជាពិសេសអាចព្យាបាលគ្រួសក្នុងថង់ទឹកប្រមាត់ ដោះស្រាយបញ្ហាហើមពោះ រលាកក្រពះ និងបន្ថយសំពាធឈាម។ ជាឱសថមានក្លិនក្រអូបដូចគ្នា ហើយមានគុណប្រយោជន៍ជួយសម្រួលដល់ការទល់លាមក រលាកក្រពះ ឈឺពោះ ចង្អោរនិងក្អួត ជួយក្នុងការបន្ទោបង់ និងកាត់បន្ថយសម្ពាធនៃអារម្មណ៍។ ថ្វីត្បិតតែវាជាបន្លែដែលងាយស្រួលរក នៅជុំវិញរបងក៏ដោយ ប៉ុន្តែបើសង្កេតមើលឥឡូវនេះ វាក៏ជាបន្លែឱសថដ៏កម្រផងដែរ។ ស្លឹកបាសត្រូវបានគេណែនាំឲ្យធ្វើម្ហូប ព្រោះវាជួយកាត់បន្ថយគ្រុនក្ដៅ ក្អួត ប្រឆាំងនឹងការរលាក ជំរុញទឹកមាត់ ឈឺចាប់ រមាស់ និងរលាកតាមដងខ្លួន។ ជាឱសថមួយក្នុងចំណោមឱសថដែលមានប្រជាប្រិយ និងមិនអាចខ្វះបានគឺខ្ទឹមស។ ចំពោះលក្ខណៈសម្បត្តិនៃការទទួលទានខ្ទឹមសវិញ វាជួយបំបាត់អាការហើមពោះ រលាកក្រពះ ឈឺពោះ ក៏ដូចជាជួយព្យាបាលជំងឺរលាកស្បែក ដែលមានជំងឺ៕	2021-09-24T20:28:00+07:00	kampucheathmey.com	https://www.kampucheathmey.com/health/205179
51dbbd5d-705a-45e4-b07f-71c5f36db7bb	ថៃ៖ មនុស្ស ១២,៦៩៧នាក់ឆ្លងកូវីដ-១៩ និងអ្នកជំងឺ ១៣២នាក់ស្លាប់ ក្នុងរបាយការណ៍ថ្ងៃសុក្រនេះ (Video inside)	ក្រសួងសុខាភិបាលថៃ នៅថ្ងៃសុក្រ ទី២៤ ខែកញ្ញា ឆ្នាំ២០២១នេះ បានរាយការណ៍ពីការរកឃើញករណីឆ្លងជំងឺ COVID-19 ថ្មីៗចំនួន ១២,៦៩៧ករណីបន្ថែមទៀត ក្នុងរយៈពេល ២៤ម៉ោងចុងក្រោយនេះ។ នេះបើតាមការចេញផ្សាយដោយ សារព័ត៌មានថៃ Bangkok Post។ បើតាមក្រសួងសុខាភិបាលថៃ ក្នុងចំណោមករណីឆ្លងថ្មីៗខាងលើនេះមាន ១២,៥២៧ករណី ត្រូវបានរកឃើញនៅលើប្រជាជនថៃទូទៅ និង ១៧០ករណីទៀត ត្រូវបានរកឃើញនៅលើអ្នកទោសតាមពន្ធនាគារ។ ក្រៅពីការរកឃើញករណីឆ្លងថ្មីៗខាងលើនេះ អ្នកជំងឺចំនួន ១៣២នាក់បន្ថែមទៀត ក៏ត្រូវបានរាយការណ៍ថា ស្លាប់ផងដែរ ក្នុងរយៈពេល ២៤ម៉ោងចុងក្រោយដូចគ្នា។ ដោយឡែកអ្នកជំងឺចំនួន ១៣,៥៤០នាក់ផ្សេងទៀត ទើបតែត្រូវបានអនុញ្ញាតឱ្យចាកចេញពីមន្ទីរពេទ្យ ក្រោយជាសះស្បើយ។ គួរបញ្ជាក់ថា រហូតមកទល់ពេលនេះ ប្រទេសថៃបានកត់ត្រានូវករណីឆ្លងជំងឺ COVID-19 សរុបនៅទូទាំងប្រទេសចំនួន ១,៥៣៧,៣១០ករណី ក្នុងនោះមានអ្នកស្លាប់ ១៦,០១៦នាក់ និងអ្នកជាសះស្បើយឡើងវិញ ១,៣៩៣,៩០២នាក់។ គិតត្រឹមថ្ងៃទី២២ ខែកញ្ញា ថៃបានចាក់វ៉ាក់សាំងបង្ការ COVID-19 សរុប ៤៦លានដូស ក្នុងនោះប្រជាជន ១៥.៩លាននាក់ (២២.៨% នៃចំនួនប្រជាជនសរុប) បានទទួលការចាក់គ្រប់ដូស៕	2021-09-24T20:00:00+07:00	freshnewsasia.com	https://m.freshnewsasia.com/index.php/en/internationalnews/214013-2021-09-24-06-00-33.html
50b37337-4a01-4fb7-9aa5-f53d14a5f23c	រដ្ឋបាលខេត្តក្រចេះ ផ្អាកការរៀបចំពិធីបុណ្យកាន់បិណ្ឌ និងភ្ជុំបិណ្ឌ ដើម្បីទប់ស្កាត់ជំងឺកូវីដ១៩	រដ្ឋបាលខេត្តក្រចេះ នៅថ្ងៃទី២៤ ខែកញ្ញា ឆ្នាំ២០២១នេះ បានចេញសេចក្តីជូនដំណឹងពីការផ្អាកការរៀបចំពិធីបុណ្យកាន់បិណ្ឌ និងភ្ជុំបិណ្ឌ ដើម្បីទប់ស្កាត់ការឆ្លងរាលដាលនៃជំងឺកូវីដ១៩ពិសេសមេរោគបំប្លែងថ្មីប្រភេទ Delta។ នេះបើតាមសេចក្ដីជូនដំណឹង ដែលបណ្ដាញព័ត៌មាន Fresh News ទទួលបាន។ ផ្អាកការរៀបចំពិធីបុណ្យកាន់បិណ្ឌ និងភ្ជុំបិណ្ឌ ចាប់ពីបិណ្ឌ៤ រហូតដល់ថ្ងៃភ្ជុំបិណ្ឌ។ ក្រុមការងារថ្នាក់ខេត្ត ចុះមូលដ្ឋានក្រុង ស្រុក និងឃុំ សង្កាត់ ត្រូវសហការជាមួយរដ្ឋបាលក្រុង ស្រុក និងឃុំ សង្កាត់ ដើម្បីធានាដល់ការនាំយកចង្ហាន់ ទេយ្យវត្ថុ និងបច្ច័យចាំបាច់នានា ប្រគេនដល់ព្រះសង្ឃនៅតាមបណ្តាវត្តអារាមដែលក្រុមការងារទទួលខុសត្រូវនៅតាមមូលដ្ឋានរៀងៗខ្លួនដោយមិនត្រូវឱ្យ វត្តអារាមណាមួយព្រះសង្ឃដាច់ចង្ហាន់ឡើយ៕	2021-09-24T19:05:00+07:00	freshnewsasia.com	https://m.freshnewsasia.com/index.php/en/localnews/214010-2021-09-24-05-05-32.html
939d9bb3-3e79-4dda-a863-1a030c335f21	ក្រសួងធម្មការ ចេញសេចក្តីណែនាំបន្ថែម ស្តីពីការផ្អាករៀបចំពិធីបុណ្យកាន់បិណ្ឌ និងភ្ជុំបិណ្ឌ ដើម្បីទប់ស្កាត់ជំងឺកូវីដ១៩	បន្ទាប់ពីមានសេចក្តីសម្រេចរបស់រាជរដ្ឋាភិបាល, លោក ឈិត សុខុន រដ្ឋមន្ត្រីក្រសួងធម្មការ និងសាសនា បានចេញសេចក្តីណែនាំមួយទៀត ស្តីពីការផ្អាកការរៀបចំពិធីបុណ្យកាន់បិណ្ឌ និងភ្ជុំបិណ្ឌ ដើម្បីទប់ស្កាត់ការរីករាលដាលនៃជំងឺកូវីដ១៩។ សហការជាមួយព្រះមេគណ ព្រះមន្ត្រីសង្ឃគ្រប់ឋានានុក្រម អាជ្ញាធរដែនដីគ្រប់លំដាប់ថ្នាក់ ផ្សព្វផ្សាយដល់គ្រប់វត្តអារាមនៅទូទាំងប្រទេសនូវសេចក្តីសម្រេចរបស់រាជរដ្ឋាភិបាល ស្តីពីផ្អាកការរៀបចំពិធីបុណ្យកាន់បិណ្ឌ និងភ្ជុំបិណ្ឌ ចាប់ពីបិណ្ឌ៤ រហូតដល់ថ្ងៃភ្ជុំបិណ្ឌ។ ផ្សព្វផ្សាយដល់គ្រប់វត្តអារាម និងវិហារពាហិរសាសនា ត្រូវអនុវត្តនូវវិធានការការពារនានា របស់ក្រសួងសុខាភិបាល ឱ្យបានខ្ជាប់ខ្ជួន ជាពិសេសត្រូវប្រកាន់ភ្ជាប់ជានិច្ចនូវវិធានការ របស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា។ ត្រូវសហការជួយសម្របសម្រួលជាមួយយន្តការដែលមានការពាក់ព័ន្ធទាំងអស់ដើម្បីធានា ដល់ការនាំយកចង្ហាន់ និងទេយ្យវត្ថុចាំបាច់នានា ប្រគេនដល់ព្រះសង្ឃនៅតាមបណ្តាវត្តអារាមនានា។ សូមបញ្ជាក់ថា រាជរដ្ឋាភិបាលកម្ពុជា នៅយប់ថ្ងៃទី២៣ ខែកញ្ញា ឆ្នាំ២០២១ បានចេញសេចក្តីសម្រេចជាផ្លូវការឲ្យផ្អាកការរៀបចំពិធីបុណ្យកាន់បិណ្ឌ និងភ្ជុំបិណ្ឌ ចាប់ពីបិណ្ឌ៤ រហូតដល់ថ្ងៃភ្ជុំបិណ្ឌ ដើម្បីបង្ការ និងទប់ស្កាត់ជំងឺកូវីដ១៩ ដែលកំពុងវាយលុកខ្លាំង។ ការចេញសេចក្តីសម្រេចផ្អាករៀបចំពិធិបុណ្យកាន់បិណ្ឌ និងភ្ជុំបិណ្ឌនេះ បានធ្វើឡើងបន្ទាប់ពីវត្តអារ៉ាមមួយចំនួន បានផ្ទុះនូវការឆ្លងជំងឺកូវីដ១៩ ក្រោយរៀបចំពិធីកាន់បិណ្ឌបាន២ថ្ងៃ៕	2021-09-24T18:21:00+07:00	freshnewsasia.com	https://m.freshnewsasia.com/index.php/en/localnews/214004-2021-09-24-04-21-13.html
44ff8cd1-f591-4305-b25e-7f350b649991	BREAKING: សហរដ្ឋអាមេរិក៖ មនុស្សជាង ១២៧,០០០នាក់ឆ្លងកូវីដ-១៩ និងអ្នកជំងឺជិត ២,០០០នាក់ស្លាប់ក្នុង១ថ្ងៃ	នៅក្នុងរយៈពេល ២៤ម៉ោងកន្លងទៅនេះ មនុស្សសរុប ១២៧,៤៦៣នាក់ទៀតបានឆ្លងជំងឺ COVID-19 ខណៈអ្នកជំងឺ ១,៩៧៤នាក់បានស្លាប់នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃសុក្រ ទី២៤ ខែកញ្ញា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ៤៣,៥៣២,៤៩១ករណី ក្នុងនោះមានអ្នកស្លាប់សរុបចំនួន ៧០២,៩៧៨នាក់ និងជាសះស្បើយឡើងសរុប ៣៣.០៣លាននាក់។ សម្រាប់ចំនួនប្រជាជនសរុប ដែលកំពុងរស់នៅលើទឹកដីសហរដ្ឋអាមេរិកគឺជាង ៣៣២លាននាក់។ នៅថ្ងៃពុធសប្តាហ៍នេះ រដ្ឋបាលឱសថ និងចំណីអាហារ (FDA) នៃសហរដ្ឋអាមេរិក បានផ្តល់ការអនុម័តបន្ថែមទៀត ឲ្យប្រើប្រាស់វ៉ាក់សាំងដូសជំរុញ ឬដូសទី ៣ របស់ក្រុមហ៊ុន Pfizer-BioNTech ដោយក្នុងនោះ ការចាក់អាចធ្វើឡើងចំពោះមនុស្ស មានវ័យចំណាស់ចាប់ពី ៦៥ឆ្នាំឡើងទៅ ក៏ដូចជាមនុស្សពេញវ័យ ដែលមានជំងឺប្រចាំកាយធ្ងន់ធ្ងរ ឬបម្រើការងារនៅទីកន្លែង ដែលរងហានិភ័យនៃការឆ្លងជំងឺ COVID-19 ក្នុងកម្រិតខ្ពស់។ គួរបញ្ជាក់ថា គិតត្រឹមថ្ងៃទី២៣ ខែកញ្ញា ឆ្នាំ២០២១ សហរដ្ឋអាមេរិកបានចាក់វ៉ាក់សាំងបង្ការជំងឺ COVID-19 សរុបចំនួន ៣៨៧លានដូស ក្នុងនោះប្រជាជន ២១២.៥៤លាននាក់ (៦៤.៨% នៃចំនួនប្រជាជនសរុប) បានទទួលការចាក់យ៉ាងហោចណាស់ ១ដូស និង ១៨២.៣៨លាននាក់ (៥៥.៦%) បានទទួលការចាក់គ្រប់ដូស៕	2021-09-24T18:15:00+07:00	freshnewsasia.com	https://m.freshnewsasia.com/index.php/en/internationalnews/214003-2021-09-24-04-15-34.html
a0cf7f4f-42d3-4440-b86b-dc13ef5a0d81	រដ្ឋបាលខេត្ដកោះកុង ផ្អាកការរៀបចំពិធីបុណ្យកាន់បិណ្ឌ និងភ្ជុំបិណ្ឌ ដើម្បីទប់ស្កាត់ជំងឺកូវីដ១៨	រដ្ឋបាលខេត្ដកោះកុង នៅថ្ងៃទៅ២៤ ខែកញ្ញា ឆ្នាំ២០២១នេះ បានចេញសេចក្ដីណែនាំពីការផ្អាករៀបចំពិធីបុណ្យកាន់បិណ្ឌ និងភ្ជុំបិណ្ឌ ដើម្បីទប់ស្កាត់ការឆ្លងរាលដាលនៃជំងឺកូវីដ១៩។ នេះបើតាមសេចក្ដីណែនាំដែលបណ្ដាញព័ត៌មាន Fresh News ទទួលបាន។ ផ្អាកការរៀបចំពិធីបុណ្យកាន់បិណ្ឌ និងភ្ជុំបិណ្ឌចាប់ពីបិណ្ឌបួនរហូតដល់ថ្ងៃភ្ជុំបិណ្ឌ។ អភិបាលក្រុងខេមរភូមិន្ទ និងអភិបាលស្រុកគ្រប់ស្រុក ត្រូវចាត់ចែងរៀបចំយន្តការឱ្យបានសមស្រប ដើម្បីធានាដល់ការនាំយកចង្ហាន់ និងទេយ្យវត្ថុចាំបាច់នានា ប្រគេនដល់ព្រះសង្ឃនៅតាមបណ្តាវត្ត អារាមក្នុងដែនសមត្ថកិច្ចរបស់ខ្លួន និងរក្សាសណ្តាប់ធ្នាប់របៀបរៀបរយឱ្យបានល្អប្រសើរ ជាពិសេសការអនុវត្តនៅវិធានការសុខាភិបាល។ និងទី៣៖ មន្ទីរធម្មការ និងសាសនាខេត្ត ត្រូវចូលរួមសហការចាត់ចែងក្នុងការរៀបចំទទួលយកចង្ហាន់ ទេយ្យវត្ថុ ដើម្បីប្រគេន ព្រះសង្ឃ នៅតាមបណ្តាវត្តនានា៕	2021-09-24T17:38:00+07:00	freshnewsasia.com	https://m.freshnewsasia.com/index.php/en/localnews/213997-2021-09-24-03-38-11.html
9f37bc76-deb3-4b32-bdfd-827424b4e47b	វ៉ាក់សាំងបង្ការជំងឺកូវីដ១៩ ស៊ីណូវ៉ាក់របស់ក្រុមហ៊ុនចិន ចំនួន៣លានដូសបន្ថែមទៀត ដែលជាការបញ្ជាទិញរបស់រាជរដ្ឋាភិបាលកម្ពុជានោះ បានដឹកមកដល់ប្រទេសកម្ពុជាហើយ	វ៉ាក់សាំងបង្ការជំងឺកូវីដ១៩ ស៊ីណូវ៉ាក់របស់ក្រុមហ៊ុនចិន ចំនួន ៣លានដូសបន្ថែមទៀត ដែលជាការបញ្ជាទិញរបស់រាជរដ្ឋាភិបាលកម្ពុជានោះ បានដឹកមកដល់ប្រទេសកម្ពុជាហើយ នៅព្រឹកថ្ងៃសុក្រ ទី២៤ ខែកញ្ញា ឆ្នាំ២០២១នេះ។ បើតាមការបញ្ជាក់របស់សម្តេចតេជោ ហ៊ុន សែន នាយករដ្ឋមន្ត្រីកម្ពុជា ក្នុងពេលបើកយុទ្ធនាការចាក់វ៉ាក់សាំងបង្ការជំងឺកូវីដ១៩ជូនកុមារអាយុ ៦ឆ្នាំ ដល់ ១២ឆ្នាំ កាលពីថ្ងៃទី១៧ ខែកញ្ញា កន្លងទៅ បានបញ្ជាក់ថា វ៉ាក់សាំងដែលកម្ពុជា បានបញ្ជាទិញមកនៅពេលនេះ គឺសម្រាប់បម្រើដល់ការចាក់ជូនកុមារអាយុ ៦ឆ្នាំ ទៅ១២ឆ្នាំ។ បើតាមសម្តេចតេជោ ហ៊ុន សែន នៅចុងខែនេះ ក៏នឹងមានវ៉ាក់សាំងមកដល់ប្រមាណ ៣លានដូសបន្ថែមទៀត។ ការចាក់វ៉ាក់សាំងបង្ការជំងឺកូវីដ១៩ គឺមានសារៈសំខាន់ណាស់ក្នុងការជួយឱ្យប្រជាពលរដ្ឋមានអង្គបដិបក្ខរឹងមាំក្នុងការប្រយុទ្ធប្រឆាំងនឹងជំងឺកូវីដ១៩ កាត់បន្ថយអត្រាស្លាប់ដោយសារឥទ្ធិពលមេរោគ ហើយក៏ជួយកាត់បន្ថយការរីករាលដាលជំងឺផងដែរ។ រាជរដ្ឋាភិបាលកម្ពុជា ដែលដឹកនាំដោយសម្តេចតេជោ ហ៊ុន សែន បានយកការចាក់វ៉ាក់សាំងបង្ការជំងឺកូវីដ១៩ គឺជាយុទ្ធសាស្ត្រលើសមរភូមិសង្គ្រាមជាមួយនឹងសត្រូវឥតស្រមោលកូវីដ១៩នេះ។ សម្តេចតេជោ ហ៊ុន សែន ប្រមុខរាជរដ្ឋាភិបាលកម្ពុជា បានប្រឹងប្រែងយ៉ាងខ្លាំងទាំងការស្វែងរកវ៉ាក់សាំង និងការកសាងផែនការចាក់វ៉ាក់សាំងជូនប្រជាពលរដ្ឋ។ ដោយមានប្រទេសចិនជាបង្អែកលើការផ្គត់ផ្គង់វ៉ាក់សាំងនេះ ធ្វើឱ្យកម្ពុជារកបានវ៉ាក់សាំងបានឆាប់រហ័សតាមការចង់បានរបស់ខ្លួន គិតត្រឹមខែសីហា កន្លងទៅ កម្ពុជារកបានវ៉ាក់សាំងសរុបរហូតដល់ទៅ ៣០លានដូស។ ជាមួយនឹងវត្តមានវ៉ាក់សាំងទាំងនេះ សម្តេចតេជោ ហ៊ុន សែន បានដាក់ចេញបទបញ្ជាដាច់ណាត់ មិនត្រូវឱ្យវ៉ាក់សាំងដេកនៅក្នុងឃ្លាំងនៅឡើយ គឺត្រូវតែបានចូលទៅក្នុងខ្លួនរបស់ប្រជាពលរដ្ឋ។ បទបញ្ជាដាច់ណាត់របស់សម្តេចតេជោ ហ៊ុន សែន បានធ្វើឱ្យល្បឿននៃការចាក់វ៉ាក់សាំងរបស់កម្ពុជា មានភាពលឿនលយគួរឱ្យកត់សម្គាល់។ គិតត្រឹមថ្ងៃទី២៣ ខែកញ្ញា ឆ្នាំ២០២១ កម្ពុជា ចាក់វ៉ាក់សាំងជូនប្រជាពលរដ្ឋអាយុ ៦ឆ្នាំឡើងទៅ បានចំនួនសរុបជាង ១២.៦លាននាក់ ស្មើជិត ៨០ភាគរយ នៃចំនួនប្រជាពលរដ្ឋកម្ពុជាសរុប ១៦លាននាក់។ លទ្ធផលដែលកម្ពុជាសម្រេចបានលើការងារចាក់វ៉ាក់សាំងនេះ បានធ្វើឱ្យកម្ពុជាអាចគ្រប់គ្រងស្ថានភាពនៃការរីករាលដាលមេរោគកូវីដ១៩នៅក្នុងប្រទេស ជាពិសេសជួយកាត់បន្ថយនូវអត្រាទទួលមរណភាព របស់ប្រជាពលរដ្ឋពីឥទ្ធិពលជំងឺកូវីដ១៩។ លទ្ធផលដែលកម្ពុជាសម្រេចបានទាំងលើការចាក់វ៉ាក់សាំង និងការគ្រប់គ្រងជំងឺកូវីដ១៩ បាននាំឱ្យកិត្តិនាមរបស់កម្ពុជាសាយភាយទៅក្នុងតំបន់ និងលើពិភពលោក ហើយទទួលបានការកោតសរសើរពីអង្គការសុខភាពពិភពលោក ប្រទេសជាមិត្ត និងអង្គការដៃគូអភិវឌ្ឍអន្តរជាតិនានាផងដែរ។ មានកត្តាច្រើនដែលនាំកម្ពុជាសម្រេចលើផែនការចាក់វ៉ាក់សាំង។ ប៉ុន្តែសម្តេចតេជោ ហ៊ុន សែន នាយករដ្ឋមន្ត្រីកម្ពុជា ដែលជាអគ្គមេបញ្ជាការកំពូលក្នុងសមរភូមិសង្គ្រាម កូវីដ១៩នេះ នៅតែជាគន្លឹះដ៏សំខាន់ក្នុងការសម្រេចលើផែនការចាក់វ៉ាក់សាំង ព្រោះប្រមុខដឹកនាំប្រទេសរូបនេះ ជាអ្នកសម្រេចដាក់ចេញផែនការ និងយុទ្ធសាស្ត្រនានា។ បើមេដឹកនាំរូបនេះ សម្រេចចិត្តខុស ឬយឺតយ៉ាវ ច្បាស់ណាស់មិនអាចធ្វើឱ្យផែនការចាក់វ៉ាក់សាំងបានសម្រេចក្នុងលទ្ធផលដ៏ល្អប្រសើរបែបនេះឡើយ។ ការណ៍នេះ បាននាំឱ្យប្រជាពលរដ្ឋខ្មែរកោតស្ញប់ស្ញែង និងអរគុណយ៉ាងជ្រាលជ្រៅបំផុតចំពោះកិច្ចប្រឹងប្រែង និងការតម្កល់ខ្ពស់នៃតម្លៃជីវិតរបស់ប្រជាពលរដ្ឋ ពីសំណាក់សម្តេចតេជោប្រមុខរាជរដ្ឋាភិបាលកម្ពុជា៕	2021-09-24T17:24:00+07:00	freshnewsasia.com	https://m.freshnewsasia.com/index.php/en/localnews/213993-2021-09-24-03-24-29.html
a8bed3b7-d0dc-4442-b0ff-13e2a0c43fb8	វ៉ាក់សាំងកូវីដ-១៩ ប្រភេទស៊ីណូវ៉ាក់ ៣លានដូសទៀត បានដឹកមកដល់កម្ពុជាហើយ	ក្នុងឱកាសអញ្ជើញបើក យុទ្ធនាការថ្នាក់ជាតិ ចាក់វ៉ាក់សាំងការពារជំងឺកូវីដ-១៩ ជូនកុមារអាយុចាប់ពី៦-១២ឆ្នាំ កាលពីថ្ងៃទី ១៧ ខែកញ្ញា ឆ្នាំ ២០២១ សម្តេចតេជោ ហ៊ុន សែន នាយករដ្ឋមន្រ្តីកម្ពុជា បានប្រកាសថា នៅថ្ងៃ២៤ កញ្ញា វ៉ាក់សាំងទិញពីចិនចំនួន ៣លានដូស នឹងដឹកមកដល់កម្ពុជា ខណៈថ្ងៃ២៦-២៧ កញ្ញា នឹងមកដល់ ៣លានដូសទៀត។ សូមបញ្ជាក់ថា គិតត្រឹមថ្ងៃទី២៣ ខែកញ្ញា ឆ្នាំ២០២១ ក្រសួងសុខាភិបាល និងក្រសួងការពារជាតិ បានចាក់វ៉ាក់សាំងការពារកូវីដ-១៩ ជូនមន្រ្តីរាជការ ប្រជាពលរដ្ឋ និងកងកម្លាំងប្រដាប់អាវុធ នៅទូទាំងប្រទេស ចំនួន ១២,៨២៣,៨៦៨នាក់៕	2021-09-24T17:02:00+07:00	dap-news.com	https://dap-news.com/national/2021/09/24/186681/
5e833c0c-bcf7-404d-9f14-ea35df190468	កុំភ្លេចខ្លួន! អំឡុង បុណ្យកាន់បិណ្ឌប៉ុន្មានថ្ងៃ កូវីដនៅតែបន្តឆ្លង	ជាក់ស្ដែងគិតត្រឹម ថ្ងៃកាន់បិណ្ឌទី២នេះ វត្តអារាម ផ្សារតូចធំ ហាង ភោជនីយដ្ឋាន និងទីតាំងជាច្រើន ក្នុងភូមិសាស្រ្តរាជធានីភ្នំពេញ និងបណ្ដាខេត្តមួយចំនួន បានបន្តរកឃើញ ករណីឆ្លងជំងឺកូវីដ១៩ ជាបន្តបន្ទាប់ ទៅលើព្រះសង្ឃ តាអាចារ្យ សិស្សនិស្សិត និងប្រជាពលរដ្ឋ។ យោងតាម អាជ្ញាធររាជធានីភ្នំពេញ បានឱ្យដឹងថាមានវត្តអារាម ចំនួន២ បានរកឃើញករណីឆ្លងជំងឺកូវីដ១៩ (វត្តនាគវ័ន និងវត្តមុនីសុវណ្ណហៅក្រៅវត្តចំពុះក្អែក) ។ជាមួយគ្នានេះ អាជ្ញាធរសម្រេចបិទខ្ទប់វត្តចំពុះក្អែក ដែលមានទីតាំងស្ថិតនៅ ភូមិចំពុះក្អែក សង្កាត់ព្រែកថ្មី ខណ្ឌច្បារអំពៅ រាជធានីភ្នំពេញ ដែលមានការឆ្លងរាលដាលជំងឺកូវីដ-១៩ សម្រាប់រយៈពេល ១៤ថ្ងៃ គិតចាប់ពីថ្ងៃទី២៣ ខែកញ្ញា ឆ្នាំ២០២១ រហូតដល់ថ្ងៃទី៦ ខែតុលា ឆ្នាំ២០២១ ដើម្បីទប់ស្កាត់ និងកាត់ផ្ដាច់ការឆ្លងរាលដាល ជំងឺកូវីដ-១៩ នៅក្នុងសហគមន៍ ។ ដោយឡែកបើតាម អនុគណៈកម្មការស្រាវជ្រាវ ជំងឺកូវីដ១៩ នៅថ្ងៃទី២៣ ខែកញ្ញា ឆ្នាំ២០២១នេះ បានឱ្យដឹងថា៖ ១/ មានករណី អ្នកជំងឺ កូវីដ១៩ បំប្លែងថ្មី Delta បានចូលទៅទីតាំងហាង កាតុង ឡាកសា (Eat Lah) ផ្លូវលេខ288 សង្កាត់បឹងកេងកងទី១ ខណ្ឌបឹងកេងកងរាជធានីភ្នំពេញ វេលាម៉ោង ១២:៥៤នាទី ដល់ម៉ោង ១៣:៣៧នាទី ថ្ងៃទី១៧ កញ្ញា ឆ្នាំ២០២១ ។ ២/មានករណី អ្នកជំងឺ កូវីដ១៩ បំប្លែងថ្មី Delta បានចូលទៅ ទីតាំងហាង Paris Baguette សង្កាត់បឹងកេងកង១ ខណ្ឌបឹងកេងកង រាជធានីភ្នំពេញ វេលាម៉ោង ០៩:៤៧នាទី ដល់ម៉ោង ១០:២៦នាទី ថ្ងៃទី១៨ កញ្ញា ឆ្នាំ២០២១។ អនុគណៈកម្មការស្រាវជ្រាវ ជំងឺកូវីដ១៩ សូមអំពាវនាវដល់បងប្អូនដែលបានទៅចូលទីតាំងខាងលើ ក្នុងអំឡុងពេលនោះ យកចិត្តទុកដាក់ តាមដានសុខភាពរបស់ខ្លួន ករណីចេញរោគសញ្ញាសង្ស័យកូវីដ-១៩ សូមអញ្ជើញ ទៅធ្វើតេស្តសំណាក នៅតាមទីតាំងដែលជិតបំផុត៕	2021-09-24T14:34:00+07:00	dap-news.com	https://dap-news.com/national/2021/09/24/186625/
96781190-2c0d-4265-889d-c073a38ad3e7	កូវីដឆ្លងក្នុងវត្តទៀតហើយ !រកឃើញអ្នកកើតកូវីដម្នាក់ នៅវត្តកំសាន្ត	រាជធានីភ្នំពេញ ៖ នៅព្រឹកថ្ងៃទី ២៤ ខែកញ្ញា ឆ្នាំ២០២១ នេះ ក្រុមគ្រូពេទ្យស្ម័គ្រចិត្តសម្ដេចតេជោ ហ៊ុន សែន បានចុះយកសំណាកព្រះសង្ឃ និងគណៈកម្មការនៅតាមបណ្ដាវត្ត ក្នុងខណ្ឌច្បារអំពៅ រាជធានីភ្នំពេញ ដោយរកឃើញពុទ្ធបរិស័ទម្នាក់ មានវិជ្ជមានជំងឺកូវីដ១៩។ លោក ណុប ផា អភិបាលរងខណ្ឌច្បារអំពៅបានប្រាប់កម្ពុជាថ្មីថា ក្នុងរយះពេលពេញមួយព្រឹកនេះគឺលទ្ធផលយកសំណាកដល់ព្រះសង្ឃ និងគណៈកម្មការអាចារ្យវត្ត បានវត្តចំនួន៤ ក្នុងចំណោមវត្ត២៤ ក្នុងខណ្ឌច្បារអំពៅ។ លទ្ធផលគឺរកឃើញពុទ្ធបរិសទ្ធ័ម្នាក់នៅវត្តកំសាន្ត មានវិជ្ជមានកូវីដ១៩ ខណៈព្រះសង្ឃពុំទាន់មាននៅឡើយដោយរងចាំពិនិត្យនាពេលរសៀលថ្ងៃដដែល និងបន្តយកសំណាកដល់វត្តចំនួន២០បន្ថែមទៀត។ សូមបញ្ជាក់ថា នៅថ្ងៃទី២៤ ខែកញ្ញា ឆ្នាំ២០២១ នេះដដែល ក្រសួងសុខាភិបាល បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ ថ្មីចំនួន៨២២នាក់ ខណៈមានអ្នកជំងឺចំនួន៤៩៤នាក់ជាសះស្បើយ និងអ្នកស្លាប់ថ្មីចំនួន២១នាក់។ បើ់គិតត្រឹមថ្ងៃទី២៤ ខែកញ្ញា ឆ្នាំ២០២១ កម្ពុជារកឃើញអ្នកឆ្លងជំងឺកូវីដ១៩ សរុបចំនួន១០៧៤៤១នាក់ ចំណែក អ្នកជាសះស្បើយសរុបចំនួន៩៩ ៦២៨នាក់ និងអ្នកស្លាប់សរុបចំនួន២ ១៩៧នាក់៕	2021-09-24T14:18:16+07:00	kbnnews.com	https://kbn.news/archives/239091
ed8ef4c5-e4e9-4c7a-88ae-f595bff2c6de	ក្រសួងធម្មការ ចេញសេចក្តីណែនាំ ស្តីពីការផ្អាករៀបចំពិធីបុណ្យកាន់បិណ្ឌ និងភ្ជុំបិណ្ឌ ដើម្បីទប់ស្កាត់ជំងឺកូវីដ១៩	ភ្នំពេញ៖ លោក ឈិត សុខុន រដ្ឋមន្ត្រីក្រសួងធម្មការ និងសាសនា បានចេញសេចក្តីណែនាំ ស្តីពីការផ្អាកការរៀបចំពិធីបុណ្យកាន់បិណ្ឌ និងភ្ជុំបិណ្ឌ ដើម្បីទប់ស្កាត់ការរីករាលដាលនៃជំងឺកូវីដ១៩។ តាមសេចក្តីណែនាំណែរបស់ក្រសួងធម្មការ និងសាសនា បានបញ្ជាក់ថា យោងលើភាពចាំបាច់ក្នុងការបន្តគ្រប់គ្រងការឆ្លងរាលដាលនៃជំងឺកូវីដ១៩ ជាពិសេស ដើម្បីធានា ការពារអាយុជីវិត និងសុខភាពរបស់ប្រជាជន ខណៈដែលកម្ពុជាកំពុងបើកដំណើរការសាលារៀនឡើងវិញ ក៏ដូចជា កំពុងរៀបចំផែនការដើម្បីឈានឆ្ពោះទៅបើកដំណើរការប្រទេសពេញលេញឡើងវិញ នាពេលខាងមុខ ក្រសួងសូមណែនាំដូចខាងក្រោម៖ ១- សហការជាមួយព្រះមេគណ ព្រះមន្ត្រីសង្ឃគ្រប់ឋានានុក្រម អាជ្ញាធរដែនដីគ្រប់លំដាប់ថ្នាក់ ផ្សព្វផ្សាយដល់គ្រប់វត្តអារាមនៅទូទាំងប្រទេសនូវសេចក្តីសម្រេចរបស់រាជរដ្ឋាភិបាល ស្តីពីផ្អាកការរៀបចំពិធីបុណ្យកាន់បិណ្ឌ និងភ្ជុំបិណ្ឌ ចាប់ពីបិណ្ឌ៤ រហូតដល់ថ្ងៃភ្ជុំបិណ្ឌ។ ២- ផ្សព្វផ្សាយដល់គ្រប់វត្តអារាម និងវិហារពាហិរសាសនា ត្រូវអនុវត្តនូវវិធានការការពារនានា របស់ក្រសួងសុខាភិបាល ឱ្យបានខ្ជាប់ខ្ជួន ជាពិសេសត្រូវប្រកាន់ភ្ជាប់ជានិច្ចនូវវិធានការ «៣ការពារ និងកុំ៣» របស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា។ ៣- ត្រូវសហការជួយសម្របសម្រួលជាមួយយន្តការដែលមានការពាក់ព័ន្ធទាំងអស់ដើម្បីធានា ដល់ការនាំយកចង្ហាន់ និងទេយ្យវត្ថុចាំបាច់នានា ប្រគេនដល់ព្រះសង្ឃនៅតាមបណ្តាវត្តអារាមនានា។ សូមបញ្ជាក់ថា រាជរដ្ឋាភិបាលកម្ពុជា នៅយប់ថ្ងៃទី២៣ ខែកញ្ញា ឆ្នាំ២០២១ បានចេញសេចក្តីសម្រេចជាផ្លូវការឲ្យផ្អាកការរៀបចំពិធីបុណ្យកាន់បិណ្ឌ និងភ្ជុំបិណ្ឌ ចាប់ពីបិណ្ឌ៤ រហូតដល់ថ្ងៃភ្ជុំបិណ្ឌ ដើម្បីបង្ការ និងទប់ស្កាត់ជំងឺកូវីដ១៩ ដែលកំពុងវាយលុកខ្លាំង។ ការចេញសេចក្តីសម្រេចផ្អាករៀបចំពិធិបុណ្យកាន់បិណ្ឌ និងភ្ជុំបិណ្ឌនេះ បានធ្វើឡើងបន្ទាប់ពីវត្តអារ៉ាមមួយចំនួន បានផ្ទុះនូវការឆ្លងជំងឺកូវីដ១៩ ក្រោយរៀបចំពិធីកាន់បិណ្ឌបាន២ថ្ងៃ៕រក្សាសិទ្ធិដោយ៖បញ្ញាស័ក្តិ	2021-09-24T12:44:42+07:00	cen.com.kh	https://cen.com.kh/archives/393279.html
25c6711a-d08b-4de4-9c10-89cc7dd0821b	កុំប្រហែស! អាជ្ញាធរខេត្តតាកែវ សម្រេចបិទខ្ទប់ភូមិកំពង់ហ្លួង១សប្តាហ៍ ក្រោយរកឃើញអ្នកឆ្លងកូវីដ១៩ បំប្លែងថ្មី Delta	រាជធានីភ្នំពេញ៖ រដ្ឋបាលខេត្តតាកែវ បានចេញសេចក្តីសម្រេចបិទខ្ទប់ភូមិកំពង់ហ្លួង ឃុំអង្គរបូរី ស្រុកអង្គរបូរី រយៈពេល១សប្តាហ៍ ក្រោយរកឃើញអ្នកឆ្លងជំងឺកូវីដ១៩ បំប្លែងថ្មី Delta។ យោងតាមសេចក្តីសម្រេចដែលបណ្តាញរបស់រដ្ឋបាលខេត្តតាកែវបានបញ្ជាក់ថា “ត្រូវបានបន្តបិទខ្ទប់ ភូមិសាស្ត្រ ភូមិកំពង់ហ្លួង ឃុំអង្គរបូរី ស្រុកអង្គរបូរី ខេត្តតាកែវ ដែលជាតំបន់មានការឆ្លង រាលដាលនៃមេរោគបំប្លែងថ្មីប្រភេទ Delta រយៈពេល១សប្តាហ៍បន្តទៀតចាប់ពីថ្ងៃទី២៣ ខែកញ្ញា ឆ្នាំ២០២១ រហូតដល់ថ្ងៃទី២៩ ខែកញ្ញា ឆ្នាំ២០២១”។ របស់រដ្ឋបាលខេត្ត បានបញ្ជាក់ទៀតថា ក្នុងអំឡុងពេល នៃការបន្តបិទខ្ទប់នេះ បងប្អូនអាជីវករ និងប្រជាពលរដ្ឋ ដែលបានពាក់ព័ន្ធដោយផ្ទាល់ និងដោយប្រយោល់ជាមួយអ្នកវិជ្ជមានមេរោគបំប្លែងថ្មី ប្រភេទ Delta នៅទីតាំងខាងលើ ត្រូវបន្តចូលរួមសហការជាមួយអាជ្ញាធរមានសមត្ថកិច្ច និងក្រុមការងារសុខាភិបាល ដើម្បីស្រាវជ្រាវរកអ្នកពាក់ព័ន្ធ យកសំណាកទៅធ្វើតេស្តរកមេរោគបំប្លែងថ្មីប្រភេទ Delta៕	2021-09-24T09:30:55+07:00	kbnnews.com	https://kbn.news/archives/239045
471a2202-d76c-479d-b8fb-445af1d861db	ឈប់បានឈប់ទៅ! ពលករនិងមេខ្យល់៤នាក់ បម្រុងឆ្លងដែនខុសច្បាប់ទៅថៃ ត្រូវកម្លាំងការពារព្រំដែនឃាត់ខ្លួន	បន្ទាយមានជ័យ៖ កម្លាំងកងការពារព្រំដែនលេខ៥០៣ និងអង្គភាពចំណុះកងអនុសេនាធំល្បាតទី៤ បានធ្វើការឃាត់ចំនួនខ្លួន២ករណី ក្នុងនោះពលករនិងមេខ្យល់ចំនួន៤នាក់ បម្រុងលួចឆ្លងដែនខុសច្បាប់ទៅប្រទេសថៃ ។ ករណីទី១នៅវេលាម៉ោង ៦:០០នាទី ថ្ងៃទី២២ ខែកញ្ញា ឆ្នាំ២០២១ ខណៈពេលដែលពួកពលករនិងមេខ្យល់បម្រុងលួចឆ្លងដែនដោយខុសច្បាប់ដោយ មានចំនួន ៣នាក់ ក្នុងនោះមានស្រីម្នាក់ មេខ្យល់ម្នាក់និងម៉ូតូ១គ្រឿងម៉ាកហុងដាឌ្រីម ស៊េរីឆ្នាំ២០១៤ ពាក់ស្លាកលេខ ប.មានជ័យ 1L-9370 ស្ថិតនៅក្នុងភូមិសាស្ត្រ ភូមិខ្វាវលិច ឃុំស្វាយចេក ស្រុកស្វាយចេក ខេត្តបន្ទាយមានជ័យ ។ ករណីទី២នៅវេលាម៉ោង១៥:១៥នាទីរសៀលថ្ងៃទី២២ ខែកញ្ញា ឆ្នាំ២០២១ កម្លាំងបានពួនស្ទាក់ចាប់បានមេខ្យល់ដឹកអីវ៉ាន់ឲ្យពលករដែលលួចឆ្លង ដែនដោយខុសច្បាប់បានម្នាក់ទៀត និងរុឺម៉កម៉ូតូ១គ្រឿងម៉ាកវ៉េវ ស៊េរីឆ្នាំ២០២០ ពណ៌ ក្រហមខ្មៅអត់មានស្លាកលេខ និងដកហូតបានវត្ថុតាង១ចំនួន ស្ថិតនៅក្នុងភូមិសាស្ត្រដដែល។ សូមបញ្ជាក់ថាខណៈកងកម្លាំងកំពុងល្បាតក៏បានជួបពលករបម្រុងលួចឆ្លងដែនដោយប្រើមធ្យោបាយជិះម៉ូតូឌុបគ្នាដល់ចំណុចខាងលើក៏ត្រូវបានកងកម្លាំងឃាត់ខ្លួនបានតែម្តង។ ក្រោយពីឃាត់ខ្លួន កងកម្លាំងក៏បានណែនាំដល់បងប្អូនប្រជាពលរដ្ឋកុំឲ្យបន្តចាញ់ បោកមេខ្យល់ដែលតែងតែបញ្ចុះបញ្ចូលនាំពលករ ឆ្លងដែនដោយខុសច្បាប់ ដោយមិនគិតពីសុខសុវត្ថិភាព និងខាតបង់ប្រាក់កាសជាបន្តបន្ទាប់ ជាពិសេសសូមបន្តចូលរួមអនុវត្តវិធានការ ៣ការពារ ៣កុំ ឲ្យបានទាំងអស់គ្នាដើម្បីគ្រួសារ និងសង្គមជាតិ។ បច្ចុប្បន្នពកលករទាំង២នាក់ ត្រូវបានបញ្ជូនទៅឲ្យក្រុមការងារចម្រុះច្រកអូរបីជាន់ដើម្បីបញ្ជូនទៅមណ្ឌលចត្តាឡីស័ក។ ចំពោះមេខ្យល់២នាក់ ម៉ូតូ ចំនួន១គ្រឿង និងអីវ៉ាន់របស់ពលករ អង្គភាពបានប្រគល់ទៅឲ្យកម្លាំងកងរាជអាវុធហត្ថខេត្តបន្ទាយមានជ័យ បន្តស្រាវជ្រាវរកអ្នកពាក់ព័ន្ធដើម្បី ចាត់វិធានការតាមផ្លូវច្បាប់ ដោយឡែករុឺម៉កម៉ូតូរក្សាទុកនៅអង្គភាព៕	2021-09-24T09:12:25+07:00	kbnnews.com	https://kbn.news/archives/239039
c236acd5-5e5e-4037-b875-3b1f8ade0c71	ប្រហែសមិនបានទេ ! ស្ងាត់ៗ ខេត្តកណ្ដាល រកឃើញអ្នកឆ្លងកូវីដ៨៥នាក់…	ខេត្តកណ្តាល៖ កាលពីថ្ងៃទី២៣ ខែកញ្ញា ឆ្នាំ២០២១ អាជ្ញាធរខេត្តកណ្ដាល និងក្រុមគ្រូពេទ្យប្រចាំខេត្តកណ្តាល បានយកសំណាកប្រជាពលរដ្ឋនៅតាមស្រុកនីមួយៗ ដោយរកឃើញអ្នកឆ្លងជំងឺកូវីដថ្មី ចំនួន៨៥នាក់បន្ថែមទៀត ក្នុងនោះ កូវីដបំប្លែងថ្មី Delta ចំនួន៦នាក់ ។ ក្នុងចំណោមអ្នកឆ្លងជំងឺកូវីដទាំង៨៥នាក់ គឺនៅក្រុងតាខ្មៅ ចំនួន១១នាក់, ស្រុកពញាឮ ចំនួន៣៣នាក់, ស្រុកអង្គស្នួល ចំនួន៣នាក់, ស្រុកមុខកំពូល ចំនួន៧នាក់, ស្រុកលើកដែកចំនួន ៤នាក់, ស្រុកកោះធំ ចំនួន ៤នាក់, ស្រុកខ្សាច់កណ្ដាល ចំនួន៤នាក់, ស្រុកកៀនស្វាយ ចំនួន១៥នាក់ និងស្រុកកណ្ដាលស្ទឹង ចំនួន៤នាក់។ សូមបញ្ជាក់ថា នៅព្រឹកថ្ងៃទី២៣ ខែកញ្ញា ឆ្នាំ២០២១ នេះ ក្រសួងសុខាភិបាល បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ ថ្មីចំនួន៦៣៨នាក់ ខណៈមានអ្នកជំងឺចំនួន៤៧៩នាក់ជាសះស្បើយ និងអ្នកស្លាប់ថ្មីចំនួន២២នាក់។ បើគិតត្រឹមថ្ងៃទី២៣ ខែកញ្ញា ឆ្នាំ២០២១ កម្ពុជារកឃើញអ្នកឆ្លងជំងឺកូវីដ១៩ សរុបចំនួន១០៦ ៦១៩នាក់ ។ ចំណែក អ្នកជាសះស្បើយសរុបចំនួន៩៩ ១៣៤នាក់ និងអ្នកស្លាប់សរុបចំនួន២ ១៧៦នាក់៕	2021-09-24T08:32:14+07:00	kbnnews.com	https://kbn.news/archives/239027
f81bd90d-4c4b-4527-9076-5dd678983b75	សារដាស់តឿនរបស់លោក ផន ផល្លា ! ដែលរួចជីវិតពីសាលមច្ចុរាជ ទើបដឹងថា ឆ្លងជំងឺកូវីដវេទនាប៉ុណ្ណា …	រាជធានីភ្នំពេញ ៖ កាលពីប៉ុន្មានម៉ោងមុននេះ លោក ផន ផល្លា ដែលគេស្គាល់ថាជាប្រធានអង្គការមណ្ឌលកុមារកំព្រាមែកឈើ ដែលបានរួចជីវិតផុតជំងឺកូវីដ បានសរសេរសារដាស់តឿនបងប្អូនថា «បងប្អូនភាគច្រើនបានដឹងហើយថា ខ្ញុំស្ទើរតែបាត់បង់អាយុជីវិត ដោយសារជំងឺកូវីដ១៩ កាលពីពេលកន្លងទៅថ្មីៗនេះ ។ ខ្ញុំត្រូវបានដឹកតាមឡានពេទ្យ ដើម្បីយកទៅសង្រ្គោះបន្ទាន់នៅមជ្ឈមណ្ឌលព្យាបាលកូវីដ ។ ខ្ញុំត្រូវបានក្រុមគ្រូពេទ្យបញ្ជូនចូលក្នុងសាលសង្រ្គោះបន្ទាន់ជាមួយនឹងអ្នកជំងឺកូវីដ១៩ កម្រិតធ្ងន់ធ្ងរ រាប់រយនាក់ដទៃទៀត ។ គ្រាន់តែរុញចូលដល់ក្នុងសាលសង្រ្គោះបន្ទាន់ភ្លាម ខ្ញុំបានលឺសម្រែកយ៉ាងឈឺចាប់បំផុតរបស់អ្នកជំងឺជាច្រើននាក់ ស្រែកឲ្យក្រុមគ្រូពេទ្យជួយជាមួយនឹងសាកសពខ្លះ ដែលទើបស្លាប់ថ្មីៗ ក្រោយពេលក្រុមការងាររបស់គ្រូពេទ្យ កំពុងតែញាប់ជើងញាប់ដៃ រុំវេចសាកសពទាំងនោះ ។ មានអ្នកស្លាប់នៅគ្រែពីចំហៀងខ្ញុំ គ្រែចុងជើងខ្ញុំ គ្រែលើក្បាលខ្ញុំ និងគ្រែដែលនៅឆ្ងាយពីខ្ញុំ ដែលធ្វើឲ្យខ្ញុំមានអារម្មណ៍តក់ស្លុត និងកំពុងតែរង់ចាំសេចក្តីស្លាប់ជាបន្តបន្ទាប់ ដូចពួកគាត់ដែរ ។ អារម្មណ៍ភ័យព្រួយរបស់ខ្ញុំ រាងកាយដែលងើបលែងរួចរបស់ខ្ញុំ ជាមួយនឹងចង្វាក់ដង្ហើមញាប់ៗ ហើយពិបាកដកដង្ហើម ដែលអបដោយឧបករណ៍ជំនួយឧកស៊ីស៊ែននោះ រឹតតែធ្វើឲ្យខ្ញុំដឹងខ្លួនជាមុនថា មិនយូរទៀតទេ ខ្ញុំនឹងត្រូវស្លាប់ហើយ ។ ជាការដាស់តឿនរបស់ខ្ញុំដល់បងប្អូន ព្រះបានទុកអាយុជីវិតរបស់ខ្ញុំ តាមរយៈការសង្រ្គោះរបស់ ក្រុមគ្រូពេទ្យ ដើម្បីឲ្យខ្ញុំអាចជម្រាបប្រាប់បងប្អូនអំពីជីវិតដ៏ផុយស្រួយ នៃការរីករាលដាល ដោយមេរោគកូវីដ១៩នេះ ដែលមានការបាត់បង់អាយុជីវិតចាស់ៗជាបន្តបន្ទាប់ ហើយជារៀងរាល់ថ្ងៃផងដែរ ។ ខ្ញុំជាអ្នកដែលបានឆ្លងកាត់ដោយផ្ទាល់ នៅក្នុងសាលមច្ចុរាជ ដែលមានមនុស្សស្លាប់ជាបន្តបន្ទាប់នោះ ខ្ញុំសូមធ្វើការព្រមាន ក៏ដូចជាដាស់តឿនបងប្អូនថា បងប្អូនអាចក្លាយទៅជាភ្នាក់ងារចម្លងមេរោគកូវីដ១៩នេះ ទៅដល់ឪពុក ម្តាយ យាយតា និងបងប្អូនក្នុងសហគមន៍របស់បងប្អូនជាក់ជាមិនខាន បើបងប្អូននៅតែដើរមិន គិត ជួបជុំគ្នាមិនគិត និងចេញក្រៅមិនគិត ។ បងប្អូននឹងក្លាយទៅជាឃាតករដោយមិនដឹងខ្លួន។ អ្វីដែលខ្ញុំបានចែករំលែកនេះ មិនមែនជាការស្តីបន្ទោស ឬដាក់សម្ពាធទៅលើបងប្អូនទេ តែខ្ញុំ ស្រឡាញ់ បារម្ភ និងមិនចង់ឲ្យបាត់បង់អាយុជីវិតរបស់បងប្អូន ក្រុមគ្រួសាររបស់បងប្អូនបន្តទៅទៀតនោះទេ ។ រឿងបុណ្យទាន រឿងជួបជុំ ខ្ញុំពិតជាអាចយល់បាន តែអាយុជីវិតរបស់គ្រប់គ្នា គឺរឹតតែសំខាន់ណាស់។ ខ្ញុំស្រឡាញ់បងប្អូនទាំងអស់គ្នា ដោយក្តីគោរពពីខ្ញុំបាទ ផន ផល្លា»៕	2021-09-24T08:26:26+07:00	kbnnews.com	https://kbn.news/archives/239024
a5a1aa56-08e5-4e25-9112-2a4aacc292f0	រដ្ឋាភិបាលកម្ពុជាសម្រេចផ្អាកភ្ជុំបិណ្ឌ បន្ទាប់ពីរកឃើញឆ្លងកូវីដ១៩នៅតាមវត្តអារាមមួយចំនួន	រដ្ឋាភិបាលកម្ពុជាបានសម្រេចផ្អាកពិធីបុណ្យភ្ជុំបិណ្ឌឆ្នាំនេះ បន្ទាប់ពីមានការផ្ទុះឆ្លងដាលឆ្លងជំងឺកូវីដ១៩ នៅតាមបណ្តាវត្តអារាមមួយចំនួន ក្នុងពេលកាន់បិណ្ឌថ្ងៃដំបូង។ ព្រះសង្ឃមួយចំនួនបានសម្តែងភាពពេញចិត្តនឹងចំណាត់ការមួយនេះ ក៏ប៉ុន្តែបានត្អូញត្អែរអំពីកង្វះខាតចង្ហាន់ និងបច្ច័យ ដោយសារមិនមានពុទ្ធបរិស័ទច្រើននោះទេមកវត្តអារាម ក្នុងពេលដែលប្រទេសកំពុងជួបវិបត្តិជំងឺកូវីដ១៩នេះ។ ការព្រួយបារម្ភរបស់រដ្ឋាភិបាល បន្ទាប់វត្តមុនីសុវណ្ណ ហៅវត្តចំពុះក្អែក ក្នុងរាជធានីភ្នំពេញ បានរកឃើញករណីវិជ្ជមានកូវីដ១៩ ទៅលើព្រះសង្ឃនិងពុទ្ធបរិស័ទ។ នេះបើតាមសេចក្តីប្រកាសព័ត៌មានរបស់រដ្ឋបាលរាជធានីភ្នំពេញ។ នៅក្នុងសារជាសំឡេងមួយ កាលពីថ្ងៃព្រហស្បតិ៍ លោកនាយករដ្ឋមន្រ្តី ហ៊ុន សែន បានចាត់ទុកការឆ្លងជំងឺកូវីដ១៩ នៅតាមវត្តអារាមជា«កង្វល់ធំ»មួយ ក្រោយប្រជាពលរដ្ឋបានសម្រុកទៅវត្ត កាលពីថ្ងៃទី២២ ខែកញ្ញា ដែលជាថ្ងៃបិណ្ឌទីមួយ។ លោកក៏បានបញ្ជាឲ្យក្រសួងសុខាភិបាល និងស្ថាប័នពាក់ព័ន្ធ«ពិនិត្យជាបន្ទាន់» ហើយអាចពិចារណាផ្អាកពិធីនេះ ឬកាត់បន្ថយតាមរបៀបណាមួយ ដើម្បីធានាកុំឲ្យមានការឆ្លងទ្រង់ទ្រាយធំ ក្រោយពិធីបុណ្យភ្ជុំបិណ្ឌចប់។ លោក ហ៊ុន សែន បានថ្លែងកាលពីថ្ងៃព្រហស្បតិ៍ថា៖ «ប្រសិនបើយើងបន្ត អាចថាលទ្ធផលដែលយើងទទួលបានក្នុងរយៈពេលកន្លងទៅនេះ គឺនឹងមានការរីករាលដាលធ្ងន់ធ្ងរហួសពីការគិត ដែលយើងបានគិតនៅមុនពេលបុណ្យ»។ បន្ទាប់ពីមានការព្រួយបារម្ភនៃឆ្លងរីករាលដាលនៃជំងឺ១៩នេះ ជាពិសេសវីរុសបំប្លែងខ្លួនថ្មីដែលតា(Delta) ក្រសួងធម្មការ និងសាសនា និងរដ្ឋាភិបាលកម្ពុជា បានចេញសេចក្តីសម្រេចស្តីពី«ការផ្អាករៀបចំពិធីបុណ្យកាន់បិណ្ឌ និងភ្ជុំបិណ្ឌ ដើម្បីទប់ស្កាត់ការឆ្លងរាលដាលនៃជំងឺកូវីដ១៩» ចាប់ពីបិណ្ឌ៤ គឺចាប់ពីថ្ងៃទី២៥ ខែកញ្ញា រហូតដល់ថ្ងៃភ្ជុំបិណ្ឌធំ ដែលគ្រោងនឹងធ្វើឡើងនៅថ្ងៃទី៥ ខែតុលា ឆ្នាំ២០២១។ សេចក្តីសម្រេចរបស់រដ្ឋាភិបាលចុះថ្ងៃទី២៣ ខែកញ្ញា ឲ្យដឹងថាក្នុងរយៈពេល២ថ្ងៃនៃការរៀបចំពិធីបុណ្យកាន់បិណ្ឌកន្លងទៅ រដ្ឋាភិបាលបានពិនិត្យឃើញថាមានការជួបជុំ និងប្រមូលផ្តុំមនុស្សជាច្រើននៅតាមវត្តអារាម ដើម្បីប្រារព្ធពិធីកាន់បិណ្ឌ ដែលមិនអាចធានាបាននូវការអនុវត្តត្រឹមត្រូវ តាមវិធានការសុវត្ថិភាពផ្នែកសុខាភិបាលក្នុងការបង្ការ និងទប់ស្កាត់ការឆ្លងរាលដាលនៃជំងឺកូវីដ១៩ ដែលអាចប្រឈមនឹងហានិភ័យខ្ពស់នៃការឆ្លងរាលដាលទ្រង់ទ្រាយធំនៅទូទាំងប្រទេស ជាពិសេសមេរោគបំប្លែងថ្មីដែលតា(Delta)ដែលមានកម្រិតនៃការឆ្លងរាលដាលឆាប់រហ័ស។ សេចក្តីសម្រេចបានឲ្យដឹងទៀតថា គណៈអភិបាលរាជធានី ខេត្ត ត្រូវធ្វើការសម្របសម្រួល និងធានាដល់ការនាំយកចង្ហាន់ និងទេយ្យវត្ថុមួយចំបាច់មួយចំនួន ប្រគេនដល់ព្រះសង្ឃនៅតាមបណ្តាវត្តនានាដែលស្ថិតក្នុងសមត្ថកិច្ចដែនដីរបស់ខ្លួន។ ការផ្អាកប្រារព្ធពិធីបុណ្យភ្ជុំបិណ្ឌនេះ នាំឲ្យព្រះសង្ឈមួយចំនួនត្អូញត្អែរអំពីកង្វះខាតចង្ហាន់ និងបច្ច័យ បើទោះបង្ហាញការពេញចិត្តនឹងចំណាត់ការរបស់រដ្ឋាភិបាល។ ព្រះអង្គ រឹម ណាំឈាវ គង់នៅវត្តមហាមន្រ្តីក្នុងរាជធានីភ្នំពេញ មានសង្ឃដីកាប្រាប់វីអូអេថា ចំណាត់ការរបស់រដ្ឋាភិបាលក្នុងការផ្អាកការជួបជុំតាមវត្តអារាម គឺជារឿងល្អ ដើម្បីកុំឲ្យមានការឆ្លងរាលដាលជំងឺកូវីដ១៩កាន់តែខ្លាំង ដែលអាចធ្វើឲ្យមានផលលំបាកដល់សង្ឃមួយចំនួន ដែលគង់នៅក្នុងវត្ត។ ព្រះអង្គបញ្ជាក់ថា នៅព្រឹកថ្ងៃសុក្រនេះ ព្រះសង្ឃគ្រប់អង្គ និងអ្នកដែលស្នាក់នៅក្នុងវត្ត ត្រូវបានក្រុមគ្រូពេទ្យចុះមកពិនិត្យសំណាក ដើម្បីធានាថាវត្តអារាមមិនមានការឆ្លងជំងឺកូវីដ១៩។ ព្រះអង្គបានបន្ថែមថា ទាក់ទងចង្ហាន់គឺពុទ្ធបរិស័ទអាចយកមកប្រគេនបាន ប៉ុន្តែត្រូវរក្សាគម្លាត និងអនុវត្តតាមវិធានសុខាភិបាល និងការណែនាំរបស់អាជ្ញាធរ។ ព្រះអង្គមានសង្ឃដីកាថា៖ «វិធានការនេះ អាត្មាគិតថាល្អសម្រាប់ចំណាត់ការបែបនេះ ពីព្រោះដើម្បីអាចការពារបាននូវសុវត្ថិភាពទាំងគ្រហស្ថ ទាំងព្រះសង្ឃ គឺយើងចាំបាច់ត្រូវតែធ្វើបែបនេះហើយ។ ប៉ុន្តែបើសិនករណីនេះយូរទៅមុខទៀត ព្រះសង្ឃ ដូចអ្វីដែលអាត្មាបានជម្រាបកាលពីព្រឹកមិញអញ្ចឹង ព្រះសង្ឃក៏អាចជួបនឹងបញ្ហាផ្សេងៗមួយចំនួនទៀតផងដែរ។ ឧទាហរណ៍ដូចជាការអត់បច្ច័យនៅក្នុងការបង់ថ្លៃសិក្សារៀនសូត្រ ហើយតាមបណ្តាកុដិមួយចំនួនទៀត អត្តខាត់នៅក្នុងចង្ហាន់ អាចនិយាយបានថា មានការថយចុះម្តងបន្តិចៗដែរ មិនសម្បូរចង្ហាន់ដូចលើកមុន ដូចសព្វមួយដងដែរ»។ ព្រះអង្គបន្ថែមថា៖ «សម្រាប់ព្រឹកនេះមិនទទួល[ទេយ្យទាន]ទេ ដោយសារតែព្រះសង្ឃ ទូទាំងវត្តរួមទាំងអាចារ្យ គណៈកម្មាធិកា កូនសិស្សលោក ដែលស្នាក់នៅក្នុងវត្តនេះ គឺរួមគ្នាទៅទទួលយកសំណាកពីក្រុមគ្រូពេទ្យ ដែលគាត់ចុះមកយកសំណាកនៅក្នុងវត្ត។ ប៉ុន្តែមិនមែនដាច់អហង្ការ ដាច់ណាត់ថាមិនទទួលទេយ្យទានដែលសម្រាប់ញាតិញោមដែលគាត់យកមកនោះទេ គឺយើងទទួល ដោយទទួលត្រឹមខ្លោងទ្វារ[វត្ត]ដូចសព្វមួយដងដែលយើងបានធ្វើអញ្ចឹង»។ ចំណែកព្រះអង្គ យ៉ាន សារុន គង់នៅវត្តថាន់ ក្នុងរាជធានីភ្នំពេញ មានសង្ឃដីកាថាវិធានការបិទខ្ទប់បានមុនបែបនេះ ក៏ល្អដែរ ប៉ុន្តែវាក៏មានផលវិបាកផងដែរ ដោយសារតែព្រះសង្ឃមួយចំនួនរស់អាស្រ័យលើការបិណ្ឌបាតពីញាតិញោមពុទ្ធបរិស័ទ។ ហើយព្រឹកមិញ វត្តរបស់ព្រះអង្គ ក៏មានក្រុមគ្រូពេទ្យចុះយកសំណាកទៅពិនិត្យដូចគ្នានឹងវត្តមហាមន្ត្រីផងដែរ។ ព្រះអង្គបន្ថែមថាទាក់ទងការរៀបចំទទួលចង្ហាន់និងទេយ្យទានបែបណាទៀតនោះ គឺនឹងធ្វើទៅតាមការណែនាំរបស់រាជរដ្ឋាភិបាល អាជ្ញាធរពាក់ព័ន្ធ និងការសម្រេចរបស់គណៈសង្ឃបន្តទៀត។ ព្រះអង្គមានសង្ឃដីកាថា៖ «ដោយសារលោកប្រាស្រ័យទាក់ទងជាមួយញាតិញោមដើរបិណ្ឌបាតបានបន្តិចបន្តួច គ្រាន់តែបង់ថ្លៃទឹក ថ្លៃភ្លើងអញ្ចឹងទៅ។ ប៉ុន្តែដល់ពេលបិទអញ្ចឹងទៅ ព្រះសង្ឃដាច់ទាំងបច្ច័យ៤ផង ដាច់ទាំងចង្ហាន់...លោកតែងតែត្អូញថាខ្វះចង្ហាន់ ហើយទឹក ហើយភ្លើងចេះតែឡើងទៀត។ ជាពិសេសភ្លើង ហើយទឹកតែម្តង មួយខែៗ មិនក្រោម២០ទៅ៣០ម៉ឺនរៀលទេ។ អញ្ចឹងព្រះសង្ឃអត់អញ្ចឹង គឺពិបាករស់នៅដែរ វាមានបញ្ហាអញ្ចឹងដែរ»។ ព្រះចៅអធិការវត្តនាគវ័ន ព្រះបវរមុនី ងិន ឃីម មានសង្ឃដីកាថាកាលពីបិណ្ឌទីមួយ មានតែអាចារ្យវត្តម្នាក់ប៉ុណ្ណោះ ដែលបានពិនិត្យឃើញថាមានឆ្លងវីរុសកូវីដ១៩ ប៉ុន្តែស្ថានភាពក្នុងវត្ត ពេលនេះ មានភាពប្រក្រតីជាធម្មតា។ ព្រះអង្គក៏សម្តែងការព្រួយបារម្ភថាអាចនឹងប្រឈមបញ្ហាខ្វះចង្ហាន់នាពេលខាងមុខផងដែរ ប៉ុន្តែព្រះអង្គបានបញ្ជាក់ថា ទោះបីជាមិនមានការអនុញ្ញាតឲ្យពុទ្ធបរិស័ទចូលក្នុងបរិវេណវត្ត ប៉ុន្តែប្រជាពលរដ្ឋនៅតែអាចប្រគេនចង្ហាន់នៅខាងមុខបរិវេណវត្តបាន។ ព្រះអង្គមានសង្ឃដីកាថា៖ «ដំបូងៗហ្នឹង វាចេះតែមាន[ចង្ហាន់មកពី]លិចកើត នាយអាយពីដើមមកខ្លះ គ្រាន់តែពេលតទៅមុខទៀត ដូចយ៉ាប់ដែរ» ។ លោក ម៉េត មាសភក្តី អ្នកនាំពាក្យសាលារាជធានីភ្នំពេញបានប្រាប់វីអូអេថាលោកមិនទាន់មានអ្វីបញ្ជាក់បន្ថែមពីលើសេចក្តីសម្រេចរបស់រដ្ឋាភិបាលពីការផ្អាកពិធីបុណ្យកាន់បិណ្ឌ និងភ្ជុំបិណ្ឌនេះនៅឡើយទេ។ អ្នកនាំពាក្យក្រសួងធម្មការ និងសាសនា លោក សេង សុមុនី មានប្រសាសន៍ថាទោះបីជាមានការផ្អាកមិនឲ្យមានការជួបជុំប្រារព្ធពិធីបុណ្យភ្ជុំបិណ្ឌ ប៉ុន្តែបណ្តាវត្តអារាមទាំងអស់ រួមទាំងវត្តដែលមានករណីឆ្លងវីរុសកូវីដ១៩ក្តី បរិស័ទដែលជាអ្នកតំណាងកាន់វេនតាមថ្ងៃបិណ្ឌនីមួយៗ អាចប្រគេនចង្ហាន់ទៅដល់ព្រះសង្ឃ តាមរយៈតំណាងវត្ត ឬអាជ្ញាធរមូលដ្ឋានប្រចាំវត្ត ដោយប្រកាន់ខ្ជាប់នូវវិធានការសុខាភិបាលឲ្យបានខ្ជាប់ខ្ជួន ។ លោកថ្លែងថា៖ «អ្នកនៅក្នុងវត្តនៅក្នុងវត្តទៅ ឧបមារព្រះសង្ឃ ឬអាចារ្យប្រចាំនៅក្នុងវត្តហ្នឹងឲ្យនៅក្នុងវត្តទៅ ហើយរៀបចំកុំឲ្យគៀកគ្នា ឲ្យគម្លាតសុវត្តិភាព ពាក់ម៉ាស់ ពាក់អីត្រឹមត្រូវ។ ហើយពុទ្ធបរិស័ទដែលមកពីឆ្ងាយ ជិតនឹងកាន់វេន(បិណ្ឌ) កាន់អីក៏ដោយ យើងថាចាត់តែតំណាងម្នាក់ ពីរនាក់ ប្រគេនចង្ហាន់ ហើយទៅដាក់នឹងតុចឹងហើយ អាចារ្យលោកមកទទួល ហើយចាត់ចែងទៅព្រះសង្ឃក្នុងវត្តអាចឆាន់បានហើយ អត់អីទេ» ។ គួរបញ្ជាក់ថាក្រសួងសុខាភិបាលបានប្រកាសនៅថ្ងៃសុក្រនេះថា កាលពីថ្ងៃទី២៣ ខែកញ្ញា មានករណីឆ្លងជំងឺកូវីដ១៩ថ្មី រហូតដល់៨២២នាក់ ដែលកើនឡើងច្រើន បើធៀបនឹងប៉ុន្មានសប្តាហ៍ចុងក្រោយនេះ៕	2021-09-24T07:00:00+07:00	khmer.voanews.com	https://khmer.voanews.com/a/pchum-ben-suspended-amid-covid-concerns-at-pagodas/6244168.html
89859b6c-2283-4642-9e03-78e9c9f744b5	រាជរដ្ឋាភិបាល ប្រកាសផ្អាកការរៀបចំពិធីបុណ្យកាន់បិណ្ឌ និងភ្ជុំបិណ្ឌ ដើម្បីទប់ស្កាត់ការឆ្លងរាលដាលនៃជំងឺកូវីដ-១៩	ភ្នំពេញ ៖ សេចក្តីសម្រេចរបស់រាជរដ្ឋាភិបាលកម្ពុជាស្តីពី ការផ្អាកការរៀបចំពិធីបុណ្យកាន់បិណ្ឌ និងភ្ជុំបិណ្ឌ ដើម្បីទប់ស្កាត់ការឆ្លងរាលដាលនៃជំងឺកូវីដ-១៩។ សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រីកម្ពុជា បានថ្លែងថា ក្នុងរយៈពេល ២ ថ្ងៃនៃការរៀបចំពិធីបុណ្យកាន់បិណ្ឌកន្លងទៅនេះ រាជរដ្ឋាភិបាលពិនិត្យឃើញថា មានការជួបជុំ និងប្រមូលផ្តុំមនុស្សជាច្រើននៅតាមបណ្តាវត្តអារាម ដើម្បីប្រារព្ធពិធីកាន់បិណ្ឌ ដែលមិនអាច ធានាបានការអនុវត្តត្រឹមត្រូវ តាមវិធានការសុវត្ថិភាពផ្នែកសុខាភិបាល ក្នុងការបង្ការនិងទប់ស្កាត់ការឆ្លងរាលដាល នៃជំងឺកូវីដ-១៩ ដែលអាចនឹងធ្វើឱ្យព្រះរាជាណាចក្រកម្ពុជា ត្រូវប្រឈមនឹងហានិភ័យខ្ពស់នៃការឆ្លងរាលដាល ទ្រង់ទ្រាយធំនៅទូទាំងប្រទេសនៃជំងឺកូវីដ-១៩ ជាពិសេស មេរោគបំប្លែងខ្លួនថ្មី ប្រភេទដែលតា (Delta) ដែល មានកម្រិតនៃការឆ្លងរាលដាលឆាប់រហ័ស។ យោងលើភាពចាំបាច់ក្នុងការបន្តគ្រប់គ្រងការឆ្លងរាលដាលន ជំងឺកូវីដ-១៩ ជាពិសេស ដើម្បីធានាការពារអាយុជីវិត និងសុខភាពរបស់ប្រជាជន ខណៈដែលព្រះរាជាណា ចក្រកម្ពុជាកំពុងបើកដំណើរការសាលារៀនឡើងវិញ ក៏ដូចជាកំពុងរៀបចំផែនការដើម្បីឈានឆ្ពោះទៅ បើកដំណើរការប្រទេសពេញលេញឡើងវិញ នាពេលខាងមុខ, រាជរដ្ឋាភិបាល សម្រេច ដូចខាងក្រោម៖ ១-ផ្អាកការរៀបចំពិធីបុណ្យកាន់បិណ្ឌ និងភ្ជុំបិណ្ឌ ចាប់ពីបិណ្ឌ៤ រហូតដល់ថ្ងៃភ្ជុំបិណ្ឌ។ ២-គណៈអភិបាលរាជធានី-ខេត្ត ត្រូវធ្វើការស់ម្របសម្រួលជាមួយយន្តការ ដែលមានការពាក់ព័ន្ធទាំងអស់ ដើម្បីធានាដល់ការនាំយកចង្ហាន់ និងទេយ្យវត្ថុចាំបាច់នានា ប្រគេនដល់ព្រះសង្ឃនៅតាមបណ្តាវត្តអារាមនានា ដែលស្ថិតក្នុងសមត្ថកិច្ចដែនដីរបស់ខ្លួន។ ៣-រក្សាការឈប់សម្រាករយៈពេល ៣ ថ្ងៃ សម្រាប់ពិធីបុណ្យភ្ជុំបិណ្ឌ ដែលត្រូវបានកំណត់ដោយ អនុក្រឹត្យលេខ១៣១ អនក្រ.បក ចុះថ្ងៃទី២៦ ខែសីហា ឆ្នាំ២០២០ ស្ដីពីប្រតិទិនឈប់សម្រាកការងាររបស់ មន្ត្រីរាជការ និយោជិត កម្មករ ប្រចាំឆ្នាំ២០២១។ ទទួលបានសេចក្ដីសម្រេចនេះ គ្រប់ក្រសួង-ស្ថាប័ន គណៈអភិបាលរាជធានី-ខេត្ត និងអាជ្ញាធរមាន សមត្ថកិច្ចពាក់ព័ន្ធទាំងអស់ ត្រូវចាត់ចែងអនុវត្តជាបន្ទាន់ និងឱ្យមានប្រសិទ្ធភាពខ្ពស់៕រក្សាសិទ្ធិដោយ៖បញ្ញាស័ក្តិ	2021-09-24T06:58:12+07:00	cen.com.kh	https://cen.com.kh/archives/393044.html
5bd7a994-d404-4d62-9be0-3f1a42120b94	រដ្ឋបាលខេត្តតាកែវ សម្រេចបិទខ្ទប់ភូមិកំពង់ហ្លួង ឃុំអង្គរបូរី ស្រុកអង្គរបូរី ១សប្តាហ៍ ក្រោយរកអ្នកវិជ្ជមានជំងឺកូវីដ១៩ បំប្លែងថ្មី Delta(តាកែវ)៖ រដ្ឋបាលខេត្តតាកែវ បានចេញសេចក្តីសម្រេចបិទខ្ទប់ភូមិកំពង់ហ្លួង	រដ្ឋបាលខេត្តតាកែវ បានចេញសេចក្តីសម្រេចបិទខ្ទប់ភូមិកំពង់ហ្លួង ឃុំអង្គរបូរី ស្រុកអង្គរបូរី រយៈពេល១សប្តាហ៍ ក្រោយរកឃើញអ្នកឆ្លងជំងឺកូវីដ១៩ បំប្លែងថ្មី Delta។ នេះបើតាមសេចក្តីសម្រេចដែលបណ្តាញព័ត៌មាន Fresh News ទទួលបាននៅយប់ថ្ងៃទី២៣ ខែកញ្ញា ឆ្នាំ២០២១នេះ។ នេះបើតាមសេចក្តីសម្រេចដែលបណ្តាញព័ត៌មាន Fresh News ទទួលបាននៅយប់ថ្ងៃទី២៣ ខែកញ្ញា ឆ្នាំ២០២១នេះ។ រដ្ឋបាលខេត្តបានសម្រេចយ៉ាងដូច្នេះថា៖ ។ បើតាមសេចក្តីសម្រេចរបស់រដ្ឋបាលខេត្ត បានបញ្ជាក់ថា ក្នុងអំឡុងពេល នៃការបន្តបិទខ្ទប់នេះ បងប្អូនអាជីវករ និងប្រជាពលរដ្ឋ ដែលបានពាក់ព័ន្ធដោយផ្ទាល់ និងដោយប្រយោល់ជាមួយអ្នកវិជ្ជមានមេរោគបំប្លែងថ្មី ប្រភេទ Delta នៅទីតាំងខាងលើ ត្រូវបន្តចូលរួមសហការជាមួយអាជ្ញាធរមានសមត្ថកិច្ច និងក្រុមការងារសុខាភិបាល ដើម្បីស្រាវជ្រាវរកអ្នកពាក់ព័ន្ធ យកសំណាកទៅធ្វើតេស្តរកមេរោគបំប្លែងថ្មីប្រភេទ Delta។ បុគ្គលគ្រប់រូបមានកាតព្វកិច្ចអនុវត្តវិធានការសុខាភិបាល រួមមានការពាក់ម៉ាស់ ការរក្សាគម្លាតសុវត្ថិភាពបុគ្គល ជាពិសេសអនុវត្តតាមអនុសាសន៍របស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា គឺ«៣ការពារ និង៣កុំ» ព្រមទាំងប្រកាន់ខ្ជាប់នូវការធ្វើអនាម័យដើម្បីសម្លាប់មេរោគ ការវាស់កម្ដៅ ដើម្បីប្រយុទ្ធ និងទប់ស្កាត់ការឆ្លងរាលដាល នៃជំងឺកូវីដ១៩។	2021-09-24T05:20:00+07:00	freshnewsasia.com	https://m.freshnewsasia.com/index.php/en/localnews/213973-2021-09-23-15-20-57.html
ab387ed3-5cba-40d5-a667-4ca87a0869a1	រដ្ឋបាលខេត្តតាកែវ សម្រេចបិទខ្ទប់ភូមិចំនួន៣ ក្នុងឃុំព្រៃកប្បាស និងឃុំអង្កាញ់ ស្រុកព្រៃកប្បាស ជាបណ្តោះអាសន្ន បន្ទាប់ពីរកឃើញអ្នកជំងឺ១៩ បំប្លែងថ្មី Delta	រដ្ឋបាលខេត្តតាកែវ បានចេញសេចក្តីសម្រេចបិទខ្ទប់ភូមិត្រពាំងក្រូច ភូមិព្រៃព្រំ ឃុំព្រៃកប្បាស និងភូមិព្រីង ឃុំអង្កាញ់ ស្រុកព្រៃកប្បាស ជាបណ្តោះអាសន្តរហូតមានការជូនដំណឹងជាថ្មី ក្រោយរកឃើញអ្នកឆ្លងជំងឺកូវីដ១៩ បំប្លែងថ្មី Delta។ នេះបើតាមសេចក្តីសម្រេចដែលបណ្តាញព័ត៌មាន Fresh News ទទួលបាននៅយប់ថ្ងៃទី២៣ ខែកញ្ញា ឆ្នាំ២០២១នេះ។ រដ្ឋបាលខេត្តបានសម្រេចយ៉ាងដូច្នេះថា៖ ។ បើតាមសេចក្តីសម្រេចរបស់រដ្ឋបាលខេត្ត បានបញ្ជាក់ថា ការសម្រេចបិទខ្ទប់ភូមិទាង៣នេះ គឺធ្វើឡើងនៅក្នុងគោលបំណងដើម្បីកាត់ផ្តាច់ការឆ្លងរាលដាលនៃមេរោគបំប្លែងថ្មីប្រភេទ Delta នៅក្នុងភូមិសាស្ត្រ ដែលត្រូវបានបិទខ្ទប់ និងទប់ស្កាត់ជំងឺនេះមិនឱ្យឆ្លងរាលដាលទៅតំបន់ផ្សេងៗទៀត៕	2021-09-24T04:25:00+07:00	freshnewsasia.com	https://m.freshnewsasia.com/index.php/en/localnews/213966-2021-09-23-14-25-30.html
30ab78d8-58a1-48db-b39a-9d3b9b6fa3dd	BREAKING: រដ្ឋបាលរាជធានីភ្នំពេញ សម្រេចបិទខ្ទប់វត្តចំពុះក្អែក ដោយសារមានការឆ្លងរាលដាលជំងឺកូវីដ ចាប់ពីថ្ងៃ២៣ ខែកញ្ញា ដល់ថ្ងៃ៦ ខែតុលា	រដ្ឋបាលរាជធានីភ្នំពេញ នាថ្ងៃទី២៣ ខែកញ្ញា ឆ្នាំ២០២១នេះ បានចេញសេចក្ដីសម្រេចបិទខ្ទប់វត្តមុនីសុវណ្ណ ហៅវត្តចំពុះក្អែក មានទីតាំងនៅភូមិចំពុះក្អែក សង្កាត់ព្រែកថ្មី ខណ្ឌច្បារអំពៅ ចាប់ពីថ្ងៃទី២៣ ខែកញ្ញា ដល់ថ្ងៃទី០៦ ខែតុលា ដោយសារមានការឆ្លងរាលដាលជំងឺកូវីដ-១៩៕	2021-09-24T02:24:00+07:00	freshnewsasia.com	https://m.freshnewsasia.com/index.php/en/localnews/213956-2021-09-23-12-24-50.html
6a8c400a-891e-4375-b884-822e7d9b5f5b	កាកបាទក្រហមកម្ពុជា ប្រគល់ម៉ាសចំនួន ៣០កេស និងសម្ភារសម្រាប់ប្រើប្រាស់មួយចំនួនទៀត ដើម្បីទប់ស្កាត់ និងឆ្លើយតបជំងឺកូវីដ១៩ ជូនមន្ទីរពេទ្យចំនួន ២ ក្នុងរាជធានីភ្នំពេញ (Video inside)	កាកបាទក្រហមកម្ពុជា ដែលមានសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ជាប្រធាន បានប្រគល់ម៉ាសចំនួន ៣០កេស, ជែល(ដប) ចំនួន ៩០កេស, ជែល (ថង់) ចំនួន ៣០កេស ជូនដល់មន្ទីរពេទ្យចំនួន ២ ក្នុងរាជធានីភ្នំពេញ ក្នុងនោះមានមន្ទីរពេទ្យព្រះអង្គឌួង និងមន្ទីរពេទ្យមិត្តភាពកម្ពុជា-ចិន ព្រះកុសុមៈ។ ពិធីប្រគល់ និងទទួលនេះ បានធ្វើឡើងក្រោមវត្ដមាន លោកស្រី លោកស្រី ពុំ ចន្ទីនី អគ្គលេខាធិការកាកបាទក្រហមកម្ពុជា ដែលប្រព្រឹត្ដទៅទីស្នាក់ការកណ្ដាលកាកបាទក្រហមកម្ពុជា នាថ្ងៃទី២៣ ខែកញ្ញា ឆ្នាំ២០២១នេះ។ ក្នុងឱកាសនោះ លោកស្រី ពុំ ចន្ទីនី បានពាំនាំប្រសាសន៍របស់សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ដែលផ្តាំផ្ញើសួរសុខទុក្ខ ការថ្លែងអំណរគុណ និងកោតសរសើរចំពោះថ្នាក់ដឹកនាំ និងបុគ្គលិកសុខាភិបាលទាំងអស់នៃមន្ទីរពេទ្យ ដែលជាវីរជនជួរមុខ មានភាពឈ្លាសវៃក្នុងការគ្រប់គ្រង និងទប់ស្កាត់បានការចម្លងមេរោគកូវីដ-១៩ នៅក្នុងមន្ទីរពេទ្យ។ លោកស្រី បានជូនពរថ្នាក់ដឹកនាំ និងបុគ្គលិកសុខាភិបាលទាំងអស់នៃមន្ទីរពេទ្យ សូមមានសុខភាពល្អរឹងមាំ មានសុវត្ថិភាព និងចៀសឆ្ងាយពីជំងឺនានា ដើម្បីបន្តផ្តល់ក្តីសង្ឃឹម និងភាពកក់ក្តៅដល់អ្នកជំងឺទាំងឡាយ ដែលកំពុងសម្រាកព្យាបាលនៅក្នុងមន្ទីរពេទ្យ។ ជាមួយគ្នានោះ តំណាងមន្ទីរពេទ្យ ដែលអញ្ជើញមកទទួលម៉ាស និងជែល បានថ្លែងអំណរគុណយ៉ាងជ្រាលជ្រៅបំផុតចំពោះ សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា ដែលបានផ្តល់សម្ភារដ៏មានសារសំខាន់នេះជូនដល់មន្ទីរពេទ្យ ដើម្បីប្រើប្រាស់ក្នុងការងារ ចូលរួមទប់ស្កាត់ការឆ្លងរីករាលដាលនៃមេរោគកូវីដ-១៩ និងតម្រូវការចាំបាច់នានា។ ម៉ាស ចំនួន ១៥កេស,ជែល(ដប) ចំនួន ៤០កេស, ជែល(ថង់) ចំនួន ១០កេស ។ ម៉ាស ចំនួន ១៥កេស, ជែល(ដប) ចំនួន ៥០កេស, ជែល(ថង់) ចំនួន ២០កេស ៕	2021-09-24T01:57:00+07:00	freshnewsasia.com	https://m.freshnewsasia.com/index.php/en/localnews/213951-2021-09-23-11-57-49.html
530ee133-a6bb-429d-83bd-78d7ba026017	ក្តៅៗ!!! សាលារាជធានីភ្នំពេញ ចេញសេចក្តីណែនាំ ស្តីពីវិធានការទប់ស្កាត់ ការរីករាលដាលនៃជំងឺកូវីដ-១៩ ក្នុងឳកាសបុណ្យកាន់បិណ្ឌ និងកឋិន នៅភូមិសាស្រ្តរាជធានីភ្នំពេញ	No Content	2021-09-24T01:35:00+07:00	dap-news.com	https://dap-news.com/national/2021/09/23/186574/
7d7f2225-b873-42ad-8b4e-9be4d11b5e6c	ព្រះចៅអធិការវត្តគិរីធម្មរាជ ខេត្តកំពង់ឆ្នាំង ប្រកាសផ្អាកពិធីកាន់បិណ្ឌក្នុងវត្ត ដើម្បីចូលរួមទប់ស្កាត់ជំងឺកូវីដ១៩	ព្រះសាសនសោភ័ណ ហឿម សុវណ្ណារ៉ាព្រះរាជាគណៈថ្នាក់កិត្តិយស ទីប្រឹក្សាផ្ទាល់សម្តេចព្រះអគ្គមហាសង្ឃរាជាធិបតីកិត្តិឧទ្ទេសបណ្ឌិត ទេព វង្ស សម្តេច ព្រះមហាសង្ឃរាជ នៃព្រះរាជាណាចក្រកម្ពុជា និងជាព្រះចៅអធិការវត្តគិរីធម្មរាជ ស្ថិតនៅភូមិស្រាងខ្ពស់ ឃុំពង្រ ស្រុករលាប្អៀរ ខេត្តកំពង់ឆ្នាំង បានប្រគេនដំណឹងផ្អាកពិធីកាន់បិណ្ឌនិងភ្ជុំបិណ្ឌ ចាប់ពីថ្ងៃទី២៤ ខែកញ្ញា ឆ្នាំ២០២១ស្អែកនេះតទៅ ដើម្បីចូលរួមទប់ស្កាត់ការឆ្លងរីករាលដាលនៃជំងឺកូវីដ១៩ តាមការណែនាំរបស់រាជរដ្ឋាភិបាល ។ ព្រះសាសនសោភ័ណ ហឿម សុវណ្ណារ៉ា បានមានសង្ឃដិកាថា ការផ្អាកពិធីកាន់បិណ្ឌនេះ មិនមែនដោយសារវត្តរបស់ព្រះមានផ្ទុះជំងឺកូវីដ១៩នោះទេ តែផ្អាកដើម្បីចូលរួមទបស្កាត់ជំងឺកូវីដ១៩ កុំឱ្យមានការឆ្លងរីករាលដាលខ្លាំង ដោយហេតុថា បន្ទាប់ពីពិធីកាន់បិណ្ឌបាន២វេនរួចមក មានការផ្ទុះឆ្លងរីករាលដាលខ្លាំងនៃជំងឺកូវីដ១៩នេះ នៅតាមវត្តមួយចំនួន ដូចនេះដើម្បីបង្ការជំងឺនេះក៏សម្រេចផ្អាកពិធីកាន់បិណ្ឌតែម្តង សម្រាប់វត្តគិរីធម្មរាជ។ ព្រះសាសនសោភ័ណ ហឿម សុវណ្ណារ៉ា មានសង្ឃដីកាបន្តថា ញាតិញោម ក៏អាចបន្តជួយគាំទ្រដល់វត្តគិរីធម្មរាជ ដើម្បីទទួលយកនូវកុសលផលបុណ្យដែលបានធ្វើ ឧទ្ទិសដល់ បុព្វការីជន ជាឱពុកម្តាយ សាច់ញាតិដែលបានស្លាប់ទៅហើយនោះ បានទទួលយកនូវមគ្គផល និងបានទៅសោយសុខក្នុងសុគតិភព តាមរយៈ ០១១ ៤៤៤ ៤១៨, ០៩០ ៤៤៤ ៤១៨, ០៨៦ ៤៤៤ ៤១៨ ឫ ABA: 011444418 Hoeum Sovannara ឫ Acleda TaonChet: 011444418 បានផងដែរ។ សូមបញ្ជាក់ថា សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា នៅថ្ងៃទី២៣ ខែកញ្ញា ឆ្នាំ២០២១នេះ បានបង្ហាញក្តីបារម្ភជាខ្លាំងនូវការផ្ទុះឡើងវិញនូវការឆ្លងជំងឺកូវីដ១៩ ក្នុងឱកាសបុណ្យភ្ជុំបិណ្ឌ បន្ទាប់ពីមានការរកឃើញមានផ្ទុះជំងឺកូវីដ១៩ នៅតាមទីអារាមមួយចំនួនក្នុងឱកាសបុណ្យកាន់បិណ្ឌរយៈពេលពីរថ្ងៃកន្លងមកនេះ។ សម្តេចតេជោ ហ៊ុន សែន ស្នើឱ្យមានការពិចារណាឡើងវិញចំពោះការប្រារព្ធពិធីបុណ្យនេះ ឬអាចឈានទៅផ្អាកការបារព្ធពិធីនេះក្នុងបរិបទនៃការរីករាលដាលជំងឺកូវីដ១៩នេះសិន។ សម្តេចតេជោ ហ៊ុន សែន ក៏បានផ្តល់អាទិភាពដល់ព្រះចៅអធិការនៅតាមវត្តនីមួយៗ ក្នុងការដាក់ចេញវិធានការនានា ដើម្បីទប់ស្កាត់ និងប្រយុទ្ធប្រឆាំងនឹងជំងឺកូវីដ១៩នេះផងដែរ៕	2021-09-24T00:42:00+07:00	freshnewsasia.com	https://m.freshnewsasia.com/index.php/en/localnews/213936-2021-09-23-10-42-58.html
ff9d044f-693a-4b5f-8074-6a1bbfdf0793	អាជ្ញាធរខេត្តឧត្តរមានជ័យ សម្រេចបិទផ្សារត្រពាំងប្រាសាទ និងផ្ទះប្រជាពលរដ្ឋចំនួន៣១ខ្នងទៀត នៅស្រុកត្រពាំងប្រាសាទ ដើម្បីការពារការឆ្លងរាលដាលជំងឺកូវីដ១៩	អាជ្ញាធរខេត្តឧត្តរមានជ័យ បានចេញសេចក្តីសម្រេចបិទខ្ទប់បណ្តោះអាសន្នផ្សារត្រពាំងប្រាសាទ និងផ្ទះប្រជាពលរដ្ឋជុំវិញផ្សារត្រពាំងប្រាសាទ ព្រមទាំងផ្ទះប្រជាពលរដ្ឋចំនួន៣១ខ្នងទៀត ស្ថិតក្នុងស្រុកត្រពាំងប្រាសាទ ដើម្បីទប់ស្កាត់ការឆ្លងរាលដាលនៃជំងឺកូវីដ១៩។ យោងសេចក្តីសម្រេចរបស់រដ្ឋបាលខេត្តឧត្តរមានជ័យ ដែលអង្គភាពព័ត៌មាន Fresh News ទទួលបាននៅរសៀលថ្ងៃទី២៣ ខែកញ្ញា ឆ្នាំ២០២១នេះ បានសម្រេចថា ត្រូវបានបិទខ្ទប់បណ្តោះអាសន្នទីតាំងផ្សារ និងផ្ទះប្រជាពលរដ្ឋជុំវិញ ផ្សារត្រពាំងប្រាសាទ ព្រមទាំងផ្ទះប្រជាពលរដ្ឋចំនួន៣១ខ្នងទៀត ស្ថិតក្នុងស្រុកត្រពាំងប្រាសាទ ចាប់ពីថ្ងៃទី២២ ខែកញ្ញា ឆ្នាំ២០២១ រហូតមានការសម្រេចជាថ្មី ដោយមូលហេតុទីតាំងមានការពាក់ព័ន្ធនិងអ្នកជំងឺកូវីដ១៩។ ហ៊ុព័ទ្ធទីតាំងខាងលើ ផ្អាកការចេញ-ចូល ទីតាំងខាងលើ ស្រាវជ្រាវរកអ្នកពាក់ព័ន្ធដោយផ្ទាល់ឫដោយប្រយ៉ោល យកទៅធ្វើចត្តាឡីស័កនិងយកវត្ថុសំណាក ណែនាំឲ្យម្ចាស់ទីតាំងត្រូវគោរពឲ្យបានម៉ឺងម៉ាត់ តាមវិធានការរដ្ឋបាល និងវិធានការសុខាភិបាលរបស់រាជរដ្ឋាភិបាល និងវិធានការនានារបស់រដ្ឋបាលខេត្ត៕	2021-09-24T00:39:00+07:00	freshnewsasia.com	https://m.freshnewsasia.com/index.php/en/localnews/213934-2021-09-23-10-39-42.html
5b11bde4-9661-4660-a0f3-b4f4748d840c	បើឃើញរោគសញ្ញាទាំងនេះលើក្រចក បញ្ជាក់ថា យើងកំពុងមានបញ្ហាសុខភាព	វាជាការពិតណាស់ បញ្ហាកើតលើក្រចក អាចប្រាប់អំពីសុខភាពរបស់យើងបានពិតមែន។ បញ្ហាលើក្រចកនេះ អាចបណ្ដាលមកពីមានការបង្ករោគ ឬអាចជាផ្នែកមួយនៃបញ្ហារលាកស្បែក។ រោគសញ្ញាចម្បងមួយចំនួននៃការខូចក្រចក មានដូចជាបម្រែបម្រួលផ្នែកខាងក្រៅ មានដូចជាប្ដូរពណ៌ ខូចរូបរាង ក្រាស់ជាងមុន មានស្នាមឆ្នូតបណ្ដាយក្រចក ឬក្រចកស្រួយងាយបាក់។ មានករណីខ្លះទៀតក្រចកអាចមានស្នាមឡើងលឿង ស ខ្មៅ ឬពណ៌ត្នោត ចំណែកអ្នកខ្លះផ្សេងទៀត ក្រចកមានស្នាមឆ្នូតខ្មៅលេចឡើងក៏មាន។ ភាគច្រើននៃបញ្ហាបម្រែបម្រួលក្រចក គឺបណ្ដាលមកពីការបង្ករោគដោយពពួកផ្សិត គេហៅវាថា onychomycosis។ រោគផ្សិតនេះអាចបង្កដោយពពួក dermatophytes (ពពួកផ្សិតត្រូវការជាតិកេរ៉ាទីនដើម្បីលូតលាស់) ឬពពួក Candida albicans។ បញ្ហាក្រចកឃើញច្រើនជាងគេមានដូចជា ក្រចកដុះកប់ ក្រចកបង្ករោគដោយពពួក Pseudomonas, psoriasis តាអក (eczema) lichen planus និង alopecia areata។ បម្រែបម្រួលផ្សេងទៀតលើក្រចក អាចបញ្ជាក់អំពីបញ្ហាកង្វះសារធាតុចិញ្ចឹម និង ជាដើម។ Acral melanoma គឺជាប្រភេទ មួយប្រភេទ ដែលវាលេចសញ្ញាជាស្នាមអុចខ្មៅ ឬបន្ទាត់ខ្មៅលើម្រាមដៃ និងក្រចក ជាពិសេសបើកើតលើគល់ក្រចក។ កត្តាប្រឈមធ្វើឲ្យកើតមេរោគផ្សិតលើក្រចកមានដូចជា ប្រព័ន្ធការពារក្នុងខ្លួនខ្សោយ មានជំងឺស្បែក ដូចជា atopic eczema ឬpsoriasis ជំងឺទឹកនោមផ្អែម ពាក់ស្បែកជើងយូរពេក ខ្វះសរសៃឈាមរត់ មជ្ឈដ្ឋានក្ដៅ ឬត្រជាក់ពេក ប្រើកន្សែងជូតខ្លួនរួមគ្នា ឬប្រើទូរដាក់សម្លៀកបំពាក់ចូលគ្នា។ Atopic eczema និង psoriasis គឺអាចហៅបានជាជំងឺហ្សែន។ Onychomycosis អាចព្យាបាលបានដោយប្រើប្រភេទថ្នាំលាប ដូចជាពពួក amorolfine lacquer និងថ្នាំព្យាបាលជំងឺជាប្រព័ន្ធមានដូចជា terbinafine, itraconazole and fluconazole (សម្រាប់ព្យាបាលមេរោគ Candida)។ យើងអាចប្រើវិធីវះកាត់យកក្រចកចេញ ក្នុងករណីដែលក្រចកឡើងក្រាស់ខ្លាំងពេក ឬមិនធូរស្រាលក្រោយប្រើថ្នាំ។ ប៉ុន្តែលទ្ធផលក្រោយវះកាត់ អាចនឹងមិនសក្ដិសមជាមួយអារម្មណ៍មិនពេញចិត្ដ ដោយសារការវះកាត់ក៏ថាបាន។ មានករណីខ្លះការប្រើប្រើកាំរស្មី ឬការព្យាបាលបែប photodynamic ក៏មានប្រើដែរ។ ប៉ុន្តែនៅមិនទាន់មានភស្ដុតាងគ្រប់គ្រាន់បង្ហាញពីប្រសិទ្ធភាពនៃការព្យាបាលមួយនេះ ដើម្បីទទួលបានសុវត្ថិភាពក្នុងការព្យាបាលនៅឡើយ។ បន្ទាប់ពីការព្យាបាល onychomycosis អ្នកត្រូវបន្តប្រើថ្នាំលាបសម្លាប់ពពួកផ្សិត (អាចជាប្រភេទគ្រីម ប្រេង ឬម្សៅ) ជែលសម្លាប់មេរោគ និងប្រើឧបករណ៍កាត់ និងកែលម្អក្រចកផ្ទាល់ខ្លួនរបស់យើង។ មួយវិញទៀតយើងត្រូវមានកន្ត្រៃយ៍កាត់ក្រចកពីរផ្សេងគ្នា មួយសម្រាប់កាត់ក្រចកមានមេរោគ និងមួយទៀតសម្រាប់កាត់ក្រចកធម្មតា។ យើងអាចព្យាបាលបញ្ហាក្រចកដុះកប់ដោយប្រើវិធី កាត់គែមក្រចកឲ្យត្រង់ស្មើ ដោយយកសំឡី បំពង់ជ័រ ឬដង្គៀបទាញគៀមក្រចកចេញពីក្នុងសាច់។ ប្រសិនបើវិធីនេះមិនបានផលទេ ប្រហែលជាត្រូវការការវះកាត់ហើយ។ ការប្រែរូបរាងក្រចកដោយសារការរលាក យើងត្រូវបែងចែកឲ្យបានច្បាស់។ ក្នុងករណីដែលគ្រូពេទ្យសង្ស័យថាជាប្រភេទ melanoma គ្រូពេទ្យនឹងសុំស្គែន និងប្រើវិធីវះកាត់ដើម្បីព្យាបាល។ វិធីល្អបំផុតដើម្បីការពារក្រចកពីមេរោគផ្សិត គឺត្រូវកាត់ក្រចកឲ្យខ្លី សម្អាតឲ្យស្អាត និងស្ងួតជាប្រចាំ។ ចំពោះការថែទាំក្រចកជើងវិញ យើងត្រូវរើសស្បែកជើងដែលពាក់ត្រូវជាមួយជើងល្អ ហើយត្រូវប្ដូរស្រោមជើងចេញជារៀងរាល់ថ្ងៃ។ យើងមិនត្រូវពាក់ស្បែកជើងកែង និងស្បែកជើងរឹងម្រាមជើងនោះទេ។ មួយទៀតយើងត្រូវធ្វើឲ្យជើងស្ងួតជាប្រចាំ។ យើងអាចប្រើម្សៅសម្លាប់ពពួកផ្សិតដាក់ក្នុងស្បែកជើងបាន។ ចំពោះពេលងូតទឹកនៅកន្លែងផ្សេងក្រៅពីផ្ទះខ្លួនឯង ត្រូវពាក់ស្បែកជើងស្អាតនៅពេលងូតទឹក។ សម្រាប់មនុស្សមួយចំនួនការព្យាបាលមេរោគផ្សិតក្នុងក្រចក អាចមានការលំបាក ជាពិសេសនៅពេលដែលថ្នាំដែលពេទ្យផ្ដល់ឲ្យមិនមានប្រសិទ្ធភាព។ ដូចនេះយើងត្រូវទៅជួបគ្រូពេទ្យ ហើយធ្វើរោគវិនិច្ឆ័យឡើងវិញឲ្យបានច្បាស់ ជាជាងប្រើថ្នាំផ្ដេសផ្ដាស់ដោយយខ្លួនឯង។ មួយវិញទៀត គឺប្រឈមមុខខ្ពស់ជាមួយផលវិបាកធ្ងន់ធ្ងរបណ្ដាលមកពីការបង្ករោគ។ ដូចនេះត្រូវប្រុងប្រយ័ត្ន និងថែរក្សាសុខភាពខ្លួនឯងឲ្យបានខ្ជប់ខ្ជួន៕	2021-09-24T00:20:00+07:00	kampucheathmey.com	https://www.kampucheathmey.com/health/204831
b2bf88a8-eacd-4ddd-a2c2-578313e9e4fa	យូនីស៉ីធី បរិច្ចាគថវិកាជាង ១០ម៉ឺនដុល្លារ ដល់សមាគមគ្រូពេទ្យស្ម័គ្រចិត្តយុវជនសម្តេចតេជោ រួមចំណែកក្នុងយុទ្ធនាការប្រឆាំងជំងឺកូវីដ១៩	ក្រុមហ៊ុនអារហារបំប៉ន យូនីស៉ីធី ដែលជាក្រុមហ៊ុនលំដាប់អន្តរជាតិមួយ នៅសប្តាហ៍មុន បានបរិច្ចាគថវិកាជាង១០ម៉ឺនដុល្លារអាមេរិក ដល់សមាគមគ្រូពេទ្យស្ម័គ្រចិត្តយុវជនសម្តេចតេជោ (TYDA) ដើម្បីរួមចំណែកក្នុងយុទ្ធនាការប្រឆាំងជំងឺកូវីដ១៩។ បើតាមការប្រកាសរបស់ខ្លួន នៅក្នុងសន្និសីទសារព័ត៌មាន នៅថ្ងៃទី២៣ ខែកញ្ញា ឆ្នាំ២០២១ នៅសណ្ឋាគារហ៉ីម៉ាវ៉ារី តាមប្រព័ន្ធ Zoom Online, មូលហេតុដែលក្រុមហ៊ុនបរិច្ចាគថវិកាយ៉ាងច្រើននេះ ដោយមើលឃើញពីការយកចិត្តទុកដាក់ពីសុខុមាលភាព និងការខិតខំប្រឹងប្រែងយ៉ាងសស្រាក់សស្រាំពីសំណាក់ក្រុមគ្រូពេទ្យស្មគ្រចិត្ត សំដៅដល់ការជួយទប់ស្កាត់ក្នុងការរីករាលដាលពីជំងឺកូវីដ១៩ នៅក្នុងប្រទេសកម្ពុជា។ យោងតាម Facebook សមាគមគ្រូពេទ្យស្ម័គ្រចិត្តយុវជនសម្តេចតេជោ គឺសមាគមបានថ្លែងអំណរគុណយ៉ាងជ្រាលជ្រៅជូនចំពោះ ក្រុមហ៊ុនយូនីស៉ីធី ដែលឧបត្ថម្ភថវិកា ចំនួន ១០០,០០០ដុល្លារ និងសមាជិកក្រុមហ៊ុន ដែលឧបត្ថម្ភថវិកាចំនួន ២៩,២៥១ដុល្លារ ដើម្បីរួមចំណែកជាមួយសមាគមគ្រូពេទ្យស្ម័គ្រចិត្តយុវជនសម្តេចតេជោ ក្នុងយុទ្ធនាការប្រឆាំងជំងឺកូវីដ១៩ រួមទាំងព្រឹត្តិការណ៍ ២០កុម្ភៈនេះ។ លោក Christopher Kim ដែលជានាយកជាន់ខ្ពស់នៃក្រុមហ៊ុនយូនីស៉ីធីអន្តរជាតិ បានចូលរួមថ្លែងបញ្ជាក់តាមប្រព័ន្ធអនឡាញយ៉ាងដូច្នេះថា ៕	2021-09-23T23:23:00+07:00	freshnewsasia.com	https://m.freshnewsasia.com/index.php/en/localnews/213915-2021-09-23-09-23-01.html
f4a5b05d-b2bc-4acb-a04b-2b278a8d3ab2	សម្តេចតេជោ ស្នើគណៈសង្ឃនាយក និងក្រសួងធម្មតាពិនិត្យជាបន្ទាន់ ក្រោយវត្តមួយចំនួន ឆ្លងកូវីដក្នុងថ្ងៃកាន់បិណ្ឌ (Sound)	ភ្នំពេញ ៖ ដោយសារមានការឆ្លងរីករាលដាលជំងឺកូវីដ-១៩ នៅតាមបណ្តាវត្តអារាមនានា ក្នុងរាជធានីភ្នំពេញក្នុងថ្ងៃកាន់បិណ្ឌ២ថ្ងៃមកនេះ មានការកើតឡើងជាបន្តបន្ទាប់ ប្រមុខរាជរដ្ឋាភិបាលកម្ពុជា សម្តេចតេជោ ហ៊ុន សែន ស្នើឲ្យគណៈសង្ឃនាយក ដែលជាគណៈប្រតិបត្តិនៃការគ្រប់គ្រងសង្ឃ រួមនឹងក្រសួងធម្មការនិងសាសនា ធ្វើការពិនិត្យបន្ទាន់ ដោយគិតគូរលើវិធានការទាំងឡាយដែលរៀបចំដោយក្រសួងសុខាភិបាល ។ ក្នុងសារពិសេសសម្តេចចេញមុននេះបន្តិចនាថ្ងៃ២៣ កញ្ញា នេះ បានថ្លែងថា “ប្រសិនបើយើងបន្ត អាចថា លទ្ធផលដែលយើងទទួលរយៈពេលកន្លងទៅនេះ គឺនិងមានការរីករាលដាលធ្ងន់ធ្ងរហួសពីការគិត ដែលយើងបានគិតនៅមុន ពេលបុណ្យភ្ជំបិណ្ឌ ព្រោះជាតំបន់ឆ្លង ព្រោះមនុស្សពីគ្រប់ទីកន្លែងចូល ទៅកាន់វត្តអារាម ស្របពេលដែលមានវត្តមាន វីរុស ដែលតា ចូលមកដល់” ។ សម្ដេចតេជោ ហ៊ុន សែន បានប្រកាសថា សភាពការណ៍នេះ គឺជាសភាពការណ៍គ្រោះអាសន្នមួយ ដ៏ធ្ងន់ធ្ងរ។ បើតាមសម្តេច នៅវត្តចំពុះក្អែក ស្ថិតក្នុងសង្កាត់ព្រែកថ្មី ខណ្ឌច្បារអំពៅមានករណីឆ្លង៤៥ករណីហើយ ខណៈវត្តនាគវ័ន្តមាន៣ករណី ។ សូមបញ្ជាក់ថា ការរកឆ្លងនេះ គឺឃើញនៅវត្តក្នុងរាជធានីភ្នំពេញ ខណៈខេត្តមិនទាន់ឃើញឆ្លងនៅតាមវត្ត ៕	2021-09-23T23:10:00+07:00	dap-news.com	https://dap-news.com/national/2021/09/23/186491/
a5ea6635-c4cf-45b3-b6e2-6f0d8a91ce16	កម្ពុជា ប្រែក្លាយវិបត្ដិកូវីដ ទៅជាឱកាសលើកកម្ពស់ អប់រំបែបឌីជីថល និងលើកកម្ពស់ បំណិនសតវត្សទី២១	ក្នុងសន្និសីទសារព័ត៌មានស្តីពី «កម្មវិធីស្វ័យសិក្សា MoEYS E-Learning ៥ខែបន្ទាប់ពីការដាក់ឲ្យប្រើប្រាស់ ជាសាធារណៈ» នាថ្ងៃទី២៣ ខែកញ្ញា ឆ្នាំ២០២១ លោក ហង់ជួន ណារ៉ុន បានឲ្យដឹងថា ទិសដៅរបស់ក្រសួងអប់រំ បន្ដការវិនិយោគ តាមបែបឌីជីថល ដោយការបំពាក់ជាបណ្ដើរៗនូវកុំព្យូរទ័រ នៅតាមសាលារៀន ដើម្បីអនុវត្ដការអប់រំ តាមបែបចម្រុះ ផងដែរ ។ លោកបញ្ជាក់ថា «យើងវាយតម្លៃថា ២ឆ្នាំបន្ទាប់ពីកូវីដ បានវាយលុកនៅកម្ពុជា ក៏ដូចជានៅពិភពលោក យើងបានយកឱកាសនេះ ប្រែក្លាយវិបត្ដិកូវីដ ឲ្យក្លាយទៅជាឱកាសនៃការលើកកម្ពស់ការអប់រំបែបឌីជីថល ហើយក៏នឹងចូលរួមចំណែក ក្នុងការលើកកម្ពស់បំណិនសតវត្សទី២១ ដែលជាបំណិនយ៉ាងសំខាន់ ហើយលោកគ្រូ-អ្នកគ្រូ បានលិខិតខំប្រឹង ប្រែងពង្រឹងសមត្ថភាពខាងផ្នែកឌីជីថល យើងវាយតម្លៃថា កម្ពុជាបានដើរឈានទៅមុខ១០ឆ្នាំ នៅក្នុងការអភិវឌ្ឍបំណិនឌីជីថល»។ លោករដ្ឋមន្ដ្រីលើកឡើងទៀតថា កម្មវិធីស្វ័យសិក្សា MoEYS E-Learning ត្រូវបានបង្កើតឡើង ដើម្បីឆ្លើយតបជាមួយស្ថានភាព នៃការរីករាលដាលជំងឺកូវីដ១៩ ក៏ដូចជាការអនុវត្តទស្សនាទាន «គន្លងជីវិតថ្មី ក្នុងវិស័យអប់រំ»។ កម្មវិធីស្វ័យសិក្សា MoEYS E-Learning ក៏ជាផ្នែកមួយ នៃការរៀបចំខ្លួនដើម្បីជ្រៀតចូលក្នុងបរិបទបដិវត្តន៍ឧស្សាហកម្ម ៤.០ ដែលកំពុងរីកសុសសាយនៅលើពិភពលោក និងជាការបង្កើតវេទិកាបន្ថែមសម្រាប់រៀនដោយខ្លួនឯងគ្រប់ពេលវេលាគ្រប់ទីកន្លែង។ លោក បានបន្ដថា ទោះបីជាក្រសួងអប់រំ ចាប់ផ្ដើមបើកដំណើរការសាលារៀនដោយផ្ទាល់សារឡើងវិញ និងឲ្យរៀនតាមបណ្ដុំក៏ដោយ ក៏កម្មវិធីស្វ័យសិក្សានេះនៅតែអាចត្រូវបានបន្តប្រើប្រាស់ ដើម្បីលើកកម្ពស់ការអនុវត្តការសិក្សាតាមបែបចម្រុះ និងអនុវត្តវិធីសាស្ត្របង្រៀនថ្មី ដើម្បីឲ្យសិស្សចេះស្រាវជ្រាវខ្លួនឯង និងធ្វើស្វ័យសិក្សាដើម្បីពង្រឹងគុណភាពអប់រំ និងលើកកម្ពស់បំណិន នាសតវត្សរ៍ទី២១។ នាឱកាសនោះ លោក ហ៊ុន ម៉ានី ប្រធានគណៈកម្មការអប់រំ យុវជន កីឡា កិច្ចការសាសនា វប្បធម៌ និងទេសចរណ៍នៃរដ្ឋសភា និងជាប្រធានសហភាពសហព័ន្ធយុវជនកម្ពុជា បានលើកឡើងថា ការសិក្សាបែបឌីជីថល និងការរីកចម្រើននៃបច្ចេកវិទ្យាថា «យើងមិនអាចព្រងើយកន្តើយចំពោះការចូលមកដល់បរិបទបដិវត្តន៍ឧស្សាហកម្មទី៤ បានទេ ព្រោះវាអាចជាឱកាសផង និងហានិភ័យផង។ ប្រសិនណាបើយើងមិន ចាប់ឱកាសនេះឲ្យជាប់នោះទេ យើងនឹងអាចបាត់បង់វាក្នុងមួយប៉ប្រិចភ្នែក»។ លោកជឿជាក់ថា កម្មវិធីស្វ័យសិក្សា MoEYS E-Learning នេះគឺជាផ្នែកមួយនៃការជួយជំរុញការអនុវត្តការរៀន និងបង្រៀន និងការអនុវត្តប្រចាំថ្ងៃដើម្បីផ្សារភ្ជាប់ទៅ នឹងការលូតលាស់នៃបច្ចេកវិទ្យាទាំងអស់នោះ៕	2021-09-23T22:34:00+07:00	dap-news.com	https://dap-news.com/national/2021/09/23/186470/
05b9d68a-38a0-4712-be18-a2c580b39b88	ការសិក្សាស្រាវជ្រាវបង្ហាញថា ជំងឺ COVID-19 ប្រហែលបានរាតត្បាតនៅអាមេរិក តាំងពីអំលុងខែកញ្ញា ឆ្នាំ២០១៩ (Video inside)	កាលពីថ្ងៃទី២២ ខែកញ្ញា វេទិកា China Xiv នៃបណ្ឌិត្យសភាវិទ្យាសាស្ត្រចិន បានចេញផ្សាយលទ្ធផលសិក្សាស្រាវជ្រាវ អំពីពេលវេលាចាប់ផ្តើមនៃ ការរាតត្បាតនៃជំងឺ COVID-19 បានបង្ហាញឱ្យដឹងថា ជំងឺ COVID-19 នៅអាមេរិកប្រហែល បានចាប់ផ្តើមរាតត្បាត នៅអំឡុងខែកញ្ញា ឆ្នាំ២០១៩។ ការសិក្សាស្រាវជ្រាវមួយចំនួនបានបង្ហាញឱ្យដឹងថា សហរដ្ឋអាមេរិក អេស្ប៉ាញ បារាំង អ៊ីតាលី ប្រេស៊ីលនិងប្រទេសជាច្រើនទៀត បានរកឃើញតម្រុយរាតត្បាត នៃវីរុសនៅមុនពេលជំងឺ COVID-19 បានផ្ទុះឡើងនៅក្នុងប្រទេសចិន។ ការសិក្សាស្រាវជ្រាវនេះលើកឡើងថា តាមការវិភាគចំពោះការរួមបញ្ចូលគ្នារវាង គំរូគណិតវិទ្យានិងបច្ចេកវិទ្យាវៃឆ្លាតសិប្បនិមិ្មត យើងអាចរកឃើញពីក្រឹតក្រមនៃការរីករាលដាលនៃជំងឺឆ្លង។ អ្នកស្រាវជ្រាវបានធ្វើការវិនិច្ឆ័យពីពេលវេលាដើមដំបូង នៃការរីករាលដាលនៅក្នុងរដ្ឋចំនួន ១២ នៅភាគឦសាននៅសហរដ្ឋអាមេរិក ក្រុងវូហាន និងខេត្តចឺជាំងនិងកន្លែងផ្សេងទៀត នៅប្រទេសចិនផ្អែកលើទិន្នន័យដែលបានបោះពុម្ពផ្សាយ។ លទ្ធផលគណនាបង្ហាញថា ជំងឺ COVID-19 ប្រហែលបានរាតត្បាតនៅអាមេរិកនៅអំឡុងខែកញ្ញាឆ្នាំ ២០១៩។ ជំងឺ COVID-19 បានរាតត្បាតនៅប្រទេសចិននៅខែធ្នូ ឆ្នាំ ២០១៩។ សេចក្តីសន្និដ្ឋាននេះសមស្របនឹងលទ្ធផល នៃការស៊ើបអង្កេតខាងវេជ្ជសាស្រ្ត ហើយបង្ហាញថា វិធីគណនាមានភាពត្រឹមត្រូវនិងអាចទុកចិត្តបាន៕	2021-09-23T22:23:00+07:00	freshnewsasia.com	https://m.freshnewsasia.com/index.php/en/internationalnews/213903-2021-09-23-08-23-35.html
6813afa6-6e87-418c-8754-d8e0436eff60	អាជ្ញាធរខណ្ឌច្បារអំពៅ ប្រាប់អ្នក កាន់បិណ្ឌ១ នៅវត្តចំពុះក្អែក ទៅពិនិត្យសំណាក រកមេរោគកូវីដ១៩	ការប្រាប់ឱ្យទៅយកសំណាក់នេះ បន្ទាប់ពី មានករណីជំងឺកូវីដ១៩ នៅវត្តចំពុះក្អែក សង្កាត់ព្រែកថ្មី ។ ទីតាំងធ្វើតេស្តសំណាក រកមេរោគកូវីដ-១៩ នៅមជ្ឈមណ្ឌលកោះពេជ្រ (ក្រោយអគារស៊ីធីហលCity hall) ស្ថិតក្នុងសង្កាត់ទន្លេបាសាក់ ខណ្ឌចំការមន រាជធានីភ្នំពេញ ជារៀងរាល់ថ្ងៃចាប់ពីវេលាម៉ោង ៨:០០ព្រឹក រហូតដល់ម៉ោង ១៧:០០រសៀល ។	2021-09-23T21:21:00+07:00	dap-news.com	https://dap-news.com/national/2021/09/23/186446/
8ab318c4-dd02-4a0d-bf5b-4fde3becd019	អ្នកជាសះស្បើយ ពីជំងឺកូវីដ ក្រោយរយៈពេល៤ខែ ទៅចាក់វ៉ាក់សាំងបាន	យោងតាមសេចក្ដីប្រកាសព័ត៌មានរបស់ ក្រសួងសុខាភិបាល នាថ្ងៃទី២២ ខែកញ្ញា ឆ្នាំ២០២១ បានបញ្ជាក់ថា តាមការណែនាំរបស់ សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា ក្នុងការចាក់វ៉ាក់សាំងកូវីដ-១៩ ជូនដល់អ្នកដែលបានព្យាបាល ជាសះស្បើយពីជំងឺកូវីដ-១៩ ព្រមទាំង តាមការណែនាំរបស់ អង្គការសុខភាពពិភពលោក បានឲ្យប្រជាពលរដ្ឋ ដែលបានព្យាបាល ជាសះស្បើយពីជំងឺកូវីដ-១៩ អាចមកទទួលការចាក់វ៉ាក់សាំងកូវីដ-១៩ ដើម្បីបង្កើនភាពស៊ាំ ទប់ទល់នឹងវីរុសកូវីដ-១៩។ សូមបញ្ជាក់ថា គិតត្រឹមថ្ងៃទី២៣ ខែកញ្ញា ឆ្នាំ២០២១ កម្ពុជារកឃើញអ្នកឆ្លងជំងឺកូវីដ-១៩ ចំនួន១០៦,៦១៩នាក់ ក្នុងនោះ អ្នកជាសះស្បើយ ចំនួន៩៩,១៣៤នាក់ និងអ្នកស្លាប់ ចំនួន២,១៧៦នាក់ ៕	2021-09-23T21:14:00+07:00	dap-news.com	https://dap-news.com/national/2021/09/23/186436/
6a986cf5-287b-486c-a2fe-682d7f50a02b	កម្ពុជា-ឡាវ-វៀតណាម រួមគ្នា លើកកម្ពស់ភាពជាដៃគូ ដើម្បីជំរុញការអភិវឌ្ឍ និងឆ្លើយតបវិបត្តិកូវីដ នៅតំបន់ត្រីកោណ (Video)	កិច្ចពិភាក្សាក្រោមមូលបទស្តីពី “ការលើកកម្ពស់ភាពជាដៃគូសភាដើម្បីការ អភិវឌ្ឍប្រកបដោយចីរភាព និងការឆ្លើយតបទៅនឹងវិបត្តិកូវីដ -១៩ នៅតំបន់ត្រីកោណ អភិវឌ្ឍន៍ CLV-DTA” នាថ្ងៃ២៣ កញ្ញា លោក ឈាង វុន ប្រធានគណៈប្រតិភូសភាកម្ពុជា បានលើកឡើងថា កិច្ចប្រជុំគណៈកម្មការ កិច្ចការបរទេស របស់សភា នៃប្រទេសទាំងបី គឺជាយន្តការសហប្រតិបត្តិការ ក្នុងការចែករំលែកបទពិសោធន៍ រួមគ្នាដោះស្រាយ បញ្ហាប្រឈមនានា ដើម្បីជួយជំរុញ និងគាំទ្រ រដ្ឋាភិបាលប្រទេសទាំងបី ក្នុងការកសាង តំបន់ត្រីកោណ អភិវឌ្ឍន៍ឲ្យមានការរីកចម្រើន ជាពិសេសស្ដារឡើងវិញ នូវផលប៉ះពាល់ នៃការរីករាលដាល នៃជំងឺកូវីដ-១៩ លើសេដ្ឋកិច្ច និងជីវភាពរស់នៅ របស់ប្រជាជនក្នុងតំបន់ ឲ្យត្រលប់មកប្រក្រតីភាព វិញក្នុងពេលដ៏ខ្លីខាងមុខនេះ ។ សូមជម្រាបថា កិច្ចសហប្រតិបត្តិការ ក្នុងតំបន់ត្រីកោណអភិវឌ្ឍន៍កម្ពុជា-ឡាវ-វៀតណាម បានបង្កើតឡើងក្នុងឆ្នាំ១៩៩៩។ ឆ្លងកាត់រយៈពេល២០ ឆ្នាំកន្លងមក តំបន់នេះ មានស្ថេរភាពល្អ សន្តិសុខរឹងមាំ និង មានការអភិវឌ្ឍរីកចម្រើន ឡើងជាលំដាប់ ដោយបានជួយកាត់ បន្ថយភាពក្រីក្រ ជាច្រើនក្នុងតំបន់ផងដែរ ៕ ស សំណាង	2021-09-23T19:57:00+07:00	dap-news.com	https://dap-news.com/national/2021/09/23/186401/
216006a3-bd9e-4ecc-9775-5f5aa512286b	អភិបាលខេត្តត្បូងឃ្មុំ បន្តលើកទឹកចិត្តទាំងស្មារតី និងសម្ភារដល់កងកម្លាំងឈរជើងតាមទីតាំងនានា បញ្ចៀសការឆ្លងរីករាលដាលជំងឺកូវីដ១៩	ដើម្បីផ្តល់ការលើកទឹកចិត្ត និងជំរុញណែនាំបន្តពង្រឹងវិធានការនានាដល់អាជ្ញាធរក្នុងមូលដ្ឋាន នាព្រឹកថ្ងៃ២៣ ខែកញ្ញា ឆ្នាំ២០២១នេះ លោក ជាម ច័ន្ទសោភ័ណអភិបាលខេត្តត្បូងឃ្មុំ រួមដំណើរដោយ អភិបាលរងខេត្ត បានដឹកនាំមន្ទីរ អង្គភាពជំនាញ ចុះពិនិត្យដោយផ្ទាល់ សំណេះសំណាលលើកទឹកចិត្តដល់អាជ្ញាធរ និងកងកម្លាំងកំពុងឈរជើងនៅទីតាំង ចំនួន០៤ទីតាំង ក្នុងស្រុកក្រូចឆ្មារ។ នាឱកាសចុះសំណេះសំណាលលោកអភិបាលខេត្ត បានឧបត្ថម្ភ មី៤០កេស ទឹកសុទ្ធ៤០កេស ម៉ាស២៥០០ម៉ាស អាល់កុល៦០លីត្រ និងកងកម្លាំងប្រមាណ៨៥នាក់ ថវិកាក្នុងម្នាក់២ម៉ឺនរៀល សរុប១,៧០០,០០០រៀល និងលោកមេភូមិ មេឃុំ សារ៉ុង និងថវិកា។ លោក ជាម ច័ន្ទសោភ័ណ បានណែនាំ និងជំរុញមន្ត្រីនគរបាលទាំងអស់ត្រូវបន្តធ្វើ និងត្រូវតែធ្វើកិច្ចការពារសុខសុវត្ថិភាពសណ្តាប់ធ្នាប់សាធារណៈជូនប្រជាពលរដ្ឋឲ្យបានកាន់តែល្អប្រសើរ ស្របតាមនូវគោលនយោបាល «ភូមិ-ឃុំមានសុវត្ថិភាព» ក៏ដូចជាបន្តឈរជើងនូវគោលដៅនេះឲ្យបានល្អ ដើម្បីបញ្ចៀសការឆ្លងរីករាលដាលនៃជំងឺកូវីដ១៩។ បន្ថែមពីនេះ លោកអភិបាលខេត្តបន្តទទូចដល់ប្រជាពលរដ្ឋទាំងអស់ សូមបន្តអនុវ្តតន៍ឲ្យបានម៉ឺងម៉ាត់ និងមានប្រសិទ្ធភាពនូវវិធានការ «៣កុំ-៣ការពារ» របស់រាជរដ្ឋាភិបាលកម្ពុជា និងក្រសួងសុខាភិបាល ដើម្បីខ្លួនយើង ក្រុមគ្រួសារយើង សហគមន៍យើង និងប្រទេសជាតិយើងទាំងមូល ជៀសឆ្ងាយពីជំងឺដ៏អន្តរាយនេះ។ បន្ទាប់មកលោក ជាម ច័ន្ទសោភ័ណ អភិបាលខេត្ត និងក្រុមការងារ បន្តចុះពិនិត្យភូមិសាស្ត្រមួយចំនួនបន្ថែមទៀត ក្នុងស្រុកក្រូចឆ្មារ ដើម្បីបន្តក្តាប់ព័ត៌មានដាក់ចេញវិធានាការនានា ធានាការឆ្លងរីករាលដាលជំងឺកូវីដ១៩៕	2021-09-23T19:44:00+07:00	freshnewsasia.com	https://m.freshnewsasia.com/index.php/en/localnews/213870-2021-09-23-05-44-43.html
d90c13dc-4ca0-4504-b081-29a2eb8a7909	រកឃើញព្រះសង្ឃគង់នៅវត្តកំពង់ត្រាច ឆ្លងកូវីដប្រភេទ Delta ពលរដ្ឋដែលធ្លាប់ទៅវត្ត សូមប្រញាប់ទៅយកសំណាករកកូវីដ	ក្រុមការងារស្រាវជ្រាវ និងស្វែងរកអ្នកប៉ះពាល់អ្នកជំងឺកូវីដ១៩ ខេត្ត បានរកឃើញព្រះសង្ឃគង់នៅវត្តកំពង់ត្រាច ស្ថិតនៅភូមិតាត្រាវ ឃុំកំពង់ត្រាច ស្រុករមាសហែក មានមេរោគកូវីដ១៩ បំប្លែងថ្មី Delta កាលពីថ្ងៃទី១៧ ខែកញ្ញា ឆ្នាំ២០២១។ រដ្ឋបាលខេត្តស្វាយរៀង សូមបងប្អូនដែលពាក់ព័ន្ធទាំងផ្ទាល់ និងប្រយោល សូមធ្វើចត្តាឡីស័កតាមដានសុខភាព អនុវត្តតាមវិធានការណែនាំរបស់ក្រសួងសុខាភិបាល និងវិធានការ «៣ការពារ និង៣កុំ» របស់សម្ដេចតេជោ ហ៊ុន សែន នឹងស្ម័គ្រចិត្តទៅយកវត្ថុវិភាគសំណាកនៅតាមទីតាំងយកសំណាកនៅជិតផ្ទះ។ ប្រសិនបើមានរោគសញ្ញាដូចជា៖ គ្រុនក្ដៅ, ក្អក, កណ្ដាស់, ឈឺបំពង់ក ឬដកដង្ហើមខ្លីៗ ឬ សង្ស័យ សូមមេត្តាប្រញាប់ទៅធ្វើតេស្តរកមេរោគកូវីដ១៩ ឬផ្ដល់ព័ត៌មានទៅអាជ្ញាធរមូលដ្ឋាន ឬទំនាក់ទំនងមកក្រុមការងារស្រាវជ្រាវ និងតាមដានបុគ្គលសង្ស័យថាមានផ្ទុកជំងឺកូវីដ-១៩ ខេត្ត088 783 6666 ឬ 097 503 4567 ដើម្បីមានវិធានការណ៍បន្ត។ សម្រាប់អ្នកដែលគ្មានរោគសញ្ញា សូមដាក់ខ្លួនដាច់ដោយឡែក និងតាមដានសុខភាពរបស់ខ្លួនរយៈពេល ២១ថ្ងៃ ចាប់ពីថ្ងៃដែលអ្នកបានប៉ះពាល់ ឬទៅទីកន្លែងនោះ៕	2021-09-23T19:15:16+07:00	kbnnews.com	https://kbn.news/archives/239008
0ad1dcb7-a3b0-4cef-b78e-cf9a401e2afb	តើជំងឺរើមមានរោគសញ្ញាអ្វីខ្លះ និងអាចមានវិធីការពារបានដែរឬទេ?	ជំងឺរើម (Shingles) និងជំងឺអុតស្វាយ (Chickenpox) បង្កឡើងដោយវីរុសប្រភេទដូចគ្នា។ ជាធម្មតា អ្នកកើតជំងឺរើម បណ្តាលឲ្យឈឺចាប់ រមាស់ និងក្រហាយលើស្បែក និងចេញរោគសញ្ញាពងទឹកតូចធំជាកញ្ចុំៗ នៅលើស្បែក រយៈពេលពី៧ ទៅ ១០ថ្ងៃ។ តើមូលហេតុអ្វីបណ្តាលឲ្យកើតជំងឺរើម ហើយគេអាចមានវិធីណាខ្លះ ដើម្បីការពារជំងឺសើស្បែកមួយនេះ? ជំងឺរើមបង្កឡើងដោយវីរុសឈ្មោះ វ៉ារីសេឡា ហ្សូស្ទ័រ (Varicella Zoster Virus) ដែលបណ្តាលឲ្យអ្នកជំងឺក្តៅខ្លួន ឈឺក្បាល និងលេចចេញពងទឹកលើស្បែក ដែលមានរាងតូចធំផ្តុំគ្នាជាកញ្ចុំៗ។ ម្ចាស់គ្លីនីកមេត្តា នៅរាជធានីភ្នំពេញ លោកវេជ្ជបណ្ឌិត ហ៊ាង រតនា មានប្រសាសន៍ថា នៅពេលឆ្លងវីរុស វ៉ារីសេឡា ហ្សូស្ទ័រ (Varicella Zoster Virus) ដំបូងវាបង្កជាជំងឺអុតស្វាយ (Chickenpox)។ ក្រោយជាសះស្បើយពីជំងឺអុតស្វាយហើយ វីរុសនេះមិនងាប់ទេ គឺវានៅសម្ងំក្នុងប្រព័ន្ធសរសៃប្រសាទ (the nervous system) រាប់សិបឆ្នាំ ហើយនៅពេលណាសុខភាព ឬប្រព័ន្ធការពារខ្លួនចុះខ្សោយ វីរុសនេះនឹងរើ ឬងើបឡើងវិញ បណ្តាលឲ្យកើតជំងឺរើម៖ « »។ គ្រូពេទ្យឯកទេសរូបនេះ មានប្រសាសន៍បន្តថា រយៈពេល២ ទៅ៣ ថ្ងៃដំបូង មុនពេលលេចចេញរោគសញ្ញាជំងឺនេះ អ្នកជំងឺមានអាការៈអស់កំលាំង ក្តៅខ្លួន ឈឺក្បាល រមាស់និងក្រហាយៗ នៅលើស្បែក ដោយសារមេរោគហ្នឹង វាបំរុងលេចចេញជាពងបែក ឬពងទឹកតូចធំដោយផ្តុំគ្នាជាកញ្ចុំឬជាផ្ទាំងៗ។ ជាធម្មតាជំងឺរើម អាចចេញនៅដើមទ្រូង ខ្នង ពោះ លើផ្ទៃមុខ និងកជាដើម៖ « »។ គេហទំព័រសុខភាពក្រុមគ្រូពេទ្យជំនាញ WebMD ឲ្យដឹងថា រហូតមកដល់ពេលនេះ ក្រុមវេជ្ជបណ្ឌិតវេជ្ជសាស្ត្រ នៅមិនទាន់រកឃើញពីមូលហេតុ នៃការកកើតឡើងវិញនៃជំងឺរើម ចំពោះអ្នកធ្លាប់កើតជំងឺអុតស្វាយនោះទេ។ ជំងឺរើម ជាទូទៅច្រើនកើតលើមនុស្សដែលមានវ័យលើសពី៦០ឆ្នាំ ឡើងទៅ។ ជំងឺរើមជាជំងឺឆ្លង អាចចម្លងមេរោគទៅអ្នកដទៃ ដែលពុំមានកើតជំងឺអុតស្វាយពីមុន ហើយជំងឺនេះ គ្មានវិធីសាស្ត្រណា អាចព្យាបាលឲ្យជារហូតបានឡើយ។ លោកវេជ្ជបណ្ឌិត ហ៊ាង រតនា មានប្រសាសន៍បន្តថា ពលរដ្ឋខ្មែរខ្លះដែលកើតជំងឺរើម មិនបានទៅជួបពិគ្រោះយោបល់ជាមួយគ្រូពេទ្យទេ ប៉ុន្តែបែរជាទៅរកគ្រូខ្មែរស្ដោះនិងផ្លុំព្រួសទឹកមាត់ ដាក់លើពងទឹកកញ្ចុំៗនៅលើស្បែកអ្នកជំងឺ បែបបុរាណទៅវិញ។ ទង្វើបែបនេះ លោកថា អាចឈឺលើសដើម ឬបង្កបញ្ហាសុខភាពផ្សេងទៅវិញ ប្រសិនបើគ្រូខ្មែរនោះមានជំងឺឆ្លងណាមួយ៖ « »។ គ្រូពេទ្យឯកទេសទូទៅរូបនេះបន្តថា ដើម្បីការពារជំងឺរើម គឺត្រូវចាក់ថ្នាំការពារជំងឺអ៊ុតស្វាយ។ រីឯអ្នកកើតអ៊ុតស្វាយរួចហើយ ក៏ត្រូវចាក់ថ្នាំការពារជំងឺរើមផងដែរ។ ឪពុកម្ដាយឬអាណាព្យាបាល ត្រូវតែយកកូនទៅចាក់ថ្នាំការពារជំងឺអុតស្វាយ ដែលបច្ចុប្បន្ននេះ អាចចាក់ឲ្យកុមារអាយុពី១ឆ្នាំឡើងទៅ៖ « »។ មជ្ឈមណ្ឌលបង្ការជំងឺឆ្លងនៅសហរដ្ឋអាមេរិក (CDC) ណែនាំឲ្យមនុស្សពេញវ័យ អាយុចាប់ពី ៥០ឆ្នាំឡើងទៅ ត្រូវទៅចាក់ថ្នាំបង្ការជំងឺរើម ចំនួន២ដូស ចន្លោះពី២ខែ ទៅ៦ខែ ដើម្បីការពារជំងឺរើម និងផលវិបាកសុខភាពនានាទៅថ្ងៃអនាគត។ ការស្រាវជ្រាវបង្ហាញថា អ្នកដែលបានចាក់វ៉ាក់សាំង អាយុចន្លោះពី៥០ ទៅ ៦៩ឆ្នាំ ចំនួន២ដូសរួចហើយ គឺអត្រាប្រសិទ្ធភាពមានជាង៩៧% អាចបង្ការមិនឲ្យកើតជំងឺរើម។ បន្ថែមពីនេះ អ្នកកើតជំងឺរើម ត្រូវងូតទឹកសំអាតខ្លួនប្រាណនឹងសាប៊ូជាប្រចាំ។ បរិភោគអាហារបំប៉នសុខភាព គេងឲ្យបានគ្រប់គ្រាន់ មិនត្រូវស្តោះផ្លុំ ឬយកភ្លើងមកដុតលើស្បែក អ្នកជំងឺរើមទេ។ ប្រសិនបើមានរមាស់និងឈឺក្រហាយខ្លាំង អ្នកជំងឺត្រូវជួបពិគ្រោះយោបល់ ជាមួយគ្រូពេទ្យឯកទេស ដើម្បីធ្វើរោគវិនិច្ឆ័យ ឲ្យបានត្រឹមត្រូវ ដោយត្រូវប្រើឱសថប្រភេទលាបលើកញ្ចុំពងទឹកក្រោយពេលបែកធ្លាយដើម្បីឲ្យឆាប់ក្រៀម និងថ្នាំគ្រាប់លេបសម្លាប់មេរោគ (Antiviral medication) រយៈពេល ៧ ទៅ ១០ថ្ងៃ ទៅតាមវេជ្ជបញ្ជារបស់គ្រូពេទ្យ៕	2021-09-23T19:06:01+07:00	rfa.org	https://www.rfa.org/khmer/program/health/what-are-the-symptoms-of-shingles-and-how-to-prevent-i-09232021080505.html
964e7760-da6c-474e-bbb0-8a1045f2a8cf	អ្នកជំងឺកូវីដ ២២នាក់ទៀតបានស្លាប់ និងឆ្លងថ្មីជាង ៦រយនាក់	អ្នកជំងឺកូវីដ-១៩ ចំនួន ២២នាក់ទៀតបានស្លាប់ ដែលធ្វើឱ្យករណីស្លាប់កើនឡើងដល់ជិត ២ពាន់ ២រយនាក់ហើយ(២.១៧៦)។ ចំពោះករណីឆ្លងថ្មីវិញ មានជាង ៦រយនាក់ (៦៣៨) នៅថ្ងៃដដែលនេះ ក្នុងនោះជាង១រយនាក់(១១៣)ជាករណីនាំចូលពីក្រៅប្រទេស។ គិតត្រឹមព្រឹកថ្ងៃទី២៣ ខែកញ្ញា កម្ពុជាមានអ្នកកើតជំងឺកូវីដ-១៩ ជាង ១សែននាក់(១០៦.៦១៩) ក្នុងនោះអ្នកជាសះស្បើយមានជិត ១សែននាក់ (៩៩.១៣៤)។ ក្រសួងសុខាភិបាលប្រកាសថា គិតត្រឹមថ្ងៃទី២២ ខែកញ្ញា រដ្ឋាភិបាលចាក់វ៉ាក់សាំងជូនពលរដ្ឋបានជាង ៩លាន ៨សែននាក់ ក្នុងចំណោមអ្នកដែលត្រូវចាក់សរុប ១០លាននាក់។ ចំណែកកុមារ និងយុវជនដែលមានអាយុពី ៦ឆ្នាំ ដល់ ១៧ឆ្នាំវិញ ក្រសួងប្រកាសថា ចាក់វ៉ាក់សាំងបានជាង ២លាន ៨សែននាក់ ក្នុងចំណោមអ្នកដែលត្រូវចាក់សរុបជិត ៤លាននាក់។ ទោះជាកម្ពុជាចាក់វ៉ាក់សាំងជូនពលរដ្ឋបានច្រើនហើយក៏ដោយ ក៏ចំនួនអ្នកឆ្លងជំងឺកូវីដ-១៩ ហាក់ស្ថិតនៅកម្រិតខ្ពស់នៅឡើយ។ តួលេខអ្នកឆ្លងថ្មីដែលក្រសួងសុខាភិបាលបានប្រកាសជារៀងរាល់ថ្ងៃ គឺជាង ៦រយនាក់ ហើយអ្នកស្លាប់មានចន្លោះពីជាង ១០ នាក់ទៅជាង ២០ នាក់ក្នុងមួយថ្ងៃ។ ជាមួយគ្នានេះ ការបិទខ្ទប់ភូមិស្រុកដើម្បីបង្ការការឆ្លងរាលដាលជំងឺកូវីដ-១៩ នៅតែកើតមានជាហូរហែ ទាំងនៅរាជធានីភ្នំពេញ និងខេត្តនានា៕	2021-09-23T18:57:25+07:00	rfa.org	https://www.rfa.org/khmer/news/health/22-died-638-tested-positive-for-covid-19-09232021075653.html
ddc6cda1-fb56-46a2-8710-24e998e3b9ed	កូវីដ៖ ឆ្លងថ្មី ៦៣៨នាក់ ជា ៤៧៩នាក់ និងស្លាប់ ២២នាក់	ក្នុងនោះ ករណីឆ្លងសហគមន៍ចំនួន ៥២៥នាក់ និងអ្នកដំណើរពីបរទេសចំនួន ១១៣នាក់។ គិតត្រឹមព្រឹក ថ្ងៃទី២៣ ខែកញ្ញា ឆ្នាំ២០២១ កម្ពុជាមានអ្នកឆ្លងសរុបចំនួន ១០៦ ៦១៩នាក់ អ្នកជាសះស្បើយចំនួន ៩៩ ១៣៤នាក់ និងអ្នកស្លាប់ចំនួន ២ ១៧៦នាក់៕	2021-09-23T18:49:00+07:00	dap-news.com	https://dap-news.com/national/2021/09/23/186368/
99d4b2a8-0260-4826-99a4-e7f8fc4ae7f6	សម្តេចតេជោ៖ វិបត្តិកូវីដ ធ្វើឲ្យទេសចរអន្តរជាតិ ថយចុះជាង ៨០% និងប៉ះពាល់ការងារផ្ទាល់-មិនផ្ទាល់ រាប់ម៉ឺននាក់ (Video)	ក្នុងឱកាសអបអរសាទរទិវា ទេសចរណ៍ពិភពលោកឆ្នាំ២០២១ ក្រោមប្រធានបទ «ទេសចរណ៍សម្រាប់កំណើន ប្រកបដោយបរិយាបន្ន» សម្ដេចតេជោមានប្រសាសន៍ថា វិស័យទេសចរណ៍ជាវិស័យ ពឹងផ្អែកលើការធ្វើដំណើរនោះ បាននិងកំពុងទទួលរងផលប៉ះពាល់ យ៉ាងដំណំពីវិបត្តិជំងឺរាតត្បាតកូវីដ-១៩ លើគ្រប់ផ្នែកទាំងអស់ នៃខ្សែសង្វាក់ផ្គត់ផ្គង់។ ក្នុងកម្រិតពិភពលោកឆ្នាំ២០២០ ចំនួនទេសចរអន្តរជាតិ បានធ្លាក់ចុះរហូតដល់ ៧៣% ដែលធ្វើឲ្យប៉ះពាល់ការងារផ្ទាល់ពី១០០ ទៅ១២០លា និងការងារមិនផ្ទាល់ជាច្រើន រយលាននាក់ថែមទៀត។ ប៉ុន្តែសម្រាប់កម្ពុជាវិញ សម្ដេចតេជោគូសបញ្ជាក់ថា «ដោយឡែកនៅកម្ពុជា ចំនួនទេសចរអន្តរជាតិ បានថយចុះរហូតដល់ ៨០,២% ប៉ះពាល់ការងារផ្ទាល់ជាង ១១ម៉ឺននាក់ និងការងារមិនផ្ទាល់ រាប់ម៉ឺននាក់ទៀត ហើយនិន្នាការនេះនឹងបន្តធ្លាក់ចុះ តទៅទៀតក្នុងឆ្នាំ២០២១នេះ» ។ សម្តេចតេជោបន្តថា ក្នុងបរិការណ៍បច្ចុប្បន្ន ខណៈមេរោគកូវីដ-១៩ បំប្លែងថ្មីកំពុងបន្តរីករាលដាល ក្នុងពិភពលោក និងមានភាពមិនច្បាស់លាស់ នៅថ្ងៃអនាគត រាជរដ្ឋាភិបាលបានកំណត់ជាមុំ យុទ្ធសាស្រ្តគន្លឹះយ៉ាងម៉ឺងម៉ាត់ ដាក់ចេញគោលនយោបាយ ចាក់ស្រោចវ៉ាក់សាំងកូវីដ-១៩ ឲ្យបានលឿនតាមគោលដៅកំណត់ បន្តជំរុញអនុវត្តវិធានការរដ្ឋបាល និងសុខាភិបាល ។ សម្ដេចបន្តថា ឆ្លងកាត់វិបត្តិកូវីដ-១៩នេះ មើលឃើញកាន់តែច្បាស់ ពីតួនាទីនៃវិស័យទេសចរណ៍ ក្នុងការទ្រទ្រង់ភាពរីកចម្រើន ប្រកបដោយបរិយាបន្ន តាមរយៈការបង្កើតចំណូល និងការងារជូនប្រជាពលរដ្ឋ នៅមូលដ្ឋាន ។ ដើម្បីអបអរសាទរទិវា ទេសចរណ៍ពិភពលោកឆ្នាំ២០២១ សម្ដេចតេជោក៏បាន ចែករំលែកការយល់ឃើញ និងគូសបញ្ជាក់នូវយុទ្ធសាស្រ្ត អាទិភាពមួយចំនួន ដើម្បីចាប់ផ្ដើមបើកឡើងវិញ នូវសកម្មភាពទេសចរណ៍ជាតិ-អន្តរជាតិ នាពេលខាងមុខនូវ៤ចំណុច ៖ ទី១-យោងលើល្បឿននៃ ការចាក់វ៉ាក់សាំងនៅកម្ពុជា ជឿជាក់ថា គោលដៅទេសចរណ៍កម្ពុជា នឹងត្រូវបានមើលឃើញថា ពិតជាធានាបានសុវត្ថិភាព ទំនុកចិត្ត និងភាពជឿជាក់របស់ទេសចរជាតិ និងអន្តរជាតិឡើងវិញ ដូច្នេះនឹងជំរុញឲ្យកម្ពុជា អាចបើកឡើងវិញជាជំហានៗនូវសកម្មភាព ទេសចរណ៍ផ្ទៃក្នុងនិងអន្តរជាតិ ដោយតម្កល់សុខភាព សាធារណៈជាអាទិភាព។ ២-កន្លងមកវិស័យទេសចរណ៍ បានបំពេញតួនាទីយ៉ាងសកម្ម ជាម៉ាស៊ីនអូសទាញកំណើន សម្រាប់វិស័យសេដ្ឋកិច្ច-សង្គមដ៏ទៃទៀត ។ ក្នុងន័យនេះ សម្ដេចបានលើកទឹកចិត្ត ដល់ស្ថាប័នពាក់ព័ន្ធ អាជ្ញាធរមូលដ្ឋាន ផ្នែកឯកជន យុវជន និងដៃគូអភិវឌ្ឍន៍ជាតិនិងអន្តរជាតិ ចូលរួមជំរុញការបង្កើត និងផ្គត់ផ្គង់សេវាកម្មទេសចរណ៍ ឲ្យកាន់តែសម្បូរបែប ។ ៣- វិបត្តិកូវីដ-១៩ បានធ្វើឲ្យមានការចាកចេញពីការងារ ខ្សែសង្វាក់ផ្គត់ផ្គង់ទេសចរណ៍គ្រប់កម្រិត ត្រូវផ្អាកស្ទើរទាំងស្រុង ដែលទាំងនេះបានបង្កជាឧបសគ្គ នៃដំណើរការស្តារឡើងវិញ នៃវិស័យទេសចរណ៍ នាពេលខាងមុខ។ ក្នុងន័យនេះ សម្ដេចអំពាវនាវក្រសួងស្ថាប័នពាក់ព័ន្ធ សហការកាន់តែសកម្មថែម ទៀតជាមួយក្រសួងទេសចរណ៍ បណ្តុះបណ្តាលជំនាញបន្ថែម និងជំនាញថ្មីដល់យុវជន ស្របតាមយន្តការអភិវឌ្ឍ ជំនាញទេសចរណ៍ប្រកបដោយចីរភាព។ ៤- បន្ទាប់ពីវិបត្តិកូវីដ-១៩ សម្ដេចតេជោយល់ឃើញថា និន្នាការទេសចរណ៍នឹងមានសភាពខុសពីមុន ពោលគឺការគិតគូរពីសុវត្ថិភាព និងផាសុកភាពនឹងក្លាយជា កត្តាអាទិភាពក្នុងការសម្រេចចិត្ត ជ្រើសរើសគោលដៅធ្វើដំណើរកំសាន្ត។ ន័យនេះ សម្ដេចលើកទឹកចិត្តការដាក់ចុះយុទ្ធនាការ “កម្ពុជាសុវត្ថិភាព – Cambodia Safe” ដើម្បីជាមុំយុទ្ធសាស្ត្រ ទាក់ទាញទេសចរផ្ទៃក្នុង និងអន្តរជាតិក្នុងដំណាក់កាល នៃការបើកឡើងវិញ និងពេលអនាគត ៕	2021-09-23T18:47:00+07:00	dap-news.com	https://dap-news.com/national/2021/09/23/186365/
623cab9b-e1a0-427c-a5e0-7046cabc22e4	ថៃ៖ មនុស្សជាង ១៣,០០០នាក់ឆ្លងកូវីដ-១៩ និងអ្នកជំងឺ ១៣១នាក់ស្លាប់ ក្នុងរបាយការណ៍ថ្ងៃព្រហស្បតិ៍នេះ (Video inside)	ក្រសួងសុខាភិបាលថៃនៅថ្ងៃព្រហស្បតិ៍ ទី២៣ ខែកញ្ញា ឆ្នាំ២០២១នេះ បានរាយការណ៍ពីការរកឃើញករណីឆ្លងជំងឺ COVID-19 ថ្មីៗចំនួន ១៣,២៥៦ករណីបន្ថែមទៀត ក្នុងរយៈពេល ២៤ម៉ោងចុងក្រោយនេះ។ នេះបើតាមការចេញផ្សាយដោយសារព័ត៌មានថៃ Bangkok Post។ បើតាមក្រសួងសុខាភិបាលថៃ ក្នុងចំណោមករណីឆ្លងថ្មីៗខាងលើនេះមាន ១២,៧៧៨ករណី ត្រូវបានរកឃើញនៅលើប្រជាជនថៃទូទៅ និង ៤៧៨ករណីទៀត ត្រូវបានរកឃើញនៅលើអ្នកទោសតាមពន្ធនាគារ។ ក្រៅពីការរកឃើញករណីឆ្លងថ្មីៗខាងលើនេះ អ្នកជំងឺចំនួន ១៣១នាក់បន្ថែមទៀត ក៏ត្រូវបានរាយការណ៍ថា ស្លាប់ផងដែរ ក្នុងរយៈពេល ២៤ម៉ោងចុងក្រោយដូចគ្នា។ ដោយឡែកអ្នកជំងឺចំនួន ១៣,៨២៩នាក់ផ្សេងទៀត ទើបតែត្រូវបានអនុញ្ញាតឱ្យចាកចេញពីមន្ទីរពេទ្យ ក្រោយជាសះស្បើយ។ គួរបញ្ជាក់ថា រហូតមកទល់ពេលនេះ ប្រទេសថៃបានកត់ត្រានូវករណីឆ្លងជំងឺ COVID-19 សរុបនៅទូទាំងប្រទេសចំនួន ១,៥២៤,៦១៣ករណី ក្នុងនោះមានអ្នកស្លាប់ ១៥,៨៨៤នាក់ និងអ្នកជាសះស្បើយឡើងវិញ ១,៣៨០,៣៦២នាក់។ គិតត្រឹមដើមសប្តាហ៍នេះ ថៃបានចាក់វ៉ាក់សាំងបង្ការ COVID-19 សរុប ៤៤.៧លានដូស ក្នុងនោះប្រជាជន ១៥.១លាននាក់ (២១.៧% នៃចំនួនប្រជាជនសរុប) បានទទួលការចាក់គ្រប់ដូស៕	2021-09-23T18:44:00+07:00	freshnewsasia.com	https://m.freshnewsasia.com/index.php/en/internationalnews/213864-2021-09-23-04-44-45.html
de20ab39-024b-4293-a0c3-4bf0faef0871	កម្ពុជា យល់ស្របនឹងទស្សនៈថា មិនមានប្រទេសណា អាចបញ្ឈប់វិបត្តិ កូវីដ-១៩ តែម្នាក់ឯងបានទេ (Video)	ក្នុងកិច្ចប្រជុំកំពូលសកលស្ដីពី ជំងឺកូវីដ-១៩ «ការបញ្ចប់ការរាតត្បាត និងការកសាងឡើងវិញ ឲ្យកាន់តែប្រសើរ» នាថ្ងៃទី២២ ខែកញ្ញា ឆ្នាំ២០២១ តាមប្រព័ន្ធវិដេអូ សម្ដេចតេជោ ហ៊ុន សែន មានប្រសាសន៍ថា «ការឆ្លងរាលដាលជាសកលនៃជំងឺកូវីដ ១៩ គឺជាវិបត្តិរួម។ ហេតុនេះ កម្ពុជាយល់ស្របនឹងទស្សនៈថា គ្មានប្រទេសណាអាចបញ្ឈប់វិបត្តិនេះតែម្នាក់ឯងបាននោះទេ។ យើងត្រូវធ្វើការរួមគ្នា គាំទ្រគ្នា ទៅវិញទៅមក ហើយត្រូវចងចាំថា មិនមាននរណារម្នាក់អាចមានសុវត្ថិភាពនោះទេ ដ៏រាបណាទាំងអស់គ្នា មិនទាន់មានសុវត្ថិភាព»។ សម្ដេចតេជោបញ្ជាក់ទៀតថា «ជាមួយគ្នានេះ ខ្ញុំសូមសង្កត់ធ្ងន់ថា យើងត្រូវតែរួមគ្នាធ្វើកិច្ចការនេះ តាមសមត្ថភាព និងសមត្ថភាពរៀងខ្លួន ក្នុងទឹកចិត្តស្មោះសរ ការទទួលខុសត្រូវខ្ពស់ សប្បុរសម៌ និងមិនមានបង្កប់នូវរបៀបវារៈនយោបាយ»។ សម្ដេចតេជោ បានបន្ដថា កម្ពុជាចូលរួមជាមួយនឹងសហគមន៍អន្ដរជាតិ ក្នុងការប្ដេជ្ញាផ្សារភ្ជាប់ខ្លួនជាមួយនឹង «សេចក្តីព្រាងគោលដៅ» ដែលជាលទ្ធផលដ៏សំខាន់នៃកិច្ចប្រជុំកំពូលកូវីដ-១៩ សកលនេះ។ ជាការពិតគិត ស្ថានភាពនៃជំងឺកូវីដ-១៩ ឈានមកដល់ត្រីមាសទី៣ នៃឆ្នាំ២០២១នេះ នៅបន្ដប្រឈមនឹងភាពមិនប្រាកប្រជាខ្ពស់ ដោយសារហានិភ័យពីរលកនៃការបំប្លែងខ្លួនថ្មីៗរបស់វិរុសកូរ៉ូណាដែលមានសភាពកាន់តែកាចសាហាវ និងបន្ដរំខានដល់សកម្មភាព សង្គម-សេដ្ឋកិច្ចទូទៅ។ សម្ដេចតេជោ បានបញ្ជាក់ថា កម្ពុជាយល់ថា ប្រទេសទាំងអស់ត្រូវប្រឹងប្រែង និងរួមសាមគ្គីគ្នាជាឆ្លុងមួយ ដើម្បីសម្រេចគោលដៅដ៏ចម្បងនេះ ដោយមិនប្រកាន់ពូជសាសន៍ និន្នាការនយោបាយ និងចៀសវាងឲ្យបាននូវការយកការប្រយុទ្ធនឹងជំងឺកូវីដ-១៩ ធ្វើជារបៀបវារៈនយោបាយ ឬបម្រើរបៀបវារៈនយោបាយរបស់ខ្លួន៕	2021-09-23T18:17:00+07:00	dap-news.com	https://dap-news.com/national/2021/09/23/186359/
a35b693b-0f2a-496b-9394-555a247e27e6	BREAKING: សហរដ្ឋអាមេរិក៖ មនុស្សជាង ១៣៣,០០០នាក់ឆ្លងកូវីដ-១៩ និងអ្នកជំងឺ ២,២២៨នាក់ស្លាប់ក្នុង១ថ្ងៃ (Video inside)	នៅក្នុងរយៈពេល ២៤ម៉ោងកន្លងទៅនេះ មនុស្សសរុប ១៣៣,៦២០នាក់ទៀតបានឆ្លងជំងឺ COVID-19 ខណៈអ្នកជំងឺ ២,២២៨នាក់បានស្លាប់នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃព្រហស្បតិ៍ ទី២៣ ខែកញ្ញា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ៤៣,៤០៤,៨៧៧ករណី ក្នុងនោះមានអ្នកស្លាប់សរុបចំនួន ៦៩៩,៧៤៨នាក់ និងជាសះស្បើយឡើងសរុប ៣២.៩៤លាននាក់។ សម្រាប់ចំនួនប្រជាជនសរុប ដែលកំពុងរស់នៅលើទឹកដីសហរដ្ឋអាមេរិកគឺជាង ៣៣២លាននាក់។ នៅថ្ងៃពុធសប្តាហ៍នេះ រដ្ឋបាលឱសថ និងចំណីអាហារ (FDA) នៃសហរដ្ឋអាមេរិក បានផ្តល់ការអនុម័តបន្ថែមទៀត ឲ្យប្រើប្រាស់វ៉ាក់សាំងដូសជំរុញ ឬដូសទី ៣ របស់ក្រុមហ៊ុន Pfizer-BioNTech ដោយក្នុងនោះ ការចាក់អាចធ្វើឡើងចំពោះមនុស្ស មានវ័យចំណាស់ចាប់ពី ៦៥ឆ្នាំឡើងទៅ ក៏ដូចជាមនុស្សពេញវ័យ ដែលមានជំងឺប្រចាំកាយធ្ងន់ធ្ងរ ឬបម្រើការងារនៅទីកន្លែង ដែលរងហានិភ័យនៃការឆ្លងជំងឺ COVID-19 ក្នុងកម្រិតខ្ពស់។ គួរបញ្ជាក់ថា គិតត្រឹមថ្ងៃទី២២ ខែកញ្ញា ឆ្នាំ២០២១ សហរដ្ឋអាមេរិកបានចាក់វ៉ាក់សាំងបង្ការជំងឺ COVID-19 សរុបចំនួន ៣៨៧លានដូស ក្នុងនោះប្រជាជន ២១២.២៥លាននាក់ (៦៤.៧% នៃចំនួនប្រជាជនសរុប) បានទទួលការចាក់យ៉ាងហោចណាស់ ១ដូស និង ១៨២.០១លាននាក់ (៥៥.៥%) បានទទួលការចាក់គ្រប់ដូស៕	2021-09-23T17:49:00+07:00	freshnewsasia.com	https://m.freshnewsasia.com/index.php/en/internationalnews/213858-2021-09-23-03-49-13.html
56d09d99-ee86-403f-bd68-0a2e58b464ec	រោគសញ្ញាស្តែងចេញទាំងនេះ បញ្ជាក់ថា អ្នកកំពុងកើតជំងឺកង្វះគ្រាប់ឈាមក្រហម!	គ្រាប់ឈាមក្រហម មានមុខងារដឹកអុកស៊ីសែនសម្រាប់ផ្គត់ផ្គង់ និងចិញ្ចឹមគ្រប់សរីរាង្គកាយរបស់មនុស្ស។ វាត្រូវបានផលិតចេញពីខួរឆ្អឹងក្រោមឥទ្ធិពលនៃការរួមផ្សំរបស់ អ័រម៉ូននិងអង់ហ្ស៊ីមមួយចំនួន ដែលមាននៅក្នុងសរីរាង្គផ្សេងៗ។ កង្វះគ្រាប់ឈាមក្រហម គឺជាមូលហេតុដែលអាចប៉ះពាល់ដល់បញ្ហាសុខភាព និងអាចបង្កឲ្យមានគ្រោះថ្នាក់ធ្ងន់ធ្ងរដល់អាយុជីវិត។ ១) រោគសញ្ញា៖ – ស្លេកស្លាំងខុសពីធម្មតា – ហេវហត់ អស់កម្លាំង ល្ហិតល្ហៃ – ឧស្សាហ៍វិលមុខ ធេងធោង ឈឺក្បាល – ហ៊ឹងត្រចៀក – ស្រវាំងភ្នែក – ញ័រដើមទ្រូង បេះដូងលោតញាប់ ចុកទ្រូង – ដង្ហក់ ឆាប់ហត់ ខុសធម្មតា ២) មូលហេតុ៖ ក) ការបាត់បង់គ្រាប់ឈាមក្រហមដោយសារ៖ – ការហូរឈាមបណ្តាលមកពីមូលហេតុផ្សេងៗ ដូចជាគ្រោះថ្នាក់ចរាចរណ៍ របួស ការហូរឈាមតាមសរីរាង្គនានា ក្នុងនិងក្រៅខ្លួន ។ល។ – ជំងឺគ្រាប់ឈាមក្រហម (Hemoglobinopathy) ធ្វើឲ្យគ្រាប់ឈាមមិនមានគុណភាព និងងាយបែកខូច – ការរលាកផ្សេងៗ ដោយសារបាក់តេរី វីរុស ប៉ារ៉ាស៊ីត ឬ ពពួកផ្សិត – ចំពោះស្ត្រីអាចបណ្តាលមកពីវិបត្តិអ័រម៉ូន ដែលធ្វើឲ្យមានការធ្លាក់ឈាមរដូវច្រើន និងយូរខុសពីប្រក្រតី – ស្ត្រីមានគភ៌ ខ) ការផលិតគ្រាប់ឈាមក្រហមថយចុះ៖ – ជំងឺខ្សោយខួរឆ្អឹង ដែលបណ្តាលមកពីសារជាតិពុលមួយចំនួនដូចជាសំណថ្នាំសម្លាប់សត្វល្អិត ថ្នាំបាញ់ដំណាំផ្សេងៗការប្រើប្រាស់ឱសថព្យាបាលមិនត្រឹមត្រូវតាមក្បួនវេជ្ជសាស្ត្រជាពិសេសថ្នាំផ្សះ។ – កង្វះអាហារូបត្ថម្ភផ្សេងៗដូចជា ខ្វះជាតិដែក ខ្វះវីតាមីន B12 ។ល។ – ជំងឺក្រពេញ អ័រម៉ូនទីរ៉ូអ៊ីដ Hypothyroïdie – ជំងឺខ្សោយតម្រងនោម (Kidney failure) – ជំងឺមហារីកគ្រាប់ឈាម – ជំងឺមហារីកផ្សេងៗ។ ៣) ដំណោះស្រាយ៖ លោកអ្នកគួរតែមកពិគ្រោះជំងឺជាមួយក្រុមគ្រូពេទ្យជំនាញនៅមន្ទីរពេទ្យកាល់ម៉ែត ដើម្បីរកពីមូលហេតុនៃជំងឺបង្កពិតប្រាកដ តាមរយៈការធ្វើតេស្តឈាមឬករណីខ្លះអាចនឹងឈានទៅដល់ការបឺតខួរឆ្អឹងយកទៅពិនិត្យនៅមន្ទីរពិសោធន៍ ដើម្បីឈានទៅរកការព្យាបាលដ៏ត្រឹមត្រូវ។ ចំពោះការព្យាបាលកង្វះគ្រាប់ឈាមក្រហម មិនមែនគ្រាន់តែជាការដាក់បញ្ចូលឈាមឬឲ្យថ្នាំជាតិដែកនោះទេ។ ការធ្វើរោគវិនិច្ឆ័យត្រឹមត្រូវនិងព្យាបាលទៅតាមមគ្គុទេសព្យាបាលជាសកល (Universal Guideline) ទើបអាចឲ្យអ្នកជំងឺទទួលបាននូវការជាសះស្បើយបាន។ “ រកឃើញទាន់ពេល ព្យាបាលដោយក្រុមគ្រូពេទ្យជំនាញ ឆាប់ជាសះស្បើយ ”៕	2021-09-23T16:56:00+07:00	kampucheathmey.com	https://www.kampucheathmey.com/health/204374
c9122cbb-aaf0-4299-8116-165e909acef1	សារសំឡេងពិសេសរបស់ សម្តេចតេជោ ហ៊ុន សែន ពាក់ព័ន្ធនឹងសភាពការណ៍ នៃជំងឺកូវីដ-១៩ និងការប្រារព្ធពិធីបុណ្យកាន់បិណ្ឌ និងភ្ជុំបិណ្ឌ	ភ្នំពេញ ៖ សម្តេចតេជោ ហ៊ុន សែន នាយករដ្ឋមន្ត្រីកម្ពុជា បានបង្ហាញក្តីបារម្ភជាខ្លាំងនូវការផ្ទុះឡើងវិញ នូវការឆ្លងជំងឺកូវីដ១៩ ក្នុងឱកាសបុណ្យភ្ជុំបិណ្ឌ បន្ទាប់ពីមានការរកឃើញមានផ្ទុះជំងឺកូវីដ១៩ នៅតាមទីអារាមមួយចំនួន ក្នុងឱកាសបុណ្យកាន់បិណ្ឌរយៈពេលពីរថ្ងៃកន្លងមកនេះ។ សម្តេចតេជោ ហ៊ុន សែន ស្នើឱ្យមានការពិចារណាឡើងវិញចំពោះការប្រារព្ធពិធីបុណ្យនេះ ឬអាចឈានទៅផ្អាកការបារព្ធពិធីនេះ ក្នុងបរិបទនៃការរីករាលដាលជំងឺកូវីដ១៩នេះសិន។ តាមរយៈសារសំឡេងពិសេសនៅថ្ងៃព្រហស្បតិ៍ ទី២៣ ខែកញ្ញា ឆ្នាំ២០២១នេះ សម្តេចតេជោ ហ៊ុន សែន បានថ្លែងឱ្យដឹងថា នៅតាមទីវត្តអារាមមួយចំនួន រួមទាំងវត្តជំពុះក្អែករបស់សម្តេចព្រះពោធិ៍វង្ស អំ លីមហេង ផង បានរកឃើញមានការឆ្លងជំងឺកូវីដ១៩។ សម្តេចតេជោ បានលើកឡើងថា ការរកឃើញឆ្លងជំងឺកូវីដ១៩នេះ ជាសញ្ញាមិនល្អសម្រាប់ការគ្រប់គ្រងជំងឺកូវីដ១៩ ដែលអាចឈានដល់ការផ្ទុះឡើងជាថ្មី នៃជំងឺកូវីដ១៩ បំផ្លាញដល់កិច្ចប្រឹងប្រែងដែលកម្ពុជាបានខិតខំគ្រប់គ្រង និងធ្វើឱ្យមានស្ថានភាពល្អប្រសើរក្នុងរយៈពេលកន្លងមកនេះ។ សម្តេចតេជោនាយករដ្ឋមន្ត្រី បានមានប្រសាសន៍ថា «ខ្ញុំព្រះករុណាខ្ញុំពិតជាមានការបារម្ភថា បន្ទាប់ពីបុណ្យភ្ជុំបិណ្ឌនេះទៅ ចំនួនមនុស្សឈឺ និងមនុស្សស្លាប់អាចមានការកើនឡើង ដែលបង្កជាហានិភ័យធ្ងន់ធ្ងរសម្រាប់ប្រទេសជាតិ។ មិនគ្រាន់តែនៅក្នុងទីក្រុងទេ ប្រជុំជនទេ ជនបទក៏នឹងកើតឡើងដែរ។ ឥឡូវជនបទមួយចំនួនចាប់ផ្តើមផ្ទុះនូវកូវីដ១៩ ដែលវាអាចឈានទៅបំផ្លាញដល់ការបើកសាលារៀនឡើងវិញ ដោយសារពេលនេះអ្នកទីក្រុងចរាចរណ៍ទៅជនបទ អ្នកជនបទចរាចរណ៍មកទីក្រុង ជាពិសេសចូលទៅតាមទីអារាមនានា បង្កើតទៅជាការឆ្លងពីតំបន់មួយទៅតំបន់មួយដោយគ្មានការទប់ស្កាត់»។ សម្តេចតេជោ ហ៊ុន សែន បានណែនាំទៅឧបនាយករដ្ឋមន្ត្រី អូន ព័ន្ធមុនីត័រ្ន រដ្ឋមន្ត្រីក្រសួងសេដ្ឋកិច្ច និងហិរញ្ញវត្ថុ លោក ម៉ម ប៊ុនហេង និងផ្នែកពាក់ព័ន្ធដទៃទៀត ក៏ដូចជារដ្ឋមន្ត្រីក្រសួងធម្មការចូលរួម ពិនិត្យពិចារណាលើរឿងនេះ ឱ្យបានម៉ត់ចត់។ សម្រាប់សម្តេចតេជោ ហ៊ុន សែន គឺចង់ឱ្យមានការរក្សានូវស្ថានភាពដែលកម្ពុជាបានអនុវត្តន៍កន្លងមក ដែលជាការរស់នៅតាមបែបគន្លងថ្មី ដោយរក្សានូវភាពស្ងប់ស្ងាត់ បន្ថយការប្រមូលផ្តុំជាដើម។ តាមសម្តេចតេជោ ហ៊ុន សែន គឺចង់ឱ្យមានការពិចារណាក្នុងផ្អាកពិធីបុណ្យកាន់បិណ្ឌ និងបុណ្យភ្ជុំបិណ្ឌ។ បើមិនផ្អាកពិធីបុណ្យកាន់បិណ្ឌទេ ត្រូវរកវិធីកាត់បន្ថយការជួបជុំ គឺអនុញ្ញាតឱ្យមានមនុស្សតិចបំផុតទៅទីអារាមកាន់បិណ្ឌសម្រាប់វេននីមួយៗ។ សម្តេចតេជោ ហ៊ុន សែន បានផ្តល់អាទិភាពដល់ព្រះចៅអធិការនៅតាមវត្តនីមួយៗ ក្នុងការដាក់ចេញវិធានការនានា ដើម្បីទប់ស្កាត់ និងប្រយុទ្ធប្រឆាំងនឹងជំងឺកូវីដ១៩នេះ។ សម្តេចតេជោ ហ៊ុន សែន បានសូមការយោគយល់ពីព្រះសង្ឃគ្រប់ព្រះអង្គ និងប្រជាពុទ្ធបរិស័ទទូទាំងប្រទេសចំពោះមុខស្ថានភាពដ៏លំបាករបស់សង្គមជាតិនាពេលនេះ។ សម្តេចតេជោ រំពឹងថា ក្រោយពិធីបុណ្យកាន់បិណ្ឌ ឬបុណ្យភ្ជុំបិណ្ឌនេះទៅ នឹងមានមហន្តរាយសម្រាប់ប្រជាពលរដ្ឋខ្មែរ ព្រោះតែជំងឺកូវីដ១៩៕រក្សាសិទ្ធិដោយ ៖ បញ្ញាស័ក្តិ	2021-09-23T16:45:28+07:00	cen.com.kh	https://cen.com.kh/archives/392907.html
ce0d96d8-9bae-4af8-9915-0377f7353328	រដ្ឋបាលខេត្តសៀមរាប សម្រេចកំណត់ “តំបន់លឿងទុំ” ក្នុងភូមិសាស្ត្រសង្កាត់នានា ក្រុងសៀមរាប លើកលែងតែសង្កាត់ និងភូមិមួយចំនួន ដែលត្រូវបានកំណត់ជា “តំបន់ក្រហម” ដើម្បីទប់ស្កាត់ការឆ្លងរាលដាលនៃជំងឺកូវីដ-១៩	ខេត្តសៀមរាប ៖ រដ្ឋបាលខេត្តសម្រេចកំណត់ជា “តំបន់លឿងទុំ” ក្នុងភូមិសាស្ត្រសង្កាត់នានា ក្រុងសៀមរាប លើកលែងតែសង្កាត់ និងភូមិនានា ដែលត្រូវបានកំណត់ជា “តំបន់ក្រហម” ក្នុងភូមិសាស្ត្រក្រុងសៀមរាប ខេត្តសៀមរាប ដើម្បីទប់ស្កាត់ការឆ្លងរាលដាលនៃជំងឺកូវីដ-១៩ រយៈពេល ១(មួយ)សប្តាហ៍ គិតចាប់ពីវេលាម៉ោង ២៣៥៩ នាទី នាថ្ងៃទី២៣ ខែកញ្ញា រហូតដល់ថ្ងៃទី៣០ ខែកញ្ញា ឆ្នាំ២០២១ ដើម្បីទប់ស្កាត់ការឆ្លងរាលដាលនៃជំងឺកូវីដ-១៩ នៅក្នុង ភូមិសាស្ត្រខេត្តសៀមរាប ៕ រក្សាសិទ្ធិដោយ ៖ បញ្ញាស័ក្តិ	2021-09-23T16:16:56+07:00	cen.com.kh	https://cen.com.kh/archives/392878.html
59231ac7-65cf-4a5b-8f48-b9dc6ee753f7	មន្ត្រីជាន់ខ្ពស់របស់ថៃ អបអរសាទរជោគជ័យរបស់កម្ពុជា លើការចាក់វ៉ាក់សាំង និងការប្រយុទ្ធប្រឆាំងជំងឺកូវីដ១៩ (Video inside)	មន្ត្រីជាន់ខ្ពស់រាជរដ្ឋាភិបាលថៃ បានអបអរសាទរ និងសរសើរជាខ្លាំងចំពោះការដឹកនាំ និងគ្រប់គ្រងរបស់សម្តេចតេជោ ហ៊ុន សែន នាយករដ្ឋមន្ត្រីកម្ពុជា លើការងារចាក់វ៉ាក់សាំងបង្ការជំងឺកូវីដ១៩ រួមទាំងការងារប្រយុទ្ធប្រឆាំងជំងឺកូវីដ១៩។ មន្ត្រីជាន់ខ្ពស់របស់រាជរដ្ឋាភិបាលថៃ បានហៅលទ្ធផលដែលកម្ពុជាសម្រេចបានលើការចាក់វ៉ាក់សាំង និងគ្រប់គ្រងជំងឺកូវីដ១៩ គឺជាជោគជ័យដ៏ត្រជះត្រចង់។ ការអបអរសាទរ និងលើកសរសើរនេះ ត្រូវបានធ្វើឡើងដោយលោក Anucha Nakasai រដ្ឋមន្ត្រីទីស្តីការគណៈរដ្ឋមន្ត្រីថៃ ក្នុងពេលរូបអនុញ្ញាតឱ្យលោកបណ្ឌិត សុខ សុក្រឹត្យា ទីប្រឹក្សាផ្ទាល់សម្តេចតេជោ ហ៊ុន សែន និងជារដ្ឋលេខាធិការធិការក្រសួងទេសចរណ៍ កាលពីថ្ងៃទី២១ ខែកញ្ញា កន្លងទៅនេះ។ ក្នុងជំនួបនេះលោក Anucha Nakasai និងលោក សុខ សុក្រឹត្យា បានជជែកលើការពង្រឹងទំនាក់ទំនង សេដ្ឋកិច្ច និងការធ្វើពាណិជ្ជកម្មជាដើម។ ភាគីទាំងពីរក៏បាននិយាយពីផលលំបាកមួយចំនួនលើផ្នែកសេដ្ឋកិច្ច ដែលបណ្តាលមកពីការរាតត្បាតនៃជំងឺកូវីដ១៩ផងដែរ។ ពាក់ព័ន្ធជំងឺកូវីដ១៩នេះ លោកបណ្ឌិត សុខ សុក្រឹត្យា បានលើកបង្ហាញពីយុទ្ធសាស្ត្រ វិធានការ និងកិច្ចខិតខំប្រឹងប្រែងរបស់រាជរដ្ឋាភិបាលកម្ពុជា ដឹកនាំដោយសម្តេចតេជោ ហ៊ុន សែន ដើម្បីកាត់បន្ថយការរាតត្បាតជំងឺ ដូចជាការដាក់ចេញវិធានការបិទខ្ទប់ប្រទេស បិទខ្ទប់កន្លែងឆ្លងរាលដាលខ្លាំង ប្រឹងស្វែងរកអ្នកពាក់ព័ន្ធឱ្យបានរហ័ស ក៏ដូចជាការគ្រប់គ្រងឱ្យបានប្រសើរនៅតាមមណ្ឌលចត្តាឡីស័ក និងព្យាបាលអ្នកជំងឺជាដើម។ ក្នុងនោះចំណុចយុទ្ធសាស្ត្រលើការប្រយុទ្ធប្រឆាំងជំងឺនេះ ដែលរាជរដ្ឋាភិបាលកម្ពុជាបានប្រកាន់យក គឺការចាក់ស្រោចវ៉ាក់សាំងជូនប្រជាពលរដ្ឋឱ្យបានរហ័ស។ ពាក់ព័ន្ធការចាក់វ៉ាក់សាំងនេះ លោក សុខ សុក្រឹត្យា បានជម្រាបរដ្ឋមន្ត្រីទីស្តីការគណៈរដ្ឋមន្ត្រីថៃថា សម្តេចតេជោនាយករដ្ឋមន្ត្រី បានដាក់ចេញនូវផែនការចាក់យ៉ាងរហ័សរហួនបំផុត ហើយការចាក់ត្រូវបានដាក់ចេញជាដំណាក់ ដោយជ្រើសយកការចាក់ជូនបុគ្គលអាទិភាព និងកន្លែងដែលជាទីប្រជុំជន ហើយចាក់ដេញទៅជាបន្តបន្ទាប់។ រហូតមកដល់ពេលបច្ចុប្បន្ននេះ កម្ពុជា បានដាក់ចេញផែនការចាក់វ៉ាក់សាំង៣ដំណាក់កាលហើយ ដំណាក់កាលទី១ ចាក់ជូនមនុស្សពេញវ័យចាប់ពីអាយុ ១៨ឆ្នាំឡើង បន្ទាប់មកកុមារ និងយុវវ័យអាយុចាប់ពី ១២ឆ្នាំ ទៅ ១៨ឆ្នាំ និងដំណាក់កាលទី៣ គឺចាក់ជូនកុមារអាយុ ៦ឆ្នាំ ដល់ ១២ឆ្នាំ។ អ្វីដែលកាន់តែពិសេសនោះ ការចាក់វ៉ាក់សាំងត្រូវបានធ្វើឡើងដោយមិនគិតថ្លៃឡើយ។ លោកបណ្ឌិត សុខ សុក្រឹត្យា បានគូសបញ្ជាក់ដែរថា មកដល់ពេលនេះកម្ពុជាសម្រេចការចាក់វ៉ាក់សាំងបានជិត ៨០ភាគរយហើយ ធៀបនឹងចំនួនប្រជាពលរដ្ឋសរុប ១៦លាននាក់ ដែលជាលទ្ធផលមួយដ៏ល្អប្រសើរ។ ក្រោយពីបានស្តាប់នូវអ្វីដែលលោកបណ្ឌិត សុខ សុក្រឹត្យា បានលើកឡើងនេះ លោកបណ្ឌិត Anucha Nakasai សម្តែងការអបអរសាទរ និងកោតស្ញប់ស្ញែងយ៉ាងខ្លាំងចំពោះភាពជោគជ័យរបស់រាជរដ្ឋាភិបាលលើការប្រយុទ្ធប្រឆាំងជំងឺកូវីដ១៩ និងការចាក់វ៉ាក់សាំងនេះ។ លោកបណ្ឌិត Anucha Nakasai បានលើកឡើងថា សម្តេចតេជោ ហ៊ុន សែន ជាមេដឹកនាំដ៏ឆ្លាតវៃ និងបទពិសោធន៍ជ្រាលជ្រៅមួយរូបនៅក្នុងតំបន់លើការដឹកនាំប្រទេស ដើម្បីជម្នះលើបញ្ហានានា។ លោករដ្ឋមន្ត្រីទីស្តីការគណៈរដ្ឋមន្ត្រីថៃ ក៏បានកោតសរសើរផងដែរចំពោះការដឹកនាំរបស់សម្តេចតេជោ ហ៊ុន សែន ក្នុងការកសាងប្រទេសកម្ពុជា ពីវិបត្តិនៃភ្លើងសង្គ្រាមមកជាប្រទេសមានការអភិវឌ្ឍរីកចម្រើនគួរឱ្យកត់សម្គាល់នាពេលបច្ចុប្បន្ននេះ។ នៅក្នុងជំនួបនេះលោករដ្ឋមន្ត្រីទីស្តីការគណៈរដ្ឋមន្ត្រីថៃ បានសន្យាបន្តពង្រឹង និងជំរុញកិច្ចសហប្រតិបត្តិការលើវិស័យសំខាន់ៗឱ្យទទួលបានជោគជ័យ ដើម្បីជាឧត្តមប្រយោជន៍សម្រាប់ប្រជាជន និងប្រទេសទាំងពីរ។ បើតាមលោកបណ្ឌិត សុខ សុក្រឹត្យា បន្ទាប់ពីបានពិភាក្សាផ្លាស់ប្តូរយោបល់ និងស្វែងយល់អំពីគ្នាទៅវិញទៅមកប្រកបដោយភាពស្និទ្ធស្នាល រូបលោក និងរដ្ឋមន្ត្រីទីស្តីការគណៈរដ្ឋមន្ត្រីថៃ បានប្តេជ្ញាបន្តរក្សាចំណងមិត្តភាពកម្ពុជា-ថៃ ដែលមានភាពចាស់ទុំជាង ៧១ឆ្នាំមកហើយនេះ ឱ្យកាន់តែស្អិតរមួត និងបន្តរឹតចំណងសាមគ្គីភាពល្អរវាងគ្នានិងគ្នាតទៅអនាគត៕ ដ	2021-09-23T16:09:00+07:00	freshnewsasia.com	https://m.freshnewsasia.com/index.php/en/localnews/213847-2021-09-23-02-09-24.html
773bf41e-8fb2-4e1e-a128-af01cc1bd1fa	បើមានជំងឺទឹកនោមផ្អែម តើស្ត្រីអាចមានផ្ទៃពោះបានដែរឬទេ?	ដូចដែលបងប្អូនប្រជាជនយើង បានជ្រាបហើយថា ជំងឺទឹកនោមផ្អែមមាន បីប្រភេទ ប្រភេទទី១ ប្រភេទទី២ និងប្រភេទទី៣(កើតលើស្ត្រីមានផ្ទៃពោះ) ប៉ុន្តែនៅក្នុងអត្ថបទនេះ យើងខ្ញុំសុំធ្វើ ការបកស្រាយអំពីអ្នកជំងឺជាពិសេស ស្ត្រីដែលកើតជំងឺទឹកនោមផ្អែមហើយប្រាថ្នាចង់បានបុត្រតើគាត់អាចមានបុត្របានដែរឬទេ? ហើយគាត់គួររៀបចំខ្លួនបែបណាខ្លះ? គឺគាត់នៅតែអាចមានបុត្របាន ប៉ុន្តែគាត់ត្រូវតែរៀបចំខ្លួនឲ្យបានល្អ ដើម្បីជៀសវាងផលវិបាកទាំងម្តាយនិងទារក។ ស្ត្រីដែលមានជំងឺទឹកនោមផ្អែមប្រភេទទី១ ឬក៏ប្រភេទទី២ នៅពេលដែលប្រាថ្នាចង់បានបុត្រគួរគប្បីរៀបចំខ្លួនដូចខាងក្រោម៖ – ពិនិត្យហើយតាមដានជាតិស្ករឲ្យមានលំនឹងមុននឹងប្រាថ្នាយកបុត្រ (A1C< ៧%)។ – ប្រឹក្សាជាមួយគ្រូពេទ្យឯកទេសជំងឺទឹកនោមផ្អែម ចំពោះអ្នកជំងឺដែលមានជំងឺទឹកនោមផ្អែមប្រភេទទី១ ត្រូវបន្តអាំងស៊ុយលីន។ ចំណែកឯអ្នកជំងឺទឹកនោមផ្អែម ប្រភេទទី២ដែលគាត់ប្រើថ្នាំគ្រាប់ក្នុងការព្យាបាល ហើយគាត់ប្រាថ្នាយកបុត្រ គឺគាត់ត្រូវប្រឹក្សាជាមួយគ្រូពេទ្យ ដើម្បីធ្វើការផ្លាស់ប្តូរថ្នាំគ្រាប់មួយចំនួន ដែលជាយថាហេតុអាចប៉ះពាល់ទៅលើទារក ក្នុងករណីចាំបាច់ត្រូវធ្វើការ ផ្លាស់មកប្រើថ្នាំចាក់ អាំងស៊ុយលីនវិញ។ – អ្នកជំងឺទឹកនោមផ្អែមជាស្ត្រី ដែលប្រាថ្នាចង់បានបុត្រគួរគប្បីទៅពិនិត្យភ្នែក ពិនិត្យបេះដូង និង ពិនិត្យតម្រងនោម។ – បើកំពុងប្រើថ្នាំបញ្ចុះឈាម ឬថ្នាំបញ្ចុះខ្លាញ់ ត្រូវប្រឹក្សាជាមុនដើម្បីបានការជំនួស ឬបញ្ឈប់។ – អ្នកជំងឺគួរគប្បីប្រឹក្សាជាមួយគ្រូពេទ្យ ឬក៏អ្នកឯកទេសខាងជំនាញម្ហូបអាហារ។ ស្ត្រីត្រូវថែរក្សាកម្រិតជាតិស្ករឲ្យបានល្អ និងតឹងរឹង បំផុត គឺមុនពេលបាយជាតិស្ករ ៩០-១០០mg/dL និងក្រោយពេលបាយពីរម៉ោងតិចជាង១២០mg/dL (ឬមួយម៉ោងក្រោយបាយតិចជាង១៤០mg/dL)៕	2021-09-23T15:36:00+07:00	kampucheathmey.com	https://www.kampucheathmey.com/health/204289
14a4125f-3bc7-4967-a785-46150831d554	បើកឆាក! បិណ្ឌ១ បិទវត្ត នាគវ័ន ក្រោយរកឃើញអ្នកឆ្លងកូវីដ ៣នាក់	អាជ្ញាធរ បានបញ្ជាក់ថាបន្ថែមទៀតថា អ្នកឆ្លងមេរោគកូវីដ-១៩ ទាំង០៣នាក់នោះ រួមមានជាលោកតាអាចារ្យម្នាក់ និងនិស្សិតស្នាក់នៅក្នុងវត្តចំនួន០២នាក់ ។ ក្រុមគ្រូពេទ្យស្ម័គ្រចិត្ត សម្តេចហ៊ុនសែន បានចុះយកសំណាកភ្លាមៗ និងបានបិទវត្តនាគវ័ន ជាបណ្ដោះអាសន្នសិន ៕	2021-09-23T15:24:00+07:00	dap-news.com	https://dap-news.com/national/2021/09/23/186309/
e9fbefc9-3526-4213-a82c-8516bc2ae70e	ឆ្លងដល់ថ្នាក់នេះ ! ចេញលទ្ធផលយកសំណាក នៅវត្តជំពុះក្អែកហើយ ដោយរកឃើញព្រះសង្ឃ និងពុទ្ធបរិស័ទឆ្លងជំងឺកូវីដចំនួន	រាជធានីភ្នំពេញ ៖ ក្រោយពីផ្ទុះជំងឺកូវីដនៅក្នុងវត្តជំពុះក្អែក នៅថ្ងៃកាន់បិណ្ឌ ក្រុមគ្រូពេទ្យបានចុះយកសំណាក តាមឧបករណ៍តេស្តរហ័សទៅលើព្រះសង្ឃ និងពុទ្ធបរិស័ទនៅនោះ សរុប ៤១២អង្គ/នាក់ ។ ជាលទ្ធផល ព្រះសង្ឃ៤៦អង្គ វិជ្ជមាន និងពុទ្ធបរិស័ទ ៣នាក់ គិតត្រឹមម៉ោង២និង៣០នាទីនៅរសៀលថ្ងៃទី២៣ ខែកញ្ញា ឆ្នាំ ២០២១។ សូមបញ្ជាក់ថា នៅព្រឹកថ្ងៃទី២៣ ខែកញ្ញា ឆ្នាំ២០២១ នេះ ក្រសួងសុខាភិបាល បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ ថ្មីចំនួន៦៣៨នាក់ ខណៈមានអ្នកជំងឺចំនួន៤៧៩នាក់ជាសះស្បើយ និងអ្នកស្លាប់ថ្មីចំនួន២២នាក់។ បើគិតត្រឹមថ្ងៃទី២៣ ខែកញ្ញា ឆ្នាំ២០២១ កម្ពុជារកឃើញអ្នកឆ្លងជំងឺកូវីដ១៩ សរុបចំនួន១០៦ ៦១៩នាក់ ។ ចំណែក អ្នកជាសះស្បើយសរុបចំនួន៩៩ ១៣៤នាក់ និងអ្នកស្លាប់សរុបចំនួន២ ១៧៦នាក់៕	2021-09-23T15:00:39+07:00	kbnnews.com	https://kbn.news/archives/238955
a681ae38-fad2-40d1-a99a-7ebf3933dda1	កម្ពុជា អំពាវនាវ ឲ្យកំណត់ វ៉ាក់សាំងកូវីដ-១៩ ជាទំនិញសាធារណៈ	ក្នុងកិច្ចប្រជុំកំពូលសកលស្ដីពី ជំងឺកូវីដ-១៩ «ការបញ្ចប់ការរាតត្បាត និងការកសាងឡើងវិញ ឲ្យកាន់តែប្រសើរ» នាថ្ងៃទី២២ ខែកញ្ញា ឆ្នាំ២០២១ តាមប្រព័ន្ធវិដេអូ សម្ដេចតេជោ ហ៊ុន សែន បានឲ្យដឹងថា ដោយសារវ៉ាក់សាំង ជាទំនិញ ដ៏សំខាន់ ក្នុងការជួយសង្គ្រោះ ជីវិតមនុស្ស ហើយកម្ពុជាស្វាគមន៍ នូវការកំណត់គោលដៅ ចាក់វ៉ាក់សាំង ជាពិសេស ការចាក់វ៉ាក់សាំង ឲ្យបានយ៉ាងតិច៧០% នៃប្រជាជនពិភពលោក។ សម្ដេចតេជោ មានប្រសាសន៍ថា ។ សម្ដេចតេជោ បានបន្ដថា ទន្ទឹមនេះ កម្ពុជាក៏អំពាវនាវដល់រដ្ឋាភិបាលទាំងអស់ កុំប្រមូលទិញវ៉ាក់សាំងទុកសម្រាប់តែប្រទេសរបស់ខ្លួន ឬរក្សាវ៉ាក់សាំងដែលខ្លួនផលិតបាន ទុកសម្រាប់ប្រើប្រាស់តែក្នុងប្រទេសផ្ទាល់ខ្លួន។ ឆ្លៀតឱកាសនោះ សម្ដេចតេជោ ហ៊ុន សែន ក៏បានលើកឡើងថា សម្រាប់កម្ពុជាបានឆ្លើយតបទៅនឹងវិបត្តិកូវីដ-១៩ ដោយភាពស្វាហាប់ ជាមួយនឹងយុទ្ធសាស្ដ្រគ្រប់ជ្រុងជ្រោយ ។ នៅក្នុងការប្រយុទ្ធនឹងជំងឺកូវីដ-១៩ រាជរដ្ឋាភិបាល បានកំណត់យកការចាក់វ៉ាក់សាំងជាវិធានការយុទ្ធសាស្ដ្រគន្លឹះ គួបផ្សំជាមួយនឹងវិធានការ ចំនួន៣ទៀត រួមមាន ៖ ទី១-ការខិតខំទប់ស្កាត់ និងរុករកការឆ្លងឲ្យបានទាន់ពេល ,ទី២-ការពង្រឹងសមត្ថភាពព្យាបាល និងការប្រើប្រាស់ថ្នាក់ព្យាបាល ប្រកបដោយស័ក្តិសិទ្ធភាព និងទី៣-ការអនុវត្តដោយហ្មត់ចត់នូវវិធានការផ្នែករដ្ឋបាល សុខាភិបាល និងច្បាប់ ក៏ដូចជា ការទាក់ទាញការចូលរួមយ៉ាងសកម្មពីសំណាក់សាធារណជនគ្រប់មជ្ឈដ្ឋាន និងគ្រប់រូប។ សម្ដេចតេជោ បានបន្ថែមថា សម្រាប់ទិសដៅទៅមុខ កម្ពុជានឹងបន្ដអនុវត្តវិធានការ បង្ការ ព្យាបាល និងចាក់វ៉ាក់សាំង ក៏ដូចជា រៀបចំក្របខណ្ឌ វាយតម្លៃហានិភ័យ គ្រប់ជ្រុងជ្រោយ ដើម្បីបើកដំណើរការ នូវសកម្មភាពសង្គម-សេដ្ឋកិច្ច ពេញ លេញឡើងវិញជាជំហានៗ ក្នុងស្មារីប្រយ័ត្នប្រយែងខ្ពស់ ។ បន្ថែមលើនេះ រាជរដ្ឋាភិបាលនឹងប្រឹងប្រែងជំរុញការវិនិយោគ លើវិស័យ សង្គមកិច្ច ពិសេស គឺការពង្រឹងប្រព័ន្ធគាំពារសង្គម និងប្រព័ន្ធសុខាភិបាល ដើម្បីត្រៀមលក្ខណៈសម្បត្តិឆ្លើយតប ឲ្យបានទាន់ពេល និងប្រកបដោយប្រសិទ្ធភាពខ្ពស់ ទៅនឹងជំងឺរាតត្បាតផ្សេងៗ ដែលអាចកើតមានឡើង ជាយថាហេតុ នាអនាគត ៕	2021-09-23T14:06:00+07:00	dap-news.com	https://dap-news.com/national/2021/09/23/186306/
b01fada8-1a35-4b11-a282-c6dd77242154	បង្រ្កាបបទល្មើសឈើឆ្លងដែនពីទឹកដីថៃខុសច្បាប់ នៅស្រុកសំពៅលូន ដកហូតវត្ថុតាងឈើមួយចំនួន	ខេត្តបាត់ដំបង៖ នៅថ្ងៃ ទី២៣ ខែកញ្ញា ឆ្នាំ២០២១ តាមបទបញ្ជារបស់លោកឧត្តមសេនីយ៍ទោ សាត គឹមសាន ស្នងការនគរបាលខេត្តបាត់ដំបង ស្តីពីការការពារសន្តិសុខតាមខ្សែបន្ទាត់ព្រំដែនកម្ពុជា-ថៃ ត្រួតពិនិត្យពលរដ្ឋ ឆ្លងដែន និងមេខ្យល់នាំពលករចេញ ចូលខុសច្បាប់តាមខ្សែបន្ទាត់ព្រំដែនកម្ពុជា-ថៃ កម្លាំងការពារព្រំដែន បានចុះទៅបង្រ្កាបបទល្មើសឈើឆ្លងដែនពីទឹកដីថៃខុសច្បាប់ ត្រង់ចំណុចនៃភូមិសាស្ត្រភូមិអូរល្វា ឃុំជ្រៃសីមា ស្រុកសំពៅលូន ខេត្តបាត់ដំបង។ វត្ថុតាងដែលដកហូតបានរួមមាន ៖ ឈើដុំ៨ដុំ, ឈើក្តារ៧សន្លឹក និងឈើបង្តោលគ្រាក់៣២បង្គោល ។ បច្ចុប្បន្ន ឈើទាំងអស់បានប្រគល់ទៅឲ្យកម្លាំង នៃអធិការដ្ឋាននគរបាលស្រុកសំពៅលូនយកទៅរក្សាទុក៕	2021-09-23T10:05:48+07:00	kbnnews.com	https://kbn.news/archives/238895
236d24f3-cac5-4054-8074-0cb7572928c5	កម្ពុជាត្រៀមខ្លួនជានិច្ច និង បន្តចូលរួមយ៉ាងសកម្ម តាមលទ្ធភាពរបស់ខ្លួន ជាមួយប្រទេសទាំងអស់ និង ភាគីពាក់ព័ន្ធ ក្នុងការប្រយុទ្ធនឹងជំងឺកូវីដ-១៩	ភ្នំពេញ ៖ សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា ថ្លែងសុន្ទរកថាផ្ញេីជូនក្នុងកិច្ចប្រជុំកំពូលសកលស្តីពីជំងឺកូវីដ-១៩ : ” ការបញ្ចប់ការរាតត្បាត និង ការកសាងឡើងវិញ ឱ្យកាន់តែប្រសើរ ” ។ ការឆ្លងរាលដាលជាសកលនៃជំងឺកូរីដ-១៩ គឺជាវិបត្តិរួម ។ ហេតុនេះ កម្ពុជាយល់ស្របនឹងទស្សនៈ ថា «មិនមានប្រទេសណាអាចបញ្ឈប់វិបត្តិនេះតែម្នាក់ឯងបាននោះទេ ។ យើងត្រូវធ្វើការរួមគ្នា, គាំទ្រគ្នា ទៅវិញទៅមក, ហើយត្រូវចងចាំថា មិនមាននរណាម្នាក់អាចមានសុវត្ថិភាពនោះទេ ដ៏រាបណាទាំងអស់គ្ន មិនទាន់មានសុវត្ថិភាព» ។ ជាមួយគ្នានេះ, សម្តេចតេជោ ហ៊ុន សែន សូមសង្កត់ធ្ងន់បន្ថែមថា : «យើងត្រូវរួមគ្នាធ្វើកិច្ចការនេះ តាម សមត្ថភាព និង លទ្ធភាពរៀងខ្លួន ក្នុងទឹកចិត្តស្មោះសរ, ការទទួលខុសត្រូវខ្ពស់, សប្បុរសធម៌ និង មិនមាន បង្កប់នូវរបៀបវារៈនយោបាយ» ។ ក្នុងស្មារតីនេះ, កម្ពុជាសូមចូលរួមជាមួយនឹងសហគមន៍អន្តរជាតិ ក្នុង ការប្តេជ្ញាផ្សារភ្ជាប់ខ្លួនជាមួយនឹង -សេចក្តីព្រាងគោលដៅ» ដែលជាលទ្ធផលដ៏សំខាន់នៃកិច្ចប្រជុំកំពូល សកលស្តីពីជំងឺកូវីដ-១៩ នេះ ។ ជាការពិត, ស្ថានភាពនៃជំងឺកូវីដ-១៩ ឈានមកដល់ត្រីមាសទី៣ នៃឆ្នាំ២០២១ នេះ នៅបន្ត ប្រឈមនឹងភាពមិនប្រាកដប្រជាខ្ពស់ ដោយសារហានិភ័យពីរលកនៃការបំប្លែងខ្លួនថ្មីៗរបស់វីរុសកូរ៉ូណា ដែលមានសភាពកាន់តែកាចសាហាវ និង បន្តរំខានដល់សកម្មភាពសង្គម-សេដ្ឋកិច្ចទូទៅ ។ ជាមួយនឹង សេចក្តីរីករាយចំពោះគំនិតផ្តួចផ្តើមក្នុងការដាក់ចេញនូវ «សេចក្តីព្រាងគោលដៅ», កម្ពុជាស្នើសុំឱ្យប្រទេស ចូលរួមទាំងអស់ ប្រែក្លាយសេចក្តីព្រាងគោលដៅនេះ ទៅជាសកម្មភាពជាក់លាក់ និង ប្រាកដនិយម ។ លើសពីនេះទៀត, កម្ពុជាយល់ថា ប្រទេសទាំងអស់ត្រូវប្រឹងប្រែង និង រួមសាមគ្គីគ្នាជាធ្លុងមួយ ដើម្បីសម្រេចគោលដៅដ៏ចម្បងនេះ ដោយមិនប្រកាន់ពូជសាសន៍, និន្នាការនយោបាយ និង ចៀសវាងឱ្យបាននូវ ការយកការប្រយុទ្ធនឹងជំងឺកូវីដ-១៩ ធ្វើជារបៀបវារៈនយោបាយ ឬ បម្រើរបៀបវារៈនយោបាយរបស់ខ្លួន ។ ដោយសារវ៉ាក់សាំងជាទំនិញដ៏សំខាន់ក្នុងការជួយសង្គ្រោះជីវិតមនុស្ស, កម្ពុជាសូមស្វាគមន៍នូវ ការកំណត់គោលដៅចាក់វ៉ាក់សាំង ជាពិសេសការចាក់វ៉ាក់សាំងឱ្យបានយ៉ាងតិច ៧០% នៃប្រជាជនពិភពលោក ។ ដើម្បីសម្រេចគោលដៅនេះ, កម្ពុជាសូមអំពាវនាវឱ្យមានការកំណត់ វ៉ាក់សាំងកូដ-១៩ ទាំងអស់ ដែលត្រូវបានទទួលស្គាល់ដោយអង្គការសុខភាពពិភពលោក (WHO) ជាទំនិញយុទ្ធសាស្ត្រគន្លឹះសកល ដោយគ្មានការរើសអើងទៅលើប្រភេទ និង ប្រភពនៃវ៉ាក់សាំង ព្រមទាំងអំពាវនាវឱ្យកំណត់វ៉ាក់សាំងកូវីដ ១៩ ជាទំនិញសាធារណៈដែលមានថ្លៃសមរម្យ និង អនុញ្ញាតឱ្យគ្រប់ប្រទេសទាំងអស់ អាចមានលទ្ធភាព ទទួលបាន និង ប្រើប្រាស់បានតាមតម្រូវការ ហើយលើសពីនេះទៀត បើកចំហការផលិតវ៉ាក់សាំងកូវីដ ១៩ យ៉ាងទូលាយទៅតាមតំបន់ និង ប្រទេសនានា ដែលមានលទ្ធភាព តាមរយៈការផ្តល់ហិរញ្ញប្បទាន និង ការលើកទឹកចិត្ត ដល់ការវិនិយោគលើការផលិតវ៉ាក់សាំង ។ ទន្ទឹមនេះ, កម្ពុជាក៏អំពាវនាវដល់រដ្ឋាភិបាលទាំងអស់ សូមកុំប្រមូលទិញវ៉ាក់សាំងទុកសម្រាប់តែប្រទេសរបស់ខ្លួន ឬ រក្សាវ៉ាក់សាំងដែលខ្លួនផលិត បាន ទុកសម្រាប់ប្រើប្រាស់តែក្នុងប្រទេសផ្ទាល់ខ្លួន ។ សម្តេចនាយករដ្ឋមន្រ្តី បានលើកឡើងថា សម្រាប់កម្ពុជា, យើងបានឆ្លើយតបទៅនឹងវិបត្តិនេះ ដោយភាពស្វាហាប់ ជាមួយនឹងយុទ្ធសាស្ត្រ គ្រប់ជ្រុងជ្រោយ ។ នៅក្នុងការប្រយុទ្ធនឹងជំងឺកូវីដ-១៩, រាជរដ្ឋាភិបាលបានកំណត់យកការចាក់វ៉ាក់សាំង ជា វិធានការយុទ្ធសាស្រ្តគន្លឹះ គួបផ្សំជាមួយនឹងវិធានការ ៣ ទៀត រួមមាន ៖ (១).ការខិតខំទប់ស្កាត់ និង រុករកការឆ្លងឱ្យបានទាន់ពេល (២).ការពង្រឹងសមត្ថភាពព្យាបាល និង ការប្រើប្រាស់ថ្នាំព្យាបាល ប្រកបដោយស័ក្ដិសិទ្ធភាព, និង (៣).ការអនុវត្តដោយហ្មត់ចត់នូវវិធានការផ្នែករដ្ឋបាល, សុខាភិបាល និង ច្បាប់ ក៏ដូចជាការទាក់ទាញការចូលរួមយ៉ាងសកម្មពីសំណាក់សាធារណជនគ្រប់មជ្ឈដ្ឋាន និង គ្រប់រូប ។ នៅក្នុងផ្នែកសង្គម-សេដ្ឋកិច្ច, រាជរដ្ឋាភិបាលបានដាក់ចេញនូវវិធានការអន្តរាគមន៍ចំនួន ៩ ជុំ រួចមកហើយ សំដៅជួយរក្សាលំនឹងធុរកិច្ច និង ជីវភាពរស់នៅរបស់ប្រជាជន ជាពិសេស កម្មករ-និយោជិត និង គ្រួសារ ក្រីក្រ ព្រមទាំងជនងាយរងគ្រោះ ដែលទទួលរងផលប៉ះពាល់ធ្ងន់ធ្ងរពីវិបត្តិនៃជំងឺកូវីដ-១៩ ។ ជាលទ្ធផលនៃកិច្ចខិតខំប្រឹងប្រែងខាងលើនេះ, កម្ពុជាបានក្លាយជាប្រទេស ដែលមានអាត្រាចាក់ វ៉ាក់សាំងខ្ពស់, ដែលគិតត្រឹមថ្ងៃទី ២២ ខែ កញ្ញា ឆ្នាំ ២០២១ នេះ, ប្រមាណ ៦៦% នៃប្រជាជនដែលមាន អាយុ ១២ ឆ្នាំឡើង បានទទួលនូវការចាក់វ៉ាក់សាំងកូវីដ-១៩ ។ បន្ថែមលើនេះ, កាលពីថ្ងៃទី ១៧ ខែ កញ្ញា ឆ្នាំ ២០២១, រាជរដ្ឋាភិបាលក៏បានសម្រេចដាក់ចេញនូវយុទ្ធនាការចាក់វ៉ាក់សាំងជូនកុមារអាយុពី ៦ ឆ្នាំ ដល់ក្រោម ១២ ឆ្នាំ និង ចាក់ដូសជំរុញជូនដល់ប្រជាពលរដ្ឋទូទៅដែលមានអាយុចាប់ពី ១៨ ឆ្នាំឡើង ។ លើមូលដ្ឋាននេះ, កម្ពុជាសម្រេចបាននូវភាពសុំសហគមន៍ជាបណ្តើរៗ ដោយអាត្រាឆ្លង, ឈឺ និង ស្លាប់ ក៏មានការធ្លាក់ចុះគួរឱ្យកត់សម្គាល់ ។ សម្រាប់ទិសដៅទៅមុខ, កម្ពុជានឹងបន្តអនុវត្តវិធានការបង្ការ, ព្យាបាល និង ចាក់វ៉ាក់សាំង ក៏ដូចជា រៀបចំក្របខណ្ឌវាយតម្លៃហានិភ័យគ្រប់ជ្រុងជ្រោយ ដើម្បីបើកដំណើរការនូវសកម្មភាពសង្គម-សេដ្ឋកិច្ច ពេញលេញឡើងវិញជាជំហានៗ ក្នុងស្មារតីប្រយ័ត្នប្រយែងខ្ពស់ ។ បន្ថែមលើនេះ, រាជរដ្ឋាភិបាលនឹងប្រឹងប្រែងជំរុញការវិនិយោគលើវិស័យសង្គមកិច្ច ពិសេសគឺការពង្រឹងប្រព័ន្ធគាំពារសង្គម និង ប្រព័ន្ធសុខាភិបាល ដើម្បីត្រៀមលក្ខណៈសម្បត្តិឆ្លើយតបឱ្យបានទាន់ពេល និង ប្រកបដោយប្រសិទ្ធភាពខ្ពស់ ទៅនឹងជំងឺរាតត្បាតផ្សេងៗ ដែលអាចកើតមានឡើងជាយថាហេតុនាអនាគត ។ ពាក់ព័ន្ធនឹងគំនិតផ្តួចផ្តើមនៃកិច្ចប្រជុំកំពូលនេះ, កម្ពុជាប្តេជ្ញានឹងចូលរួមទៅតាមលទ្ធភាព និង ឧត្តមភាពប្រៀបធៀប ដែលខ្លួនមាន ជាអាទិ៍ ការបើកចំហ និង បង្កើតនូវបរិយាកាសអនុគ្រោះដល់សកម្ម ភាពផលិតនូវទំនិញសំខាន់ និង ចាំបាច់មួយចំនួន រួមមាន : ម៉ាស, ឧបករណ៍ការពារខ្លួន (PPE), និង ឧបករណ៍វេជ្ជសាស្ត្រផ្សេងទៀត ។ ការចូលរួមនេះ នឹងជួយសម្រួលដល់ពិភពលោក ក្នុងការទទួលបាននូវ ផលិតផលចាំបាច់ដែលមានគុណភាព, ឆ្លើយតបទៅនឹងតម្រូវការទាន់ពេល និង មានថ្លៃសមរម្យ ដោយ សារកម្ពុជាមានឧត្តមភាពប្រៀបធៀប លើកម្លាំង និង ថ្លៃពលកម្ម ។ រាជរដ្ឋាភិបាលកម្ពុជានឹងបន្តជំរុញការ វិនិយោគក្នុងវិស័យនេះបន្ថែមទៀត តាមរយៈការផ្តល់នូវការលើកទឹកចិត្ត និង ការសម្រួលនូវនីតិវិធីគ្រប់ បែបយ៉ាង ដើម្បីឱ្យការវិនិយោគទាំងនោះទទួលបានជោគជ័យ ។ នៅចុងបញ្ចប់, សម្តេចតេជោ ថ្លែងអំណរគុណយ៉ាងជ្រាលជ្រៅចំពោះបណ្តាប្រទេសជាមិត្ត និង ដៃគូអភិ វឌ្ឍន៍ ដែលបាន និង កំពុងបន្តផ្តល់ជំនួយគាំទ្រដល់កម្ពុជា ក្នុងការប្រយុទ្ធនឹងជំងឺកូវីដ-១៩ ។ កម្ពុជាត្រៀម ខ្លួនជានិច្ច និង បន្តចូលរួមយ៉ាងសកម្ម តាមលទ្ធភាពរបស់ខ្លួន ជាមួយប្រទេសទាំងអស់ និង ភាគីពាក់ព័ន្ធ ក្នុងការប្រយុទ្ធនឹងជំងឺកូវីដ-១៩ នេះ ដើម្បីនាំសកលលោកឱ្យត្រលប់មកស្ថិតនៅលើគន្លងនៃការអភិវឌ្ឍ និង វិបុលភាព ប្រកបដោយបរិយាបន្ន និង ចីរភាពឡើងវិញ ៕ រក្សាសិទ្ធិដោយ៖បញ្ញាស័ក្តិ	2021-09-23T09:23:40+07:00	cen.com.kh	https://cen.com.kh/archives/392706.html
19350b89-77ce-4b52-8a73-165e4a5608fb	ច្បាស់ហើយ ! លោកស្រី ឱ វណ្ណឌីន ៖កើតជំងឺកូវីដ ក៏អាចមកចាក់វ៉ាក់សាំងបានដែរ ក្រោយពីជាសះស្បើយចាប់ពី៤ខែឡើងទៅ	រាជធានីភ្នំពេញ ៖ នៅក្នុងពិធីបិទយុទ្ធនាការចាក់វ៉ាក់សាំងការពារជំងឺកូវីដ១៩ ជុំទី១ ជូនប្រជាពលរដ្ឋ ដែលមានអាយុចាប់ពី១៨ឆ្នាំឡើង នៅខេត្តតាកែវ នាថ្ងៃទី២២ ខែកញ្ញា ឆ្នាំ២០២១ លោកស្រី ឱ វណ្ណឌីន បានគូសបញ្ជាក់ថា នៅក្នុងបរិបទ ដែលវីរុសកូវីដ១៩បប្លែងថ្មី កំពុងតែចរាចរណ៍យ៉ាងសកម្មនៅលើពិភពលោក ក៏ដូចជានៅកម្ពុជាផងនោះ ហើយដើម្បីទប់ទល់នឹងការវាយលុកនៃវីរុសប្រភេទថ្មី អង្គការសុខភាពពិភពលោក បានផ្ដល់អនុសាសន៍ថា អ្នកដែលវិជ្ជមានកូវីដ១៩ ហើយព្យាបាលជា ក្រោយពី ៤ខែឡើងទៅ គឺអាចមកទទួលការចាក់វ៉ាក់សាំងបង្ការជំងឺកូវីដ១៩នេះបាន។ លោកស្រីថ្លែងបន្ដថា «អ្នកដែលវិជ្ជមានជំងឺកូវីដ១៩ ហើយព្យាបាលជា ក្រោយ៤ខែឡើងទៅ សូមអញ្ជើញមកចាក់វ៉ាក់សាំងការពារជំងឺកូវីដ១៩ នៅតាមទីតាំងដែលមាននៅតាមបណ្ដារាជធានី-ខេត្ដ កំពុងតែធ្វើយុទ្ធនាការចាក់វ៉ាក់សាំងការពារជំងឺកូវីដ១៩ ឬក៏នៅទីតាំងដែលអភិបាលខេត្ដ បានរក្សាទុកជាប្រចាំ សម្រាប់ផ្ដល់នូវការចាក់វ៉ាក់សាំងដល់បុគ្គលមិនទាន់បានចាក់វ៉ាក់សាំង។ ចំពោះអ្នកវិជ្ជមានកូវីដ១៩ ក្រោយព្យាបាលជាសះស្បើយ ចាប់ពី៤ខែឡើងទៅនេះ សូមមកចាក់ឱ្យរួសរាន់ ដើម្បីរួមចំណែកបង្កើននូវភាពសុំារបស់ខ្លួន ឱ្យកាន់តែខ្លាំងបន្ថែមទៀត»៕	2021-09-23T08:24:07+07:00	kbnnews.com	https://kbn.news/archives/238847

Subsets and Splits

No community queries yet

The top public SQL queries from the community will appear here once available.